text
stringlengths 121
187k
|
|---|
(অসম গৌৰৱৰ পৰা পুনঃনিৰ্দেশিত)\nএই প্ৰবন্ধটো অসমৰ এজন প্ৰসিদ্ধ কবি আৰু ৰাজনীতিবিদৰ বিষয়ে। অসমৰ স্বাধীনতা সংগ্ৰামীজনৰ বিষয়ে চাবৰ বাবে হেমচন্দ্ৰ বৰুৱা (ত্যাগবীৰ) চাওক।\nশ্ৰীমতী অণু বৰুৱা\nহেম বৰুৱা (ইংৰাজীঃ Hem Barua) (১৯১৫ - ১৯৭৭) অসমৰ এজন প্ৰসিদ্ধ কবি, সাহিত্যিক, শিক্ষাবিদ আৰু ৰাজনীতিবিদ। তেওঁ অসমীয়া আৰু ইংৰাজী ভাষাত কবিতা, ভ্ৰমণ কাহিনী, আলোচনা গ্ৰন্থ আদি ৰচনা কৰিছে। মৃত্যুৰ আগমুহূৰ্তলৈকে তেওঁ মুঠ ৩৫খন গ্ৰন্থ ৰচনা কৰিছিল। মমতাৰ চিঠি, আইতা, জাৰৰ দিনৰ সপোন আদি তেখেতৰ বিখ্যাত কাব্য। বালিছন্দা(১৯৫৯) আৰু মনময়ূৰী(১৯৬৫) তেওঁৰ কবিতা-সংকলন। স্বাধীনতা সংগ্ৰামৰ সময়ত বিয়াল্লিছৰ আন্দোলনত কাৰাবৰণ কৰা হেম বৰুৱাই স্বৰাজোত্তৰ কালত সমাজবাদী আন্দোলনতো অংশগ্ৰহণ কৰে। তেওঁ সাংসদ হিচাপে ইউৰোপ, আমেৰিকা, ৰুছ আদি দেশ ভ্ৰমণ কৰিছিল। ১৯৫৭ চনত তেওঁ গুৱাহাটী সমষ্টিৰ পৰা সংসদলৈ নিৰ্বাচিত হয় আৰু চৈধ্য বছৰ কাল কাৰ্যনিৰ্বাহ কৰে।\nহেম বৰুৱাৰ ২২ এপ্ৰিল ১৯১৫ চনত তেজপুৰত জন্ম হয়। তেওঁৰ দেউতাক আছিল উত্তৰ গুৱাহাটীৰ ভঁৰালী বৰুৱা বংশৰ বিনন্দী ৰাম শৰ্মা বৰুৱা আৰু মাতৃ পদ্মালোচনী দেৱী। হেম বৰুৱা আছিল তেওঁলোকৰ প্ৰথম সন্তান। তেওঁৰ তিনিজন ভায়েক আৰু চাৰিজনী ভনী আছিল। হেম বৰুৱাই যোৰহাটৰ তৰাজান তৰাজান পাঠশালা স্কুল আৰু যোৰহাট টাউন এম.ই. স্কুলত প্ৰাথমিক শিক্ষা লাভ কৰি তেজপুৰ চৰকাৰী উচ্চতৰ মাধ্যমিক বিদ্যালয়ৰ পৰা ১৯৩২ চনত প্ৰৱেশিকা পৰীক্ষাত উত্তীৰ্ণ হয়। ১৯৩৪ চনত তেওঁ কটন কলেজৰ পৰা আই.এ. আৰু ১৯৩৬ চনত ইংৰাজী সাহিত্যত বি.এ. ডিগ্ৰী লাভ কৰে। হেম বৰুৱাই ১৯৩৮ চনত কলিকতা বিশ্ববিদ্যালয়ৰ পৰা এম.এ ডিগ্ৰী লাভ কৰে। ১৯৪৭ চনত তেওঁ শ্ৰী অণু বৰুৱাৰ সৈতে বিবাহপাশত আবদ্ধ হয়।\nতিতাবৰত অনুষ্ঠিত ছাত্ৰ ফেডাৰেছনৰ সভাপতি হোৱাৰে পৰা বৰুৱাৰ ৰাজনীতিত যোগদান কৰাৰ পথ সুগম হয়। ১৯৪২ চনৰ আন্দোলনৰ সময়ত এই ছাত্ৰ সমাৱেশত দিয়া এক ভাষণৰ ফলশ্ৰুতিত তেওঁক কাৰাদণ্ড বিহা হয়। কাৰাগাৰত থকা সময়ছোৱাত তেওঁ বিবিধ গ্ৰন্থ অধ্যয়ন কৰে আৰু গোপীনাথ বৰদলৈ, ফখৰুদ্দিন আলি আহমেদ, বিষ্ণুৰাম মেধি, বিমলা প্ৰসাদ চলিহা আদি সকলৰ সংস্পৰ্শলৈ আহে। বৰুৱাই ১৯৪৮ চনত কংগ্ৰেছ দল ত্যাগ কৰে আৰু সমাজবাদী দলত যোগদান কৰে। পিছলৈ তেওঁ প্ৰজাতান্ত্ৰিক সমাজবাদী দলৰ ৰাষ্ট্ৰীয় কাৰ্যনিৰ্বাহক নিযুক্তি লাভ কৰে। ১৯৫২ চনত বিধানসভাৰ সদস্যৰ নিৰ্বাচন আৰু ১৯৫৬ চনত সংসদীয় সমষ্টিৰ উপনিৰ্বাচনত তেওঁ পৰাজিত হয় যদিও ১৯৫৭ আৰু ১৯৬২ চনত গুৱাহাটী লোকসভা সমষ্টিৰ পৰা লোকসভালৈ নিৰ্বাচিত হয়। ১৯৬৭ চনত মঙ্গলদৈ লোকসভা সমষ্টিৰ পৰা পুনৰ নিৰ্বাচিত হয়। তেওঁ ডিচেম্বৰ ১৯৭০ চনলৈকে লোকসভাৰ সদস্য হৈ আছিল। সাংসদ হৈ থকা কালত হেম বৰুৱা তেওঁ আগবঢ়োৱা ভাষণৰ বাবে বিখ্যাত আছিল। পাঞ্জাৱৰ ট্ৰিবিউন নামৰ ইংৰাজী কাকতখনে আগবঢ়োৱা পোন্ধৰজন সাংসদৰ খতিয়ানৰ তালিকাত বৰুৱাৰ নামো সন্নিবিষ্ট আছিল। দিল্লীৰ টাইমছ অৱ ইণ্ডিয়াই আগবঢ়োৱা দহগৰাকী সাংসদৰ খতিয়ানৰ তালিকাতো তেওঁৰ নাম আছিল। সাংসদ হিচাপে প্ৰথম অধিৱেশনতেই অসমৰ বাবে ৰেলৱে জ'নৰ সদৰ কাৰ্যালয় স্থাপন আৰু ব্ৰহ্মপুত্ৰৰ ওপৰত দলং নিৰ্মাণ বিষয়ক প্ৰস্তাৱ উত্থাপন কৰিছিল। তদুপৰি অসমত দ্বিতীয় শোধানাগাৰ স্থাপনৰ বাবে হোৱা আন্দোলনতো তেওঁ ভাগ লৈছিল। ১৯৬০ চনৰ ভাষা আন্দোলন আৰু ৬২ চনৰ চীনৰ আক্ৰমণৰ সময়ত ৰাজ্যৰ পৰিস্থিতিৰ কথা বৰুৱাই সংসদত স্পষ্টকৈ ডাঙি ধৰিছিল। ভাৰত চৰকাৰে পাকিস্তানক কচ্চ সমৰ্পণ কৰিবলৈ ওলোৱাৰ সময়ত গুজৰাটৰ ভূজত হোৱা আন্দোলনৰো নেতৃত্ব হেম বৰুৱাই বহন কৰিছিল। \nহেম বৰুৱাৰ প্ৰথমখন ৰচনাৰ নাম আছিল Idealism and Romance in Modern Drama। ৰচনাখন প্ৰকাশিত হৈছিল আৱাহনৰ দশম বছৰৰ সপ্তম সংখ্যাত। হেম বৰুৱা বিশ্ববিদ্যালয়ত পঢ়ি থকা সময়ত আৱাহনত হিয়াৰ মিলন নামৰ এটি চুটিগল্প প্ৰকাশ পায়। আধুনিক নাট্য সাহিত্যত ৰিয়েলিজম আৰু ৰোমান্স আৱাহনত প্ৰকাশিত তেওঁৰ প্ৰথম প্ৰবন্ধ। জগন্নাথ বৰুৱা কলেজত অধ্যাপনা কৰি থাকোঁতে তেওঁ কন্নকী কলাভানৰ কাহিনীক কন্নকী হিচাপে অসমীয়ালৈ অনুবাদ কৰে। তদুপৰি এগৰাকী সাংসদ হিচাপে তেওঁ বহুকেইখন বিদেশ ভ্ৰমণ কৰে আৰু সাগৰ দেখিছা, ৰঙা কৰবীৰ ফুল, ইজৰাইল,মেকং নৈ দেখিলো আদি ভ্ৰমণ কাহিনী ৰচনা কৰে। ১৯৭১ চনত কিছুদিনৰ বাবে গুৱাহাটীৰ পৰা প্ৰকাশিত 'আসাম এক্সপ্ৰেছ' নামৰ ইংৰাজী দৈনিক খনৰ সম্পাদনাৰ কাম কৰে। তেওঁ ১৯৭২ চনত ধুবুৰীত অনুষ্ঠিত হোৱা অসম সাহিত্য সভাৰ সভাপতি আছিল। শেষত তেওঁ আধুনিক অসমীয়া কবিতাৰ ক্ষেত্ৰত এক বিশেষ ভূমিকা গ্ৰহণ কৰিছিল।\nমমতাৰ চিঠি শীৰ্ষক কবিতাটো হেম বৰুৱাৰ এটি বিখ্যাত সৃষ্টি। কবিতাটোত এগৰাকী বিধৱা নাৰীৰ কাৰুণ্য প্ৰকাশিত হৈছে। একাংশ কাব্যৰসিক তথা সমালোচকে এই কবিতাটোক অসমীয়া ভাষাৰ "শ্ৰেষ্ঠ ক্লাছিক কবিতা" বুলি স্বীকৃতি দিছে। কবিতাটোৰ শিৰোনামৰ তলত বিখ্যাত ইংৰাজ কবি এজৰা পাউণ্ডৰ উদ্ধৃতি দিয়া আছে। উল্লেখযোগ্য যে, হেম বৰুৱাৰ উক্ত কবিতাটোৰ আধাৰতে এখন অসমীয়া ছবি নিৰ্মাণৰ পৰিকল্পনা ৰচা হৈছে। বৰপেটাৰ অগ্ৰগণ্য সাংস্কৃতিক অনুষ্ঠান 'মুখা'ৰ সম্পাদক তথা নাট্যকাৰ-পৰিচালক নিৰ্মল দাসেে ২০১৯ চনৰ আগষ্ট মাহত এক প্ৰেছ মেলত এই কথা সদৰী কৰে। \nThe Red River and the Blue Hill ((১৯৫৪)\nভাৰতঃ বৰ্তমান আৰু ভৱিষ্যত (জৱাহৰলাল নেহৰু)\n"https://as.wikipedia.org/w/index.php?title=হেম_বৰুৱা&oldid=238096"ৰ পৰা সংকলিত\nএই পৃষ্ঠাখন ১২ জুন, ২০২০ তাৰিখে ১৯ঃ৩৫ বজাত অন্তিম সংশোধন কৰা হৈছিল।
|
আগন্তুক লোকসভা নিৰ্বাচনৰ বাবে ধুবুৰী লোকসভা সমষ্টিৰ এ আই য়ু ডি এফ দলৰ প্ৰাৰ্থী তথা সাংসদ বদৰুদ্দিন আজমলে আজি নিজৰ মনোনয়ন পত্ৰ দাখিল কৰে। তৃতীয় পৰ্য্যায়ৰ নিৰ্বাচনৰ মনোনয়ন দাখিলৰ অন্তিম দিন ৪ এপ্ৰিল যদিও আজি সহস্ৰাধিক দলীয় সমৰ্থকক লগত লৈ সমদল কৰি মনোনয়ন দাখিল কৰে এ আই য়ু ডি এফ প্ৰধানজনে।
উল্লেখযোগ্য যে, ধুবুৰী লোকসভা সমষ্টিতো বৰ্তমান এ আই য়ু ডি এফৰ দখলত আছে। বদৰুদ্দিন আজমলে দলটোৰ পৰা ধাৰাবাহিকভাৱে ২০০৯ চনৰ পৰা সাংসদ ৰূপে কাৰ্য্যনিৰ্বাহ কৰি আছে।
আনহাতে, পূৰ্বতে কংগ্ৰেছৰ দূৰ্গ হিচাপে পৰিচিত ধুবুৰী লোকসভা সমষ্টিতো নিজৰ দখললৈ নিবলৈ দলটোৱে কি ৰণ প্ৰস্তুতি গ্ৰহণ কৰে সেয়া লক্ষ্যণীয় হ'ব। উল্লেখ্য যে এই পৰ্যন্ত কংগ্ৰেছ দলে নিজৰ প্ৰাৰ্থীৰ নাম ঘোষণা কৰা নাই।
কংগ্ৰেছ, এ আই য়ু ডি এফৰ উপৰি অগপ-বিজেপিৰ মিত্ৰজোঁটৰ ফালৰ পৰাও শক্তিশালী প্ৰাৰ্থী প্ৰক্ষেপ কৰাৰ সম্ভাৱনা দেখা দিছে। মিত্ৰজোঁটৰ হৈ অগপই মানকাচৰৰ প্ৰাক্তন বিধায়ক জাভেদ ইছলামক প্ৰাৰ্থিত্ব প্ৰদান কৰাৰ সম্ভাৱনাই উজ্জ্বল হৈ পৰিছে।
২৩ এপ্ৰিলত ধুবুৰী লোকসভা সমষ্টিত নিৰ্বাচন অনুষ্ঠিত হ'ব। সমষ্টিটোত এইবাৰ মূল যুদ্ধ খন এ আই য়ু ডি এফ আৰু কংগ্ৰেছৰ মাজতে হ'ব বুলি আশা কৰা হৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
অসমৰ আগশাৰীৰ স্বেচ্ছাসেৱী সংগঠন সমূহৰ ভিতৰত এক অন্যতম প্ৰতিষ্ঠিত স্বেচ্ছাসেৱী সংগঠন "নৱ-প্ৰভাত"।এই সংগঠনটোৱে বিগত ৭ টা বছৰে অনুসূচিত জাতিৰ সৰ্ব্বোচ্ছ সন্মান হিচাপে জাতিটোৰ একো একোগৰাকী মহান ব্যক্তি তথা মহিয়সী নাৰীক প্ৰদান কৰি আহিছে "অসম অনুসূচিত জাতি প্ৰাণ বঁটা"। আনহাতে ৰাজ্যখনৰ প্ৰশাসনিক,সাংস্কৃতিক,শৈক্ষিক,ব্যৱসায়িক,ৰাজনৈতিক আৰু সামাজিক ক্ষেত্ৰখনত নিজ নিজ কৰ্মৰাজীৰে এক সুকীয়া স্থান দখল কৰিবলৈ সক্ষম হোৱা জাতিটোৰ সম্পদ স্বৰূপ ব্যক্তিসকলক সমাজ,দেশ তথা ৰাষ্ট্ৰ নিৰ্মাণত তেওঁলোকৰ অৱদানৰ বাবে প্ৰতি বছৰে আগবঢ়াই আহিছে "অসম অনুসূচিত জাতি গৌৰৱ বঁটা,'অসম অনুসূচিত জাতি শিল্পী বটাঁ' আৰু 'অসম অনুসূচিত জাতি যুৱ-প্ৰতিভা বটাঁ" ।
এই সন্মান সমূহ প্ৰদান কৰাৰ উদ্দেশ্যে তথা পশ্চিমীয়া বহুজাতিক কোম্পানীৰ পশ্চিমীয়া বিদেশী সাঁজ পাৰৰ বিপৰীতে অসম,উত্তৰ-পূৰ্বাঞ্চলৰ থলুৱা পাত-মুগা-এৰি-খাদীকে আদি কৰি বিভিন্ন থলুৱা পৰম্পৰাগত সাঁজপাৰ আৰু থলুৱা অসমীয়া গহণা শিল্পক বিশ্বৰ দৰবাৰত প্ৰতিষ্ঠা কৰি এক সুকীয়া স্থান লাভ কৰাত সহায়ক হোৱাকে এখন বিশেষ মঞ্চ প্ৰদান কৰাৰ লক্ষ্য আৰু উদ্দেশ্যৰ লগতে নাৰী সৱলীকৰণৰ জৰিয়তে অসমৰ উঠি অহা নৱ-প্ৰজন্মক তথা ৰাইজক ফেশ্বন জগতৰ জৰিয়তে থলুৱা আৰু স্বদেশী বস্ত্ৰ পৰিধানৰ বাবে আকৰ্ষিত কৰাৰ উপৰিও এই থলুৱা শিল্পৰদ্বাৰা স্বাৱলম্বিতাৰ বাঁট মুকলি কৰোৱাৰ প্ৰচেষ্টাৰে সেয়েহে প্ৰতি বছৰৰ দৰে এইবেলিও অসমৰ প্ৰতিষ্ঠিত স্বেচ্ছাসেৱী সংগঠন "নৱ-প্ৰভাত" আৰু "নৱ-প্ৰভাত ইন্সিটিউত অৱ ফেশ্বন টেকনলজী (npift)"ৰ উদ্যোগত অহা ২০/১১/২০২২ তাৰিখ দেওবাৰে বিয়লি ২.৩০ বজাত গুৱাহাটী মহানগৰীৰ শ্ৰীমন্ত শংকৰদেৱ কলাক্ষেত্ৰস্থিত "শ্ৰীমন্ত শংকৰদেৱ আন্তৰাষ্ট্ৰীয় প্ৰেক্ষাগৃহ"ত বাৰ্ষিক "এন্ধাৰৰ পৰা পোহৰলৈ বুলি......." শীৰ্ষক এক ব্যতিক্ৰমী বটাঁ প্ৰদান অনুষ্ঠানৰ লগতে এক ব্যতিক্ৰমী সাংস্কৃতিক সমাৱেশ অনুষ্ঠান তথা অসমীয়া পৰম্পৰাগত সাঁজ-পাৰৰ এক অগতানুগতিক সৌন্দৰ্য্য প্ৰতিযোগিতাৰ আয়োজন কৰা হৈছে।
এইবেলি সন্মানীয় অসম অনুসূচিত জাতি প্ৰাণ বটাঁটি যুটীয়াভাৱে আগবঢ়াবলৈ লোৱা হৈছে অসমীয়া কলা-সংস্কৃতিৰ অন্যতম সাধক তথা অসম সাহিত্য সভাৰ মুল চিহ্ন অংকিত কৰা প্ৰয়াত যুগল দাসদেৱক(মৰণোত্তৰভাৱে ভাৱে) আৰু বৰ্ষীয়ান গীতিকাৰ,সুৰকাৰ তথা কণ্ঠশিল্পী নগাঁৱৰ শ্ৰীযুত সুয়েজ বৰদলৈদেৱক ।
সেয়েহে উক্ত অনুষ্ঠানটোত ৰাইজৰ উপস্থিতি আন্তৰিকতাৰে কামনা কৰিছে 'নৱ প্ৰভাত'ৰ সভাপতি প্ৰবীণ বৈশ্য,এন.পি.আই.এফ.টিৰ সঞ্চালক শ্ৰী দেৱাশ্ৰী গগৈ ,নৱ-প্ৰভাতৰ সম্পাদিকা শ্ৰী ডেইজী বৈশ্য কলিতাকে আদি কৰি সংস্থাটোৰ বিষয়ববীয়া তথা সদস্য সকলে।
তৃতীয় ৰজা চালর্চৰ ৰাজ অভিষেকৰ পূৰ্বে নতুনকৈ সজোৱা হ'ব ৰাজমুকুট, কি কি মূল্যবান মণি মুকুটা খচিত কৰা হয় জানেনে ?
অৱশেষত আত্মসমর্পন ৰেগিং কাণ্ডৰ মাষ্টাৰ মাইণ্ড ৰাহুল ছেত্ৰীৰ, ক'ত আছিল লুকাই !!
"ভইচ ২৪×৭" হৈছে অসম তথা উত্তৰ-পূবৰ লগতে বিশ্বৰ যোগাত্মক খবৰ সমূহ জনমানসত দাঙি ধৰিবলৈ প্ৰয়াস কৰা এক ব্যতিক্ৰমী আৰু সুকীয়া ডিজিটেল মঞ্চ । সমাজ, ৰাজনীতি, সংস্কৃতি, সাহিত্য, আইন আৰু অৰ্থনীতিৰ প্ৰতি বিশেষ দৃষ্টি ৰাখি লগতে স্থানীয় ঘটনাবোৰৰ ওপৰত আলোকপাত কৰা আমাৰ অন্যতম উদ্দেশ্য।
সন্তানৰ মাচুল আদায় দিবলৈ শাক-পাচলিৰ ব্যৱসায়ীৰ বাবে ধন ধাৰলৈ লৈছিল প্ৰখ্যাত সংগীতশিল্পী মুকেশে, কিদৰে তেওঁ যুঁজিছিল দাৰিদ্ৰ্যৰে ?
|
PF আৰু Adhaar লিংক কৰাত অসুবিধা হৈছে নেকি? Step by Step এই প্ৰক্ৰিয়াৰ জৰিয়তে আজিয়েই সম্পূৰ্ণ কৰক এই কাম...।learn-how-to-fix-issue-when-there-is-a-problem-in-linking-pf-account-with-aadhaar-then-update-name-and-date-of-birth-online-gh- News18 assam\nPF আৰু Adhaar লিংক কৰাত অসুবিধা হৈছে নেকি? Step by Step এই প্ৰক্ৰিয়াৰ জৰিয়তে আজিয়েই সম্পূৰ্ণ কৰক এই কাম...\nআধাৰ নম্বৰ আৰু পিএফ একাউণ্টত দিয়া তথ্যৰ বিসংগতিৰ প্ৰতি লক্ষ্য ৰাখি কৰ্মচাৰী ভৱিষ্য নিধি সংস্থাই (EPFO) লিংক কৰাৰ ম্যাদ ১ ছেপ্টেম্বৰলৈ ?\nLast Updated : June 17, 2021, 12:37 IST\nপ্ৰতিজন কৰ্মচাৰীয়ে তেওঁৰ ভৱিষ্য নিধি (PF)একাউণ্টটো আধাৰ নম্বৰৰ (Aadhar) সৈতে লিংক কৰাটো বাধ্যতামূলক কৰা হৈছে । কিন্তু আধাৰ নম্বৰ আৰু পিএফ একাউণ্টত (PF Account) প্ৰদান কৰা তথ্যত ভিন্ন বিসংগতিৰ বাবেই আপুনি লিংক কৰাত বিফল হৈছে নেকি ।\nএনে পৰিস্থিতিত কৰ্মচাৰী ভৱিষ্য নিধি সংস্থাই (EPFO) এই সমস্যাৰ প্ৰতি লক্ষ্য ৰাখি লিংক কৰাৰ ম্যাদ ১ ছেপ্টেম্বৰলৈ বৃদ্ধি কৰিছে। লগতে, ইপিএফঅ'য়ে অনলাইনত পিএফ একাউণ্টত তথ্য আপডেট কৰাৰ সুবিধা প্ৰদান কৰিছে। ইয়াৰ অধীনত, আপোনাৰ আধাৰ নম্বৰত প্ৰদান কৰা তথ্যৰ সৈতে পিএফ একাউণ্টৰ নাম, জন্ম তাৰিখ, লিংগ, ম'বাইল নম্বৰ আদি আপডেট কৰিব পাৰি। আজি এই প্ৰতিবেদনৰ জৰিয়তে আপোনাক সমগ্ৰ প্ৰক্ৰিয়াটোৰ বিষয়ে অৱগত কৰিম।\nনাম এনেদৰে সলনি কৰিব পাৰি\nপিএফ একাউণ্ট এটাৰ বাবে এটা ইউএএন (UAN) নম্বৰৰ প্ৰয়োজন। আপুনি আপোনাৰ ইউএএন নম্বৰৰ জৰিয়তে প্ৰথমে EPFOৰ ৱেবছাইট https://unifiedportal-mem.epfindia.gov.in/memberinterface/ লগ ইন কৰক। লগইন কৰাৰ পিছত আপোনাৰ প্ৰ'ফাইলৰ সৈতে উইণ্ডো খন খোল খাব। ইয়াত থকা মেনেজ বিকল্পত ক্লিক কৰিলে মৌলিক বিৱৰণ আৰু যোগাযোগৰ বিৱৰণৰ বিকল্প প্ৰদৰ্শন হ'ব। মৌলিক বিৱৰণ বিকল্পত ক্লিক কৰিলে আপোনাৰ নাম, জন্ম তাৰিখ আৰু অন্যান্য তথ্য প্ৰদৰ্শন হ'ব। আধাৰ নম্বৰত থকা তথ্য অনুসৰি আপোনাৰ নাম সম্পাদনা কৰক যেনে বানান, জন্ম তাৰিখ ইত্যাদি। একেদৰে যোগাযোগৰ বিৱৰণত ম'বাইল নম্বৰ আৰু ই-মেইল আইডি আপডেট কৰক।\nযদি নামটোত বানানৰ উপৰিও অন্য সংশোধন থাকে তেন্তে তথ্য দিব লাগিব\nআপুনি তথ্য আপডেট কৰাৰ পিছত আপোনাৰ কোম্পানীৰ এইচআৰ বা মানৱ সম্পদ বিভাগে ইয়াত অনুমোদন জনাব। ইয়াৰ পিছত এই তথ্যবোৰ ইপিএফঅ'ৰ ফিল্ড অফিচলৈ যাব। ইয়াত সৰু সংশোধন অৰ্থাৎ বানান ইত্যাদি অনলাইন আপডেট হৈ যাব। কিন্তু যদি আধাৰত দিয়া জন্ম তাৰিখ আৰু পিএফ একাউণ্টৰ জন্ম তাৰিখ বা সম্পূৰ্ণ নাম বা উপাধি সলনি কৰাৰ মাজত তিনি বছৰৰ পাৰ্থক্য থাকে, আপুনি প্ৰাসঙ্গিক নথিপত্ৰবোৰ ইপিএফঅ'ৰ কাৰ্যালয়ত দাখিল কৰিব লাগিব। যদি বিবাহৰ পিছত উপাধি পৰিৱৰ্তন হয়, আপুনি বিবাহৰ প্ৰমাণপত্ৰ আৰু গেজেটত প্ৰকাশিত নাম পৰিৱৰ্তনৰ প্ৰতিবেদন দিব লাগিব। একেদৰে, আপুনি বেংক একাউণ্ট নম্বৰ, নমিনি আদিৰ ক্ষেত্ৰতো আপডেট কৰিব পাৰে।\nপিএফ একাউণ্ট আধাৰৰ সৈতে লিংক কৰাটো এইবাবেই প্ৰয়োজনীয়\nকেন্দ্ৰীয় চৰকাৰে ৩ মে'ত সামাজিক সুৰক্ষাৰ অধীনত পিএফ চিনাক্ত কৰিছে। এই নিয়মৰ অধীনত, পিএফ এতিয়া চৰকাৰৰ সামাজিক আঁচনি। যিহেতু প্ৰতিটো সামাজিক আঁচনি আধাৰৰ সৈতে সংযুক্ত কৰা প্ৰয়োজন, পিএফ একাউণ্ট লিংক নকৰিলে পিএফত নিয়োগকৰ্তাৰ অৱদান বন্ধ হৈ পৰিব। লগতে, আপুনি পিএফৰ ধন উলিয়াব নোৱাৰিব। ই ভৱিষ্যতে আপোনাৰ পেঞ্চনৰ ক্ষেত্ৰতো প্ৰভাৱ পেলাব।\nআধাৰৰ তথ্যই বৈধ\nকেন্দ্ৰীয় চৰকাৰৰ বাবে আধাৰৰ তথ্যই হ'ব বৈধ। আৰু আধাৰ নম্বৰ জাৰি কৰা সংস্থা ইউআইডিএআইয়ে (UIDAI) আপোনাৰ ভেৰিফিকেশ্বন কৰে। গতিকে পিএফ একাউণ্টৰ সৈতে আধাৰৰ তথ্য নিমিলিলে আপুনি পিএফৰ সুবিধা লাভ নকৰিব।
|
ভাৰতৰ ৰাষ্ট্ৰীয় ফুল\nপদুম (বৈজ্ঞানিক নামঃ Nelumbian nucifera) ভাৰতৰ ৰাষ্ট্ৰীয় ফুল। পদ্ম, কমল, শতদল, সহস্ৰদল, উৎপল, মৃণাল, পংকজ, অম্বুজ, নীৰজ, সৰোজ, নলিনী, অৰবিন্দ, ৰাজীৱ, ইন্দিৰা, কুমুদ, পুণ্ডৰীক (শ্বেতপদ্ম), কোকোনদ (ৰক্ত পদ্ম), ইন্দিবৰ (নীল পদ্ম) আদি বিভিন্ন নামেৰে পদুম জনাজাত। ফাৰ্চী ভাষাত পদুমক "নিলোফাৰ" আৰু ইংৰাজী ভাষাত "Indian Lotus" বা "Sacred Lotus" বোলে।\nপদুমৰ গছ পানী বা বোকাত গজে। ভাৰতৰ সকলো উষ্ণ অঞ্চলত তথা ইৰানৰ পৰা অষ্ট্ৰেলিয়ালৈ পদুম পোৱা যায়। পদুমৰ ফুল সাধাৰণতে বগা বা গুলপীয়া হোৱা দেখা যায়। ৰঙা, নীলা আৰু সোণালী ৰঙৰো পদুম পোৱা যায়। পাতবোৰ ডাঙৰ আৰু গোলাকৃতিৰ। পাতৰ দীঘলীয়া ঠাৰিৰ পৰা একপ্ৰকাৰৰ সূতা উলিওৱা হয়। এই সূতা মন্দিৰত চাকিৰ শলিতা হিচাপে ব্যৱহাৰ কৰা হয়। এই সূতাৰে তৈয়াৰ কৰা কাপোৰ পিন্ধিলে বহুতো ৰোগৰ পৰা সাৰি থাকিব পাৰি বুলি বিশ্বাস কৰে। পদুমৰ গা-গছ দীঘলীয়া, পোন আৰু ফোঁপোলা। ই পানীৰ তলত গোটেই বোকা আৱৰি থাকে। গা-গছৰ গাঁঠিৰ পৰা শিপা উলায়। পদুমৰ ৰাইজম পদ্ধতিৰে অযৌন প্ৰজনন ঘটে।\nপদুমৰ প্ৰতিটো অংশৰে বেলেগ-বেলেগ নাম আছে আৰু প্ৰতিটো অংশৰ ঔষধিয় গুণ আছে। বিভিন্ন আয়ুৰ্বেদীক, এলপেথীক আৰু য়ুনানী ঔষধ পদুমৰ বিভিন্ন অংশৰ পৰা প্ৰস্তুত কৰা হয়। পাৰম্পৰিক চীনীয় ঔষধতো পদুম ব্যৱহাৰ কৰা হয়।\nসাংস্কৃতিক তাৎপৰ্য্যসম্পাদনা কৰক\nপৌৰাণিক তাৎপৰ্য্যসম্পাদনা কৰক\nপ্ৰাচীন ভাৰতীয় গ্ৰন্থ সমূহত পদুমৰ গুৰুত্বপূৰ্ণ স্থান আছে। বিষ্ণু পূৰাণত ইন্দ্ৰৰ দ্বাৰা দেৱী লক্ষ্মীৰ স্তুতিত কোৱা হৈছে- হে কমলাসনা, পদুমৰ দৰে হাতৰ অধিকাৰীনী, কমলনয়না, পদ্মমুখী, পদ্মনাভৰ প্ৰিয় দেৱী, মই আপোনাৰ বন্দনা কৰিছোঁ। [क] ইয়াৰ পৰাই গম পোৱা যায় যে ভাৰতীয় সংস্কৃতিত পদুমৰ সৌন্দৰ্য্যক কিমান আকৰ্ষিত আৰু পৱিত্ৰ বুলি গণ্য কৰা হয়। পদ্ম পূৰাণ নামেৰে এখন পূৰাণো আছে। সৃষ্টিৰ ৰচয়িতা ভগৱান ব্ৰহ্মাই নাৰায়ণৰ নাভি পদ্মৰ পৰা উৎপন্ন হৈ সৃষ্টি ৰচনা সম্বন্ধে জ্ঞানৰ বিস্তাৰ কৰিছিল। সেয়ে এই পূৰাণক পদ্ম পূৰাণ বোলে। মহৰ্ষি বেদব্যাসৰ দ্বাৰা ৰচিত সকলো ১৮ পূৰাণৰ ভিতৰত পদ্ম পূৰাণ দ্বিতীয় স্থান প্ৰাপ্ত। শ্লোকৰ সংখ্যাৰ ফালৰ পৰাও এই পূৰাণ দ্বিতীয়। তদুপৰি বিভিন্ন দেৱ দেৱীৰ হাতত পদুম দেখা যায়। বিদ্যাৰ অধিষ্ঠাত্ৰী দেৱী সৰস্বতীক শ্বেতপদ্ম আসনত আৰু দেৱী লক্ষ্মীক ৰক্তপদ্ম আসনত চিত্ৰীত কৰা হয়।\nস্থাপত্য কলাসম্পাদনা কৰক\nদিল্লীত অৱস্থিত বাহাইসকলৰ উপাসনাস্থলী, বাহাই মন্দিৰ বা Lotus Temple\nধাৰ্মিক চিত্ৰ, মন্দিৰৰ দেৱাল, গুম্বজ আৰু স্তম্ভ সমূহত পদুমৰ সুন্দৰ আলংকৰণ পোৱা যায়। বেছি ভাগ হিন্দু দেৱ-দেৱী হাতত পদুম লৈ থকাকৈ চিত্ৰীত কৰা হয়। খাজুৰাহুৰ দেৱী জগদম্বী মন্দিৰত হাতত পদুম লৈ ৪ ফুট ৮ ইঞ্চি ওখ চতুৰ্ভূজী দেৱীৰ মূৰ্তি আছে। ইয়াতে অৱস্থিত এটা সূৰ্য্য মন্দিৰত সূৰ্য্যক পুৰুষ হিচাপে কল্পনা কৰি স্থাপন কৰা হৈছে। মূৰ্তিটো ৫ ফুট ওখ আৰু দুয়োখন হাতত পদুমৰ ফুল আছে। উদয়পুৰৰ পদ্মাৱতী মাৰ জল মন্দিৰ পদুমৰ আকৃতিত সজা হৈছে। মাৰ্বল পাথৰেৰে নিৰ্মিত দেৱী পদ্মাৱতীৰ এই মন্দিৰত দেৱী লক্ষ্মী, সৰস্বতী আৰু অম্বিকাৰ ভৱ্য প্ৰতিমা আছে। ৰাজস্থানৰ ধলপুৰ জিলাত মচকুণ্ড তীৰ্থস্থলৰ ওচৰত পদুম ফুলৰ বাগিচা আছে। শিল কাটি পদুমৰ আকৃতিৰে সজা এই বাগিচাৰ ঐতিহাসিক মহৎত্ব আছে। প্ৰথম মোগল বাদছাহ বাবৰৰ আত্মজীৱনী 'বাবৰ নামা'ত এই বাগিচাৰ উল্লেখ আছে। বিহাৰৰ ঔৰংগাবাদ জিলাত অৱস্থিত দেৱ সূৰ্য্য মন্দিৰৰ গৰ্ভ গৃহৰ শিখৰত পদুমৰ আকৃতিৰ আৰু তাৰ ওপৰত সোণৰ কলহ অৱস্থিত। ভাৰতৰ ৰাজধানী নতুন দিল্লীত অৱস্থিত বাহাই উপাসনাস্থলীৰ সম্পূৰ্ণ স্থাপত্য পদুমৰ আকৃতিৰ। সেয়ে ইয়াক 'পদুম মন্দিৰ' (Lotus Temple) বোলে।\n↑ "পদুম ফুলৰ বাগিচা". http://www.pressnote.in/travel/visitplace.php?id=28996। আহৰণ কৰা হৈছেঃ ২০০৮.\n"https://as.wikipedia.org/w/index.php?title=পদুম&oldid=254362"ৰ পৰা অনা হৈছে\nশেষ সম্পাদনা কৰা হৈছে 13 December 2020 তাৰিখে 03:39 বজাত\nএই পৃষ্ঠাখন ১৩ ডিচেম্বৰ, ২০২০ তাৰিখে ০৯ঃ০৯ বজাত অন্তিম সংশোধন কৰা হৈছিল।
|
ডিজিটেল সংবাদ, চিৰাংঃ চিৰাং জিলাৰ চিদলী উন্নয়ন খণ্ডৰ কাশিকোত্ৰা ভিচিডিচিৰ অন্তৰ্গত আঠিয়াবাৰী গাঁৱত প্ৰধানমন্ত্ৰী আৱাস যোজনাৰ গৃহ নিৰ্মাণৰ নামত ব্যাপক দুৰ্নীতি হোৱাৰ অভিযোগ উত্থাপিত হৈছে। গৃহ নিৰ্মাণৰ নামত বিগত তিনি বছৰত মাত্ৰ পাঁচ ফুট লৈকে ইটাৰ বেৰ দি দায়িত্ব সামৰিছে গৃহ কৰি দিয়াৰ দায়িত্ব লোৱা ভিচিডিচিৰ চেয়াৰমেনে। বিভিন্ন অজুহাত দেখুৱাই হিতাধিকাৰীৰ বেংকৰ পৰা সমুদায় ধন উঠাই লোৱা কাশিকোত্ৰা ভিচিডিচিৰ চেয়াৰমেন অনীৰাম মুছাহাৰীক বহু অনুৰোধ জনোৱাৰ পিছতো বনাই দিম বনাই দিম বুলি আশ্বাস প্ৰদান কৰি আজিলৈকে গৃহ নিৰ্মাণৰ কাম সম্পূৰ্ণ নকৰিলে বুলি অভিযোগ কৰে হোপন চোৰেন নামৰ ব্যক্তিজনে। ইপিনে হোপন চোৰেণৰ থাকিবলৈ বিকল্প ঘৰ নথকাৰ বাবে উপায় বিহীন হৈ পাঁচ ফুট ওৱালৰ ওপৰতে টিনপাত দি কোনোমতে যোৱা তিনি বছৰ ধৰি বসবাস কৰি আছে দুৰ্ভগীয়া লোকজনে।
কি পৰিস্থিতিত মানুহজনে যোৱা তিনিটা বছৰ ধৰি বসবাস কৰি আছে এই ছবি দেখিলে সহজেই অনুমান কৰিব পাৰি। হোপন চোৰেণে জানিবলৈ দিয়া মতে তেখেতৰ বোৱাৰীৰ নামত ২০১৬-১৭ আৰ্থিক বৰ্ষত প্ৰধানমন্ত্ৰী আৱাস যোজনাৰ এখন ঘৰ আবন্টিত হৈছিল। কিন্তু দুৰ্ভাগ্যজনক কথা যে, তিনি বছৰ উকলি যোৱাৰ পিছতো আজিলৈকে ঘৰটোৰ নিৰ্মাণ কাৰ্য সম্পূৰ্ণ নহ'ল।
মাত্ৰ পাঁচ ফুট লৈকে ইটাৰ বেৰ বনাই বাকি গৃহ নিৰ্মাণৰ বাবে টিনপাত, কাঠ, কিছু ইটা, শিল বালি আৰু চিমেন্টৰ বস্তা পেলাই থৈ গুচি মিস্ত্ৰী সকলে গুচি যায় আৰু পৰবৰ্তী সময়ত ঘুৰি নহাত চিমেন্টৰ বস্তা সমূহ নষ্ট হৈ যায় লগতে অন্যান্য সামগ্ৰী সমূহ নষ্ট হবলৈ ধৰাত আৰু থাকিবলৈ বিকল্প ঘৰ নথকাত বাবে উপায় বিহীন হৈ পাঁচ ফুট ওৱালৰ ওপৰতে টিনপাত দি কোনোমতে সামগ্ৰী খিনি ৰদ বৰষুণৰ পৰা সুৰক্ষা দি যোৱা তিনিটা বছৰ ধৰি বসবাস কৰি আছে হোপন চোৰেণ নামৰ ব্যক্তি জনে।
প্ৰধানমন্ত্ৰী আৱাস যোজনাৰ জৰিয়তে দেশজুৰি দুখীয়া গৃহহীন লোকৰ বাবে একোখনকৈ বিনামূলীয়া পকী ঘৰ বনাই দিয়াৰ প্ৰতিশ্ৰুতি দিছিল দেশৰ প্ৰধানমন্ত্ৰী নৰেন্দ্ৰ মোডীয়ে। যাৰ কাম সমগ্ৰ দেশৰ লগতে অসমতো চলি আছে। কিন্তু এই দুখীয়া লোক সকলৰ পৰিয়ালৰ নামত চৰকাৰী ভাৱে আবন্টিত প্ৰধানমন্ত্ৰী আৱাস যোজনাৰ গৃহ নিৰ্মাণৰ নামত সংঘটিত হৈছে ব্যাপক দুৰ্নীতি।
আঠিয়াবাৰী গাঁৱৰ স্থানীয় লোকৰ অভিযোগ কাশিকোত্ৰা ভিচিডিচিৰ প্ৰাক্তন সভাপতি অনীৰাম ব্ৰহ্মৰ নেতৃত্বত সংঘটিত হৈছে এই দুৰ্নীতি। আঠিয়াবাৰী গাঁৱৰ দুখীয়া দৰিদ্ৰ পৰিয়ালৰ নামত আবন্টিত প্ৰধানমন্ত্ৰী আৱাস যোজনাৰ অৰ্দ্ধ নিৰ্মিত গৃহ সমূহ অতি সোনকালে নিৰ্মাণ কাৰ্য সম্পূৰ্ণ কৰাৰ দাবী জনায়। অন্যথা আইনৰ সহায় লবলৈ বাধ্য হ'ব বুলি সকিয়নি প্ৰদান কৰে।
|
एक साल में बाइबल - ইণ্ডিয়ান ৰিভাইচ ভাৰচন - अक्टूबर 19\n1. "যি ৰখীয়াবোৰে চৰণীয়া ঠাইৰ জাকৰ মেৰ-ছাগবোৰক নষ্ট আৰু ছিন্ন-ভিন্ন কৰে, সিহঁতৰ সন্তাপ হব" এয়ে যিহোৱাৰ বচন।\n2. এই হেতুকে মোৰ প্ৰজাসকলক চৰাওঁতা মেৰ-ছাগ ৰখীয়াবোৰৰ বিৰুদ্ধে ইস্ৰায়েলৰ ঈশ্বৰ যিহোৱাই এইদৰে কৈছেঃ "তোমালোকে মোৰ মেৰ-ছাগৰ জাকক গোট গোট কৰিলা, সেইবোৰক খেদাই দিলা, আৰু সেইবোৰৰ বিচাৰ নললা; যিহোৱাই কৈছে, চোৱা! মই তোমালোকৰ কাৰ্যৰ দুষ্টতাৰ ফল তোমালোকক দিম।\n3. আৰু যি যি দেশলৈ মই মোৰ জাকক খেদিলোঁ, তাৰ পৰা তেওঁলোকৰ অৱশিষ্ট ভাগ গোটাম, আৰু পুনৰায় তেওঁলোকৰ গঁৰাললৈ তেওঁলোকক আনিম; তাতে তেওঁলোক প্ৰজাৱন্ত হৈ বহুবংশ হব।\n4. যি মেৰ-ছাগৰ ৰখিয়াসকলে তেওঁলোকক চৰাব, মই তেওঁলোকৰ ওপৰত এনে ৰখীয়াসকলক নিযুক্তি কৰিম; তেতিয়া তেওঁলোকে আৰু ভয় নকৰিব আৰু বিহবল নহব; আৰু তেওঁলোকৰ মাজৰ কোনো নাইকিয়া নহব", ইয়াকে যিহোৱাই কৈছে।\n5. যিহোৱাই কৈছে, "চোৱা, যি সময়ত মই দায়ুদৰ বংশত এক ধাৰ্মিক গজালি উৎপন্ন কৰিম এনে কাল আহিছে। তেওঁ ৰজা হৈ ৰাজত্ব কৰিব, জ্ঞানেৰে সৈতে কাৰ্য কৰিব, আৰু দেশত বিচাৰ ও ন্যায় সিদ্ধ কৰিব।\n6. তেওঁৰ কালত যিহূদাই পৰিত্ৰাণ পাব, ইস্ৰায়েলে নিৰাপদে বাস কৰিব। আৰু "যিহোৱাই আমাৰ ধাৰ্মিকতা," এই নামেৰে তেওঁ প্ৰখ্যাত হব।\n7. এই হেতুকে যিহোৱাই কৈছে, "চোৱা, এনে কোনো দিন আহিছে," যে, 'সেই দিনা তেওঁলোকে আৰু নকব, যি জনাই ইস্ৰায়েলৰ সন্তান সকলক মিচৰ দেশৰ পৰা উলিয়াই আনিলে, সেই 'যিহোৱাৰ জীৱনৰ শপত';\n8. কিন্তু এনেকৈ কব, যে, "যি জনাই ইস্ৰায়েল বংশত জন্মা সন্তান সকলক উত্তৰ দেশৰ পৰা; আৰু যি যি দেশলৈ মই তেওঁলোকক খেদিছিলোঁ, সেই সকল দেশৰ পৰা উলিয়াই চলাই লৈ আহিলে সেই যিহোৱাৰ জীৱনৰ শপত।' তথাপি তেওঁলোকে নিজৰ দেশত নিবাস কৰিব।\n9. ভাববাদীবোৰৰ বিষয়। মোৰ অন্তৰত মোৰ হৃদয় ভগ্ন হ'ল, আৰু মোৰ আটাই হাড়বোৰ কঁপিছে; যিহোৱাৰ কাৰণে আৰু তেওঁৰ পবিত্ৰ বাক্যৰ কাৰণে মই মতলীয়া লোকৰ দৰে, এনে কি, দ্ৰাক্ষাৰসে পৰাজয় কৰা মানুহৰ দৰে হলোঁ।\n10. কিয়নো দেশ ব্যভিচাৰী লোকেৰে পৰিপূৰ্ণ; কাৰণ শাওৰ প্ৰভাৱত দেশে শোক কৰিছে। অৰণ্যত থকা চৰণীয়া ঠাইবোৰ শুকাইছে; তেওঁলোকৰ গতি মন্দ, আৰু তেওঁলোকৰ পৰাক্ৰম ন্যায়সঙ্গত নহয়।\n11. কিয়নো ভাববাদী আৰু পুৰোহিত দুয়ো অপৱিত্ৰ; যিহোৱাই কৈছে, মোৰ গৃহতেই মই সিহঁতৰ দুষ্টতা পালোঁ।\n12. এই কাৰণে তেওঁলোকৰ পথ তেওঁলোকৰ কাৰণে অন্ধকাৰত থকা পিছল ঠাইৰ নিচিনা হব; তেওঁলোকে খেদা খাই তাৰ পৰা পতিত হব; কিয়নো যিহোৱাই কৈছে, মই তেওঁলোকৰ ওপৰতে অমঙ্গল ঘটাম, এনে কি, তেওঁলোকক দণ্ড দিয়াৰ বছৰ উপস্থিত কৰোৱাম।\n13. মই চমৰিয়াৰ মাজৰ ভাববাদীসকলৰ মাজত অজ্ঞানতাৰ কাৰ্য দেখিলোঁ; তেওঁলোকে বালৰ নামেৰে ভাববাণী প্ৰচাৰ কৰি মোৰ প্ৰজা ইস্রায়েল লোকক ভুলালে।\n14. মই যিৰূচালেমৰ ভাববাদীসকলৰ মাজতো নোম শিয়ৰি যোৱা এটা কাৰ্য দেখিলোঁ; তেওঁলোকে পৰস্ত্ৰীগমন কৰে, মিছাত চলে, আৰু তেওঁলোকে কুকৰ্ম কৰাসকলৰ হাত এনেকৈ সবল কৰে, যে, তেওঁলোকৰ কোনেও নিজ দুষ্টতাৰ পৰা উলটি নাহে; তেওঁলোক সকলোৱেই মোৰ আগত চদোমৰ দৰে আৰু তাৰ নিবাসীসকল ঘমোৰাৰ সদৃশ।"\n15. এই হেতুকে বাহিনীসকলৰ যিহোৱাই সেই ভাববাদীসকলৰ বিষয়ে এই কথা কৈছে, "চোৱা, মই তেওঁলোকক নাগদানা ভোজন কৰাম, আৰু বিহ গছৰ ৰস পান কৰাম, কিয়নো যিৰূচালেমৰ ভাববাদীসকলৰ পৰা অপৱিত্ৰতা ওলাই গোটেই দেশত ব্যাপিল।"\n16. বাহিনীসকলৰ যিহোৱাই এই কথা কৈছে, তোমালোকৰ আগত ভাববাণী প্ৰচাৰ কৰোঁতা ভাববাদীবোৰৰ বাক্য নুশুনিবা। তেওঁলোকে তোমালোকক অসাৰতা শিকায়! আৰু যিহোৱাৰ মুখৰ পৰা নোহোৱা নিজ নিজ মনৰ দৰ্শনৰ কথা কয়।'\n17. মোক হেয়জ্ঞান কৰোঁতাসকলৰ আগত তেওঁলোকে সদায় কৈ থাকে, যে, 'যিহোৱাই কৈছে, তোমালোকে শান্তি পাবা।' আৰু তেওঁলোকে নিজ নিজ মনৰ কঠিনতা অনুসাৰে চলোঁতা সকলোৰে আগত কয়, 'তোমালোকলৈ অমঙ্গল নঘটিব।'\n18. কাৰণ কোনে যিহোৱাৰ সভাত থিয় হৈছে, যে, তেওঁ নিজ চকুৰে চাই তেওঁৰ বাক্য শুনিব? কোনে তেওঁৰ বাক্যত কাণ পাতি তাক শুনিবলৈ পালে?\n19. সৌৱা, চোৱা, যিহোৱাৰ প্ৰচণ্ড ক্ৰোধৰূপ ধুমুহা! এনে কি, প্ৰবল বা'মাৰলি বতাহ আহিছে। সেয়ে দুষ্টবোৰৰ মূৰত কোবেৰে লাগিব।\n20. যিহোৱাই কাৰ্য সমাপ্ত নকৰালৈকে, আৰু তেওঁৰ মনৰ অভিপ্ৰায় সিদ্ধ নকৰালৈকে তেওঁৰ ক্ৰোধ নাথামিব। তোমালোকে শেষকালত তাক সম্পুৰ্ণকৈ বুজিবা।\n21. মই এই ভাববাদীসকলক পঠোৱা নাই, তথাপি তেওঁলোকে নিজে নিজেই লৰিলে; মই তেওঁলোকক কোৱা নাই, তথপি তেওঁলোকে নিজে নিজেই ভাববাণী প্ৰচাৰ কৰিলে।\n22. কিন্তু তেওঁলোকে মোৰ সভাত থিয় হোৱা হ'লে, মোৰ প্ৰজাসকলক মোৰ বাক্য শুনোৱালেহেঁতেন, আৰু তেওঁলোকৰ কু-পথ ও কুকৰ্মৰ পৰা তেওঁলোকক ওভটাই আনিলেহেঁতেন।\n23. যিহোৱাই কৈছে, মই জানো ওচৰত থকাহে ঈশ্বৰ? দূৰত থকাও ঈশ্বৰ নহওঁ জানো?\n24. যিহোৱাই কৈছে, মই দেখা নোপোৱাকৈ কোনো মানুহ জানো গুপুতে লুকাই থাকিব পাৰে? যিহোৱাই কৈছে, মই জানো স্বৰ্গ আৰু পৃথিৱী ব্যাপি নাথাকোঁ?\n25. 'মই সপোন দেখিলোঁ! মই সপোন দেখিলোঁ!' এই বুলি কৈ মোৰ নামেৰে মিছা ভাববাণী প্ৰচাৰ কৰোঁতা ভাববাদীসকলে কোৱা কথা মই শুনিলোঁ।\n26. মিছা ভাববাণী প্ৰচাৰ কৰোঁতা ভাববাদীসকলৰ, এনে কি, নিজ নিজ মনৰ কপটতা প্ৰকাশ কৰোঁতা ভাববাদীসকলৰ অন্তৰত এয়ে কিমান কাল থাকিব?\n27. তেওঁলোকৰ পূৰ্বপুৰুষসকলে বালত আসক্ত হৈ মোৰ নাম পাহৰা দৰে তেওঁলোকে নিজ নিজ ওচৰ-চুবুৰীয়াৰ আগত কোৱা সপোনৰ দ্বাৰাই মোৰ প্ৰজাসকলক মোৰ নাম পাহৰাবলৈ খুজিছে।\n28. সপোন দেখা ভাববাদীয়ে সপোনৰ কথা কওঁক, আৰু মোৰ বাক্য পোৱা জনে মোৰ বাক্য বিশ্বাসেৰে কওঁক; যিহোৱাই কৈছে, ধানৰ মাজত খেৰ কি?\n29. যিহোৱাই কৈছে, "মোৰ বাক্য অগ্নিস্বৰূপ নহয় নে?" "আৰু শিল টুকুৰা-টুকুৰী কৰা হাতুৰীৰ নিচিনা নহয় নে?\n30. এই হেতুকে, যিহোৱাই কৈছে, চোৱা, নিজ নিজ ওচৰ-চুবুৰীয়াৰ পৰা মোৰ বাক্য চুৰ কৰা ভাববাদীসকলৰ প্রতি মই বিপক্ষ।"\n31. যিহোৱাই কৈছে, "চোৱা, যি ভাববাদীবোৰে নিজ নিজ জিভা ব্যৱহাৰ কৰি, তেওঁ কৈছে বুলি কয়, মই সেই ভাববাদীবোৰৰ বিপক্ষ।\n32. যিহোৱাই কৈছে, চোৱা, যি ভাববাদীবোৰে নানা মিছা সপোন প্ৰচাৰ কৰে, আৰু সেইবোৰ কৈ তেওঁলোকৰ মিছা কথা আৰু অনৰ্থক অহঙ্কাৰৰ দ্বাৰাই মোৰ প্ৰজাসকলক ভ্ৰান্ত কৰে, সেই ভাববাদীসকলৰ মই বিপক্ষ।" কিয়নো মই তেওঁলোকক পঠোৱা কি আজ্ঞা দিয়া নাছিলোঁ; এই হেতুকে তেওঁলোকে এই প্ৰজাসকলক সমুলি উপকাৰ নকৰিব, ইয়াক যিহোৱাই কৈছে।\n33. "আৰু যেতিয়া এই জাতিবোৰে, বা ভাববাদীয়ে বা পুৰোহিতে তোমাক সুধিব, 'যিহোৱাৰ ভাৰ-বাক্য কি?' তেতিয়া তুমি তেওঁলোকক কবা, ভাৰ-বাক্য কি? যিহোৱাই কৈছে মই তোমালোকক দূৰ কৰি দিম।\n34. যি ভাববাদী, পুৰোহিত, কি প্ৰজাই "যিহোৱাৰ ভাৰ-বাক্য" এই বুলি ক'ব, মই সেই মানুহক আৰু তাৰ বংশক দণ্ড দিম।\n35. তোমালোক প্ৰতিজনে নিজ নিজ ওচৰ-চুবুৰীয়াক আৰু নিজ নিজ ভাইক এই কথা ক'বা, 'যিহোৱাই কি উত্তৰ দিলে?' বা 'যিহোৱাই কি ক'লে?'\n36. "যিহোৱাৰ ভাৰ-বাক্য" এই বুলি তোমালোকে আৰু উল্লেখ নকৰিবা; কাৰণ প্ৰতিজনৰ বাক্যেই তালৈ ভাৰস্বৰূপ হ'ব, কিয়নো তোমালোকে জীৱন্ত ঈশ্বৰৰ, আমাৰ ঈশ্বৰ বাহিনীসকলৰ যিহোৱাৰ বাক্য বিপৰীত কৰিছা।\n37. তুমি ভাববাদীক এইদৰে ক'বা, 'যিহোৱাই তোমাক কি উত্তৰ দিলে? বা যিহোৱাই কি কলে?'\n38. কিন্তু "যিহোৱাৰ ভাৰ-বাক্য" এই বুলি যদি তোমালোকে কোৱা, তেন্তে অৱশ্যে যিহোৱাই এইদৰে কব, "যিহোৱাৰ ভাৰ-বাক্য" এই বুলি নকবলৈ কৈ পঠোৱাতো "যিহোৱাৰ ভাৰ-বাক্য" এই বুলি কোৱা বাবে, চোৱা, মই তোমালোকক নিচেইকৈ পাহৰিম,'\n39. আৰু মই তোমালোকক আৰু তোমালোকৰ পূৰ্বপুৰুষসকলক দিয়া এই নগৰখন মোৰ দৃষ্টিৰ পৰা দলিয়াই পেলাম, আৰু পাহৰিব নোৱাৰা চিৰকলীয়া দুৰ্ণাম আৰু সৰ্ব্বদায় থকা লাজ তোমালোকলৈ ঘটাম।\n40. আৰু পাহৰিব নোৱাৰা চিৰকলীয়া দুৰ্নাম আৰু সৰ্ব্বদায় থকা লাজ তোমালোকলৈ ঘটাম।"\n1. যিহোৱাই মোক কিবা এটা দেখুৱাইছিল। যিহোৱাৰ মন্দিৰৰ সন্মুখত ৰাখি থোৱা ডিমৰু গুটিৰ দুটা পাচি মোক দেখুৱাইছিল। বাবিলৰ ৰজা নবূখদনেচৰে যিৰূচালেমৰ পৰা কমাৰ, বাঢ়ৈ আদি শিল্পকাৰীয়ে সৈতে যিহোয়াকীমৰ পুত্ৰ যিহূদাৰ ৰজা যকনিয়াক, আৰু যিহূদাৰ প্ৰধান লোকসকলক বাবিললৈ বন্দী কৰি নিয়াৰ পাছত এই দৰ্শন ঘটিছিল।\n2. এটা পাচিত প্ৰথমে পকা ডিমৰু গুটিৰ নিচিনা অতি উত্তম ডিমৰু গুটি আছিল, আৰু আন পাচিত বেয়াৰ বাবে খাব নোৱাৰা অতি বেয়া ডিমৰু গুটি আছিল।\n3. তেতিয়া যিহোৱাই মোক সুধিলে, "হে যিৰিমিয়া, তুমি কি দেখিছা?" তেতিয়া মই ক'লোঁ, "ডিমৰু গুটি; তাৰ মাজত ভাল অতি উত্তম, আৰু বেয়া ইমান বেয়া, যে, বেয়াৰ নিমিত্তে খাব নোৱাৰে।\n4. পাছে যিহোৱাৰ বাক্য মোৰ ওচৰলৈ আহিলঃ\n5. বোলে, "ইস্ৰায়েলৰ ঈশ্বৰ যিহোৱাই এইদৰে কৈছেঃ এই ঠাইৰ পৰা কলদীয়াসকলৰ দেশলৈ মই বন্দী কৰি পঠোৱা যিহূদাৰ লোকসকলক মই এই উত্তম ডিমৰু গুটিৰ দৰে মঙ্গলৰ অৰ্থে সুদৃষ্টি কৰিম।\n6. কিয়নো মই তেওঁলোকৰ মঙ্গলৰ অৰ্থে তেওঁলোকৰ ওপৰত মোৰ চকু ৰাখিম, আৰু মই তেওঁলোকক পুনৰায় এই দেশলৈ আনিম আৰু তেওঁলোকক স্থাপন কৰিম, নাভাঙিম; ৰোপণ কৰিম, নুঘালিম।\n7. আৰু মই যে যিহোৱা, ইয়াক জানিবৰ মন মই তেওঁলোকক দিম; আৰু তেওঁলোক মোৰ প্ৰজা হ'ব, আৰু মই তেওঁলোকৰ ঈশ্বৰ হ'ম; কিয়নো তেওঁলোকে সমস্ত মনেৰে মোলৈ উলটি আহিব।\n8. আৰু যিহূদাৰ ৰজা চিদিকিয়াক, তেওঁৰ প্ৰধান লোকসকলক, আৰু এই দেশত বাকী থকা যিৰূচালেমৰ অৱশিষ্ট ভাগক, আৰু মিচৰ দেশত প্ৰবাস কৰা লোকসকলক, বেয়াৰ বাবে খাব নোৱাৰা সেই বেয়া ডিমৰু গুটিৰ দৰে মই ত্যাগ কৰিম, ইয়াক যিহোৱাই নিশ্চয়কৈ কৈছে।\n9. এনে কি, অমঙ্গলৰ অৰ্থে মই তেওঁলোকক পৃথিৱীৰ সকলো ৰাজ্যত ত্ৰাসৰ বিষয় হ'বলৈ, আৰু যি যি ঠাইলৈ তেওঁলোকক খেদিম, সেই সকলো ঠাইত তেওঁলোকক অপমান, দৃষ্টান্ত, বিদ্ৰূপ, আৰু শাওৰ বিষয় হ'বলৈ দিম।\n10. আৰু মই তেওঁলোকক আৰু তেওঁলোকৰ পূৰ্বপুৰুষসকলক দিয়া দেশৰ পৰা তেওঁলোক উচ্ছন্ন নোহোৱালৈকে, তেওঁলোকৰ মাজলৈ তৰোৱাল, আকাল, আৰু মহামাৰী পঠাই থাকিম।\n17. তোমাৰ দাসলৈ প্রচুৰ মঙ্গল কৰা যাতে মই জীয়াই থাকো, আৰু তোমাৰ বাক্য পালন কৰিব পাৰোঁ।\n18. মোৰ চকু মুকলি কৰি দিয়া, যাতে মই তোমাৰ ব্যৱস্থাত আচৰিত আচৰিত বিষয়বোৰ দেখা পাওঁ।\n19. মই পৃথিৱীত প্রবাসী মাথোন, তোমাৰ আজ্ঞাবোৰ মোৰ পৰা লুকুৱাই নাৰাখিবা।\n20. সকলো সময়তে তোমাৰ শাসন-প্রণালীবোৰ জানিবলৈ, মোৰ প্রাণ আকাঙ্ক্ষাত ভগ্ন হৈছে।\n21. তুমি অহঙ্কাৰীবোৰক ধমক দিছা; তেওঁলোকতো শাপগ্ৰস্ত, তোমাৰ আজ্ঞা পথৰ পৰা ভ্ৰান্ত হৈ ঘূৰি ফুৰে।\n22. তেওঁলোকৰ অপমান আৰু নিন্দা মোৰ পৰা দূৰ কৰা; কিয়নো মই তোমাৰ আজ্ঞাবোৰ পালন কৰি আহিছোঁ।\n23. যদি শাসনকর্তাসকলেও বহি মোৰ অহিতে কথা কয়, তথাপিও তোমাৰ দাসে তোমাৰ বিধিবোৰ ধ্যান কৰিব।\n24. তোমাৰ আজ্ঞাবোৰ মোৰ আনন্দৰ বিষয়, সেইবোৰে মোক পৰামৰ্শ দিয়ে।\n15. এজনী দ্বন্দুৰী ভাৰ্যা বৰষুণৰ দিনত টোপ টোপকৈ পানী পৰাৰ দৰে হয়।\n16. তেওঁক দমন কৰা মানে বতাহক দমন কৰা, আৰু তোমাৰ সোঁ হাতত তেল ধৰাৰ দৰে হয়।\n২ থিচলনীকীয়া 1:1-12\n1. পৌল, চীল আৰু তীমথিয়, আমাৰ পিতৃ ঈশ্বৰ আৰু প্ৰভু যীচু খ্ৰীষ্টত থকা থিচলনীকীয়া সকলৰ মণ্ডলীৰ সমীপলৈ,\n2. পিতৃ ঈশ্বৰ আৰু প্ৰভু যীচু খ্ৰীষ্টৰ অনুগ্ৰহ আৰু শান্তি আপোনালোকৰ সহবর্তী হওক।\n3. ভাইসকল, আপোনালোকৰ কাৰণে আমি সদায় ঈশ্বৰক ধন্যবাদ দিওঁ; আমি এনেদৰে ধন্যবাদ কৰা উচিত, কাৰণ আপোনালোকৰ বিশ্বাস অতিশয়ৰূপে বৃদ্ধি পাইছে আৰু আপোনালোক সকলোৱে প্রেমত পৰস্পৰৰ প্রতি উপচি পৰিছে;\n4. আপোনালোকে যি সকলৰ পৰা তাড়না আৰু ক্লেশ সহন কৰি আছে, সেই সকলৰ মাজতো আপোনালোকে যে বিশ্বাস আৰু সহনশীলতাত স্থিৰে আছে, তাৰ কাৰণে আমি ঈশ্বৰৰ বিভিন্ন মণ্ডলীত আপোনালোকৰ বিষয়ে কৈ গর্ব বোধ কৰোঁ।\n5. এইবোৰ বিষয় ঈশ্বৰৰ ন্যায় সোধ-বিচাৰৰ এক স্পষ্ট লক্ষণ, যাৰ ফলত ঈশ্বৰৰ যি ৰাজ্যৰ কাৰণে আপোনালোকে দুখভোগ কৰিছে, সেই ৰাজ্যৰ যোগ্যপাত্রৰূপে আপোনালোক গণিত হব।\n6. ঈশ্বৰৰ দৃষ্টিত ন্যায়-বিচাৰ এই, যি সকলে আপোনালোকক ক্লেশ দিয়ে, তেওঁ সেই সকলক ক্লেশ দিব,\n7. আৰু আপোনালোক যি সকলে এতিয়া ক্লেশ পাইছে, আপোনালোকক আমাৰ লগত ঈশ্বৰে বিশ্রাম দিব। যেতিয়া প্রভু যীচুৱে তেওঁৰ পৰাক্ৰমশালী দূত সকলৰ সৈতে জ্বলন্ত অগ্নিৰে স্বৰ্গৰ পৰা নামি আহি প্রকাশিত হ'ব, তেতিয়া এইবোৰ ঘটিব;\n8. তেতিয়া যি সকলে ঈশ্বৰক নাজানে আৰু আমাৰ প্রভু যীচুৰ শুভবার্তা পালন নকৰে, সেই লোক সকলক তেওঁ দণ্ড দিব।\n9. তেওঁলোক প্রভুৰ লগত থকাৰ পৰা আতৰ হৈ আৰু তেওঁৰ পৰাক্রমৰ প্ৰতাপৰ পৰা দূৰৈত থাকি, দণ্ডৰ সৈতে অনন্ত বিনাশ ভোগ কৰিব।\n10. সেইদিনা যীচু যেতিয়া নিজৰ পবিত্ৰ লোক সকলৰ দ্বাৰা মহিমাম্বিত হবলৈ আহিব, তেতিয়া বিশ্বাস কৰা সকলোৱে আচৰিত হ'ব; আপোনালোকো সেই বিশ্বাসী সকলৰ মাজত আছে, কাৰণ আপোনালোকে আমাৰ সাক্ষ্য বিশ্বাস কৰিলে।\n11. এই কাৰণে আমিও আপোনালোকৰ বাবে সদায় প্ৰাৰ্থনা কৰি থাকোঁ, যাতে আমাৰ ঈশ্বৰে আপোনালোকক তেওঁৰ আমন্ত্রণৰ যোগ্যপাত্র বুলি গণ্য কৰিব। তাতে তেওঁৰ শক্তিত আপোনালোকে যেন মঙ্গলভাৱেৰে সকলো ভাল কাম কৰাৰ ইচ্ছা আৰু বিশ্বাসৰ প্রতিটো কার্য যেন সম্পূর্ণ কৰে;\n12. তাতে যেন আমাৰ ঈশ্বৰ আৰু প্রভু যীচু খ্রীষ্টৰ অনুগ্রহ অনুসাৰে আমাৰ প্রভু যীচুৰ নাম আপোনালোকৰ দ্বাৰাই মহিমাম্বিত হয় আৰু আপোনালোকো তেওঁত মহিমান্বিত হওক।
|
উত্তৰঃ- ফুলৰ একেবাৰে ভিতৰ অংশটোক গৰ্ভকেশৰ বুলি কোৱা হয় । যদি ইয়াক সম্পূৰ্ণ ৰূপে নেদেখে তেতিয়া হ'লে পুংকেশৰবোৰ আতৰাই ইয়াক দেখা পোৱা যায় ।
৬। যদি এজোপা উদ্ভিদৰ শিপাবোৰ শুচ্ছমূলযুক্ত হয়,তেতিয়াহলে তুমি এই উদ্ভিদজোপাৰ পাতত কেনেকুৱা হিৰাবিন্যাস দেখিবলৈ পাবা ।
৮।এখিলা কাগজত থকা পাতৰ সাঁচ চাই গছজোপাত মুখ্যমূল আছেনে গুচ্ছমূল আছে কোৱাটো তোমাৰ পক্ষে সম্ভৱপৰ হবনে ।
উত্তৰঃ- ওপৰৰ উদ্ভিদবোৰৰভিতৰতমইঘাঁহ,গোমধান, জলকীয়া, বিলাহী, তুলসী,বট,আহঁত,আম,জামু, মধুৰিআম, অমিতা, কল, নেমুটেঙা, কুঁহিয়াৰ, আলু, দেখিছোঁ । ইয়াৰ ভিতৰতজলকীয়া,তুলসী,মধুৰিয়াম,
|
শিক্ষা, সমাজ আৰু জাতি- এই শব্দ কেইটাৰ লগত আমাৰ পৰিচয় অনেক দিনৰ পৰা। শিক্ষা এনে এটা বিধান যাৰ দ্বাৰাই আমাৰ সৎ চৰিত্ৰ গঠন হয়।
বুদ্ধিমত্তা প্ৰসাৰিত হয় আৰু যাৰ দ্বাৰাই আমি আমাৰ দেশৰ সম্পদৰাজিক সুন্দৰভাৱে কামত খটুৱাবলৈ সমৰ্থ হ'ব পাৰোঁ।
শিক্ষা গ্ৰহণ মানুহৰ জীৱন-জোৰা প্ৰস্তুতি। শিক্ষা জ্ঞান আহৰণৰ শ্ৰেষ্ঠ মাধ্যম।
ব্যক্তিৰ সমষ্টিয়েই সমাজ। সামাজিক প্ৰগতিৰ অংশীদাৰ হিচাপে, সমাজৰ লগত মিলি যাবলৈ শিক্ষা আমাৰ শ্ৰেষ্ঠ সহায়ক।
শিক্ষা অবিহনে এখন সুন্দৰ, সুস্থ-সৱল সমাজ পাব নোৱাৰোঁ। পৰিবৰ্তনশীলতা সামাজিক জীৱনৰ উল্লেখযোগ্য বৈশিষ্ট্য।
জাতি গঠন আৰু পতনৰ শিক্ষা ইতিহাসৰ পৰাই দিব পাৰি। ধম1য় শিক্ষাই জাতি গঠনত বিশেষভাৱে সহায় কৰে।
অসমত শংকৰদেৱ, মাধৱদেৱ, অনিৰুদ্ধদেৱ আৰু পীৰসকলে এই কাম কৰি গৈছে।
আজিৰপৰা পাঁচশ বছৰৰো পূৰ্বে যিগৰাকী মহান অৱতাৰী পুৰুষে সুদূৰ কাম্যকুব্জৰ পৰা আহি অসমত থিতাপি লৈ নানা গোষ্ঠী, জাতি-উপজাতি তথা বিভিন্ন ধৰ্মাৱলম্বী লোকক একশৰণ নামধৰ্মৰ ডোলেৰে একত্ৰিত কৰি অসমীয়া জাতি গঢ় দি গ'ল, সেইগৰাকী মহাপুৰুষ শ্ৰীমন্ত শংকৰদেৱে তেৰাৰ একান্ত শিষ্য শ্ৰীশ্ৰীমাধৱদেৱৰ সহযোগত বিভিন্ন নাট, গীত, পদ, ভাওনা আৰু ভক্তিমূলক কীৰ্ত্তন, নামঘোষা, দশম, ৰত্নাৱলী আৰু মদ্ভাগৱত গীতাৰে এক বৃহৎ অসমীয়া জাতি গঢ়িলে।
ভাগৱত আৰু গীতাৰ শিক্ষাই ভাৰতক জাতিবাদ, বৰ্ণবাদ, অস্পৃশ্যতা, আভিজাত্য, বৈষম্য আদি প্ৰতিকূল শক্তিবোৰক নিৰুৎসাহ কৰিলে।
সমন্বয়বাদী ভাগৱত ৰচনা নোহোৱা হ'লে ভাৰতত ধম1য় কন্দল চিৰদিনেই থাকিলেহেঁতেন, ভাগৱতৰ পৰমব্ৰহ্মই আল্লা আৰু গডৰ মৰ্যাদা পালে। ফলত ই বিশ্বধৰ্ম হৈ পৰিল।
জাতিৰ উত্থান-পতনৰ কাৰণবোৰ বিশ্লেষণ কৰিলে আমি এই শিক্ষাই পাম যে ক্ষমতাৰ অপব্যৱহাৰ আৰু ব্যক্তিগত সুখ-সুবিধাই একোটা জাতিৰ পতনৰ কাৰণ হয়। ৰাজনীতিৰ পাকচক্ৰই এইবোৰৰ মূল কাৰণ।
আনৰ বিৰুদ্ধে নিজক প্ৰতিষ্ঠা কৰাই ৰাজনীতিৰ উন্নতি আৰু আনৰ লগত মধুৰ সম্বন্ধ স্থাপন কৰাই জাতীয় উন্নতি। শিক্ষালয়বোৰত এনে শিক্ষাৰ প্ৰয়োজন।
জ্ঞান আৰু বুদ্ধি একে নহয়।
শিক্ষা কি?
শিক্ষাত দুয়োৰে সমন্বয়ৰ প্ৰয়োজন। বুদ্ধিয়ে বৰ্ণনা দিয়ে আৰু জাতীয় বৈশিষ্ট্যবোৰৰ বুজ লয়। জ্ঞানে সেইবোৰৰ পৰা ঐক্য সাধনাৰ উপায় বিচাৰে।
প্ৰত্যেক জ্ঞানেৰে এক বৌদ্ধিক সত্ত্বা আছে যাক এৰিষ্টটল আৰু ডাণ্টেই প্ৰজ্ঞা বুলিছিল।
বিভেদকামীয়ে অনৈক্যৰ কথা ক'লে শিক্ষাই পৰম ঔচিত্য বা সামঞ্জস্যৰ কথা ক'ব।
টুলুঙা যুক্তিৰে গোষ্ঠী সম্প্ৰদায়ৰ মাজত ভেদ অনাসকলৰ অধ্যয়নৰ পূৰ্ণতা নাই আৰু কৰিবৰ সাধ্যও নাই।
শিক্ষা কাক বোলে ?
শিক্ষা, সমাজ, জাতি এই শব্দকেইটাৰ লগত আমাৰ পৰিচয় অনেক দিনৰ। এইকথা পূৰ্বতে উল্লেখ কৰি অহা হৈছে।
কাৰণ আমাৰ অতীত শিক্ষা ব্যৱস্থাত দেশ, সমাজ আৰু জাতি গঢ়াৰ আকাংক্ষাই অধিক আছিল।
আনকি বিশ্বৰ জাতিপুঞ্জৰ মাজতো এক মধুৰ সম্পৰ্ক স্থাপন কৰিছিল শিক্ষাই।
তক্ষশীলা, নালন্দা, বিক্ৰমশিলা, ধৰণিকোট, কাশী, নৱদ্বীপ আদি শিক্ষা কেন্দ্ৰবোৰত দেশ-বিদেশৰ ছাত্ৰ একত্ৰিত হৈ যুক্তজীৱন যাপন কৰিছিল।
সেইকালৰ শিক্ষাইহে আজিও আমাৰ ধৰ্ম, দৰ্শন, মস্তিষ্ক বিকশাই আছে।
সেই শিক্ষাই বিচাৰ আৰু লক্ষ্যত এক হ'বলৈ শিকাইছিল। আজিৰ পৰিৱৰ্তিত পৰিস্থিতিতো শিক্ষা আৰু শিক্ষিতে এনে ভাৱৰ নেতৃত্ব দিয়া প্ৰয়োজন।
ৰাধাকৃষ্ণনে কৈছে- ঘোৰ ধাৰ্মিক আৰু সাম্প্ৰদায়িক সমস্যাৰে পীড়িত আজিৰ শিক্ষালয়বোৰে গভীৰভাৱে আলোচনা কৰি, উদাৰ ভাৱৰ প্ৰচাৰ কৰিব লাগে।
শিক্ষা কি? শিক্ষাই জীৱনক সমাজৰ লগত সম্পৰ্ক ৰাখিবলৈ শিকায়।
টলষ্টয়ে কৈছিল- শিক্ষাই সামাজিক জ্ঞানপ্ৰাপ্তিত সহায় কৰে আৰু এই জ্ঞানে সমাজৰ হিত সাধন কৰে। বাস্তৱ জ্ঞান কেৱল প্ৰত্যক্ষ ৰূপেহে হয়।
স্কুল, অধ্যাপক, কিতাপতকৈ মাতা, পিতা, ঘৰ, কাম, বন, গাঁও, আকাশ, সমাজ, জাতিয়ে অধিক শিক্ষা দিয়ে। সেয়ে আমাৰ শিক্ষা ব্যৱস্থাত সমাজৰ কথা থাকিব লাগে।
ৰবীন্দ্ৰনাথ ঠাকুৰ তেখেতৰ 'শিক্ষা' নামৰ গ্ৰন্থত এই কথাকে কৈছে- আজি শিক্ষা আৰু সমাজৰ সংযোগী চিৰি নাই। দেশ আৰু জাতিক অস্বীকাৰ কৰা শিক্ষাৰ মূল্য ক'ত?
মহাত্মা গান্ধীয়ে শিক্ষাক জীৱন আৰু জাতিৰ লগত সম্পৰ্ক থকা বস্তু বুলি কৈছে। তেখেতে সমাজৰ কল্যাণকাৰী আৰু বিশ্বমানৱৰ সেৱাৰ উপযোগী শিক্ষা প্ৰদানৰ পৰামৰ্শ দিছিল।
শিক্ষাই শিক্ষিত সমাজৰ প্ৰয়োজনীয় সামগ্ৰীৰূপে তৈয়াৰ কৰিব লাগিব। শিক্ষালয়ত সমাজৰ অনুৰূপ সমাজ গঠনৰ বিষয় থাকিব লাগে।
কাৰণ ই সমাজৰ অংগীভূত অনুষ্ঠান। শিক্ষাথ1 জীৱনত বৃহৎ জাতি গঠনৰ মানসিকতা গঢ়ি উঠা দৰকাৰ। বিশেষ সম্প্ৰদায়ৰ কাৰণে সুকীয়া ছাত্ৰাবাসৰ ব্যৱস্থা কৰাটো অনুচিত।
বিদ্যালয়সমূহত বিদ্যাথ1য়ে একেলগে খোৱা, ফুৰা-চকা, মনৰ ভাৱ আদান-প্ৰদানৰ সুবিধা থকা ভাল। তেহে এজনে আনজনৰ অন্তৰ স্পৰ্শ কৰিব পাৰিব।
শিক্ষা কি? নক'লেও হ'ব যে আজিৰ শিক্ষা কেৱল আজ্ঞা পালনৰ শিক্ষা। শিক্ষাথ1সকলক স্বতন্ত্ৰভাৱে কাম কৰাৰ সুযোগ দিয়া নাই।
গীতাত গুৰুৱে শিষ্যক যথা ই2ছতি তথা কুৰু; অৰ্থাৎ- নিজ অভিলাষমতে কাম কৰিবলৈ কৈছে। সমাজ বা জাতিৰ হকে কাম কৰিব খোজাসকলক এই শিক্ষাই নিৰুৎসাহ কৰে।
ভাষাৰে এটা জাতিক গঢ় দিয়া হয়। ভাষাৰ কাম হৃদয়ৰ লগত হৃদয়ক সংযোগ কৰা। ভাৰতৰ ভাষাবোৰে একো একোটা জাতি গঠনত সহায় কৰি আহিছে। সেয়ে ভাষা-সংস্কৃতিৰ শিক্ষা জাতীয় চৰিত্ৰ আৰু জাতি গঠনৰ লগত যুক্ত হোৱা উচিত।
অতীতপ্ৰীতিয়ে আমাক আজি বাৰুকৈয়ে পীড়িছে। কিন্তু অতীত কেতিয়াও ভৱিষ্যত হ'ব নোৱাৰে। আমাৰ অতীত বৈচিত্ৰ্য আৰু ঐতিহ্যত আনন্দ আছে হয়, কিন্তু এই আনন্দই অতীতৰ খণ্ডিত সমাজলৈ নিব নালাগে।
যি সময়ত পৃথিৱী আমাৰ ঘৰ হ'ল সেই সময়ত আমি খণ্ডিত সমাজৰ কথা ভাব্বিই নোৱাৰোঁ। বৃহৎ পৃথিৱীত ক্ষুদ্ৰ জাতিসত্ত্বাৰ অস্তিত্ব নাইকিয়া হৈ আহিছে। সংযুক্ত হ'লে আমাৰ কি লাভ হয় তাক ইতিহাসৰ পৰা জানিব পাৰোঁ।
আমি কোন, ক'ত আছিলোঁ· কোন ভূমিপুত্ৰ, কোন আলহী আদি আঁহফলা কথাৰে জাতিধ্বংস হয়। পৃথিৱীৰ সকলো লোকেই অতীতত অঘৰী আছিল। আৰু মানুহৰ প্ৰজাতিও এটাই।
শিক্ষা কি ?
এতিয়া সংজ্ঞাৰ যুগ নাই, মিলনৰ যুগ, দিয়া আৰু লোৱাৰ যুগ।
ইতিহাসৰ দ্বiদ্ব, সংঘৰ্ষ, যুদ্ধ, জয়-পৰাজয়ৰ কাহিনীৰ ঠাইত বুদ্ধ, অশোক, জনক, যীশু, নানক, মহম্মদ, ছক্ৰেটিচ, মাহাত্মা গান্ধীৰ আদৰ্শ ৰখাৰ নিতান্তই প্ৰয়োজন।
কাৰণ এইসকল মহান শিক্ষক। এইসকলৰ শিক্ষাত প্ৰতিষ্ঠিত সমাজ, জাতি, দেশ আজিও দৃঢ় হৈ আছে। শিক্ষাৰূপী অস্ত্ৰক সাৱধানে ব্যৱহাৰ কৰিব নোৱাৰিলে সকলোৰে অমংগল হ'ব।
শিক্ষাত নীতিবোধ, জাতিবোধ নাথাকিলে কোনো আইন ব্যৱস্থা টিকি থাকিব নোৱাৰে। জাতি গঠন কথাৰে নহয়, কামেৰে আদৰ্শৰে হয়। গান্ধীজীয়ে যি কৈছিল সেয়া কৰিছিল।
সেইবাবে সেই ছল্লিচ কোটি জনতাই বিনা প্ৰতিবাদে তেখেতক অনুকৰণ কৰিছিল। সমগ্ৰ দেশ এটা জাতি হৈছিল। গতিকে সত্যৰ পিনে আগুৱাই যোৱাই শিক্ষাৰ লক্ষ্য।
আৰু সত্য ৰক্ষাৰ কাৰণে ত্যাগ, আনকি প্ৰাণ দিয়াজনেই দেশ বা জাতি গঢ়িব পাৰে। ছক্ৰেটিচ, যীশু, মহাত্মাই যিদৰে প্ৰাণ দিছিল।
আজি আমি জাতীয় জীৱনৰ সংকটৰ সময়ত আছোঁ। এই সংকটৰ পৰা ৰক্ষা কৰাটো শিক্ষা আৰু শিক্ষিতৰ দায়িত্ব। আজি শিক্ষাই সাৱধানে খোজ ল'ব লাগিব আৰু শিক্ষিতে সচেতনতাৰে ক'ব আৰু লিখিব লাগিব।
সংকট উপস্থিত হ'লে মাৰ বান্ধি ঠিয় দিয়াটো আমাৰ পৰম্পৰা আৰু ইতিহাসৰ শিক্ষা। সেয়েহে সমাজ আৰু জাতি গঠনত শিক্ষাৰ ভূমিকা অপৰিহাৰ্য।
Save my name, email, and website in this browser for the next time I comment.
অংকীয়া নাট কাক বোলে?
Assamese Article (Asomiya Lekha)
|
পৃষ্ঠাঃআত্ম-জীৱনী দেবৰাজ ৰায়.djvu/১৪ - ৱিকিউৎস\nপৃষ্ঠাঃআত্ম-জীৱনী দেবৰাজ ৰায়.djvu/১৪\nতাকে নিদি নানা প্ৰলোভন দেখাই বন্ধ কৰিব খুজিছিল।\nমই অতি কষ্টেৰে পিতাক প্ৰতিপাল কৰিছিলো। মৃত্যুৰ পাছত প্ৰেত কাৰ্য্যাদি আমি কৰিলে ভবিষ্যতে পিতৃ-সম্পত্তিৰ আমি অধিকাৰী হও বুলি ভাবি ৺বিমাতৃয়ে পিতাৰ মৃত্যু হোৱা মাত্ৰে টেলিগ্ৰাম দি ভতিজাকক মতাই আনি প্ৰেতকাৰ্য্য কৰালে।\nবিমাতৃৰ কোপাগ্নিত পৰি জন্মদাতা পিতৃৰ পিণ্ডভাগী হবলৈ নাপাই কায়মনো-বাক্যে তৰ্পণ কৰি ৺পিতৃক কৈছিলো, হে পিতৃ! তুমি আমাৰ জন্মদাতা; বিমাতৃৰ কুমন্ত্ৰণাত মুগ্ধ হৈ আমাক পৰিত্যাগ কৰিছা যদিও আমিহে তোমাৰ পিণ্ডাদি অন্ত্যেষ্টি ক্ৰিয়াৰ অধিকাৰী। অতএব আমাৰ অন্তৰৰ শ্ৰদ্ধা ভক্তিৰে তোমাৰ পিণ্ড দিছো; গ্ৰহণ কৰি পুত্ৰ বুলি আশীৰ্ব্বাদ কৰিবা।\nপিতৃ বিয়োগৰ পাছৰ পৰা বিমাতৃৰ অৱস্থা ক্ৰমাৎ বেয়া হবলৈ ধৰিলে। অবশেষত সকলো সম্পত্তি হেৰুৱাই খেতিৰ কাৰবাৰ কৰাই পেট প্ৰবৰ্ত্তাইছিল। তাকে কৰাই খাবলৈ অসমৰ্থ হোৱাত মোৰ আশ্ৰিত হবলৈ বাধ্য হ'ল। শেষত মোৰ মাতৃৰ লগত মিলমাল হৈ কাল কটাবলৈ ধৰিলে। তেওঁৰ মৃত্যু হোৱাত অন্ত্যেষ্টি ক্ৰিয়া ময়ে সমাধা কৰিলো। ঈশ্বৰৰ কেনে বিচিত্ৰ লীলা! যাক এদিন মাতৃ আৰু ভ্ৰাতৃহাৰা কৰি সকলো সম্পত্তিৰ পৰা বঞ্চিত কৰি খেদাই জন্মদাতা পিতৃৰ পিণ্ডভাগী হবলৈ নিদিছিল, তাকে আজি নিজৰ পিণ্ডভাগী কৰোৱালে!\n"https://as.wikisource.org/w/index.php?title=পৃষ্ঠাঃআত্ম-জীৱনী_দেবৰাজ_ৰায়.djvu/১৪&oldid=71684"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১৪ জুলাই ২০২০ তাৰিখে ২১ঃ২৫ বজাত সলনি কৰা হৈছিল।
|
শিক্ষাৰ সামাজিক সম্পৰ্কৰ বিৱৰণ - Vikaspedia\nশিক্ষাৰ সামাজিক সম্পৰ্ক মানে কি\nসমাজীকৰণ কাক বোলে-\nসামাজিক অন্তৰা বা সামাজিক পাৰস্পৰিকতাঃ\nসামাজিক পাৰস্পৰিকতাৰ বিভিন্ন প্ৰকাৰঃ\nসমাজীকৰণ প্ৰক্ৰিয়া স্বৰূপে শিক্ষাঃ\nসামাজিক অনুষ্ঠান স্বৰূপে স্কুলঃ\nশিশুৰ সমাজীকৰণত স্কুলৰ ভূমিকাঃ\nপাঠ্যক্ৰমৰ সংকীৰ্ণ আৰু ব্যাপক অৰ্থঃ\nচলিত পাঠ্যক্ৰমৰ আসোঁৱাহঃ\nপাঠ্যক্ৰম প্ৰস্তুতিকৰণৰ নীতিসমূহঃ\nশিক্ষা বুলিলে আমি কেৱল গতানুগতিক বিধৰ আনুষ্ঠানিক শিক্ষাকেই নুবুজো। ইয়াৰ বহল আৰু ব্যাপক অৰ্থৰ উপলব্ধি কেৱল সমাজৰ পটভূমিতহে কৰিব পৰা যায়। সমাজক বাদ দি শিক্ষাৰ অধ্যয়ন আৰু আলোচনা সম্পূৰ্ণ হ'ব নোৱাৰে। শিক্ষাক এবিধ সচেতনভাৱে নিয়ন্ত্ৰিত কৰা সামাজিক প্ৰক্ৰিয়া বুলি কোৱা হয়। এই কথাৰ অৰ্থ বিশেষ তাৎপৰ্যপূৰ্ণ। শিক্ষাক সচেতনভাৱে নিয়ন্ত্ৰণ কৰাৰ মূল উদ্দেশ্য হৈছে ব্যক্তিৰ ক্ৰিয়া-আচৰণবোৰ আশানুৰূপভাৱে আৰু সমাজৰ গ্ৰহণযোগ্যভাৱে গঢ় দি তোলা। মানুহ সামাজিক জীৱ। সমাজ পৰিচালনাৰ বাবে সকলোৰে সন্মতি আৰু স্বীকৃতিপ্ৰাপ্ত অথবা গ্ৰহণযোগ্য কেতবোৰ নীতি আৰু পদ্ধতি নিৰ্ধাৰণ কৰি লোৱা হয়। এই নীতি আৰু পদ্ধতি সেই সমাজৰ প্ৰতিজন লোকেই মানি চলিব লাগে। সমাজৰ লোকৰ সন্মতি নথকা যিকোনো ক্ৰিয়া-আচৰণ মানুহে জন্তুৰ দৰে নিৰ্বোধ আৰু প্ৰবৃত্তি পৰিচালিতভাৱে কৰিব নোৱাৰে। মানুহৰ ক্ষুধা-তৃষ্ণা, যৌন প্ৰবৃত্তি আদি জৈৱিক প্ৰয়োজনবোৰ পূৰণৰ বাবে কৰা আচৰণ জন্তুৰ দৰে অবাধে কৰিব নোৱাৰে। সমাজে বান্ধি দিয়া নীতি-নিয়ম, আৰ্হি বা আদৰ্শ ৰক্ষা কৰিহে তেনে আচৰণ কৰিব পাৰে। জৈৱিক প্ৰয়োজনমুখী আচৰণ এনে সচেতন আৰু সমাজৰ গ্ৰহণযোগ্যভাৱে নিয়ন্ত্ৰণ কৰা কাৰ্যই হৈছে শিক্ষা। ইয়াত সমাজ-বিজ্ঞানৰ কেইটামান মৌলিক ধাৰণা আৰু তাৰ শৈক্ষিক তাৎপৰ্য দাঙি ধৰিবলৈ চেষ্টা কৰা হৈছে।\nসমাজীকৰণ হৈছে ব্যক্তিৰ সামাজিক আৰু সাংস্কৃতিক জীৱনৰ পৰিৱেশত নিজকে খাপ খুৱাই তোলা এক প্ৰক্ৰিয়া। ইয়াৰ যোগেদি ব্যক্তিয়ে জাতিগতভাৱে উত্তৰাধিকাৰী হোৱা তেওঁৰ সামাজিক ঐতিহ্য আৰু সংস্কৃতি স্বৰূপে আস্থা, নিস্থা, বিশ্বাস, অভ্যাস, জ্ঞান-অভিজ্ঞতা, ৰীতি-নীতি, ধৰ্মীয় আৰু নৈতিক অনুভূতি আদি থাকে। এই সমূহে এটা জাতি বা এখন সমাজৰ সংস্কৃতি তথা জীৱন পদ্ধতি ৰচনা আৰু পৰিচালনা কৰে। সেই সমাজৰ অন্তৰ্ভুক্ত হোৱা প্ৰতিটি নৱাগত শিশুৰ ক্ৰিয়া আচৰণসমূহ এই সাংস্কৃতিক বৈশিষ্ট্যৰ অনুৱৰ্তী কৰি তোলা কাৰ্যই হৈছে সমাজীকৰণ।\nআমাৰ দৈনন্দিন জীৱনৰ ক্ৰিয়া-আচৰণসমূহ সূক্ষ্মভাৱে নিৰীক্ষণ কৰিলে শিশুৰ সমাজীকৰণৰ এই প্ৰক্ৰিয়া সহজে অনুমান কৰিব পাৰি। এটি শিশু জন্ম হোৱাৰ পিছৰে পৰা পৰৱৰ্তী কালৰ বিকাশৰ বিভিন্ন পৰ্যায়ত সি ক্ৰমে সমাজৰ গ্ৰহণযোগ্য ক্ৰিয়া আচৰণবোৰ আয়ত্ব কৰিবলৈ শিকে। হাত-মুখ ধোৱা, গা-ধোৱা, প্ৰসাধন সামগ্ৰীৰ ব্যৱহাৰ, লাজ নিবাৰণৰ বাবে আৰু দৈহিক প্ৰয়োজন পূৰণৰ বাবে নানা ধৰণৰ সাজ-পোচাক পৰিধান কৰা আদি কাৰ্য সমাজৰ গ্ৰহণযোগ্য পদ্ধতিৰে কৰিবলৈ শিকে। সেইদৰে ভাষাৰ প্ৰয়োগ কৰিবলৈ শিকা, উৎসৱ-পৰ্ব আৰু মাংগলিক কাৰ্য আদি পালন কৰা আৰু সুখ-দুখৰ বিভিন্ন আৱেগিক পৰিস্থিতিতো শুভেচ্ছা, আন্তৰিকতা, সহানুভূতি, সমবেদনা আদি জ্ঞাপন কৰিবলৈ শিকা কাৰ্যসমূহ সামাজিকভাৱে প্ৰত্যাশিত আৰু আদৰণীয়। এনেবোৰ ক্ৰিয়া-আচৰণ গ্ৰহণৰ যোগেদি এটি ব্যক্তিকেন্দ্ৰিক, প্ৰবৃত্তি পৰিচালিত আৰু অসামাজিক শিশুক সমাজমুখী কৰি তোলা হয়। চমুকৈ কবলৈ হ'লে জৈৱিক প্ৰয়োজনমুখী ব্যক্তিক ইয়াৰ যোগেদি সামাজিক প্ৰয়োজনমুখী কৰি তোলা হয়। সচেতন আৰু পৰিকল্পিতভাৱে শিশুক সমাজৰ এই প্ৰচলিত নীতি-নিয়মৰ মাজলৈ লৈ অহা অথবা অনুগামী কৰি তোলা কাৰ্যকে সমাজীকৰণ কৰা বুলি কোৱা হয়।\nসমাজ মনোবিজ্ঞানীসকলে ইয়াক মনোবৈজ্ঞানিক দৃষ্টিকোণৰ পৰাও ব্যাখ্যা দিবলৈ বিচাৰে। তেওঁলোকৰ মতে ব্যক্তিৰ সামাজিক বিকাশেই হৈছে সমাজীকৰণ প্ৰক্ৰিয়া। এই দৃষ্টিকোণৰ পৰা কোৱা হয় যে ব্যক্তিয়ে নিজ মনত সমাজৰ প্ৰতি গঢ়ি তোলা বন্ধুতা, সহযোগিতা, প্ৰতিযোগিতা আৰু সামাজিক আদৰ্শ আদিৰ মনোভাৱ সমাজীকৰণৰ ফলস্বৰূপ। এনেদৰে সামাজিক বিকাশ লাভ কৰা ব্যক্তিয়ে সামাজিক পৰিৱেশত নিজকে ভালদৰে সমাযোজন স্থাপন কৰিব পাৰে। সমাজীকৰণ কাৰ্যই তেওঁক সমাজৰ চিন্তা, ক্ৰিয়া আৰু অনুভূতি সম্বন্ধীয় বিভিন্ন পৰিস্থিতিত সৰ্বতোপ্ৰকাৰে আনৰ লগত যথোচিতভাৱে অংশগ্ৰহণ কৰিবলৈ শিকায়। ইয়াৰ ফলস্বৰূপে সুস্থ ব্যক্তিত্বৰ বিকাশ আৰু সামাজিক পৈনতা লাভ কৰিব পাৰি।\nসামাজিক অন্তৰা হৈছে দুজন বা ততোধিক লোকৰ মাজত থকা সম্বন্ধ যাৰ যোগেদি এজনৰ আচৰণ আনজনৰ আচৰণৰ দ্বাৰা সংশোধন কৰা হয়। ব্যক্তিৰ সমাজীকৰণৰ বাবে বিভিন্ন ব্যক্তি আৰু গোষ্ঠীৰ মাজত পাৰস্পৰিক ক্ৰিয়াৰ প্ৰয়োজন। এনে ক্ৰিয়াৰ অবিহনে ব্যক্তিয়ে সমাজৰ প্ৰয়োজনীয় আৰু গ্ৰহণযোগ্য ক্ৰিয়া আচৰণ লাভ কৰিব নোৱাৰে। সমাজৰ মাজত থাকিলে এজন লোকে আনৰ প্ৰতি সামাজিকভাৱে আচৰণ প্ৰদৰ্শন কৰিব লাগে। এনে সামাজিক আচৰণৰ বিশেষত্ব এয়ে যে ব্যক্তিয়ে আন লোকৰ অস্তিত্ব আৰু ক্ৰিয়াৰ প্ৰতি সচেতনতা অনুভৱ কৰিব লাগে। তেনে ক্ৰিয়াৰ প্ৰতি তেওঁৰ প্ৰতিক্ৰিয়া অথবা অভিব্যক্তি প্ৰকাশ কৰিব লাগে। সমাজীকৰণ কৰা এজন লোকে সমাজৰ আন লোকৰ প্ৰতি নিৰ্লিপ্ত, উদাসীন অথবা আওকণীয়া হৈ থাকিব নোৱাৰে। আনৰ স্থিতিৰ প্ৰতি সচেতন হৈ উঠি পৰিস্থিতি অনুযায়ী সুখ-দুখৰ প্ৰতিক্ৰিয়া কৰিব পাৰিব লাগে। সামাজিকভাৱে পাৰস্পৰিক ক্ৰিয়া কৰিবৰ বাবে সেয়েহে ব্যক্তিয়ে সমাজৰ আন আন ব্যক্তিৰ সংস্পৰ্শলৈ আহিব লাগে। আনৰ ক্ৰিয়া আচৰণ সচেতনভাৱে লক্ষ্য কৰিব লাগে, আনৰ ক্ৰিয়াৰ প্ৰতি যথোচিতভাৱে প্ৰতিক্ৰিয়া কৰিব লাগে আৰু তেনে প্ৰতিক্ৰিয়াৰ প্ৰত্যুত্তৰ বা পৰিণতিও আনৰ পৰা আশা কৰিব লাগে। সমাজৰ মাজত ব্যক্তি বিশেষৰ এনে পাৰস্পৰিক সম্বন্ধ স্থাপনকেই সামাজিক অন্তৰা বা সামাজিক পাৰস্পৰিকতা বোলা হয়।\nব্যক্তিৰ সমাজীকৰণৰ বাবে প্ৰয়োজন হোৱা এই সামাজিক পাৰস্পৰিকতাৰ কাৰ্যক বহলভাৱে দুটা পৰ্যায়ত ভাগ কৰিব পাৰি, যেনে- (ক) প্ৰাথমিক আৰু (খ) দ্বিতীয়ক। প্ৰাথমিক পৰ্যায়ৰ দ্বাৰা ব্যক্তি বিশেষৰ মাজত সাধাৰণভাৱে হোৱা ক্ৰিয়াৰ পাৰস্পৰিকতাকেই বুজোৱা হয়। দ্বিতীয়ক পৰ্যায়ৰ দ্বাৰা ব্যক্তি বিশেষ আৰু তেওঁলোকৰ সামাজিক সংস্কৃতিৰ মাজত হোৱা ব্যাপক পৰিসৰৰ পাৰস্পৰিকতাক বুজোৱা হয়।\nব্যক্তিয়ে সামাজিক পাৰস্পৰিকতা লাভ কৰিবৰ বাবে বিভিন্ন উপায় গ্ৰহণ কৰিব পাৰে। ইয়াৰ কেইটামান বিশেষ ধৰণ বা প্ৰকাৰ তলত বৰ্ণনা কৰা হৈছে।\nসহযোগিতাঃ ব্যক্তিগত অথবা সামূহিকভাৱে লক্ষ্য পূৰণৰ বাবে আন ব্যক্তি বা সমূহৰ লগত মিলি-জুলি কাম কৰাকে সহযোগিতা বোলা হয়। ইয়াৰ বাবে ব্যক্তিৰ মনত লক্ষ্য-উদ্দেশ্যৰ মিল আৰু সংগঠিত ক্ৰিয়া প্ৰচেষ্টা এই দুটা বিশেষ অৱস্থাৰ প্ৰয়োজন। সহযোগিতা প্ৰত্যক্ষ আৰু পৰোক্ষ দুয়ো বিধৰেই হ'ব পাৰে। একেলগে ধৰি-মেলি এটা খুটা ঠিয় কৰা, সভাত সকলোৱে সমানে আলোচনা কৰি এটা প্ৰস্তাৱ গ্ৰহণ কৰা আদি কাৰ্য প্ৰত্যক্ষ সহযোগিতাৰ নিদৰ্শন। স্কুলত ছাত্ৰৰ চৰিত্ৰ গঠন আৰু ব্যক্তিত্ব বিকাশৰ বাবে বিভিন্ন শিক্ষকে নিজ নিজভাৱে বিষয় শিক্ষাৰ চেষ্টা কৰা কাৰ্য হৈছে পৰোক্ষ সহযোগিতাৰ নিদৰ্শন। সামাজিক পাৰস্পৰিকতাৰ ক্ষেত্ৰত এনেবোৰ সহযোগিতাই সমাজৰ মনোবল বৃদ্ধি কৰে, সাংস্কৃতিক জীৱন উন্নত আৰু বিকাশশীল কৰি তোলে আৰু ব্যক্তিত্বৰ সমযোজন স্থাপনত সহায় কৰে।\nপ্ৰতিযোগিতাঃ ব্যক্তি আৰু সমাজৰ মাজত পৰোক্ষ, অচেতন তথা নৈৰ্ব্যক্তিকভাৱে কৰা ই এক সামাজিক যুঁজ বুলিব পাৰি। মানুহৰ জৈৱিক, মানসিক আৰু সামাজিক প্ৰয়োজনবোৰ পূৰণ কৰিব পৰাকৈ কোনো বস্তু বা বিষয় পাব পৰা নহ'লে তাক লাভ কৰিবৰ বাবে মানুহৰ মাজত এই যুঁজ বা প্ৰতিযোগিতাৰ মনোভাৱ সৃষ্টি হয়। এনে প্ৰতিযোগিতা টকা-পইচা, ধন-সম্পত্তি আদি বস্তুৰ বাবেও হ'ব পাৰে অথবা ক্ষমতা, প্ৰভূত্ব, সন্মান, যৌন তৃপ্তি আদিৰ বাবেও হ'ব পাৰে। এই প্ৰতিযোগিতাৰ যুঁজ মানুহ আৰু জীৱজগতৰ মাজত চিৰন্তনভাৱে চলি আহিছে। দেহ-মানসিকভাৱে প্ৰতিযোগিতাৰ দ্বাৰা যোগ্য প্ৰমাণিত হোৱা জনেহে পৃথিৱীত জীয়াই থাকিব পাৰে। ই ব্যক্তিক সমাজত নিজৰ ব্যক্তিত্ব আৰু ভূমিকা সম্বন্ধে আত্ম-সচেতন কৰি তোলে। মানুহৰ মনত কৰ্মস্পৃহা আৰু অভিৰোচনৰ সৃষ্টি কৰি তুলি ই বিকাশৰ গতিও অব্যাহত কৰি ৰাখে।\nসংঘৰ্ষঃ ব্যক্তিয়ে সচেতন আৰু ইচ্ছাকৃতভাৱে আনৰ লগত বিৰোধিতা কৰা ই এক কাৰ্যবিশেষ। সংঘৰ্ষ প্ৰতিযোগিতাতকৈ অধিক শত্ৰু ভাৱাপন্ন বিধৰ হয়। ইয়াত ব্যক্তি অথবা সমূহে প্ৰত্যক্ষভাৱে প্ৰত্যাহ্বান কৰি, আক্ৰমণ কৰি অথবা আক্ৰমণৰ ভয় দেখুৱাই নিজ উদ্দেশ্য পূৰণ কৰিবলৈ বিচাৰে। ব্যক্তি আৰু সমূহৰ নিজ নিজ স্বাৰ্থৰ অমিল অথবা বিপৰীতমুখী হোৱাটোৱেই সংঘৰ্ষৰ কাৰণ। দুটা দলৰ মাজত হোৱা সংঘৰ্ষই দলীয় ঐক্য অধিক শক্তিশালী কৰি তোলে। এটা জাতি বা এখন দেশৰ লোকৰ ক্ষেত্ৰত এই কথা খাটে। অৱশ্যে ব্যক্তিৰ মাজত হোৱা সংঘৰ্ষই সামূহিক ঐক্যৰ ক্ষতিসাধন কৰে। ই সমাজৰ প্ৰচলিত নীতি-নিয়মৰো উলংঘা কৰে।\nউপযোজনঃ ব্যক্তিয়ে কোনো পৰিৱৰ্তিত অৱস্থাত নিজকে সুসামঞ্জস্য ৰক্ষা কৰি তুলিবৰ বাবে তেওঁৰ পূৰ্বৰ ক্ৰিয়া-আচৰণ, অভ্যাস, দৃষ্টিভংগী, মনোভাৱ আদি তাৰ উপযুক্ত কৰি গঢ় দিয়াকে উপযোজন বোলা হয়। ইয়াক সংঘৰ্ষৰ পৰৱৰ্তী অৱস্থা বুলিও ক'ব পাৰি। পৰিস্থিতিৰ প্ৰতি উগ্ৰ মনোভাৱৰ লোকে অৱশেষত নিজক শান্ত আৰু সন্তুষ্ট কৰিবৰ বাবে এৰা-ধৰাৰ মনোভাৱেৰে অৱস্থাৰ লগত নিজকে মিলাবলৈ চেষ্টা কৰে। বলপূৰ্বকভাৱে বা ভয় দেখুৱাই, সমিল মিলেৰে, মধ্যস্থতা কৰি, সহনশীলতাৰে, অৱস্থা বা পৰিস্থিতিৰ ৰূপান্ত সাধন কৰি, অধীনতা স্বীকাৰ কৰি আদি নানা উপায়েৰে এই উপযোজন স্থাপন কৰা হয়। ইয়াৰ যোগেদি অসুস্থ আৰু অপ্ৰত্যাশিত পৰিস্থিতিৰ পৰা নিজক ৰক্ষা কৰি সুস্থ অৱস্থা লাভ কৰাত ব্যক্তিক সহায় কৰে।\nসমনয়নঃ এটা ভিন্ন ভাষা-সংস্কৃতি অথবা ধৰ্মগোষ্ঠীৰ লোকে আন এটা পৃথক গোষ্ঠীৰ লোকৰ লগত ভাৱধাৰা, চিন্তাধাৰা আদিত মিলিত কৰা কাৰ্যক সমনয়ন কৰা বুলি কোৱা হয়। ইয়াৰ ফলত পূৰ্বে দুটা গোষ্ঠীৰ লোকৰ মাজত থকা বৈষম্য বা ভেদ ভাৱ নোহোৱা হৈ পৰি এটা গোষ্ঠীৰ লোকত পৰিণত হয়। বিদেশী লোকসকলে আন দেশলৈ গৈ সেই দেশৰ লোকৰ লগত মিলিযোৱা অৱস্থা হৈছে সমনয়নৰ বাস্তৱ দৃষ্টান্ত। ই এক সময়সাপেক্ষ ব্যৱস্থা য'ত নতুন পুৰুষসকলে মূল সংস্কৃতি গোষ্ঠীলোকৰ লগত মিলিব লগা হয়। ইয়াৰ বাবে সংশ্লিষ্ট দুয়োটা গোষ্ঠীৰ লোকৰ মাজত সদ্ভাৱ, ঘনিষ্ঠতা, বৈবাহিক সম্বন্ধ, অৰ্থনৈতিক সহযোগিতা আৰু সাংস্কৃতিক উদাৰতা আদি ভাবৰ প্ৰয়োজন।\nসামাজিক আদৰ্শঃ সমাজ বৰ্তি থাকিবলৈ, সমাজৰ লোকৰ আশা-আকাংক্ষা উপযুক্তভাৱে পূৰণ কৰিবলৈ আৰু সমাজক ভৱিষ্যতৰ এক নিৰ্দিষ্ট পথত আগুৱাই নিবলৈ একো একোটা সামাজিক আদৰ্শৰ প্ৰয়োজন। ই হৈছে সমাজত বাস কৰা সৰ্বাধিক সংখ্যক লোকৰ সাধাৰণভাৱে গ্ৰহণযোগ্য একো একোটা নীতি বা ক্ৰিয়া পদ্ধতি। সমাজত বাস কৰিবলৈ হ'লে সমাজৰ লোকে উপযুক্ত বুলি গ্ৰহণ কৰা এই নীতি-নিয়ম আৰু পন্থাসমূহ মানি চলিব লাগে। ইয়াক পালনৰ যোগেদিহে এখন সমাজৰ স্বৰূপ প্ৰকাশ পায়। সমাজৰ লোকে প্ৰকাশ কৰা ভাৱধাৰা, চিন্তাধাৰা, ব্যক্তিগত জীৱনৰ আশা-আকাংক্ষা, প্ৰয়োজন আদিয়ে ইয়াক গঢ় দি তোলে। ইয়াৰ উপৰি সমাজৰ সাংস্কৃতিক পৰম্পৰা, ৰাজনৈতিক আশা-আকাংক্ষা, অৰ্থনৈতিক প্ৰয়োজনীয়তা আৰু শিক্ষাৰ ভৱিষ্যৎ লক্ষ্য-উদ্দেশ্য আদিৰ ওপৰত ই সামূহিকভাৱে নিৰ্ভৰ কৰে।\nসামাজিক আদৰ্শ সেয়েহে দৰ্শনৰ ওপৰত প্ৰতিষ্ঠিত। ইয়াক সমাজদৰ্শনেহে সমাজৰ সকলোৰে সাধাৰণভাৱে গ্ৰহণযোগ্য স্বৰূপে নিৰ্ধাৰণ কৰিব পাৰে। সমাজৰ বিভিন্ন সময়ত আৱিৰ্ভাৱ হোৱা দাৰ্শনিক, ধৰ্মগুৰু আৰু সমাজ সংস্কাৰক সকলে সমাজৰ লোকৰ বাবে ইয়াক ৰচনা কৰে। তেওঁলোকে দেখুৱাই যোৱা সামাজিক আদৰ্শৰ পথ গ্ৰহণ কৰি সৰ্ব-সাধাৰণ লোক বিকাশৰ পথেদি অগ্ৰসৰ হয়। বুদ্ধদেৱ, শংকৰদেৱ, যীশুখ্ৰীষ্ট, হজৰত মহম্মদ, কাৰ্ল-মাৰ্ক্স, গান্ধী আদি মনিষীসকলে যুগে যুগে এনে সামাজিক আদৰ্শ ৰচনা কৰি আহিছে। মানৱ সমাজৰ বাবে স্বাধীনতা, সাম্য, মৈত্ৰী, ন্যায়, অহিংসা আদি আদৰ্শ তেওঁলোকে দাঙি ধৰিছে। অৱশ্যে সৰ্বসাধাৰণ লোকক ধৰ্ম সংস্কাৰক বা সমাজ সংস্কাৰক বুলি বৰ্ণনা কৰে। ধৰ্মও প্ৰকৃতপক্ষে ক'বলৈ গ'লে এক সামাজিক আদৰ্শহে মাথোন।\nমানুহৰ মুক্ত, স্বাধীন আৰু সুন্দৰ জীৱন-যাপন কৰাটো সামাজিক আদৰ্শৰ যোগেদি সম্ভৱ হৈ উঠে। আদৰ্শৰ দ্বাৰা পৰিচালিত হোৱা সমাজেই হৈছে প্ৰকৃত অৰ্থত স্বাধীন। আদৰ্শই মানুহৰ মুক্ত মনৰ সুস্থ আশা-আকাংক্ষা পূৰণ কৰে। সকলো লোককে ই ন্যায়সংগত আৰু বিধিসন্মত জীৱন-যাপন কৰিবলৈ শিকায়। ফলত সকলো লোকই সমাজত মুক্তভাৱে আত্মপ্ৰকাশৰ সুবিধা পায়। সামাজিক নীতি-নিয়ম আৰু আদৰ্শৰ পৰা বিচ্যুত বা ব্যতিক্ৰম হোৱা লোকক সমাজে সহজে ধৰা পেলাই তাৰ বিহিত ব্যৱস্থা গ্ৰহণ কৰিব পাৰে। সেইবাবে সামাজিক আদৰ্শই মানুহক সমাজৰ অবাঞ্ছিত পথ ত্যাগ কৰি সুস্থ পথ গ্ৰহণেৰে সুন্দৰ জীৱন-যাপন কৰিবলৈ শিকায়।\nসামাজিক আদৰ্শৰ আন এটা বৈশিষ্ট্য হৈছে ইয়াৰ গতিশীলতা বা ক্ৰমবিকাশশীলতা। কোনো এখন সমাজৰ কাৰণে আদৰ্শ চিৰদিনৰ বাবে স্থায়ীভাৱে ৰচিত হ'ব নোৱাৰে। ইয়াৰ মূল উদ্দেশ্য হৈছে সমাজক উন্নতিৰ পথত আগুৱাই নিয়া। সেই হেতুকে সমাজৰ লোকে গ্ৰহণ কৰা পুৰণি আদৰ্শ সময় অতিবাহিত হোৱাৰ লগে লগে নতুবা সমাজৰ বাবে অচল আৰু অপ্ৰয়োজনীয় হৈ পৰে। ফলস্বৰূপে নতুন সমাজৰ লোকৰ প্ৰয়োজন আৰু আশা-আকাংক্ষা পূৰণ কৰিব পৰাকৈ নতুন আদৰ্শ ৰচিত হয়।\nওপৰত কৰা আলোচনাৰ পৰা সামাজিক আদৰ্শৰ বৈশিষ্ট্যকেইটা নিম্নলিখিতভাৱে সংক্ষেপে প্ৰদান কৰিব পাৰি।\n(১) সামাজিক আদৰ্শ হৈছে সমাজৰ লোকে মানি চলা কেতবোৰ নীতি-নিয়ম, যি তেওঁলোকৰ আশা-আকাংক্ষা প্ৰতিফলিত কৰে।\n(২) সামাজিক আদৰ্শ সমাজ-দৰ্শনৰ ওপৰত প্ৰতিস্থিত।\n(৩) ই মানুহৰ মুক্ত, স্বাধীন আৰু সুন্দৰ জীৱন যাপনত সহায় কৰে।\n(৪) সামাজিক আদৰ্শ গতিশীল আৰু পৰিৱৰ্তনশীল।\nসামাজিক বিচ্যুতিঃ সামাজিক আদৰ্শ গ্ৰহণ কৰি মানুহে সভ্যতা-সংস্কৃতি গঢ়ি তোলে। দেশৰ ৰাজনীতি, অৰ্থনীতি আৰু শিক্ষা-নীতি আদি ৰচনা আৰু এক নিৰ্দিষ্ট পথেদি পৰিচালনা কৰা হয়। তাৰ দ্বাৰা সমাজৰ লোকৰ ক্ৰিয়া-আচৰণ সুস্থ, সুন্দৰ আৰু গ্ৰহণযোগ্য কৰি নিয়ন্ত্ৰণ আৰু পৰিচালনা কৰা হয়। মানুহ ক্ৰমে বিকাশৰ পথেদি ক্ৰমাগতভাৱে আগুৱাই যায়। অৱশ্যে এইখিনিতে মন কৰিবলগীয়া যে আমাৰ এই ক্ৰমবিকাশৰ পথ আশা কৰা মতে সিমান সুগম নহয়। মানুহে সমাজ গঠন কৰা কালৰে পৰা সামাজিক আদৰ্শ, সভ্যতা-সংস্কৃতি আদিৰ লগত নিজৰ জৈৱিক প্ৰবৃত্তিসমূহৰ সংঘৰ্ষ আৰু বিৰোধিতাৰ সন্মুখীন হৈ আহিছে। এনে বিৰোধভাৱ চিৰন্তনভাৱে সমাজত চলি আহিছে। সামাজিক আদৰ্শসমূহ প্ৰকৃতপক্ষে মানুহৰ জৈৱিক পশু প্ৰবৃত্তি সমূহৰ অসুস্থ ক্ৰিয়া আচৰণ দমন আৰু নিয়ন্ত্ৰণৰ বাবেই কৰা হৈছে। মানুহে নিজৰ পশু প্ৰবৃত্তিৰ পৰা সম্পূৰ্ণ নিবৃত্তি পাব অথবা মুক্ত হ'ব নোৱাৰে। সময় আৰু পৰিস্থিতি অনুযায়ী সি সক্ৰিয় হৈ উঠি সমাজিক আদৰ্শৰ বিপৰীতে ঠিয় দিয়ে। সেয়েহে নিজৰ পশু প্ৰবৃত্তি সমূহৰ অসুস্থ ক্ৰিয়া-আচৰণ দমন আৰু নিয়ন্ত্ৰণৰ বাবেই কৰা হৈছে। মানুহে নিজৰ পশু প্ৰবৃত্তিৰ পৰা সম্পূৰ্ণ নিবৃত্তি পাব অথবা মুক্ত হ'ব নোৱাৰে। সময় আৰু পৰিস্থিতি অনুযায়ী সি সক্ৰিয় হৈ উঠি সামাজিক আদৰ্শৰ বিপৰীতে ঠিয় দিয়ে। সেয়েহে নিজৰ পশু প্ৰবৃত্তি পূৰণৰ বাবে সমাজৰ গ্ৰহণযোগ্য পথ বা সামাজিক আদৰ্শ অমান্য কৰা আৰু ভংগ কৰাও দেখিবলৈ পোৱা যায়। সমাজৰ গ্ৰহণযোগ্য পথ বা আদৰ্শৰ পৰা বিচ্যুত বা বিপথগামী হোৱাকে সামাজিক বিচ্যুতি বুলি জনা যায়।\nসমাজত কৰা নানাবিধ অপৰাধমূলক ক্ৰিয়া-আচৰণ এই সামাজিক বিচ্যুতিৰ নিদৰ্শন। চুৰি-ডকাইতিকে ধৰি সকলো ধৰণৰ প্ৰাণহানি আৰু সম্পত্তি হানি কৰা হিংসাত্মক কাৰ্য সমাজৰ চকুত অপৰাধ বুলি গণ্য কৰা হয়। হিংসাত্মক কাৰ্যৰ উপৰিও ব্যক্তিৰ সামাজিক বিচ্যুতিমূলক ক্ৰিয়া-আচৰণ নানা ধৰণৰ হ'ব পাৰে। মগনীয়াবিলাকে ভিক্ষা বৃত্তিৰ যোগেদি সুস্থ সামাজিক জীৱন আৰু আদৰ্শৰ পৰা বিচ্যুত হয়। বেশ্যাবৃত্তি অৱলম্বন কৰি নাৰীয়ে সমাজৰ আদৰ্শ যৌন জীৱনৰ পৰা বিচ্যুত হয়। মদ পান কৰি পুৰুষে সুস্থ-সুন্দৰ সামাজিক জীৱনৰ পৰা ব্যতিক্ৰম হয়। কৈশোৰ কালত ল'ৰা-ছোৱালীৰ মনত সৃষ্টি হোৱা অপৰাধ প্ৰৱণতাও প্ৰচলিত সামাজিক নীতি-নিয়মৰ পৰা বিচ্যুত হোৱা এক অৱস্থা মাথোন। এনেবোৰ ক্ৰিয়া-আচৰণৰ অন্তৰালত ব্যক্তিৰ মনত সামাজিক আদৰ্শৰ প্ৰতি অনাস্থা, বিদ্ৰোহ আৰু ঘৃণাৰ ভাব নিহিত থাকে। ফলত প্ৰচলিত নীতি-নিয়ম আৰু আদৰ্শ ভংগ কৰি অপৰাধমূলক ক্ৰিয়াত লিপ্ত হয়। ইয়াৰ বিস্তৃত মনস্তাত্বিক অধ্যয়ন কৰা অপৰাধ বিজ্ঞানৰ (ক্ৰিমিন'ল'জী) কৰ্তব্য।\nমানুহ স্বাভাৱিকতেই হৈছে প্ৰবৃত্তি পৰিচালিত আৰু জৈৱিক অস্তিত্বপূৰ্ণ একো একোজন ব্যক্তি। ব্যক্তিকেন্দ্ৰিক এই মানুহক সমাজীকৰণ বা সমাজমুখী কৰা সুপৰিকল্পিত ব্যৱস্থাই হৈছে শিক্ষা। এনে শিক্ষা গতানুগতিক, অগতানুগতিক আৰু অনানুষ্ঠানিক সকলো বিধৰেই হ'ব পাৰে। স্কুলে সচেতন আৰু সুপৰিকল্পিতভাৱে ছাত্ৰক সমাজৰ উপযোগী কৰি তুলিবলৈ ইয়াৰ আনুষ্ঠানিক পাঠ্যসূচী আৰু কাৰ্যসূচী প্ৰস্তুত কৰে। স্কুলৰ প্ৰধান দায়িত্ব হৈছে ছাত্ৰ-ছাত্ৰীক সমাজৰ প্ৰচলিত নীতি-নিয়ম আৰু আদৰ্শ আদি মানি চলিবলৈ শিকোৱা আৰু তাৰ অনুগামী কৰি তোলা। কেৱল কেতবোৰ পাঠ্য বিষয়ৰ জ্ঞান দিয়া, পৰীক্ষা লোৱা আৰু ক্ৰিয়াপটুটা বৃদ্ধি কৰি তোলাটোৱেই ইয়াৰ উদ্দেশ্য নহয়। শিশুৱে সমাজৰ লগত নিজকে ভালদৰে খাপ খুৱাই ল'ব নোৱাৰিলে আৰু সমাজৰ সাংস্কৃতিক জীৱনধাৰা নিজৰ কৰি ল'ব নোৱাৰিলে কেৱল কিতাপৰ জ্ঞান আৰু দৈহিক ক্ৰিয়া পটুটাই তেওঁক প্ৰকৃত শিক্ষিত আৰু সামাজিক কৰি তুলিব নোৱাৰে। সমাজ বিচ্ছিন্নভাৱে ব্যক্তিগত গুণ আৰু ক্ষমতাসমূহৰ একপক্ষীয়ভাৱে শিক্ষা আৰু বিকাশ সাধনে তেওঁক সমাজত অপসমাযোজিত কৰি ব্যক্তিত্বৰ বিসংগতিত পৰিণত কৰিব পাৰে। কেৱল আনুষ্ঠানিকভাৱে দিয়া স্কুলীয়া শিক্ষাই নহয়, বহল সামাজিক পৰিৱেশত অগতানুগতিক আৰু অনানুষ্ঠানিকভাৱে দিয়া শিক্ষাৰ অনুষ্ঠান-প্ৰতিষ্ঠান আদিও ব্যক্তি সমাজীকৰণৰ শিক্ষাৰ অংশীদাৰ।\nআনুষ্ঠানিক বা অনানুষ্ঠানিক, ঔপচাৰিক বা অনৌপচাৰিক এই সকলোবাৰ শিক্ষা ক্ষেত্ৰৰেই মূল উদ্দেশ্য হৈছে ব্যক্তিৰ চিন্তা, ক্ৰিয়া আৰু অনুভূতি সচেতনভাৱে নিয়ন্ত্ৰণ কৰি তুলি সমাজীকৰণ কৰা। ইয়াৰ যোগেদি ব্যক্তিৰ আচৰণ সামাজিক আদৰ্শৰ প্ৰতি লক্ষ্য ৰাখি আৱশ্যকীয় আৰু আশানুৰূপ পৰিৱৰ্তন সাধন কৰা হয়। সমাজৰ গ্ৰহণযোগ্য নীতি-নিয়ম আৰু আদৰ্শসমূহৰ প্ৰতি লক্ষ্য ৰাখি সেইবোৰ আস্থা সেইবোৰ আস্থা আৰু নিষ্ঠাৰে পালন কৰিবলৈ শিকোৱা হয়। সেইবাবে ব্যক্তিয়ে সামাজিক পাৰস্পৰিকতাৰ যোগেদি উপযুক্ত আৰু উন্নত পদ্ধতিৰে ক্ৰিয়াত অংশগ্ৰহণ কৰিব পৰা অৱস্থাই হৈছে শিক্ষা। শিক্ষক, শিক্ষাৰ্থী আৰু শিক্ষাৰ লগত জড়িত সকলো লোকেই এই উদ্দেশ্যৰ প্ৰতি সচেতন আৰু সচেষ্ট হোৱাটো অতি প্ৰয়োজন।\nস্কুল আৰু সমাজৰ সম্বন্ধ বিশেষ তাৎপৰ্যপূৰ্ণ। শিক্ষাৰ আধুনিক দৃষ্টিভংগীৰে কোৱা হয় যে স্কুল হৈছে এক বিশেষ সমাজ বা সামাজিক অনুষ্ঠান। কাৰণ স্কুলৰ লক্ষ্য-উদ্দেশ্য মূলতে সমাজৰ লক্ষ্য-উদ্দেশ্যতকৈ কোনো গুণে পৃথক নহয়। সমাজৰ বৃহত্তৰ স্বাৰ্থ পূৰণৰ লক্ষ্যৰ পৰাই স্কুলৰ লক্ষ্যও প্ৰকৃতপক্ষে নিৰ্ধাৰণ কৰা হয়। সেইবাবে সমাজৰ সকলো আশা-আকাংক্ষা আৰু প্ৰয়োজনসমূহ স্কুলৰ কাৰ্য্যসূচী আৰু বিষয়সূচীৰ যোগেদি প্ৰতিফলিত হ'ব লাগে। সমাজৰ সকলোবোৰ ক্ৰিয়া-কলাপ আৰু অভিজ্ঞতা আদিৰ স্কুল হৈছে প্ৰকৃত অৰ্থত প্ৰাণকেন্দ্ৰস্বৰূপ। স্কুলে সামাজিক প্ৰয়োজনৰ প্ৰতি আওকণীয়া আৰু সম্পৰ্কহীন হৈ থাকিব নোৱাৰে। স্কুলৰ কণ কণ শিশু হৈছে বৃহত্তৰ সমাজখনৰ ক্ষুদ্ৰ ক্ষুদ্ৰ একোজন প্ৰতিনিধি স্বৰূপ। তেওঁলোকে সমাজৰ পূৰ্ণাংগ ব্যক্তি হৈ উঠিবলৈ আৰু সময়ত সমাজৰ বিভিন্ন দিশত নেতৃত্ব দিবলৈ সামাজিক অভিজ্ঞতাৰ শিক্ষা স্কুলত লাভ কৰিব লাগে। তেওঁলোকে স্কুলৰ শিক্ষা শেষ কৰি বৃহত্তৰ সমাজখনলৈ ওলটি যায় আৰু তাৰ বিভিন্ন দায়িত্ব গ্ৰহণ কৰে। সেয়েহে স্কুল হৈছে সামাজিক যোগ্যতা আৰু নেতৃত্বৰ অভিজ্ঞতা দানৰ শিক্ষাথলী। স্কুলৰ সমগ্ৰ প্ৰচেষ্টা আৰু ইয়াৰ পৰিকল্পনা এই কথাৰ প্ৰতি লক্ষ্য ৰাখি প্ৰস্তুত কৰিব লাগে।\nআন এক দৃষ্টিকোণৰ বিবেচনাৰেও ক'ব পাৰি যে সমাজৰ উন্নতি আৰু প্ৰগতিও প্ৰকৃতপক্ষে স্কুলৰ শিক্ষাৰ ওপৰতেই নিৰ্ভৰ কৰে। সমাজ সদায় গতিশীল আৰু পৰিৱৰ্তনশীল। এই গতিশীলতা আৰু পৰিৱৰ্তনশীলতা স্কুলৰ কাৰ্যসূচীয়েহে সম্ভৱ কৰি তুলিব পাৰে। মানুহৰ মনত পৰিৱৰ্তন, নতুনতা আৰু সৃজন ক্ষমতাৰ ভাব স্কুলৰ শিক্ষাই আনি দিব পাৰে। শিক্ষাৰ পোহৰেৰে মানুহে ভাল-বেয়া বিচাৰ কৰিব পাৰে, পুৰণি সমাজৰ কেতবোৰ সামাজিক নীতি-নিয়ম আৰু পদ্ধতিৰ অনুপযুক্ততা অনুভৱ কৰি উঠিব পাৰে। পুৰণি সমাজৰ গ্ৰহণযোগ্য উপাদানখিনি আয়ত্ব কৰাত আৰু অপ্ৰয়োজনীয়খিনি পৰিহাৰ কৰাত শিক্ষাই আমাক সহায় কৰে। মানুহৰ মনৰ অন্ধবিশ্বাস, ধৰ্মান্ধতা, সংকীৰ্ণ আৰু ৰক্ষণশীল মনোভাৱ শিক্ষাই গুচাব পাৰে। ইয়াৰ ফলত গতিশীলতা আৰু ক্ৰমবিকাশশীলতাৰ চিৰন্তন স্পৃহা মানৱ মনত সজাগ হৈ থাকে। সেয়েহে ক'ব পাৰি যে স্কুলৰ শিক্ষাই মানৱ সমাজৰ প্ৰগতিৰ চকৰী নিৰবচ্ছিন্নভাৱে ঘূৰাই ৰাখিব পাৰে। যি সমাজত স্কুলীয়া শিক্ষাৰ অৱস্থা উন্নত সেই সমাজৰ সামাজিক বিকাশৰ গতিও দ্ৰুততৰ হয়। আনহাতে স্কুলীয়া শিক্ষাৰ দুৰাৱস্থাই সেই সমাজৰ সামাজিক বিকাশৰ গতিও মন্থৰ কৰি তোলে।\nওপৰৰ আলোচনাৰ পৰা এই কথা স্পষ্ট হয় যে স্কুল আৰু সমাজ এই দুই পক্ষৰ মাজত অতি ওচৰ সম্বন্ধ। এখন সুন্দৰ আৰু উন্নত সমাজ হৈছে স্কুলীয়া শিক্ষাৰ উন্নত ব্যৱস্থাৰ ফলস্বৰূপ। সেইদৰে এক উন্নত শিক্ষা ব্যৱস্থাও এখন উন্নত আৰু বিকাশশীল সমাজতহে আশা কৰিব পাৰি। সেয়েহে কোঠাৰি শিক্ষা আয়োগে প্ৰতিবেদনৰ প্ৰথম শাৰীতেই উল্লেখ কৰিছে যে এটা জাতিৰ লক্ষ্যস্থান তাৰ স্কুলৰ শ্ৰেণীকোঠাৰ মাজতেই গঢ় দি তোলা হয়।\nশিক্ষাৰ আধুনিক দৃষ্টিকোণৰ বিবেচনাৰে স্কুলৰ প্ৰধান দায়িত্ব হৈছে শিশুক সমাজৰ উপযুক্ত ব্যক্তি স্বৰূপে গঢ় দি তোলা। এই কথাট অনুভৱ কৰাটো সহজ কিন্তু তাৰ কাৰ্যকৰী ৰূপদান কৰা অতি কঠিন কাম। ইয়াৰ লগত ছাত্ৰ, শিক্ষক, শিক্ষা-প্ৰশাসক অভিভাৱক আৰু শিক্ষাৰ লগত সংশ্লিষ্ট সকলো ব্যক্তি আৰু পক্ষই জড়িত হৈ আছে। ইয়াৰ বাবে এক সুস্পষ্ট শিক্ষা দৰ্শন আৰু তাৰ কাৰ্যকৰী শিক্ষা আঁচনিৰো প্ৰয়োজন। সি যি কি নহওক, শিশুক সমাজীকৰণৰ বাবে স্কুলে ল'ব লগা প্ৰয়োজনীয় ভূমিকা সম্বন্ধে তলত সংক্ষেপে উল্লেখ কৰা হৈছে।\nশিশুৱে স্বাধীনতা আৰু আত্মপ্ৰকাশ লাভ কৰিব পৰা এক মুক্ত গণতান্ত্ৰিক আৰু সামাজিক শিক্ষা পৰিৱেশ স্কুলত ৰচনা কৰি তুলিব লাগে।\nশিক্ষা কৰ্তৃপক্ষই ছাত্ৰৰ ক্ৰিয়া-আচৰণ দমন আৰু কঠোৰ অনুশাসনেৰে নিয়ন্ত্ৰণৰ মনোভাৱ গ্ৰহণ কৰিব নালাগে।\nসমাজৰ গ্ৰহণযোগ্য আৰু সামাজিক প্ৰয়োজন পূৰণ কৰিব পৰা বিধৰ জ্ঞান-অভিজ্ঞতা, স্কুলৰ পাঠ্যক্ৰম আৰু কাৰ্যসূচীত ছাত্ৰৰ বাবে অন্তৰ্ভুক্ত কৰি তুলিব লাগে।\nস্কুলত সমূহীয়া ক্ৰিয়া আৰু খেলাৰ পৰিস্থিতি সৃষ্টি কৰি ছাত্ৰই তাত সক্ৰিয়াভাৱে অংশগ্ৰহণ কৰালৈ লক্ষ্য ৰাখিব লাগে।\nছাত্ৰই সামাজিক পাৰস্পৰিকতা লাভ কৰিবৰ বাবে ছাত্ৰ আৰু ছাত্ৰ, ছাত্ৰ আৰু শিক্ষক, ছাত্ৰ আৰু সমাজৰ সম্প্ৰদায় সমূহৰ মাজত আদান-প্ৰদানৰ পৰিস্থিতি ৰচনা কৰিব লাগে।\nদেশৰ সামাজিক আৰু সাংস্কৃতিক পৰম্পৰা, ঐতিহ্য, মূল্যবোধ, আদৰ্শ আদি সম্বন্ধে সুস্থ জ্ঞান-ধাৰণা ছাত্ৰৰ মনত গঢ় দি তুলিবলৈ চেষ্টা কৰিব লাগে।\nশিক্ষানুষ্ঠানৰ খেলা-ধূলা, নৃত্য-গীত, তৰ্কসভা আলোচনা চক্ৰ আদি কাৰ্যসূচীৰ যোগেদি ছাত্ৰৰ মনত সহযোগিতা আৰু সুস্থ প্ৰতিযোগিতাৰ মনোভাৱ গঢ় দি তুলিব লাগে।\nস্কুলৰ প্ৰতি ছাত্ৰৰ মনত আত্মবিশ্বাস আৰু নিৰাপত্তাৰ ভাব জগাই তুলি সুস্থ আৰু শক্তিশালী ব্যক্তিত্বৰ গুণসমূহ বিকশাই তুলিব লাগে।\nছাত্ৰৰ মনত গণতান্ত্ৰিক মনোভাৱ গঢ় দি তুলি বিভিন্ন ক্ষেত্ৰত নিজ যোগ্যতা অনুসৰি নেতৃত্ব দান কৰিব পৰাকৈ প্ৰয়োজনীয় শিক্ষা দিব লাগে।\nশিশুৰ সমাজীকৰণৰ কাৰ্যসূচীত স্কুলৰ কৰ্তৃপক্ষই অভিভাৱক সকলকো জড়িত কৰি তেওঁলোকৰ সহায়-সহযোগিতা আদি বিচাৰিব লাগে।\nশিক্ষাৰ দায়িত্ব হৈছে ব্যক্তিৰ ক্ৰিয়া-আচৰণ সচেতন আৰু উদ্দেশ্য-প্ৰণোদিতভাৱে সমাজীকৰণৰ পথেদি নিয়ন্ত্ৰণ আৰু পৰিচালনা কৰা। ই আজিৰ শিক্ষাৰ প্ৰতি সময়ৰ এক বিৰাট প্ৰত্যাহ্বান স্বৰূপ। সেয়েহে বৰ্তমান শিক্ষাবিদ আৰু সমাজৰ চিন্তাশীল ব্যক্তিসকল এই কথাৰ প্ৰতি বিশেষ সচেতন আৰু সক্ৰিয় হৈ পৰা দেখা যায়। সমাজৰ সকলো শ্ৰেণীৰ লোকেই এই কথাৰ উপলব্ধি কৰা আৰু তেওঁলোকৰ চিন্তা, ক্ৰিয়া আৰু মনোভাৱ তাৰ প্ৰতি গঢ় দি তোলাটো হৈছে বৰ্তমানৰ বিশেষ প্ৰয়োজনীয় কথা।\nশিক্ষাৰ এটা মুখ্য সমস্যা আৰু শিক্ষা-কৰ্তৃপক্ষৰ এক দায়িত্বশীল প্ৰশ্ন হৈছে- ছাত্ৰক কি শিকোৱা উচিত। ছাত্ৰৰ সুস্থ দেহ-মানসিক বিকাশ সাধনৰ যোগেদি চৰিত্ৰ আৰু ব্যক্তিত্ব গঢ় দি তোলাই শিক্ষাৰ উদ্দেশ্য বুলি সাধাৰণভাৱে কোৱা হয়। কিন্তু ইয়াকে কৰিবলৈ শিক্ষানুষ্ঠানৰ কাৰ্যসূচী কি আৰু কেনে হোৱা উচিত, সি বাস্তৱিকতেই এক জটিল প্ৰশ্ন। শিক্ষক, শিক্ষাবিদ আৰু সমাজৰ প্ৰতিজন সচেতন আৰু চিন্তাশীল ব্যক্তিয়েই এই প্ৰশ্নৰ তাৎপৰ্য উপলব্ধি কৰে। আজিৰ শিক্ষা আহৰণ কৰা শিশুৱেই সময়ত গৈ সমাজৰ বিভিন্ন দিশত উন্নতি আৰু প্ৰগতিৰ গুৰু দায়িত্ব বহন কৰিবগৈ লাগিব। স্কুলত অধ্যয়ন কৰা বিষয়সমূহেই তেওঁলোকৰ ভাব-চিন্তা আৰু ক্ৰিয়াৰ গতি নিৰ্ণয় কৰে। এখন দেশ বা সমাজৰ চিন্তা আৰু ক্ৰিয়াও ইয়াৰ দ্বাৰা বিশেষ প্ৰভাৱিত হয়। ক্ৰমবিকাশশীল সমাজৰ অবিৰত বিকাশ প্ৰক্ৰিয়া এই পাঠ্যপুথিৰ ওপৰতেই একান্ত নিৰ্ভৰশীল। সেয়েহে ই ব্যক্তি আৰু সমাজৰ ওপৰত সূদূৰপ্ৰসাৰী প্ৰভাৱ পেলায়। অৱশ্য সমাজৰ এই নতুন পুৰুষৰ বাবে স্কুলৰ পাঠ্য বিষয়সূচী সুচিন্তিতভাৱে নিৰ্ধাৰণ কৰাটো যিমান প্ৰয়োজনীয় কথা, তাক প্ৰকৃত ৰূপত কাৰ্যকৰী কৰি গঢ় দি তোলাটো সিমানেই কঠিন কাম। সময়ৰ প্ৰভাৱ অনুসৰি ব্যক্তি আৰু সমাজৰ বৰ্তমানৰ প্ৰয়োজন, ভৱিষ্যতৰ আশা-আকাংক্ষা, জীৱনৰ লক্ষ্য-আদৰ্শ আদিৰ সামূহিক বিবেচনাই ইয়াত ঠাই পাব লাগে। ভৱিষ্যতে আমি কেনে জীৱন আশা কৰো আৰু কেনে উন্নতি বিচাৰো, অতীতৰ কোনবোৰ বিষয় অপৰিহাৰ্য আৰু বৰ্তমানৰ প্ৰয়োজন পূৰণ কৰিব পৰা কোনবোৰ নতুন বিষয় আমাৰ গ্ৰহণীয়- এই সকলোবোৰ প্ৰশ্ন পাঠ্যক্ৰমৰ গভীৰ চিন্তাৰ বিষয়। সংক্ষেপে ক'ব পাৰি যে মানৱ সমাজৰ অতীত, বৰ্তমান আৰু ভৱিষ্যতৰ সকলো দিশ সুচিন্তিতভাৱে বিবেচনা কৰিহে পাঠ্যক্ৰম প্ৰস্তুত কৰিব লগা হয়।\nলেটিন শব্দ 'currer' পৰা ইংৰাজী 'curriculum' শব্দৰ উৎপত্তি হৈছে। ইয়াৰ শব্দগত অৰ্থ হৈছে দৌৰ বা 'run'। কোনো নিৰ্দিষ্ট লক্ষ্যস্থানত উপনীত হ'বৰ বাবে গতিপথ অতিক্ৰম কৰিবলৈ দৌৰ দিয়াকেই ইয়াৰ দ্বাৰা বুজোৱা হয়। কালক্ৰমত এই অৰ্থ শিক্ষণীয় বিষয়ক পাঠ্যক্ৰম অধ্যয়নৰ প্ৰসংগত প্ৰয়োগ কৰা হয়। পুৰণি এই লেটিন শব্দৰ অৰ্থ প্ৰয়োগ কৰি ক'ব পাৰি যে পাঠ্যক্ৰম হৈছে শিক্ষাৰ্থীয়ে শিক্ষা কালছোৱাত অধ্যয়ন কৰি সম্পূৰ্ণ কৰিবলগা নিৰ্ধাৰিত বিষয়সূচী আৰু কাৰ্যসূচী। সামাজিক স্বীকৃতিপ্ৰাপ্ত কোনো নিৰ্দিষ্ট পৰীক্ষাত উত্তীৰ্ণ হৈ শিক্ষাৰ্থীয়ে যোগ্যতাৰ মান-পত্ৰ লাভ কৰিবৰ বাবে নিৰ্দিষ্ট বিষয়সূচী নিৰ্ধাৰিত সময়সীমাৰ ভিতৰত অধ্যয়ন কৰি উঠিব লাগে। সংযত. সীমিত আৰু সংকীৰ্ণ অৰ্থত ইয়াকেই পাঠ্যক্ৰম বুলি জনা যায়। ই ছাত্ৰ, শিক্ষক আৰু শিক্ষা-কৰ্তৃপক্ষৰ বাবে তেওঁলোকৰ নিজ নিজ ক্ৰিয়াৰ এক আৰ্হি স্বৰূপ। ইয়াক আগত ৰাখি শিক্ষাদান কাৰ্য পৰিচালনা আৰু সম্পাদন কৰা হয়।\nঅৱশ্যে বৰ্তমান পাঠ্যক্ৰমক এক বহল অৰ্থত প্ৰয়োগ কৰা হয়। সময়ৰ পৰিৱৰ্তনে মানুহৰ প্ৰয়োজনীয় অভিজ্ঞতাৰ পৰিসৰ ক্ৰমে বৃদ্ধি কৰি তুলিছে। স্কুলত মাথোন কেইটামান বিষয়ৰ সীমিত অধ্যয়নে এনে বৰ্ধিত প্ৰয়োজন পূৰণ কৰিব নোৱাৰে। সেয়েহে অধ্যয়নৰ নিৰ্ধাৰিত বিষয়সূচীৰ উপৰিও শিক্ষাৰ্থীৰ বাবে প্ৰয়োজন হোৱা সমূহ জ্ঞান-অভিজ্ঞতাকেই ইয়াৰ অন্তৰ্ভুক্ত কৰিব পাৰি। ব্যক্তিগত আৰু সামাজিক জীৱনৰ প্ৰয়োজনৰ প্ৰতি লক্ষ্য ৰাখি এক বহল আৰু ব্যাপক অভিজ্ঞতাৰ ভিত্তিত পাঠ্যক্ৰমৰ সংজ্ঞা দিবলৈ বিচৰা হয়। স্কুলৰ শ্ৰেণীৰ বাহিৰে-ভিতৰে ছাত্ৰৰ ব্যক্তিত্ব বিকাশৰ উপযোগীকৈ প্ৰদান কৰিব পৰা সকলো শিক্ষা-অভিজ্ঞতাকেই ই সামৰি লয়। ভাৰতৰ ১৯৫৪ চনৰ মাধ্যমিক শিক্ষা আয়োগে এই সম্বন্ধে দিবলৈ চেষ্টা কৰা সংজ্ঞা এই প্ৰসংগত উল্লেখযোগ্য। আয়োগৰ মতে গতানুগতিকভাৱে শিকোৱা স্কুলৰ বিষয়সমূহকেই মাথোন পাঠ্যক্ৰম বুলিব নোৱাৰি। স্কুল আৰু ইয়াৰ শ্ৰেণীসমূহ, পুথিভঁৰাল, প্ৰয়োগশালা, কাৰখানা, খেলপথাৰ আৰু অন্যান্য বিবিধ ক্ষেত্ৰত ছাত্ৰ-শিক্ষকৰ সংস্পৰ্শত ছাত্ৰই লাভ কৰা বহুমুখী ক্ৰিয়াৰ সামূহিক অভিজ্ঞতাকেই ইয়াৰ অন্তৰ্ভুক্ত কৰা হয়। সেয়েহে ক'ব পাৰি যে পাঠ্যক্ৰমৰ পৰিসৰ জীৱনৰ প্ৰয়োজনীয় অভিজ্ঞতাৰ দৰেই ব্যাপক আৰু গভীৰ। এনে অৰ্থত স্কুলীয়া জীৱনৰ সমূহ অভিজ্ঞতাই হৈছে পাঠ্যক্ৰম।\nপাঠ্যক্ৰম সম্বন্ধে বৰ্তমানে গ্ৰহণ কৰা ব্যাপক ধাৰণাৰ পৰিপ্ৰেক্ষিতত প্ৰচলিত পাঠ্যক্ৰমে ছাত্ৰ-ছাত্ৰীৰ প্ৰকৃত প্ৰয়োজন পূৰণ কৰিব পৰা নাই। আমাৰ দেশৰ ত্ৰুটিপূৰ্ণ শিক্ষা ব্যৱস্থাৰ বাবে পাঠ্যক্ৰম বহু পৰিমাণে জগৰীয়া। স্বাধীনোত্তৰ কালছোৱাত পাঠ্যক্ৰমৰ দোষ-ত্ৰুটি সম্বন্ধে শিক্ষাবিদসকল অধিক সজাগ হোৱা দেখা যায়। ১৯৫২-৫৩ চনত মাধ্যমিক শিক্ষা আয়োগে গোটেই দেশতে বিস্তৃত অধ্যয়ন কৰি পোৱা পাঠ্যক্ৰমৰ কেতবোৰ আসোঁৱাহ নিম্নলিখিতভাৱে বৰ্ণনা কৰিব পাৰি।\nসংকীৰ্ণ ভাৱাপন্নঃ প্ৰচলিত পাঠ্যক্ৰমে জ্ঞান-অভিজ্ঞতাৰ সামূহিক ধাৰণা ছাত্ৰক দিব নোৱাৰে। পাঠ্যক্ৰম বুলিলে পৰীক্ষাত উত্তীৰ্ণ হ'বৰ বাবে যুগুত কৰা সীমিত বিষয়সূচীকেই মাথোন বুজোৱা হয়। পাঠ্যক্ৰমৰ ব্যাপক অভিজ্ঞতাৰ দৃষ্টিকোণৰ পৰা ইয়াক বিৱেচনা আৰু প্ৰস্তুত কৰা নহয়।\nপুথিগত আৰু তত্ত্বপ্ৰধানঃ বিশ্ববিদ্যালয়ৰ শিক্ষাৰ তত্ত্বপ্ৰধান আৰু চিন্তামূলক পাঠ্যক্ৰমৰ আৰ্হিতেই স্কুলৰ পাঠ্যক্ৰমো ৰচিত হৈছে। ফলত অনাৱশ্যকভাৱে ই পুথিগত আৰু তাত্ত্বিক বিধৰ হৈ পৰিছে। ছাত্ৰসকলে কাৰ্যকৰী বিষয়ৰ যোগেদি পাব পৰা নিজ ক্ৰিয়াৰ আনন্দৰ পৰা তেওঁলোকক বঞ্চিত কৰা হৈছে। ফলত ই অনাকৰ্ষণীয় আৰু জীৱনৰ লগত খাপ নোখোৱা বিধৰ হৈ পৰিছে।\nপাঠ্য বিষয়ৰ মাত্ৰাধিক্যঃ কেৱল প্ৰয়োজনীয়তাৰ নামত পাঠ্যক্ৰমত বহুতো বিষয়ৰ অন্তৰ্ভুক্ত কৰা হৈছে। অথচ তাৰ বাবে ছাত্ৰৰ দেহ-মানসিক ক্ষমতাৰ প্ৰতি কোনো লক্ষ্য ৰখা হোৱা নাই। অসংলগ্ন বিভিন্ন বিষয়ৰ বিস্তৃত তথ্যপাতিৰে ছাত্ৰৰ স্মৃতি প্ৰয়োগত ই এক বোজা স্বৰূপ কৰি তোলা হৈছে। বহতো বিষয়কেই পঢ়িবলগীয়া হোৱাত কোনোটো বিষয়তেই সমোচিত জ্ঞান ছাত্ৰই লাভ কৰিব নোৱাৰে।\nকাৰ্যকৰী বিষয়ৰ অভাৱঃ ছাত্ৰৰ সৰ্বাংগীন বিকাশৰ বাবে বহল পৰিসৰৰ খিয়াভিত্তিক অভিজ্ঞতাৰ প্ৰয়োজন। এনে কাৰ্যকৰী অভিজ্ঞতাৰ যোগেদিহে তেওঁলোকে নিজ নিজ সামাজিক জীৱনৰ ক্ৰিয়াত সাৰ্থকভাৱে অংশগ্ৰহণ কৰিব পাৰে। কিন্তু প্ৰচলিত পাঠ্যক্ৰমত এনে ক্ৰিয়া-অভিজ্ঞতা ছাত্ৰই পোৱাৰ আশা কৰিব নোৱাৰি। ফলত শিক্ষা উদ্দেশ্যবিহীন, কৰ্মবিমুখ আৰু কৃত্ৰিম বিধৰ হৈ পৰাটো স্বাভাৱিক।\nব্যক্তি পাৰ্থক্যৰ প্ৰতি অৱহেলাঃ কৈশোৰ কালত ছত্ৰৰ মনত ব্যক্তিগত আগ্ৰহ অভিৰুচি আৰু বিশেষ অভিক্ষমতা আদিৰ সৃষ্টি হয়। সেই অনুক্ৰমে ছাত্ৰৰ প্ৰয়োজন পূৰণ কৰিব পৰাকৈ পাঠ্যক্ৰমত ব্যৱস্থা থাকিব লাগে। কিন্তু প্ৰচলিত পাঠ্যক্ৰমত ব্যক্তি পাৰ্থক্যৰ এনে ভিন্নমুখী প্ৰয়োজনৰ প্ৰতি লক্ষ্য ৰখা হোৱা নাই আৰু ছাত্ৰৰ নিজ নিজ প্ৰতিভা বিকাশৰ কোনো ব্যৱস্থা কৰা হোৱা নাই।\nপৰীক্ষাৰ দ্বাৰা প্ৰভাৱিতঃ প্ৰচলিত পাঠ্যক্ৰম কেৱল পৰীক্ষাৰ বাবেহে উপযোগী কৰি তোলা হৈছে। জ্ঞান-অভিজ্ঞতা আহৰণৰ প্ৰকৃত আগ্ৰহ আৰু স্পৃহা ই তেওঁলোকৰ মনত জগাই তুলিব নোৱাৰে। ছাত্ৰ, শিক্ষক আৰু অভিভাৱক সকলোৰে বাবেই ই সমানে দুঃচিন্তাৰ কাৰণ হৈ উঠাটো মন কৰিবলগীয়া।\nকাৰিকৰী আৰু বৃত্তীয় শিক্ষাৰ অভাৱঃ বৰ্তমান দেশত অৰ্থনৈতিক আৰু উদ্যোগিক বিকাশ সাধিত হৈছে। কিন্তু সেই অনুপাতে স্কুলৰ পাঠ্যক্ৰমত এই সম্বন্ধীয় বিষয়বোৰ অধ্যয়নৰ সমোচিত ব্যৱস্থা কৰা হোৱা নাই। এনে শিক্ষাৰ বাবে উপযুক্ত শিক্ষক, পাঠ্যপুথি আৰু সা-সঁজুলি আদিৰো অভাৱ দেখা যায়।\nপাঠ্যক্ৰমৰ বহল পৰিসৰৰ ধাৰণাৰ প্ৰতি লক্ষ্য ৰাখি আৰু ছাত্ৰৰ ভিন্নমুখী প্ৰয়োজনৰ বিৱেচনাৰে এখন উপযুক্ত পাঠ্যক্ৰম প্ৰস্তুত কৰাটো বাস্তৱিকতেই এক কঠিন কাম। সেয়ে হ'লেও নতুন পুৰুষৰ ক্ষমতা-যোগ্যতা, ভৱিষ্যতৰ আশা-আকাংক্ষা, বৰ্তমানৰ প্ৰয়োজনীয়তা আৰু অতীতৰ সভ্যতা-সংস্কৃতি আদিৰ সামূহিক বিৱেচনাৰে এখন গ্ৰহণযোগ্য পাঠ্যক্ৰম প্ৰস্তুত কৰি তোলাটো সমাজৰ চিন্তাবিদ আৰু শিক্ষাবিদ সকলৰ এক গুৰুদায়িত্ব। সেইবাবে ইয়াক প্ৰস্তুত কৰি তোলাৰ কেতবোৰ মৌলিক নীতি সযতনে বিৱেচনা কৰিব লাগে। তলত ইয়াৰ কেইটামান প্ৰধান নীতিৰ উল্লেখ কৰা হৈছে।\nচৰিত্ৰ গঠনঃ ছাত্ৰৰ চৰিত্ৰ গঠন কৰাটো শিক্ষাৰ মূল উদ্দেশ্য হোৱা উচিত। চৰিত্ৰৰ সুন্দৰতা আৰু সবলতা হৈছে ব্যক্তি-জীৱনৰ সকলো সুখ-শান্তি আৰু কৃতকাৰ্যতাৰ মূল কাৰণ। সেয়েহে স্কুলৰ পাঠ্যক্ৰমে ছাত্ৰৰ ব্যক্তিত্বৰ গুণসমূহ সমাজৰ গ্ৰহণযোগ্যভাৱে বিকশাই তুলিব পাৰিব লাগে। পাঠ্যক্ৰম এখনৰ বহল পৰিসৰৰ ধাৰণাও ইয়াৰ বাবে প্ৰয়োজন।\nসামাজিক বিৱেচনাঃ ছাত্ৰসকল হৈছে বৃহত্তৰ সমাজৰ প্ৰতিনিধিস্বৰূপ। সেইবাবে সামাজিক জীৱনত প্ৰয়োজনী. অভিজ্ঞতা তেওঁলোকে স্কুলৰ পাঠ্যক্ৰমৰ পৰা পোৱা উচিত। সমাজৰ প্ৰয়োজন, আশা-আকাংক্ষা আৰু ভৱিষ্যৎ সমাজক উন্নতিৰ সকলো সম্ভাৱনীয়তা পাঠ্যক্ৰমে বহন কৰিব পাৰিব লাগে। সমাজৰ বিভিন্ন কল্যাণমূলক ক্ৰিয়া আঁচনিত ছাত্ৰৰ সহযোগিতাৰ মনোভাৱ ই গঢ় দি তুলিব লাগে।\nব্যক্তি-সত্বাৰ বিৱেচনাঃ শিক্ষা আহৰণ আৰু তাৰ প্ৰয়োগ কৰা কাৰ্য হৈছে এক ব্যক্তিগত ক্ৰিয়া-প্ৰচেষ্টা। প্ৰতিজন ছাত্ৰই পাঠ্যক্ৰমৰ পৰা ব্যক্তিগতভাৱেহে উপকৃত হয়। সেই জ্ঞান-অভিজ্ঞতাও তেওঁ জীৱনত ব্যক্তিগতভাৱেহে প্ৰয়োগ কৰে। সেয়েহে ছাত্ৰৰ ব্যক্তিগত প্ৰয়োজন, সামৰ্থ, আগ্ৰহ-অভিৰুচি, ইচ্ছা-অনিচ্ছা আদিৰ প্ৰতি বিশেষ দৃষ্টি ৰাখিহে পাঠ্যক্ৰম প্ৰস্তুত কৰিব লাগে। সকলো বিষয় সকলো ছাত্ৰৰ বাবেই বাধ্যতামূলক কৰি তুলিব নালাগে।\nমানসিক পৰ্যায়ৰ বিবেচনাঃ দৈহিক বিকাশ অনুযায়ী হোৱা ছাত্ৰৰ বিভিন্ন মানসিক বিকাশৰ অৱস্থা পাঠ্যক্ৰম প্ৰস্তুতিৰ বেলিকা বিৱেচনা কৰিব লাগে। শৈশৱ, বাল্য আৰু কৌশোৰ কালৰ প্ৰতিটো পৰ্যায়ৰে মানসিক বিকাশত নিজস্ব কেতবোৰ বৈশিষ্ট্য আৰু তাৰ গতি-পদ্ধতি থাকে। এইসমূহ বিৱেচনা নকৰাকৈ সেই সেই পৰ্যায়ৰ পাঠ্যক্ৰম ছাত্ৰৰ উপযোগী কৰি তুলিব নোৱাৰি।\nবৃত্তীয় প্ৰয়োজনীয়তাঃ ছাত্ৰক অৰ্থনৈতিক উৎপাদনশীল কৰি তোলাটো আধুনিক শিক্ষাৰ এক প্ৰধান লক্ষ্য। ইয়াৰ বাবে পাঠ্যক্ৰমত বৃত্তিমূলক বিষয়ৰ শিক্ষা অন্তৰ্ভুক্ত কৰিব লাগে। যিসকল ছাত্ৰৰ উচ্চশিক্ষাৰ প্ৰয়োজন নাই অথবা তাৰ বাবে বৌদ্ধিক ক্ষমতা যাৰ অভাৱ তেনে ছাত্ৰই বৃত্তীয় শিক্ষাৰে নিজৰ আৰু সমাজৰ অৰ্থনৈতিক প্ৰয়োজন পূৰণ কৰিব পাৰে।\nচিন্তা আৰু ক্ৰিয়াৰ সমন্বয়ঃ পাঠ্যক্ৰমত চিন্তা আৰু ক্ৰিয়াৰ মাজত ভাৰসাম্য ৰক্ষা কৰাটো অতি প্ৰয়োজন। চিন্তাপ্ৰধান, তত্ত্বগধুৰ কিন্তু কৰ্মবিমুখ পাঠ্যক্ৰমে ছাত্ৰক জ্ঞান-অভিজ্ঞতা দিব নোৱাৰে। চিন্তা আৰু ক্ৰিয়া এই দুয়োবিধ উপাদানৰ সমন্বয়হে শিক্ষা সাৰ্থক কৰি তুলিব পাৰে। সেইবাবে পাঠ্যক্ৰমৰ সকলো বিষয়তেই চিন্তাৰ লগত ক্ৰিয়াৰ যোগসূত্ৰ স্থাপন কৰিব লাগে।\nগতিশীলতাৰ নীতিঃ সময়ৰ অগ্ৰগতিৰ লগে লগে ব্যক্তি আৰু সমাজৰ প্ৰয়োজন, মূল্যবোধ আদিৰো সলনি হয়। এনে পৰিৱৰ্তনৰ যোগেদিহে ব্যক্তি আৰু সমাজৰ উন্নতি আৰু প্ৰগতি সাধিত হয়। প্ৰগতিৰ এই অবিৰাম গতিক সহায় কৰিবৰ বাবে পাঠ্যক্ৰম প্ৰস্তুতকৰণৰ বেলিকা গতিশীলতাৰ নীতি গ্ৰহণ কৰিব লাগে। সময়ৰ প্ৰয়োজন সাপেক্ষে পাঠ্যক্ৰমত বিষয়সমূহৰ অন্তৰ্ভুক্তি বিৱেচনা কৰিব লাগে।\nসহ-সম্বন্ধৰ নীতিঃ জ্ঞানৰ সামগ্ৰিকতাৰ প্ৰতি লক্ষ্য ৰাখি পাঠ্যক্ৰমত সহ-সম্বন্ধৰ নীতি গ্ৰহণ কৰা উচিত। বিভিন্ন বিষয়ৰ মাজত থকা সাদৃশ্যৰ উপাদানবোৰ চিনাক্তকৰণ কৰি সেইসমূহ ছাত্ৰৰ অধ্যয়নৰ বাবে পাঠ্যক্ৰমত অন্তৰ্ভুক্ত কৰা উচিত। তাৰ যোগেদি ছাত্ৰৰ মনত বিভিন্ন বিষয়ৰ প্ৰতি থকা ভুল ধাৰণা আৰু সংকীৰ্ণতাৰ মনোভাৱ গুচাব পৰি। এক বহল আৰু উদাৰ দৃষ্টিভংগীৰে তেওঁলোকৰ জ্ঞানৰ সামগ্ৰিকতাৰ প্ৰতি মনৰ দিগন্ত বহলাই তুলিব পাৰি।\nআজৰি সময়ৰ শিক্ষাঃ পাঠ্যক্ৰমৰ উদ্দেশ্য কেৱল ছাত্ৰক বিভিন্ন বিষয়ৰ জ্ঞান-অভিজ্ঞতাৰে ভৱিষ্যতৰ দায়িত্বশীল কামৰ উপযোগী কৰি তোলাটোৱেই নহয়। তেওঁলোকৰ জীৱনৰ আজৰি সময়খিনি সুস্থ আৰু সাৰ্থকভাৱে কটাব পৰাকৈ শিক্ষা দিয়াটো প্ৰয়োজন। ইয়াৰ বাবে পাঠ্যক্ৰমৰ কাৰ্যসূচীত খেলা-ধূলা, নৃত্য-গীত আদি সহ-পাঠ্যক্ৰমৰ বিভিন্ন কাৰ্যসূচী অন্তৰ্ভুক্ত কৰিব লাগে। ছাত্ৰই এনেবোৰ কাৰ্যসূচীত নিজ নিজ ৰুচি অনুযায়ী অংশগ্ৰহণৰ ব্যৱস্থা থাকিব লাগে।\nনৈতিক শিক্ষাঃ ছাত্ৰৰ ব্যক্তিত্ব মাৰ্জিত, সুন্দৰ আৰু সুৰুচিপূৰ্ণ কৰি তেওঁলোকৰ ক্ৰিয়া-আচৰণ সমাজৰ গ্ৰহণযোগ্য কৰি তুলিবৰ বাবে নৈতিক শিক্ষাৰ প্ৰয়োজন। ইয়াৰ যোগেদি ছাত্ৰই প্ৰবৃত্তিমূলক আচৰণ সংশোধন কৰি সজ গুণ, আদৰ্শ আৰু আচৰণ গ্ৰহণৰ শিক্ষা দিব পাৰি।\nউৎসঃ প্ৰাৰম্ভিক শিক্ষাতত্ব আৰু বুৰঞ্জী, যতীন বৰুৱা)।
|
নগাঁও জিলাৰ পশ্চিম অঞ্চলৰ ধনীয়াভেটি গাঁৱত আজি পুৱাৰ ভাগত দুটা ফৈদৰ মাজত ভূমিকেন্দ্ৰিক বিবাদৰ ফলত প্ৰচণ্ড মাৰপিটৰ ঘটনা হয়।
প্ৰাপ্ত তথ্য মতে বটদ্ৰবা আৰক্ষী থানাৰ অন্তৰ্গত ধনীয়া ভেটিৰ আব্দুল বাতিন (৫০) নামৰ লোকজনে বুধবাৰে নিশা একেটা চুবৰীতে বসবাস কৰা দাঁতি কাষৰীয়া ৰিয়াজ উদ্দিনৰ ঘৰলৈ শিল, ইটা আদি দলিওৱাৰ ফলত আজি পুৱাৰ ভাগত প্ৰথম অৱস্থাত দুই ফৈদৰ মাজত কথাৰ কটাকটি হৈ কাজিয়াৰ সূত্ৰপাত হয়।
আৰু পিছলৈ সংঘাতে চূড়ান্ত ৰূপ পোৱাত আব্দুল বাতিন আৰু ৰিয়াজউদ্দিনৰ দুই ফৈদে দা'-যাঠিৰে আক্ৰমণ-প্ৰত্যাক্ৰমণ কৰাৰ ফলত দুই ফৈদৰ ৫ জন লোক আহত হয়।
আনহাতে দুই ফৈদৰ মাজৰ সংঘাতৰ ফলত গুৰুতৰভাৱে আহত ৰিয়াজউদ্দিন, অাব্দুল কাচেম অাৰু মজিবুৰ ৰহমানক বটদ্ৰৱা অসামৰিক চিকিৎসালয়ত ভৰ্তি কৰাৰ বিপৰীতে সংকটজনক অৱস্থাত উন্নত চিকিৎসাৰ বাবে অাব্দুল বাতিন অাৰু অাব্দিল জলিলক নগাঁও অসামৰিক চিকিৎসালয়লৈ প্ৰেৰণ কৰে।
ইতিমধ্যে বটদ্ৰবা অাৰক্ষীয়ে ঘটনাৰ সন্দৰ্ভত তদন্ত অব্যাহত ৰাখিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
নাৰায়ণপুৰঃ শিশু সাহিত্য উত্তৰণ, গুৱাহাটীৰ উদ্যোগত শনিবাৰে নাৰায়ণপুৰত সাহিত্যৰথী লক্ষ্মীনাথ বেজবৰুৱাৰ ৮৪ সংখ্যক স্মৃতি দিৱস উদযাপন কৰা হয়। এই উপলক্ষে নাৰায়ণপুৰ জ্যেষ্ঠ নাগৰিক সন্মিলনৰ সভা কক্ষত অনুষ্ঠিত এখন গাম্ভীৰ্যপূৰ্ণ সভাত তিনিখনকৈ গ্ৰন্থ উন্মোচন কৰা হয়।
নাৰায়ণপুৰ শাখা লেখিকা সমাৰোহ সমিতিৰ সদস্যা সকলৰ দ্বাৰা পৰিবেশিত সমবেত সংগীতেৰে শুভাৰম্ভ কৰা সভাখনত সভাপতিত্ব কৰে অৱসৰপ্ৰাপ্ত শিক্ষক তথা শিশু সাহিত্য উত্তৰণৰ উপ-সভাপতি বীৰেণ শৰ্মাই।
সভাখনৰ আৰম্ভণিতে সাহিত্যৰথী লক্ষ্মীনাথ বেজবৰুৱাৰ প্ৰতিচ্ছবিত বন্তি প্ৰজ্বলনেৰে শ্ৰদ্ধাঞ্জলি জ্ঞাপন কৰে অৱসৰপ্ৰাপ্ত অধ্যক্ষ তথা সাহিত্যিক পেঞ্চনাৰ যোগেন্দ্ৰনাথ দত্তই। শিশু সাহিত্য উত্তৰণৰ প্ৰকাশন সচিব দিলীপ শৰ্মাই আঁত ধৰা সভাখনতে অঞ্জলী গোস্বামী শৰ্মাৰ "এশ গৰাকী প্ৰখ্যাত নাৰী" শীৰ্ষক গ্ৰন্থ খন উন্মোচন কৰে অসম সাহিত্য সভাৰ ৫১ সংখ্যক বিহপুৰীয়া অধিৱেশনৰ সাধাৰণ সম্পাদক, স্মৃতিসূৰ্য গোলোক চন্দ্ৰ হাজৰিকাই, উষা কিৰণ শইকীয়া হাজৰিকাৰ "আবৃত্তিৰ সাধু" শীৰ্ষক গ্ৰন্থ খন উন্মোচন কৰে নাৰায়ণপুৰ উচ্চতৰ মাধ্যমিক বিদ্যালয়ৰ অৱসৰপ্ৰাপ্ত অধ্যক্ষ গীৰিশ ভূঞাই আৰু তপন বৰুৱাৰ "মইনাৰ গদ্য" শীৰ্ষক গ্ৰন্থখন উন্মোচন কৰে শিশু সাহিত্য উত্তৰণৰ সক্ৰিয় কৰ্মী তথা অৱসৰপ্ৰাপ্ত বেংক বিষয়া ৰবীন পাঠকে।
সভাখনত কণমানি ছাত্ৰী অৰণ্যা শৰ্মাৰ দ্বাৰা পৰিবেশিত গীত আৰু চন্দ্ৰ লুইটেলৰ কবিতা আবৃত্তিয়ে উপস্থিত সকলোকে মুগ্ধ কৰে। সভাখনত অৱসৰপ্ৰাপ্ত অধ্যক্ষ তথা লখিমপুৰ জিলা সাহিত্য সভাৰ প্ৰাক্তন সভাপতি চন্দ্ৰনাথ শইকীয়া, অৱসৰপ্ৰাপ্ত শিক্ষক জীৱন ভূঞা, সত্যজিত দত্ত , চন্দ্ৰ হাজৰিকা , মাধৱদেব মহাবিদ্যালয়ৰ অৱসৰপ্ৰাপ্ত অধ্যক্ষ ঈশ্বৰ শৰ্মা ভৰালী , নাৰায়ণপুৰ কাব্য কাননৰ প্ৰাক্তন সভাপতি তথা জ্যেষ্ঠ চিকিৎসক ডাঃ অতুল চন্দ্ৰ খাউণ্ড ,অসম জাতীয়তাবাদী যুৱ ছাত্ৰ পৰিষদৰ উপ-সভাপতি হেমচন্দ্ৰ গোস্বামী, নাৰায়ণপুৰ জ্যেষ্ঠ নাগৰিক সন্মিলনৰ সম্পাদক ভবেন ফুকন,আগন্তুক অসম সাহিত্য সভাৰ নাৰায়ণপুৰ অধিৱেশনৰ সাধাৰণ সম্পাদক মাখন তামুলী, অধ্যাপক দুলাল মহন্ত প্ৰমুখ্যে শতাধিক গ্ৰন্থানুৰাগী উপস্থিত থাকে।
Search for:
|
ডিজিটেল ডেস্ক : ২০১৫ চনত ভাৰতৰ প্ৰধান মন্ত্ৰী নৰেন্দ্ৰ মোডীয়ে ঘোষণা কৰিছিল ৭.৮৭ বিলিয়ন ডলাৰৰ বিপৰিতে ৩৬ খন ৰাফেল বিমান ক্ৰয় কৰাৰ কথা । বহু বিতৰ্কিত চুক্তিৰ শেষৰ খন অৰ্থাৎ ৩৬ নং ৰাফেল বিমান খন আগন্তুক ডিছেম্বৰৰ ১৫ তাৰিখে ভাৰতলৈ অনা হ'ব ।
এই সন্দৰ্ভত, ভাৰতীয় বায়ু সেনাৰ জ্যেষ্ঠ বিষয়া এগৰাকীয়ে সংবাদ মাধ্যমৰ সন্মুখত দিয়া ভাষ্য অনুসৰি ভাৰতীয় বায়ু সেনাক অধিক শক্তিশালী কৰি তুলিবলৈ এই চুক্তি সম্পন্ন কৰা হৈছিল দুয়ো দেশৰ মাজত । আনহাতে, ইয়াৰ পূৰ্বে অনা ৩৫ খন বিমান বৰ্তমান আম্বালা, হাৰিয়ানা আৰু হাশ্বিৰামাত অৱস্থিত বায়ু সেনা স্থলীত ব্যৱহাৰ কৰা হৈ আহিছে ।
এই সন্দৰ্ভত, বিষয়া গৰাকীয়ে জানিবলৈ দিয়া অনুসৰি, ৩৬ নং ৰাফেল বিমানখনৰ সকলো অংশ মেৰামতি কৰিহে ভাৰতক চমজাই দিয়া হ'ব যিহেতু ইয়াৰ পূৰ্বে বিমান কেইখন ব্যৱহাৰ কৰিছিল ফ্ৰান্সৰ চৰকাৰে । আনহাতে, ভাৰতীয় বায়ু সেনাই পূৰ্বৰ বিমান কেইখনত ইতিমধ্যেই সংযোগ কৰিছে ভাৰতীয় পৰিৱেশৰ বাবে প্ৰয়োজনীয় সকলো সৰঞ্জাম ।
উল্লেখ্য যে, ১৯৮৬ চনত নিৰ্মিত ৰাফেল বিমানে ভাৰতীয় বায়ু সেনাক দক্ষিণ-পূব এছিয়াৰ আকাশমাৰ্গত সমুখ সমৰত যথেষ্ট সহায় কৰিছে । ইয়াৰ ওপৰিও দীৰ্ঘ দূৰত্বৰ মিছাইল প্ৰক্ষেপণৰ ক্ষেত্ৰটো ৰাফেলে আগুৱাই নিছে বায়ু সেনাক ।
স্মৰ্তব্য যে, ভাৰত-চীনৰ সীমান্তৰ উত্তেজনাপূৰ্ণ সময়ছোৱাতে ফ্ৰান্সে সন্তৰ্পণে ভাৰতক দিছিল পূৰ্বৰ ৰাফেল বিমান কেইখন যাৰ ফলত সীমান্তৰ অভিযান সমূহৰ ক্ষেত্ৰত যথেষ্ট সহায়ক হৈছিল বিমান কেইখন ।
|
1. হে বাবিলৰ কুমাৰী জীয়াৰী, তুমি নামি আহা, আৰু ধুলিত বহা; হে কলদীয়া জীয়াৰী, সিংহাসনৰ অবিহনে, মাটিত বহা। তোমাক ধুনীয়া আৰু লাহী বুলি পুনৰায় কোৱা নাযাব।
2. জাঁত লোৱা আৰু আটা পিহি গুৰি কৰা, তোমাৰ ওৰণি গুচুউৱা, তোমাৰ তললৈকে ওলমি যোৱা কাপোৰ সোলোকাই থোৱা, তোমাৰ ভৰিৰ আৱৰণ গুচাই নদী পাৰ হোৱা।
3. তোমাৰ বিৱস্ত্ৰতা প্ৰকাশ পাব, হ'য়, তোমাৰ লাজ দেখা যাবঃ মই প্রতিশোধ ল'ম, আৰু কোনো পুৰুষক ক্ষমা নকৰিম।
4. আমাৰ মুক্তিদাতাৰ নাম, বাহিনীসকলৰ যিহোৱা, ইস্ৰায়েলৰ পবিত্ৰ ঈশ্বৰ জনা।
5. হে কলদীয়া জীয়াৰী, নিজম দি বহা, আৰু আন্ধাৰৰ মাজলৈ যোৱা; কাৰণ তোমাক আৰু ৰাজ্যবোৰৰ ৰাণী বুলি মতা নহ'বা।
6. মই মোৰ প্ৰজাসকলৰ ওপৰত ক্ৰোধ কৰিলোঁ, মই মোৰ আধিপত্য অপবিত্ৰ কৰিলোঁ; আৰু তেওঁলোকক আপোনাৰ হাতত দিলোঁ, কিন্তু আপুনি তেওঁলোকলৈ একো দয়া নেদেখুৱালে, আপুনি বৃদ্ধসকলৰ ওপৰত অতি গধুৰ যুৱলি দিলে।
7. তুমি ক'লা, "মই চিৰকাললৈকে একচ্ছত্ৰী ৰাণী হৈ থাকিম;" এই কাৰণে তুমি এইবোৰ কথাত মনোযোগ দিয়া নাই, নাইবা তেওঁলোকক কেনেকৈ উলিয়াই দিবা সেই বিষয়ে ভবা নাই।
9. কিন্তু এই দুয়োটা বিষয়েই তোমালৈ এদিনতে ঘটিবঃ তোমাৰ অধিক মায়াকর্ম আৰু তোমাৰ অনেক তন্ত্ৰ মন্ত্ৰ থকা স্বতেও, সন্তান হানি আৰু বৈধব্য, সম্পূর্ণ শক্তিৰে তোমালৈ ঘটিব।
11. বিপর্যয়ে তোমাক পৰাজিত কৰিব; তুমি তন্ত্র-মন্ত্ৰেৰে তাক দূৰ কৰিব নোৱাৰিবা। বিপর্যয় তোমাৰ ওপৰত পৰিব; তুমি তাৰ পৰা ৰক্ষা পাবলৈ সক্ষম নহবা। তুমি জনাৰ পূর্বেই, দুর্যোগে তোমাক আঘাত কৰিব।
12. যি তন্ত্ৰ মন্ত্ৰ আৰু মায়াকর্মবোৰত তুমি লাগি আছিলা সৰু কালৰে পৰা যিবোৰ বিশ্বাসেৰে আবৃত্তি কৰিলা, সেইবোৰত লাগি থাকা; হয়তো তুমি জয়ী হ'ব পাৰা, হয়তো তুমি দুর্যোগৰ আতঙ্ক দুৰ কৰিব পাৰা।
13. তুমি অনেক পৰামৰ্শৰ সৈতে ভাগৰি পৰিছা; সেই লোকসকলক ঠিয় হ'ব দিয়া যিসকলে গ্রহ নক্ষত্র আৰু তৰা গণনা কৰে তোমাক উদ্ধাৰ কৰিব, নতুন জোন ঘোষনা কৰাসকলক তোমালৈ যি যি ঘটিব, তাৰ পৰা তোমাক উদ্ধাৰ কৰিব দিয়া।
14. চোৱা, তেওঁলোক খেৰৰ দৰে হ'ব; তেওঁলোকক জুইয়ে পুৰি পেলাব, তেওঁলোকে অগ্নিশিখাৰ পৰা নিজৰ প্ৰাণ উদ্ধাৰ কৰিব নোৱাৰিব; সেয়ে উম লবলৈ, বা আগত বহি জুই ফুঁৱাবলৈ তাত কোনো আঙঠা নাথাকিব।
15. সেইবোৰ তোমাৰ কাৰণে একো নহয় কিন্তু কঠোৰ পৰিশ্ৰম মাথো, যিসকলৰ সৈতে সৰু কালৰে পৰা তুমি বেপাৰ বাণিজ্য কৰিলে, তেওঁলোক প্ৰতিজনে দিহাদিহি গুচি যাব, তোমাক উদ্ধাৰকৰিবলৈ কোনো নাথাকিব।
1. হে ইস্ৰায়েল নামেৰে প্ৰখ্যাত, আৰু যিহূদাৰ জল সমূহৰ পৰা উৎপন্ন হোৱা যাকোবৰ বংশ, এই কথা শুনা, যিসকলে যিহোৱাৰ নাম লৈ শপত খায়, ইস্ৰায়েলৰ ঈশ্বৰৰ ওচৰত সাহায্য প্রার্থনা কৰে, কিন্তু আন্তৰিকতাৰে বা সত্যনিষ্ঠাৰে নকৰে।
2. কাৰণ তেওঁলোকে নিজকে পবিত্ৰ নগৰ লোক বুলি কয়, আৰু বাহিনীসকলৰ যিহোৱাৰ নামেৰে প্ৰখ্যাত ইস্ৰায়েলৰ ঈশ্বৰত বিশ্বাস কৰে।
3. মই বহু দিনৰ আগৰে পৰা কথাবোৰ ঘোষনা কৰিলোঁ; এনে কি, সেইবোৰ মোৰ মূখৰ পৰা ওলাল, আৰু মই সেইবোৰ জানিবলৈ দিলোঁ; অকস্মাৎ মই সেইবোৰ সিদ্ধ কৰিলোঁ, আৰু সেইবোৰ ঘটি উঠিল।
4. কাৰণ মই জানো, যে, তুমি অবাধ্য, তোমাৰ ডিঙিৰ মাংসপেশী লোহাৰ দৰে টান, আৰু তোমাৰ কপাল পিতলস্বৰূপ,
6. তুমি এই কথাৰ বিষয়ে শুনিলা; তুমি এই সকলো সাক্ষ্য চোৱা; আৰু মই যি কৈছিলোঁ তাক জানো সত্য বুলি স্বীকাৰ নকৰিবা? এতিয়াৰে পৰা মই তোমাক নতুন বিষয়বোৰ, তুমি আগেয়ে নজনা গুপ্ত বিষয়বোৰ তোমাক দেখুৱাও।
8. তুমি কেতিয়াও শুনা নাই, জনাও নাই, তোমালোকে শুনিবৰ বাবে এইবোৰ কথা আগেয়ে মুকলি হোৱা নাছিল। কাৰণ মই জানো, যে তুমি অতি প্রবঞ্চক, আৰু সেই তুমি জন্মৰে পৰা বিদ্ৰোহী।
9. মই তোমাক উচ্ছন্ন নকৰিবৰ বাবে মই মোৰ নামৰ কাৰণে ক্ৰোধ স্হগিত ৰাখিম, আৰু মোৰ সন্মানৰ কাৰণে কুন্ঠাবোধ কৰিম।
10. চোৱা, মই তোমাক সংশোধিত কৰিম, কিন্তু ৰূপৰ দৰে নহয়; অত্যন্ত যন্ত্রণাত অগ্নিশালত মই তোমাক শুদ্ধ কৰিম।
11. মই নিজৰ কাৰণে, কেৱল নিজৰ কাৰণে কাৰ্য কৰিম; কাৰণ মোৰ নাম কেনেকৈ অসন্মানিত হ'বলৈ দিব পাৰোঁ? মই মোৰ গৌৰৱ অন্য কাকো নিদিম।
12. হে মোৰ আমন্ত্ৰিত যাকোব আৰু ইস্ৰায়েল, মোৰ কথা শুনা; মইয়ে তেওঁ, মইয়ে আদি, মইয়ে অন্তও।
13. হ'য়, মোৰ হাতে পৃথিৱীৰ ভিত্তিমূল স্থাপন কৰিলে, আৰু মোৰ সোঁহাতে আকাশ মণ্ডল বিস্তাৰ কৰিলে; মই যেতিয়া তেওঁলোকক মাতো, তেওঁলোক একেলগে থিয় হয়।
14. তোমালোক সকলোৱে নিজকে সমবেত কৰা, আৰু শুনা; তোমালোকৰ মাজৰ কোনে এইবোৰ কথা প্ৰকাশ কৰিলে? বাবিলৰ বিৰুদ্ধে যিহোৱা আৰু তেওঁৰ মিত্রই তেওঁৰ উদ্দেশ্য পূৰ্ণ কৰিব। তেওঁ কলদীয়াসকলৰ বিৰুদ্ধে যিহোৱাৰ ইচ্ছা পূর্ণ কৰিব।
15. মই, মইয়েই কথা ক'লোঁ, হ'য়, ময়েই সেই জনক মাতিলোঁ, ময়েই সেই জনক আনিলোঁ; আৰু তেওঁ কৃতকাৰ্য্য হ'ব।
16. তোমালোকে মোৰ ওচৰলৈ আহি এই কথা শুনা; মই আদিৰে পৰা গুপুতে কথা কোৱা নাই; এই ঘটনা যেতিয়া ঘটে, মই তাতে আছোঁ, এতিয়া প্ৰভু যিহোৱাই নিজ আত্মা দি মোক পঠালে।
17. তোমাৰ মুক্তিদাতা ইস্ৰায়েলৰ পবিত্ৰ ঈশ্বৰ যিহোৱাই এই কথা কৈছেঃ "মই তোমালোকৰ ঈশ্বৰ যিহোৱা, যিজনে তোমাক কৃতকার্য হবলৈ শিকাই, তোমালোকৰ যাবলগীয়া পথত যিজনে চলাই নিয়ে।
18. যদি তোমালোকে কেৱল মোৰ আজ্ঞাবোৰ মানি চলিলা হয়! তোমালোকৰ শান্তি আৰু উন্নতি নদীৰ দৰে প্রবাহিত হ'ল হয়, আৰু তোমাৰ পৰিত্রান সমুদ্ৰৰ ঢৌৰ দৰে হ'ল হয়।
19. তোমালোকৰ বংশ বালিৰ দৰে অসংখ্য, আৰু তোমালোকৰ ঔৰসত জন্মা সন্তান বালিৰ কণিকা সমূহৰ দৰে অসংখ্য হ'লহেঁতেন; তেওঁলোকৰ নাম মোৰ আগৰ পৰা লুপ্ত বা নষ্ট নহ'ব।
21. যেতিয়া তেওঁ তেওঁলোকক শুকান ভুমিয়েদি লৈ গৈছিল, তেতিয়া তেওঁলোকৰ পিয়াহ লগা নাছিল; তেওঁ তেওঁলোকৰ বাবে শিলটোৰ পৰা পানী বোৱালে, আৰু তেওঁ শিলটো ফালিলত জল সমূহ বেগেৰে ওলাল।
7. তেওঁৰ হাতৰ কাৰ্যবোৰ বিশ্বস্ত আৰু ন্যায়পূর্ণ; তেওঁৰ সকলো বিধি বিশ্বাসযোগ্য।
8. সেইবোৰ অনন্ত কাললৈকে অলৰ; সেইবোৰ বিশ্ৱস্ততা আৰু সততাৰে সৈতে স্থাপন কৰা হৈছে।
9. নিজৰ লোকসকলৰ কাৰণে তেওঁ মুক্তি পঠাই দিলে; তেওঁ আজ্ঞা দি অনন্ত কালৰ কাৰণে নিজৰ নিয়ম স্থাপন কৰিলে; তেওঁৰ নাম পবিত্ৰ আৰু ভয়ঙ্কৰ।
10. যিহোৱালৈ ভয় ৰখাই জ্ঞানৰ আৰম্ভণ; যিসকলে তেওঁৰ আজ্ঞা অনুসাৰে কাৰ্য কৰে, তেওঁলোকে সুবুদ্ধি পায়; তেওঁৰ প্ৰশংসা অনন্ত কাললৈকে থাকে।
11. কুকুৰে যিদৰে নিজৰ বমি পুনৰ খায়, তেনেদৰে অজ্ঞানীয়ে পুনৰ অজ্ঞানতাৰ কাম কৰে।
12. নিজকে নিজে জ্ঞানী বুলি ভবা মানুহ তুমি দেখিছা নে? তেওঁতকৈ অজ্ঞানীৰ বাবে বহুতো আশা আছে।
2. আপোনালোকে ইজনে সিজনৰ ভাৰ কঢ়িয়াওক আৰু খ্ৰীষ্টৰ বিধান সম্পূৰ্ণকৈ পালন কৰক।
3. কিয়নো কোনোৱে একো নহৈয়ো যদি নিজকে বৰ মানে, তেনেহলে তেওঁ নিজকে প্ৰতাৰণা কৰে।
4. প্ৰতিজনে নিজ কৰ্ম বিবেচনা কৰক; আৰু তেতিয়া তেওঁ অন্যৰ তুলনাত নহয় কিন্তু নিজৰ বিষয়তহে গৌৰৱ কৰাৰ কাৰণ পাব।
5. কিয়নো প্ৰতিজনে নিজে নিজৰ ভাৰ ব'ব।
6. যি জনে বাক্যৰ শিক্ষা পায়, তেওঁ শিক্ষকৰ সৈতে সকলো ভাল বস্তুৰ ভাগ দিয়ক।
7. আপোনালোক ভ্ৰান্ত নহ'ব, ঈশ্বৰক প্ৰতাৰণা নকৰিব। কিয়নো মানুহে যিহকে ৰুৱে তাকেহে দাব।
8. কাৰণ যি জনে নিজৰ মাংসৰ উদ্দেশ্যে ৰুৱে, তেওঁ মাংসৰ পৰা অৱক্ষয়ৰূপ শস্য দাব; কিন্তু যি জনে আত্মাৰ উদ্দেশ্যে ৰুৱে, তেওঁ আত্মাৰ পৰা অনন্ত জীৱনৰূপ শস্য দাব।
9. আমি ভাল কৰ্ম কৰি কৰি যেন ক্লান্ত নহওঁ; কিয়নো আমি ক্লান্ত নহ'লে উচিত সময়ত দাবলৈ পাম।
10. এই হেতুকে আহক, সুযোগ পালে সকলোৰে বাবে, বিশেষকৈ পৰিয়াল স্বৰূপ বিশ্বাস কৰা লোক সকলৰ বাবে উত্তম কৰ্ম কৰোঁ আহক।
11. চাওক, মই নিজ হাতেৰে কিমান দিঘলীয়া চিঠি আপোনালোকলৈ লিখিলোঁ।
12. যি সকল লোকে মাংসিক ৰূপে ভাল প্ৰভাৱ বিস্তাৰ কৰিব বিচাৰে, সেই সকলেহে আপোনালোকক চুন্নৎ হবলৈ বাধ্য কৰাই, কিন্তু তেওঁলোকে খ্ৰীষ্টৰ ক্ৰুচৰ অৰ্থে তাড়না নাপাবৰ কাৰণেহে ইয়াকে কৰে।
13. কিয়নো চুন্নৎ হোৱা সকলে নিজেও বিধান পালন নকৰে; আপোনালোকৰ মাংসত তেওঁলোকে যেন গৌৰৱ কৰিব পাৰে, এই কাৰণে আপোনালোক চুন্নৎ হোৱাতো তেওঁলোকে ইচ্ছা কৰে।
14. কিন্তু আমাৰ প্ৰভু যীচু খ্ৰীষ্টৰ ক্ৰুচৰ বাহিৰে আন কোনো কথাত গৌৰৱ কৰা মোৰ পৰা নহওক; তেওঁৰ দ্বাৰাই জগত খন মোৰ বাবে আৰু মই জগত খনৰ বাবে ক্রুচত হত হলোঁ।
15. কিয়নো চুন্নতো একো নহয়, অচুন্নতো একো নহয়; কিন্তু নতুন সৃষ্টিহে গুৰুত্বপূৰ্ণ।
|
এই হেতুকে যিৰূচালেমৰ ৰজা আদোনীচেদকে হিব্ৰোণৰ ৰজা হোহমৰ, যৰ্মূতৰ ৰজা পিৰামৰ, লাখীচৰ ৰজা যাফীয়াৰ আৰু ইগ্লোনৰ ৰজা দবীৰৰ ওচৰলৈ মানুহ পঠিয়াই এই কথা ক'লে,
তাতে যিৰূচালেমৰ ৰজা, হিব্ৰোণৰ ৰজা, যৰ্মূতৰ ৰজা, লাখীচৰ ৰজা আৰু ইগ্লোনৰ ৰজা, ইমোৰীয়াসকলৰ এই পাঁচজন ৰজাই গোট খাই নিজ নিজ সৈন্য সকলক গিবিয়োনলৈ লগত লৈ গ'ল, আৰু তাৰ সন্মুখত ছাউনি পাতি তেওঁলোকৰ বিৰুদ্ধে যুদ্ধ কৰিলে।
তেতিয়া যিহোৱাই ইস্ৰায়েলৰ সাক্ষাতে তেওঁলোকক ব্যাকুল কৰাত ইস্ৰায়েলে গিবিয়োনত মহা-পৰাক্রমেৰে তেওঁলোকক সংহাৰ কৰিলে আৰু বৈৎ-হোৰোণলৈ উঠি যোৱা বাটেদি তেওঁলোকক খেদি নি, অজেকা আৰু মক্কেদালৈকে আঘাত কৰিলে।
ইস্ৰায়েলৰ সন্মুখৰ পৰা পলাই যোৱা সময়ত তেওঁলোকে যেতিয়া বৈৎ-হোৰোণৰ পৰা নামি যোৱা বাটত আছিল, তেতিয়া যিহোৱাই আকাশৰ পৰা ডাঙৰ ডাঙৰ শিল বৰষালে আৰু তাতে তেওঁলোকৰ মৃত্যু হ'ল। ইস্ৰায়েলৰ সন্তান সকলে যিমান মানুহ তৰোৱালেৰে বধ কৰিছিল, তাতকৈয়ো অধিক লোক শিলাবৃষ্টিত মৰিল।
ইয়াৰ পূৰ্বতে কি পৰৱর্তী কালতো এইদৰে যিহোৱাই মনুষ্যৰ বাক্যলৈ কাণ পতা এনে এটা পুনৰ নহ'ল; কিয়নো সেইদিনা যিহোৱাই ইস্ৰায়েলৰ পক্ষে যুদ্ধ কৰিছিল।
পাছত যিহোচূৱা আৰু ইস্ৰায়েলৰ সন্তান সকলে যেতিয়া মহা-পৰাক্ৰমেৰে তেওঁলোকক নিঃশেষে সংহাৰ কৰিলে আৰু তেওঁলোকৰ অৱশিষ্ট লোক সমূহ গড়েৰে আবৃত নগৰবোৰত গৈ যেতিয়া সোমাল,
তেতিয়া সকলো লোক মক্কেদাৰ চাউনিত থকা যিহোচূৱাৰ ওচৰলৈ শান্তিৰে উলটি আহিল আৰু ইস্ৰায়েলৰ সন্তান সকলৰ মাজৰ কোনোৱে কাৰো বিৰুদ্ধে একো কবলৈ সাহস নকৰিলে।
পাছত তেওঁলোকে তেওঁ কোৱাৰ দৰেই কৰিলে। তেওঁলোকে এই পাঁচজন ৰজাক অর্থাৎ যিৰূচালেমৰ ৰজা, হিব্ৰোণৰ ৰজা, যৰ্মূতৰ ৰজা, লাখীচৰ ৰজা আৰু ইগ্লোনৰ ৰজাক সেই গুহাৰ পৰা উলিয়াই আনিলে আৰু তেওঁৰ ওচৰলৈ লৈ আহিল।
এইদৰে সেই ৰজা কেইজনক তেওঁৰ ওচৰলৈ লৈ অহাৰ পাছত যিহোচূৱাই ইস্ৰায়েলৰ পুৰুষসকলক মাতি আনিলে আৰু তেওঁৰ লগত নিজৰ লগত যোৱা সেনাপতি সকলক আজ্ঞা কৰিলে, "বোলে, তোমালোকে ওচৰলৈ আহি এই ৰজাসকলৰ ডিঙিত ভৰি দিয়া।" এই হেতুকে তেওঁলোকে ওচৰলৈ আহি তেওঁলোকৰ ডিঙিত ভৰি দিলে।
তেতিয়া যিহোচূৱাই সেই পাঁচজন ৰজাক আঘাত কৰি বধ কৰিলে আৰু পাঁচডাল কাঠত ওলমাই হ'ল। এইদৰে তেওঁলোক সন্ধ্যালৈকে কাঠত ওলমি থাকিল।
পাছত সূৰ্য মাৰ যোৱা সময়ত, লোকসকলে যিহোচূৱাৰ আজ্ঞা অনুসাৰে তেওঁলোকক কাঠৰ ওপৰৰ পৰা নমাই আনিলে, আৰু তেওঁলোকে লুকাই থকা গুহাতে তেওঁলোকক নি পেলাই দিলে। তাৰ পাছত সেই গুহাৰ মুখত ডাঙৰ ডাঙৰ শিল দি হ'ল; সেই ৰজা কেইজন আজিলৈকে সেই ঠাইতে আছে।
এইদৰে যিহোচূৱাই সেই দিনাই মক্কেদা দখল কৰি ল'লে আৰু তৰোৱালৰ ধাৰেৰে সেই ঠাইৰ ৰজা আদি কৰি সকলোকে আঘাত কৰি সকলো মানুহক নিঃশেষে বিনষ্ট কৰিলে আৰু কাকো অৱশিষ্ট নাৰাখিলে। তেওঁ যিৰীহোৰ ৰজালৈ যেনে কৰিছিল, মক্কেদাৰ ৰজালৈকো তেনে কৰিলে।
তাৰ পাছত যিহোচূৱাই সকলো ইস্ৰায়েলী লোকক লগত লৈ মক্কেদাৰ পৰা লিব্নালৈ গ'ল, আৰু লিব্নাৰ বিৰুদ্ধে যুদ্ধ কৰিলে।
তাতে যিহোৱাই লিব্নাৰ লগতে তাৰ ৰজাক ইস্ৰায়েলৰ হাতত দিলে। যিহোচূৱাই তাত থকা প্ৰত্যেক জীৱন্ত প্ৰাণী আৰু তাৰ ভিতৰত থকা সকলো মানুহক আক্ৰমণ কৰি তৰোৱালেৰে আঘাত কৰিলে। তেওঁ তাৰ মাজত কোনো প্ৰাণীক জীৱিত নাৰাখিলে। যিৰীহোৰ ৰজালৈ যেনে কৰিছিল, তাৰ ৰজালৈকো তেওঁ তেনে কৰিলে।
তাৰ পাছত যিহোচূৱাই সকলো ইস্ৰায়েলী লোকক লগত লৈ লিব্নাৰ পৰা লাখীচলৈ গ'ল। তেওঁ তাৰ কাষতে ছাউনি পাতি তাৰ বিৰুদ্ধে যুদ্ধ কৰিলে।
তেতিয়া যিহোৱাই লাখীচকো ইস্ৰায়েলৰ হাতত দিলে। যিহোচূৱাই দ্বিতীয় দিনা সেই ঠাই দখল কৰি ল'লে। লিব্নালৈ যেনেকুৱা কৰিছিল, লাখীচলৈও তেওঁ তেনেকুৱাই কৰিলে। তাৰ পাছত সেই ঠাই আৰু তাৰ মাজত থকা সকলো জীৱিত প্ৰাণীক তৰোৱালেৰে আঘাত কৰিলে।
তেতিয়া গেজৰৰ ৰজা হোৰমে লাখীচক সহায় কৰিবলৈ আহিছিল। যিহোচূৱাই তাত থকা এজনো প্ৰাণী নিঃশেষ নোহোৱালৈকে, তেওঁক আৰু তেওঁৰ সৈন্যসকলক আঘাত কৰিলে।
তাৰ পাছত যিহোচূৱাই সকলো ইস্ৰায়েলী লোকক লগত লৈ, ইগ্লোনৰ পৰা হিব্ৰোণলৈ যাত্ৰা কৰিলে, আৰু সেই ঠাইৰ বিৰুদ্ধে যুদ্ধ কৰিলে।
তেওঁলোকে সেই ঠাই দখল কৰি ল'লে, আৰু তাত থকা প্ৰতি জন লোকৰ লগতে তাৰ ৰজাতাৰ ৰজা আৰু চাৰিওফালে থকা সৰু সৰু নগৰবোৰত সোমাই আক্ৰমণ কৰি তৰোৱালেৰে আঘাত কৰিলে। যিহোচূৱাই ইগ্লোনৰ প্ৰতি কৰাৰ দৰেই, তাতো তেওঁলোকে কাকো জীৱিত নাৰাখি প্ৰত্যেক জীৱন্ত প্ৰাণীক বধ কৰিলে। তাক আৰু তাৰ ৰজাক, তাৰ সৰু সৰু নগৰবোৰ আৰু তাৰ ভিতৰত থকা সকলো মানুহক তৰোৱালেৰে আঘাত কৰিলে। সেইদৰে কাকো অৱশিষ্ট নাৰাখি তাৰ ভিতৰত থকা সকলোকে সম্পূর্ণৰূপে সংহাৰ কৰিলে।
তেওঁ সেই ঠাই আৰু সেই ঠাইৰ ৰজাক আৰু তাৰ সৰু সৰু নগৰবোৰ দখল কৰি ল'লে। তেওঁলোকে তেওঁলোকক আৰু তাত থকা সকলো জীৱন্ত প্ৰাণীক সম্পূর্ণৰূপে তৰোৱালেৰে সংহাৰ কৰিলে। যিহোচূৱাই কোনো এটা প্ৰাণীকে সেই ঠাইত অৱশিষ্ট নাৰাখিলে, যেনেকৈ হিব্ৰোণলৈ আৰু লিব্না ও তাৰ ৰজালৈ কৰিছিল, তেনেকৈ ইয়ালৈকো তেওঁ কৰিলে।
এইদৰে যিহোচূৱাই পৰ্ব্বতীয়া অঞ্চল, দক্ষিণ অঞ্চল, নিম্ন ভূমি আৰু উপপৰ্ব্বতৰ অঞ্চলসমূহৰ এই সকলো দেশ জয় কৰিলে। সেই অঞ্চলবোৰৰ সকলো ৰজাক আৰু প্ৰত্যেক জীৱক অৱশিষ্ট নৰখাকৈ বধ কৰিলে। তেওঁ ইস্ৰায়েলৰ ঈশ্বৰ যিহোৱাৰ আজ্ঞা অনুসাৰে সকলো জীৱন্ত প্ৰাণীক নিঃশেষে বিনষ্ট কৰিলে।
এইদৰে যিহোচূৱাই কাদেচ-বৰ্ণেয়াৰ পৰা গাজা আৰু গিবিয়োনলৈকে, গোচনৰ সকলো দেশ তৰোৱালেৰে আঘাত কৰি জয় কৰিলে।
যিহোচূৱাই এই সকলো ৰজাক আৰু তেওঁলোকৰ দেশবোৰ একে সময়তে দখল কৰি ল'লে, কিয়নো ইস্ৰায়েলৰ ঈশ্বৰ যিহোৱাই ইস্ৰায়েলৰ পক্ষে যুদ্ধ কৰিছিল।
|
ওপৰৰ ছবিখনৰ চিত্ৰকৰ হৈছে প্ৰখ্যাত ফৰাচী চিত্ৰশিল্পী গুস্তাভ কুখ্বে (১৮১৯-১৮৭৭)।ছবিখনৰ নাম 'শিল-ভাঙোতা' (মূল ভাষাত 'Les Casseurs de pierres')। ১৮৪৯ চনত অঁকা এই ছবিখন ঊনৈছ শতিকাৰ বাস্তৱবাদী চিত্ৰকলাৰ এক উৎকৃষ্ট নিদৰ্শন।
কালজয়ী নাট লভিতাৰ বিকৃতকৰণ!
কাতি বিহু সমাগত।
কলা-সংস্কৃতিত আগবঢ়া অঞ্চলবোৰত দুৰ্গা পূজাত নাটক কৰাটো এসময়ত এক অলিখিত নিয়ম আছিল। বিশ্বনাথ চাৰিআলিও তাৰ ব্যতিক্রম নাছিল।
বিস্ময়কৰ প্ৰতিভা ৰূপকোঁৱৰ জ্যোতিপ্ৰসাদ আগৰৱালাৰ অদম্য ইচ্ছাশক্তি, অমানুষিক কষ্ট আৰু অপৰিসীম ত্যাগৰ ফলশ্ৰুতিত ভাৰতৰ প্ৰথমখন সবাক চলচিত্ৰ 'আলম আৰা'ৰ মুক্তিৰ চাৰি বছৰৰ পিছতেই ১৯৩৫ চনৰ ১০ মাৰ্চত কলিকতাৰ ৰাওনাক হলত মুক্তি লাভ কৰিছিল অসমৰ প্ৰথমখন বোলছবি জয়মতীয়ে।
(যোৱা সংখ্যাৰ পৰা)
যোৱা সংখ্যাৰ ভাস্কৰ্য্যসমূহৰ লগতে গুৱাহাটীৰ দীঘলীপুখুৰীপাৰৰ 'যুদ্ধ স্মাৰক'ত স্থাপন কৰা আৰু কেইখনমান অনন্য আলোকচিত্ৰৰ লগত পাঠকক পৰিচয় কৰি দিবলৈ আকৌ এবাৰ প্ৰয়াস কৰা হৈছে।
শ্ৰীমন্ত শঙ্কৰদেৱ মহান পুৰুষ, মহান অসমীয়া, শ্ৰেষ্ঠ অসমীয়া। জাতিটো গঢ়িবলৈ, সময়ত সুদৃঢ কৰিবলৈ, যু্গে যুগে পোহৰ বিলাবলৈ ভাষা-কৃষ্টি-সংস্কৃতি দি থৈ গ'ল।
গুৱাহাটী দীঘলীপুখুৰীৰ পাৰত স্থাপন কৰা 'যুদ্ধ স্মাৰক'ত বীৰেণ সিংহৰ এলানি অপূৰ্ব ভাস্কৰ্য্য স্থাপন কৰা হৈছে। ইয়াৰে কিছুমান ইয়াত দাঙি ধৰা হৈছে। বীৰেণ সিহং অসমৰ শিল্পজগতত অতি পৰিচিত নাম। দেশৰ ভিতৰতে অন্যতম ভাস্কৰ হিচাবে বীৰেণ সিংহৰ সৃষ্টিসমূহ অসমৰ গৌৰৱৰ বিষয়। ভাস্কৰ্য্যসমূহৰ বিষয়ে বিশদভাৱে নিলিখি কেইখনমান আলোকচিত্ৰৰ লগত পাঠকক পৰিচয় কৰি দিবলৈ প্ৰয়াস কৰা হৈছে। উল্লেখযোগ্য যে দীঘলীপুখুৰীৰ পাৰতে স্থাপিত সুধাকণ্ঠ ড০ ভূপেন হাজৰিকাৰৰ শ্ৰেষ্ঠ প্ৰতিমূৰ্ত্তিটো ভাস্কৰ বীৰেণ সিংহই সাজিছিল।
"যি জাতিয়ে পূর্বপুৰুষলৈ ঘূৰি নাচায় সেই জাতিয়ে সোণসেৰীয়া ভৱিষ্যতৰ সপোন ৰচনা কৰিব নোৱাৰে।
আগৰ দৰে এই বছৰো ৫ জানুৱাৰীত তাংছা জনগোষ্ঠীৰ জাতীয় উৎসৱ 'ৱিহুকূ' উদযাপন কৰিলোঁ। তিনিচুকীয়া জিলাৰ সীমান্তৱৰ্তী লেখাপানী খাৰংকুং গাৱঁত অনুষ্টুপীয়া আয়োজনেৰে কিন্তু অতি সহৃদয়তাৰে ইয়াক পালন কৰিব পাৰি নথৈ সুখী হ'লো।
দেশৰ অন্যান্য ৰাজ্যবোৰৰ দৰে আমাৰ অসমৰো গ্ৰাম্যজীৱনলৈ নানা ধৰণৰ পৰিৱৰ্তন আহিছে । এনে পৰিৱৰ্তনে গাঁৱৰ আৰ্থ-সামাজিক পৰম্পৰাৰ বহুতো ইতিবাচক দিশৰ প্ৰতি ভাবুকি অনা বুলি ক'লেও বঢ়াই কোৱা নহ'ব । গাওঁ উন্নয়নৰ বহনীয় ( sustainable) দিশটোৰ প্ৰতি লক্ষ্য ৰাখি পৰম্পৰাগত বহুতো যুক্তিনিষ্ঠ চিন্তা, কৌশল, সা-সঁজুলি, আচবাব আদিৰ উপযুক্ত সংৰক্ষণৰ সমূহীয়া ব্যৱস্থা হাতত লোৱাৰ প্ৰশ্ন আহি পৰিছে । অসম বিজ্ঞান সমিতিয়ে আজি কিছুদিন ধৰি এই দিশত সক্ৰিয়ভাৱে মনোনিবেশ কৰি আহিছে আৰু কিছু কাৰ্য্যকৰী ব্যৱস্থাও হাতত লৈছে।
অধিক পঢ়ক..
অধিক পঢ়ক..
৫ নৱেম্বৰত সুধাকন্ঠ ডঃ ভূপেন হাজৰিকাৰ দশম মৃত্যু দিৱসৰ দিনটোত শিল্পীগৰাকীৰ প্ৰতি ৰাজ্যজুৰি গভীৰ শ্ৰদ্ধাঞ্জলি জ্ঞাপন কৰা হয়। এই দিনটোত শিল্পী গৰাকীৰ স্মৃতিত পুৱাৰেপৰা সমগ্ৰ ৰাজ্যতে বিভিন্ন কাৰ্য্যসূচী পালন কৰা হয়।
অধিক পঢ়ক..
দুৰাৰোগ্য কৰ্কট ৰোগৰ সতে যুঁজি-যুঁজি অৱশেষত খ্যাতনামা কলা নিৰ্দেশক ফটিক বৰুৱাই নিয়তিৰ ওচৰত হাৰ মানিলে।আব্দুল মজিদ পৰিচালিত 'বনজুই' কথাছবিৰ জৰিয়তে চলচ্চিত্ৰ শিল্পৰ কলা নিৰ্দেশনাৰ কাম আৰম্ভ কৰা ফটিক বৰুৱাই প্ৰায় ৮০ খন কথাছবিত কলা নিৰ্দেশক আৰু সমান্তৰালভাৱে প্ৰযোজনা নিয়ন্ত্ৰকৰ দায়িত্ব সম্পূৰ্ণ কৰে। তালিকাখনত অন্তৰ্ভুক্ত আছিল বহু কেইখন বিখ্যাত কথাছবি।
অধিক পঢ়ক..
হিন্দী ছবিৰ বিশিষ্ট অভিনেত্ৰী সুৰেখা চিক্ৰি আৰু নাই। হৃদৰোগত আক্ৰান্ত হৈ ১৬ জুলাইত অভিনেত্ৰীগৰাকীৰ মৃত্যু হয়। 'তামস', 'নজৰ', 'দিল্লগী', 'ৰেইনকোট', 'নাছীম', 'চৰফৰছ', 'লিটল বুদ্ধ', 'পৰিনতি', 'কিচ্ছা কুৰছি কা', 'জুবেইদা', 'মিঃ এণ্ড মিচেছ আয়াৰ', 'দেব ডি', 'তুমসা নেহী দেখা', 'বধাই হো', 'স্নিফ' আদিকে ধৰি আন ভালেসংখ্যক হিন্দী ছবিত অভিনয় কৰা সুৰেখা চিক্ৰিয়ে তিনিবাৰকৈ শ্ৰেষ্ঠ সহ-অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছিল। ফিল্মফেয়াৰ আৰু স্ক্ৰীণ এৱাৰ্ডো লাভ কৰা সুৰেখা চিক্ৰি টেলিভিছনৰো এগৰাকী চিনাকি অভিনেত্ৰী আছিল। 'এক থা ৰাজা এক থি ৰাণী', 'বালিকা বধু', 'কভী কভী', 'বনেগী আপনি বাত', 'পৰদেশ মে হ্যে মেৰা দিল' আদিৰ দৰে জনপ্ৰিয় ধাৰাবাহিকত অভিনয় কৰা অভিনেত্ৰীগৰাকীৰ মৃত্যুৰ সময়ত বয়স হৈছিল ৭৬ বছৰ।
কেনে আছে ভ্ৰাম্যমান থিয়েটাৰ জগত?
|
পৰিবৰ্তনৰ আশাৰে নগাওঁ জিলাৰ কলিয়াবৰৰ হাটবৰ অঞ্চলৰ ৰাইজে বহুমূলীয়া ভোট প্ৰদান কৰি নতুন চৰকাৰ গঠনত অৰিহণা যোগাইছিল যদিও অঞ্চলটোৰ বাট পথৰ ক্ষেত্ৰত কোনো পৰিবৰ্তন দেখা নাপালে অঞ্চলটোৰ জনসাধাৰণে । ৰাইজে কৰা অভিযোগ অনুসৰি দাঁতকটা গাওঁ হৈ বৰিগাওঁ সংযোগী পথৰ মেৰামতিৰ কাম প্ৰায় ৮ মাহ ধৰি বন্ধ কৰি ৰাখিছে ৰাস্তাৰ কামত নিয়োজিত ঠিকাদাৰে। আনহাতে এক তথ্যৰ পৰা জানিব পৰা মতে হাটবৰ গাওঁ পঞ্চায়তৰ অন্তৰ্গত এই পথচোৱা নিৰ্মাণৰ বাবদ ৪০ লাখ টকা কলিয়াবৰ উন্নয়ন খণ্ডৰ পৰা আৱন্টন দিয়া হৈছে ।
কিন্তু চি চি ব্লক ইটাৰে নিৰ্মাণ হ'বলগীয়া ৰাস্তাটোৰ কাম কেৱল শিল বালিৰে নিৰ্মাণ কৰি নিজৰ দায়িত্ব সামৰিছে বুলি স্থানীয় একাংশ ৰাইজে ঠিকাদাৰজনৰ বিৰুদ্ধে অভিযোগ উত্থাপন কৰিছে। ৰাইজে অভিযোগ কৰা অনুসৰি বিগত ৮ মাহে ঠিকাদাৰ জনে বাৰিষা বৰষুণৰ বাবে কাম কৰিব নোৱাৰাৰ অজুহাত দেখুৱাৰ বিপৰীতে খৰালি পথ নিৰ্মাণৰ আৰ্থিক সাহায্য নোপোৱাৰ অজুহাত দেখুৱাই আহিছে । প্ৰায় ৮০০ মিটাৰ দুৰত্বৰ দুখন গাওঁ সংযোগী পথছোৱাৰ কিছু কিছু ঠাইত বৰ্তমান ঘাঁহ গজা পৰিলক্ষিত হৈছে। বাৰিষাত এই পথৰ অৱস্থা তেনেই তথৈবচ হোৱাৰ বাবে বিদ্যালয়ৰ ছাত্ৰ-ছাত্ৰীৰ বিদ্যালয়লৈ যোৱাত চৰম অসুবিধাৰ সন্মুখীন হয় বুলি ৰাইজে জানিবলৈ দিয়ে। অঞ্চলটোৰ ৰাইজে পথচোৱাৰ নিৰ্মাণ অতি সোনকালে কৰিবলৈ স্থানীয় বিধায়ক তথা অসম চৰকাৰৰ জলসম্পদ মন্ত্ৰী কেশৱ মহন্তক আহ্বান জনোৱাৰ লগতে এই কামটোত তেখেতৰ হস্তক্ষেপ দাবী কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
এগৰাকী বিদেশী ঘোষিত ব্যক্তিৰ গোৱালপাৰা জিলা কাৰাগাৰৰ ডিটেনশ্যন কেম্পত মৃত্যুক কেন্দ্ৰ কৰি ব্যাপক প্ৰতিক্ৰিয়াৰ সৃষ্টি হৈছে। বৰপেটা জিলাৰ বৰপেটাৰোডৰ ১০ নম্বৰ ৱাৰ্ডৰ বাসিন্দা অমৃত দাস নামৰ ব্যক্তিজনৰ শনিবাৰে নিশা মৃত্যু হোৱাৰ ঘটনাত মানৱ অধিকাৰৰ বিষয়ত আন এক প্ৰশ্নৰ অৱতাৰণা হৈছে।
উল্লেখযোগ্য যে বিদেশী ন্যায়াধিকৰণে বিদেশী বুলি ৰায় দিয়াৰ পাছত অমৃত দাসে (৬৭) যোৱা ২০১৭ চনৰ ২০ মে'ৰ পৰা গোৱালপাৰাৰ ডিটেনশ্যন কেম্পত বন্দিত্বৰ জীৱন কটাই আছিল।
আইনৰ মেৰপেঁচত বিদেশী ঘোষিত হৈ সুদীৰ্ঘ দুটা বছৰ গোৱালপাৰাৰ ডিটেনশ্যন কেম্পত বন্দী হৈ থাকি প্ৰচণ্ড মানসিক যন্ত্ৰণাত ভুগি অৱশেষত হৃদৰোগত আক্ৰান্ত হৈ অমৃত দাসৰ মৃত্যু ঘটে।
জানিব পৰা মতে, মৃত অমৃত দাস ২০১৮ চনৰ ৩১ মে'ৰ পৰা হৃদৰোগত আক্ৰান্ত হৈ থকাৰ পাছত ডিটেনশ্যন কেম্পৰ কৰ্তৃপক্ষই তেওঁক কেইবাবাৰো চিকিৎসালয়ত ভৰ্তি কৰাব লগীয়া হৈছিল। যোৱা শনিবাৰে পুনৰ সংকটজনক অৱস্থাত অমৃত দাসক গোৱালপাৰা অসামৰিক চিকিৎসালয়ত ভৰ্তি কৰোৱা হয় যদিও নিশা ১১ বাজি ২৫ মিনিটত তেওঁৰ মৃত্যু হয়।
আনহাতে, দেওবাৰে দাসৰ মৃতদেহ মৰণোত্তৰ পৰীক্ষাৰ পাছত পৰিয়ালৰ লোকক চমজাই দিয়া হয়। ইপিনে, সদৌ অসম বাঙালী ঐক্যমঞ্চই এই ঘটনাত তীব্ৰ প্ৰতিক্ৰিয়া প্ৰকাশ কৰিছে। তেওঁলোকে কয় যে যি প্ৰকৃত ভাৰতীয় নাগৰিক অমৃত দাসক বিদেশী ঘোষিত কৰি ডিটেনশ্যন কেম্পত ৰখা হ'ল তেওঁৰ মৃত্যুৰ পাছত চৰকাৰী প্ৰশাসনে কিয় পৰিয়ালক চমজাই দিব লগা হ'ল?
তেওঁলোকে যুক্তি দৰ্শাই কয় যে যদি ব্যক্তিজন বিদেশীয়েই আছিল তেনেহ'লে তেওঁক নিজ দেশলৈ ঘূৰাই পঠিয়াব লাগিছিল। কিন্তু সেয়া নকৰি ডিটেনশ্যন কেম্পত ৰাখি তিলতিলকৈ মৃত্যুৰ মুখলৈ ঠেলি দি মৃত্যুৰ পাছত আকৌ মৃতদেহ পৰিয়ালক চমজাই দিয়া হ'ল। বিদেশী ঘোষিত কৰি ডিটেনশ্যন কেম্পত বন্দী কৰি ৰাখি মৃত্যুৰ পাছত পৰিয়ালৰ লোকক মৃতদেহ চমজাই দিয়াটো কেনে ভাৰতীয় ন্যায় ব্যৱস্থা বুলিও তেওঁলোকে প্ৰশ্ন উত্থাপন কৰে।
ইপিনে, অমৃত দাসক বিদেশী ঘোষণা কৰি ডিটেনশ্যন কেম্পত বন্দী কৰি ৰাখি মৃত্যুৰ মুখলৈ ঠেলি দিয়া ঘটনাটো পৰিয়ালৰ লোকে সহজভাৱে মানি ল'ব পৰা নাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
'জনতাৰ কাৰ্ফিউ' পালন কৰিবলৈ সাজু মহানগৰবাসী... কিন্তু কেনেকৈ? । News Next One\n'জনতাৰ কাৰ্ফিউ' পালন কৰিবলৈ সাজু মহানগৰবাসী... কিন্তু কেনেকৈ?\nগুৱাহাটীঃ কৰ'নাতংকই সমগ্ৰ বিশ্বক ত্ৰাসিত কৰি ৰখাৰ পৰিপ্ৰেক্ষিতত ভাৰততো এতিয়া বিৰাজ কৰিছে যুদ্ধকালীন পৰিৱেশ। কেন্দ্ৰীয় চৰকাৰৰ লগে লগে ৰাজ্য চৰকাৰসমূহৰ প্ৰত্যেকটো বিভাগেই কৰ'না ভাইৰাছ প্ৰতিৰোধৰ বাবে তৎপৰ হৈ পৰা দেখা গৈছে। প্ৰধানমন্ত্ৰী নৰেন্দ্ৰ মোদীয়েও অহা ২২ মাৰ্চত 'জনতাৰ সান্ধ্য আইন' পালন কৰিবলৈ আহ্বান জনাইছে।\nকৰ'না ভাইৰাছৰ বাবে বিশ্বত বৰ্তমানলৈকে ১১,৪১৭ জন লোকৰ মৃত্যু হৈছে। আক্ৰান্ত হৈছে ২,৭৪,৪৬৯ জন লোকৰ। ভাৰতত এতিয়ালৈকে ২৮৭ জন লোক আক্ৰান্ত হোৱাৰ বিপৰীতে মৃত্যুৰ সংখ্যা ৫ জনলৈ বৃদ্ধি পাইছে বুলি জানিব পৰা গৈছে। কিন্তু পঞ্চমগৰাকী ৰোগী আচলতে হৃদ ৰোগতহে মৃত্যু হৈছে, কৰ'না ভাইৰাছত নহয় বুলিও সামাজিক মাধ্যমৰ লগতে ভিন্ন মাধ্যমত ভিন্নজনে মন্তব্য কৰা দেখা গৈছে।\nভাৰতৰ আন ৰাজ্যৰ তুলনাত উত্তৰ-পূবৰ লগতে অসমত বৰ্তমানলৈ এজনো লোক এই ভাইৰাছত আক্ৰান্ত হোৱাৰ তথ্য অহা নাই। অৰ্থাৎ কৰ'না ভাইৰাছৰ সংক্ৰমণৰ ক্ষেত্ৰত অসম এতিয়াও প্ৰথম পৰ্যায়তে আছে। যদি ৰাজ্যত সংক্ৰমণ হ'বলৈ হয় তেন্তে এই ভাইৰাছ বাহিৰৰপৰা কোনোবাই আনিব লাগিব। সেয়েহে পৰৱৰ্তী ১৪ দিন অসমবাসীয়ে সতৰ্ক হৈ থকাই নহয়, জটিল সময় হিচাপে ল'ব লাগিব। ৫ এপ্ৰিলৰ ভিতৰত যদি কোনো লোক সংক্ৰমিত নহয় তেতিয়া হ'লে ৰাজ্যখন প্ৰায় সংকটমুক্ত বুলি কোৱাৰ কিছু থল আছে। এই কথা সদৰী কৰিছে ৰাজ্যৰ স্বাস্থ্য বিভাগে।\nকেনে আছে গুৱাহাটী?\nঅসমক কৰ'না ভাইৰাছৰপৰা ৰক্ষা কৰাৰ হেতুকে অসম চৰকাৰৰ সংশ্লিষ্ট বিভাগসমূহে জাৰি কৰা একাধিক নীতি-নিদেৰ্শনা আৰু নিষেধাজ্ঞা সীমিত হ'লেও ৰাইজৰ যথেষ্ট সহযোগিতা দেখা গৈছে। ৰাজ্যৰ প্ৰায়বোৰ অঞ্চলৰ জনসাধাৰণে কৰ'নাক লৈ সতৰ্ক আৰু সজাগ হোৱা পৰিলক্ষিত হৈছে। ইয়াৰ ব্যতিক্ৰম নহয় সদাব্যস্ত উত্তৰ-পূবৰ মুখ্য দুৱাৰস্বৰূপ গুৱাহাটী মহানগৰীও।\nমহানগৰীত আন দিনতকৈ শনিবাৰৰ দিনটোত জনসমাগম হ্ৰাস পোৱা দেখা গৈছে। গুৱাহাটীৰ আটাইতকৈ ব্যস্ত গণেশগুৰি, চানমাৰি, ছয় মাইল, গুৱাহাটী ক্লাৱ, ফাচীবজাৰ, ভঙাগড়, উলুবাৰী আদিত পৰিৱেশ একেবাৰে নিমাওমাও বুলিয়ে ক'ব পাৰি।\n"এই কেইদিনত একেবাৰে গ্ৰাহক নাই। আগত যিমান বিক্ৰী হৈছিল তাৰ আধাও এতিয়া বিক্ৰী নহয়। আচলতে কৰ'না ভাইৰাছৰ বাবে মানুহবোৰ ঘৰৰপৰা ওলোৱা নাই।"- আলি নামৰ এজন পাণ দোকানীৰ মন্তব্য।\nসেইদৰে সীমিত সংখ্যক যাত্ৰীহে দেখা গৈছে মহানগৰীৰ চিটি বাছসমূহত। এগৰাকী চিটি বাছ চালকে কয়, "কৰ'না ভাইৰাছৰ বাবে চৰকাৰে স্কুল-কলেজ, অফিচ-কাচাৰীসমূহ বন্ধ হোৱাৰপৰাই যাত্ৰী একেবাৰে কম পাইছোঁ।" কৰ'না ভাইৰাছৰ বাবে বহুতো চিটি বাছ চলা নাই বুলিও মন্তব্য কৰে চালকজনে। উল্লেখ যে, শনিবাৰৰ দিনটোত গুৱাহাটীৰ ট্ৰেফিকো যথেষ্ট হ্ৰাস পোৱা পৰিলক্ষিত হৈছে।\nএই প্ৰতিবেদকে একাংশ লোকৰ সৈতে কথা পাতি জানিব পাৰিছে যে যিসকল লোক বাহিৰলৈ ওলাইছে, সেইসকলে কিন্তু অনিচ্ছা সত্ত্বেও বাহিৰলৈ ওলাবলগীয়া হৈছে। কৰ'না ভাইৰাছৰ ভয়াৱহতাৰ বিষয়ে জ্ঞাত হৈয়ো অগত্যা নগ'লে নোহোৱাতহে ঘৰৰপৰা ওলাই আহিবলগীয়া হৈছে বুলিও বহুতেই জানিবলৈ দিছে।\n"মই কৰ'না ভাইৰাছৰ কথা শুনিছো। টিভিত এই ভাইৰাছৰ ভয়াবহতা দেখিছো। ইটালীত কালিৰ দিনটোত বহুত মানুহৰ মৃত্যু হৈছে। কৰ'না ভাইৰাছৰ বাবে সতৰ্ক হৈছো। চৰকাৰে চৰকাৰী কৰ্মচাৰীসকলক শিথিলতা দিছে। কিন্তু আমাৰ কি হ'ব? প্ৰাইভেট কোম্পানীৰ চাকৰি, ওলাই আহিবই লাগিব। মুখত মাস্ক লগাই দিনটোৰ বাবে ওলাই আহিছোঁ।"- এই মন্তব্য মিনাক্ষী নামৰ এগৰাকী প্ৰাইভেট কোম্পানীত কৰ্মৰত যুৱতীৰ।\nআনহাতে সজাগতাৰ সম্পূৰ্ণ বিপৰীত ছবিও মহানগৰীত বিৰাজ নকৰা নহয়। যিদৰে এচাম লোক এই ভাইৰাছৰপৰা হাত সাৰিবলৈ সজাগ-সচেতন হৈছে, ঠিক সেইদৰে কিছু সংখ্যক লোকৰ এইক্ষেত্ৰত আকৌ সজাগতাৰ অভাৱ দেখা গৈছে। এতিয়ালৈকে অসমত এজনো কৰ'নাত আক্ৰান্ত হোৱা নাই বা অসমলৈ এই ৰোগ নাহে বুলি ধাৰণা কৰি সমগ্ৰ বিষয়টোক গা এৰা দি চলিব খোজা লোকৰ সংখ্যাও মহানগৰীত কম নহয়।\n'অসমত এইটো বেমাৰ নাহে। এতিয়া গৰম পৰিছে। গৰমত ভাইৰাছটো মৰি যায় বুলি আমি নিউজত পাইছো। মানুহবোৰে অলপ বেছি ভয় খাইছে। আমি কাম কৰি খোৱা মানুহ। কাম কৰিবই লাগিব। ঘৰত সোমাই থাকিলে খাবলৈ নাপাম। সেয়ে আল্লাহৰ নাম লৈ ওলাই আহিছো। আল্লাহে ৰাখিলে কোনে মাৰিব পাৰে?'-NNOৰ আগত এইদৰে কয় হাতীগাঁও অঞ্চলৰ এজন শ্ৰমিকে।\nগুৱাহাটী ষ্টেচনত থাৰ্মোমিটাৰ স্কেনিং\nউত্তৰ-পূবৰ মুখ্যদ্বাৰ গুৱাহাটীৰ ৰে'লৱে ষ্টেচনত অহৰহ দেশৰ ভিন্ন প্ৰান্তৰ লোকৰ সমাগম ঘটে। কিন্তু পৰিতাপৰ বিষয়, বাতৰি সংগ্ৰহ কৰাৰ সময়ত ৰে'লৱে কৰ্তৃপক্ষ তথা স্বাস্থ্য বিভাগে ষ্টেচনটোত মাত্ৰ এগৰাকী নাৰ্ছে এটা থাৰ্মোমিটাৰ স্কেনাৰেৰে স্কেনিং কৰি থকা দেখা গৈছে। অসমৰ পৰা গৈ বহিঃ ৰাজ্যত কৰ্মৰত বহু যুৱক ঘৰলৈ ঘূৰি আহি এইকেইদিন গুৱাহাটীৰ ৰে'ল ষ্টেচনত ভিৰ কৰা পৰিলক্ষিত হৈছে।\n"কৰ'নাতংকত এইকেইদিনত অসমৰ বহু যুৱক ঘৰলৈ ঘূৰি আহিছে। বিশেষকৈ কেৰালাৰপৰা বহু যুৱক অহাৰ বাতৰি পোৱা গৈছে। সেয়ে গুৱাহাটী ষ্টেচনত অতি কমেও ২ বা ৩ টা টেষ্ট লেবৰ ব্যৱস্থা কৰিব লাগে। ইয়াত মাত্ৰ এটাহে টেষ্ট লেব আছে। সেয়ে আমি ভয় খাই আছো।"- ষ্টেচনত হোটেলৰ ব্যৱসায় কৰা অজয় গুপ্তাৰ মন্তব্য এয়া।\nজনতাৰ সান্ধ্য আইনলৈ সাজু মহানগৰবাসী\nপ্ৰধানমন্ত্ৰী নৰেন্দ্ৰ মোদীয়ে ২২ মাৰ্চত সমগ্ৰ দেশবাসীক জনতাৰ সান্ধ্য আইন পালন কৰিবলৈ জনোৱা আহ্বানৰ প্ৰতি পূৰ্ণ সহাৰি আগবঢ়াবলৈ সাজু হৈ আছে মহানগৰবাসী। চিটি বাছ সন্থা, ব্যৱসায়ী সন্থাকে আদি কৰি বিভিন্ন ব্যৱসায়ৰ সৈতে জড়িত কেবাটাও সন্থাৰ বিষয়ববীয়াই NNOৰ আগত কয় যে কাইলৈ আটায়ে কৰ'নাক ৰুধিবলৈ নিজকে ঘৰৰ ভিতৰতে আৱদ্ধ কৰি ৰখাৰ পণ লৈছে।\nএকেদৰে প্ৰাতঃভ্ৰমণলৈ যোৱা লোকসকলেও কাইলৈ পুাৱৰ ভাগত ঘৰতে ব্যায়াম কৰাৰ সিদ্ধান্ত লৈছে। 'কাইলৈ আমি মৰ্ণিং ৱাকলৈ নাযাও। কাইলৈ আমি দিনটো ঘৰতে থাকিম। আমাৰ লগৰবোৰেও ঘৰতে থাকিব। কাইলৈ বুলিয়েই নহয়, পৰহিলৈও আমি নোলাও। সাৱধানতা হিচাপে আমি এই ব্যৱস্থা হাতত লৈছো।'-এইদৰে কয় এগৰাকী ৬০ উৰ্ধৰ লোকে।\nএনেদৰেই এতিয়া কাইলৈ প্ৰধানমন্ত্ৰীয়ে আহ্বান জনোৱা 'জনতাৰ সান্ধ্য আইন'লৈ সাজু হৈছে মহানগৰবাসী। ডেকা-বুঢ়াৰ পৰা অৰম্ভ কৰি সকলোৱে কাইলৈৰ দিনটোত ঘৰতে থাকিবৰ বাবে আজিয়ে প্ৰস্তুতি সম্পূৰ্ণ কৰি তুলিছে। এই সান্ধ্য আইনৰ সময়ছোৱা কেনেদৰে কটাব বুলি প্ৰশ্ন কৰাত শিলপুখুৰীস্থিত গাৰ্লছ হোটেলৰ কেবাগৰাকী ছাত্ৰীয়ে কাইলৈৰ দিনটো হোৱাটছএপ, ফেচবুক আৰু টিকটকতে বিজি থাকিব বুলি জনায়।\n'আমি কৰ'নাক ৰোধ কৰিবই লাগিব। আমি সমাজ বৰ্জন নকৰো। কিন্তু শাৰীৰিক দূৰত্ব বজাই ৰাখিবলৈ বাহিৰলৈ ওলাব নালাগে। এয়া ছ'চিয়েল মিডিয়াৰ যুগ। আমি ছ'চিয়েল মিডিয়া, ফোন, ইণ্টাৰনেটৰ জৰিয়তে সামাজিক সম্পৰ্কবোৰ বৰ্তাই ৰাখিব পাৰো। কাইলৈ মই গোটেই দিনটো গান শুনিম। মোৰ লগৰ এজনীয়ে কৈছে যে কাইলৈ তাই নেটফ্লিক্স চাব। আজি তাই এক্সট্ৰা ৰিচাৰ্জ কৰিছে। এনেকৈ আমি কাৰ্ফিউ চেলিব্ৰেট কৰিম। চেলিব্ৰেটৰ মাজেৰেই আমি কৰ'নাৰ এগেইনষ্টত ফাইট কৰি যাম।'-শিল্পী নামৰ এগৰাকী ছাত্ৰীৰ মন্তব্য।
|
উক্ত মহিলাগৰাকীয়ে তেওঁৰ স্বামীৰে হোৱা বিবাদ আৰু বিচ্ছেদৰ কাহিনীৰ বৰ্ণনা দিবলৈ আৰম্ভ কৰে ৰবীনক । সংসাৰৰ দুখ-যন্ত্ৰণাৰ বৰ্ণনা কৰাৰ লগতে মহিলাগৰাকীয়ে ৰবীনৰ পৰা সহায় হিচাবে 1,000 টকাও বিচাৰিছিল আৰু সেই সহায় ৰবীনে আগবঢ়াইছিল । ইয়াৰ পাছতে সম্পৰ্ক আগবাঢ়ে ৰবীন আৰু মহিলাগৰাকীৰ মাজত । দুয়োৰে মাজত ফোনযোগে বাৰ্তালাপ হ'বলৈ আৰম্ভ কৰে । লাহে লাহে মহিলাগৰাকী আৰু ৰবীনৰ মাজত প্ৰেমৰ সম্পৰ্ক গঢ় লৈ উঠে (Illegal relationship cases in Agra)।
ইয়াৰ পাছতে পত্নীয়ে স্বামী ৰবীন, প্ৰেমিকা আৰু প্ৰেমিকাৰ মাতৃৰ বিৰুদ্ধে হত্যাকে ধৰি বহুকেইটা গুৰুতৰ অভিযোগ উত্থাপন কৰে । স্বামীয়ে ইতিমধ্যে ঘৰলৈ অহা বন্ধ কৰাৰ লগতে পত্নী আৰু সন্তানৰ খৰচ নিদিয়াৰ অভিযোগ উত্থাপন কৰিছে ।
উল্লেখ্য যে, ভুক্তভোগীয়ে উল্লেখ কৰা অনুসৰি উক্ত মহিলাগৰাকী আৰু তেওঁৰ মাতৃয়ে পূৰ্বেও এজন যুৱকক প্ৰেমৰ জালত পেলাই ধন সৰকোৱাৰ লগতে ধৰ্ষণ আৰু অন্যান্য গুৰুতৰ ধাৰাত গোচৰ ৰুজু কৰোৱাইছিল ।
|
Share this:
গুজৰাটৰ দলিত নেতা তথা বিধায়ক জিগনেশ মেৱানীৰ গ্ৰেপ্তাৰৰ প্ৰসংগত তথা জামিন প্ৰদানৰ সময়ত বৰপেটা সত্ৰ ন্যায়াধীশৰ আদালতৰ পৰ্যৱেক্ষণত স্থগিতাদেশ জাৰি কৰে গুৱাহাটী উচ্চ ন্যায়ালয়ে।
সোমবাৰে গুৱাহাটী উচ্চ ন্যায়ালয়ে (Gauhati High Court) উল্লেখ কৰে যে বৰপেটাৰ আদালতে কৰা পৰ্যবেক্ষণমূলক মতামতে "ইয়াৰ সীমা অতিক্ৰম কৰিছে" আৰু আৰক্ষী বাহিনী আৰু অসম চৰকাৰক "নিৰুৎসাহিত" কৰিছে। পৰৱৰ্তী ৰায়দান পৰ্যন্ত পূৰ্বৰ ৰায়ত স্থগিতাদেশ জাৰি কৰে উচ্চ ন্যায়ালয়ৰ ন্যায়াধীশে। অৱশ্যে বিধায়ক জিগনেশ মেৱানীৰ জামিনৰ ৰায় বাহাল ৰাখে উচ্চ ন্যায়ালয়ে।
উল্লেখ্য, বৰপেটা জিলা আৰু সত্ৰ ন্যায়াধীশে মেৱানীক (Gujarat MLA Jignesh Mevani) জামিন প্ৰদান কৰাৰ পিছত স্থানীয় আদালতৰ পৰ্যৱেক্ষণমূলক ৰায়ক প্ৰত্যাহ্বান জনাই অসম চৰকাৰে দাখিল কৰা এখন আবেদনৰ শুনানি গ্ৰহণ কৰি উচ্চ ন্যায়ালয়ে সোমবাৰে এনেদৰে উল্লেখ কৰে।
গুৱাহাটী উচ্চ ন্যায়ালয়ৰ মন্তব্যৰ পিছত মুখ্যমন্ত্ৰী হিমন্ত বিশ্ব শৰ্মাই (CM Himanta Biswa Sarma) কয়- "বৰপেটা জিলা আৰু সত্ৰ ন্যায়াধীশৰ মতামত গুৱাহাটী উচ্চ ন্যায়ালয়ে স্থগিত ৰাখে। কিয়নো সত্ৰ ন্যায়াধীশৰ এই মতামত গোচৰটো সাপেক্ষে সামঞ্জস্যহীন আছিল। মই ভাবোঁ গুৱাহাটী উচ্চ ন্যায়ালয়ৰ এয়া সঠিক ৰায়দান।"
দীঘলীয়া শুনানিৰ অন্তত বৰপেটাৰ সত্ৰ ন্যায়াধীশ অপৰেশ চক্ৰৱৰ্তীৰ আদালতে মহিলা কনিষ্টবলগৰাকীৰ এজাহাৰ ভুৱা বুলি অভিহিত কৰি বিধায়ক মেৱানীক ১ হাজাৰ টকা ব'ণ্ডত জামিন দিয়ে। বৰপেটা সত্ৰ ন্যায়াধীশৰ আদালতে মহিলা আৰক্ষী বিষয়াগৰাকীয়ে দণ্ডাধীশৰ আদালতত এজাহাৰৰ বিপৰীতে ̧ ঘটনাৰ বিৱৰণ দিয়া বুলি উল্লেখ কৰে। বিধায়কজনে তেওঁক বেয়া শব্দৰে গালি পৰা, শালীনতা হানিৰ চেষ্টা চলোৱা অভিযোগৰো সুদুত্তৰ দিয়াত ব্যৰ্থ হয় বুলি ৰায়দানত উল্লেখ কৰিছিল আদালতখনে। বৰপেটা জিলা আৰু সত্ৰ ন্যায়াধীশৰ আদালতে আনকি ৰাজ্যিক আৰক্ষীক (Assam Police) সমালোচনা কৰিছিল আৰু উচ্চ ন্যায়ালয়ক "বৰ্তমানৰ গোচৰৰ দৰে মিছা এজাহাৰ পঞ্জীয়ন প্ৰতিহত কৰিবলৈ আৰু আৰক্ষী কৰ্মীয়ে গুলীচালনা আৰু অভিযুক্তক হত্যা বা আঘাত কৰা প্ৰতিহত কৰিবলৈ" বিবেচনা কৰিবলৈ উচ্চ ন্যায়ালয়ক অনুৰোধ জনাইছিল।
কিন্তু এই প্ৰসংগত গুৱাহাটী উচ্চ ন্যায়ালয়ৰ ন্যায়াধীশ দেৱাশিস বৰুৱাই (Justice Debashis Barua) এই পৰ্যৱেক্ষণসমূহ নিম্ন ন্যায়ালয়ৰ অধিকাৰ ক্ষেত্ৰৰ বাহিৰত বুলি উল্লেখ কৰে সোমবাৰে। লগতে উচ্চ ন্যায়ালয়ে (Gauhati high court ) মেৱানী আৰু মহিলা আৰক্ষী বিষয়ালৈ জাননী প্ৰেৰণ কৰে, যিয়ে গুজৰাটৰ বিধায়কজনৰ বিৰুদ্ধে গোচৰ ৰুজু কৰিছিল আৰু শুনানিৰ পৰৱৰ্তী তাৰিখ ২৭ মে' নিৰ্ধাৰণ কৰে।
কিয় গ্ৰেপ্তাৰ কৰা হৈছিল মেৱানীক?
উল্লেখ্য, প্ৰধানমন্ত্ৰীৰ ওপৰত কৰা টুইটৰ বাবে কোকৰাঝাৰত মেৱানীৰ বিৰুদ্ধে এজাহাৰ পঞ্জীয়ন হোৱাৰ পিছত ২০ এপ্ৰিলত গুজৰাটৰ পালানপুৰ চহৰৰ পৰা তেওঁক প্ৰথমে অসম আৰক্ষীয়ে গ্ৰেপ্তাৰ কৰিছিল। ২৫ এপ্ৰিলত কোকৰাঝাৰৰ এখন আদালতে তেওঁক গোচৰটোত জামিন মঞ্জুৰ কৰাৰ পিছত গুৱাহাটীৰ পৰা কোকৰাঝাৰলৈ অনাৰ সময়ত মহিলা আৰক্ষী বিষয়াক আক্ৰমণ কৰাৰ অভিযোগত তেওঁক পুনৰ বৰপেটা আৰক্ষীৰ দ্বাৰা গ্ৰেপ্তাৰ কৰা হৈছিল।
বৰপেটা জিলা আৰু সত্ৰ ন্যায়াধীশৰ ৰায়ক প্ৰত্যাহ্বান জনাই উচ্চ ন্যায়ালয়ত দাখিল কৰা আবেদন প্ৰসংগত মেৱানীয়ে কয়- "ন্যায়ালয়ে কৰা পৰ্যৱেক্ষণত লাজ অনুভৱ কৰাৰ পৰিৱৰ্তে, বিবেকক প্ৰশ্ন কৰা আৰু ইয়াৰ চৰিত্ৰ পুনৰীক্ষণ কৰাৰ পৰিৱৰ্তে, অসম চৰকাৰে ইয়াৰ স্থগিতাদেশৰ বাবে গুৱাহাটী উচ্চ ন্যায়ালয়ৰ কাষ চাপে, যাতে সত্ৰ ন্যায়াধীশৰ সেই পৰ্যৱেক্ষণমূলক মতামত প্ৰকাশযোগ্য নহয়।"
দলিত নেতা জিগনেশ মেৱানী অসম আৰক্ষীয়ে গ্ৰেপ্তাৰ কৰাৰ প্ৰায় দুসপ্তাহ পিছত মঙলবাৰে গুজৰাটত উপস্থিত হয়। তাত তেওঁ ৰাজ্যখনৰ ভাৰতীয় জনতা পাৰ্টী (বিজেপি) চৰকাৰক "অপ্ৰয়োজনীয়" বুলি অভিহিত কৰি চোকা সমালোচনা কৰে। তেওঁ অভিযোগ কৰে যে ৰাজ্যখনৰ বিজেপি চৰকাৰে একো কৰা নাছিল, যেতিয়া ৰাজ্যখনৰ এজন বিধায়কক "অপহৰণ" কৰা হৈছিল আৰু ইয়াৰ পৰা লৈ যোৱা হৈছিল। তেওঁ কয়- "মই গুজৰাট চৰকাৰক ক'ব বিচাৰোঁ যে আপোনালোক ইমান 'মূল্যহীন' যে যেতিয়া অসম আৰক্ষীয়ে গুজৰাটৰ গৌৰৱক পদদলিত কৰিবলৈ আহিছিল, তেতিয়া একো কৰিব নোৱাৰিলে। ইয়াৰ বাবে লজ্জিত হোৱা উচিত।" মেৱানীয়ে লগতে কয়- "অসম আৰক্ষীয়ে গুজৰাটৰ এজন বিধায়কক অপহৰণ কৰি তেওঁক অসমলৈ লৈ যোৱাটো গুজৰাটৰ ৬.৫ কোটি লোকৰ বাবে অপমানজনক।"
অসমৰ পৰা গুজৰাট পোৱাৰ পিছতে বিজেপিক ক্ষুৰধাৰ সমালোচনা কৰা মেৱানীয়ে চৰকাৰক কেইবাটাও দাবী পূৰণৰ চৰ্ত আৰোপ কৰিছে আৰু ১ জুনত 'গুজৰাট বন্ধ'ৰ আহ্বান জনোৱাৰ সতৰ্কবাণী দিছে।
৩০ নৱেম্বৰৰ ৰাশিফল, এই ৰাশিৰ লোকসকলৰ বাবে আজিৰ দিনটো বৰ ভাল নহয়, সাৱধানে থাকক!
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
|
এই অসুখৰ নাম কিয় হ'ল 'মাংকীপক্স'? এই সংক্ৰামক ৰোগ কেনেকৈ বিয়পে?\nHomeগজব খবৰএই অসুখৰ নাম কিয় হ'ল 'মাংকীপক্স'? এই সংক্ৰামক ৰোগ কেনেকৈ বিয়পে?\nসাম্প্ৰতিক সময়ত বিশ্বৰ বহু ঠাইত মাংকীপক্সৰ সংক্ৰমণৰ খবৰ আহিছে। কমেও ১২ খন দেশত ৮০ জনতকৈ অধিক লোক মাংকীপক্স (Monkeypox)ত আক্ৰান্ত হৈছে।\nআমেৰিকা, কানাডা, অষ্ট্ৰেলিয়াকে ধৰি ইউৰোপৰ কেইবাখনো দেশত এই ৰোগ ধৰা পৰিছে। মধ্য আৰু পশ্চিম এছিয়াৰ দুৰ্গম অঞ্চললৈও এই বিৰল ৰোগ বিয়পি পৰিছে\nবিজ্ঞানীসকলে প্ৰথমবাৰৰ বাবে ১৯৫৬ চনত এই ৰোগৰ খবৰ দিছিল। একে বছৰতে পৰীক্ষাগাৰত বান্দৰৰ ক্ষেত্ৰত এই সংক্ৰমণৰ প্ৰথম ৮ টা ঘটনা পোৱা গৈছিল। ১৯৭০ চনত কংগোত এই ৰোগত আক্ৰান্ত এজন ব্যক্তিক উদ্ধাৰ কৰা হৈছিল। সেই সময়ত সেই দেশত স্মলপক্সৰ নিয়ন্ত্ৰণত কাম চলি আছিল\nলাহে লাহে মধ্য আৰু পশ্চিম আফ্ৰিকাৰ অন্যান্য দেশতো এই ৰোগ বিয়পি পৰিল। বান্দৰৰ দেহত এই ৰোগৰ প্ৰথম লক্ষণ ধৰা পৰাত ইয়াক 'মাংকীপক্স' বুলি কোৱা হয়।\nস্মলপক্স আৰু মাংকীপক্সৰ লক্ষণবোৰ প্ৰায় একেই। এই ৰোগত স্মলপক্স ভেকচিন অতি ফলপ্ৰসূ। অৱশ্যে বিশ্ব স্বাস্থ্য সংস্থাই প্ৰকাশ কৰিছে ৰযে মাংকীপক্স নিয়ন্ত্ৰণৰ বাবে নতুন ভেকচিনৰ ভিতৰত এটাক অনুমোদন দিয়া হৈছে।\nসাধাৰণতে বন্যপ্ৰাণীৰ দ্বাৰা মানুহলৈ এই ৰোগ সংক্ৰমিত হয় কিন্তু আক্ৰান্ত ব্যক্তিৰ পৰা আনলৈও সংক্ৰমণ বিয়পিব পাৰে। আক্ৰান্তৰ দ্বাৰা ব্যৱহৃত কেঁচা কাপোৰ, টাৱেল, বিচনা চাদৰ আদিয়ে এই ৰোগ বিয়পাই দিব পাৰে।
|
পৃথিৱীৰ প্ৰায় সকলো অঞ্চলতে সিচঁৰতি হৈ থকা অৰ্কিড এবিধ চিত্তাকৰ্ষক মনোৰম ফুল। অৰ্কিডৰ ৰং আৰু গঠনৰ ভিন্নতা আন কোনো ফুলতে দেখিবলৈ পোৱা নাযায়। সেয়েহে আৰ্ন্তজাতিক ফুলৰ বজাৰত অৰ্কিডৰ ব্যৱসায়িক চাহিদা অত্যন্ত বেছি। ফুলৰ বাহিৰেও অৰ্কিডৰ আন কেতবোৰ অতি গুৰুত্ব পূৰ্ণ ব্যৱহাৰিক চাহিদা আছে।
বিশ্বত বৰ্তমান অৰ্কিডৰ ১৪০০ বৰ্গ, ৩০,০০০ হাজাৰৰো অধিক প্ৰজাতি আৰু ১.২ লাখৰো অধিক বৰ্ণসংকৰ জাত আছে। ইয়াৰে ১৮৪ টা বৰ্গৰ প্ৰায় ১৩০০ প্ৰজাতি ভাৰতবৰ্ষৰ বিভিন্ন প্ৰান্তত পোৱা যায়। এক সমীক্ষা অনুযায়ী পূৰ্বোত্তৰ হিমালয়ৰ পাদদেশ আৰু উত্তৰ পূৱ ভাৰতৰ ভূখণ্ডৰ অৰণ্য ভূমি অৰ্কিডৰ অৱস্থিতিৰ বাবে অতি অনুকূল। এই অঞ্চল সমূহৰ জলবায়ু, সমুদ্ৰ পৃষ্ঠৰ পৰা ইয়াৰ ভৌগোলিক অৱস্থানে ইয়াৰ অৰণ্য সমূহক অৰ্কিডৰ অৱস্থিতিৰ বাবে অতি প্ৰাণৱন্ত কৰি তুলিছে। উত্তৰ পূৰ্বাঞ্চলৰ আটাই কেইখন ৰাজ্যৰ ভিতৰত অৰুণাচলতে আটাইতকৈ বেছি অৰ্কিড পোৱা যায় আৰু সেয়েহে ইয়াক অৰ্কিডৰ ভূ স্বৰ্গ বুলিও জনা যায়।
সম্প্ৰতি ভাৰতবৰ্ষত পোৱা বিভিন্ন অৰ্কিডৰ প্ৰজাতি সমূহৰ প্ৰতি ভাবুকিৰ সৃষ্টি হৈছে। কেৱল উত্তৰ-পূৰ্বাঞ্চলত পোৱা ৮০০ বিধ প্ৰজাতিৰ প্ৰায় ৭০ বিধ অৰ্কিডেই বিলুপ্তিৰ পথত অগ্ৰসৰ হৈছে। বহুবোৰ কাৰকে অৰ্কিডৰ এই বিলুপ্তিৰ ক্ষেত্ৰত ইন্ধন যোগাইছে। ইয়াৰ ভিতৰত বীজৰ পৰিবৰ্দ্ধনৰ দৰে জটিল সময়ত প্ৰকৃতিত থকা মাইক'ৰাইজা নামৰ ভেঁকুৰৰ সংস্পৰ্শলৈ নহা, অৰ্কিড হোৱা বনাঞ্চল সমূহৰ ধ্বংস কাৰ্য আৰু জলবায়ু পৰিৱৰ্তনেই অৰ্কিড বিলুপ্তিৰ অন্যতম কাৰণ বুলি ঠাৱৰ কৰা হৈছে। ইয়াৰ উপৰিও বিস্তৃত হাৰত অৰ্কিডৰ চোৰাং বেহাইও অৰ্কিডৰ বিলুপ্তিত ইন্ধন যোগাইছে।
অৰ্কিডৰ বিভিন্ন প্ৰজাতিৰ সংৰক্ষণ আৰু সংবৰ্দ্ধনৰ বাবে পৰ্যায় ক্ৰমে কিছুমান পদক্ষেপ গ্ৰহণ কৰাৰ প্ৰয়োজন আহি পৰিছে। বিলুপ্তপ্ৰায়, দুষ্প্ৰাপ্য অৰ্কিডৰ প্ৰজাতি সমূহ সংগ্ৰহ কৰি কলা কৰ্ষণৰ মাধ্যমেৰে এই প্ৰজাতি সমূহৰ পৰিবৰ্দ্ধন ঘটাই অনুকূল প্ৰাকৃতিক পৰিবেশত সংস্থাপনৰ লগতে উপযুক্ত প্ৰতিপালন আৰু নিৰীক্ষণৰ ব্যৱস্থাই অৰ্কিডৰ বৃদ্ধিত গুৰুত্ব পূৰ্ণ ভূমিকা গ্ৰহণ কৰিব পাৰে। ইয়াৰ সমান্তৰাল ভাৱে অৰ্কিডৰ চোৰাং সৰবৰাহ ৰোধ কৰিবলৈ উপযুক্ত আৰু সংশোধিত বন আইনাৰ কঠোৰ প্ৰয়োগো জৰুৰী বুলি বিবেচিত হৈছে। ইয়াৰ উপৰি অৰ্কিডৰ প্ৰাকৃতিক বাসভূমি সমূহ সংৰক্ষন কৰি এই অঞ্চল সমূহত অৰ্কিডৰ বৃদ্ধিৰ বাবে উপযোগী গছ-গছনি ৰুই, বনাঞ্চল সম্প্ৰসাৰণ কৰাৰো প্ৰয়োজন আহি পৰিছে। অৰ্কিড সংৰক্ষণৰ বাবে বিভিন্ন শিক্ষানুষ্ঠান, সংগঠন আদিক উৎসাহিত কৰাৰ লগতে ক্ৰায়ো'প্ৰিজাৰভেশ্যনৰ জৰিয়তে অস্তিত্বৰ সংকটৰ মুখামুখি হোৱা অৰ্কিডৰ প্ৰজাতি সমূহক সংৰক্ষণ কৰাৰ বাবেও চৰকাৰে ব্যৱস্থা গ্ৰহণ কৰা উচিত।
ভাৰতবৰ্ষৰ বিভিন্ন ৰাজ্যত সৰ্ব ভাৰতীয় পুষ্প গৱেষণা পৰিযোজনাৰ অন্তৰ্গত ৯ টা কেন্দ্ৰত অৰ্কিডৰ গৱেষণাৰ কাম চলি আছে। সেইদৰে চিকিমৰ পাকিয়াংত থকা ৰাষ্ট্ৰীয় অৰ্কিড গৱেষণা কেন্দ্ৰতো বিস্তাৰিত পৰিসৰত ন-ন পৰিকল্পনাৰে ভালেমান কাম চলি আছে। এই কেন্দ্ৰ বোৰত মূলত" ভাবুকিৰ সন্মুখীন হোৱা বা বিলুপ্তি হ'ব খোজা অৰ্কিডৰ অনুবংশিক সংৰক্ষণ আৰু পৰিবএদ্ধন, বৰ্ণসংকৰ জাতৰ উদ্ভাৱন, কলাকৰ্ষণৰ মাধ্যমেৰে ন-ন প্ৰজাতিৰ ক্ষীপ্ৰ তথা প্ৰচুৰ হাৰত পৰিবৰ্দ্ধনৰ বাবে প্ৰয়োজন হোৱা প্ৰট'কলৰ উদ্ভাৱন, ব্যৱসায়িক ভিত্তিত কৰিব পৰা অৰ্কিড সমূহৰ কৃষি প্ৰযুক্তিৰ সবলী কৰণ, বিপণনৰ লগত জড়িত পেকেজিং তথা সংৰক্ষণৰ প্ৰযুক্তি তদ্ভাৱন আদিত গৱেষণা চলি আছে।
উত্তৰ-পূৰ্বাঞ্চলতো বিভিন্ন পৰ্য্যায়ত অৰ্কিডৰ গৱেষণাই বিশেষ গুৰুত্ব লভিছে। এই ক্ষেত্ৰত অৰুণাচল প্ৰদেশৰ পশ্চিম কামেং জিলাৰ টিপিত থকা অৰ্কিড গৱেষণা আৰু প্ৰসাৰ কেন্দ্ৰটো অৰ্কিড গৱেষণাৰ বাটকটীয়া বুলিব পাৰি। এই গৱেষণা কেন্দ্ৰত ৫০০ ত কৈ অধিক অৰ্কিড প্ৰজাতি সংৰক্ষণ কৰা হৈছে। এই গৱেষণা কেন্দ্ৰই ব্যৱসায়িক চাহিদা থকা কেইবাটাও জাত উদ্ভাৱন কৰিছে। টিপিৰ বাহিৰেও পশ্চিম কামেং জিলাৰ ছেচা আৰু দিৰাঙত দুখন অৰ্কিড আৰণ্য স্থাপন কৰা হৈছে। ইয়াত চিল'গাইনী, চিমবিডিয়াম, ডেনড্ৰবিয়াম, পেফিঅ'পিডিলাম বংশৰ ভালেমান দুষ্প্ৰাপ্য প্ৰজাতি সংৰক্ষণ কৰা হৈছে।
উত্তৰ-পূৰ্বাঞ্চলত অৰ্কিডৰ প্ৰাচুৰ্যলৈ লক্ষ্য কৰি ২০১০ চনত মণিপুৰৰ সেনাপতি জিলাৰ হেংবাঙত ভাৰতবৰ্ষৰ প্ৰথমটো অৰ্কিডৰ জিন বেংক স্থাপন কৰা হয়। এই কেন্দ্ৰৰ বিজ্ঞানী সকলে বৰ্তমান লৈকে, ২৬ টা নতুন প্ৰজাতি চিনাক্ত কৰিছে। ঠিক সেইদৰে মেঘালয়ৰ বৰাপানীত থকা ব'টানিকেল চাৰ্ভে অৱ ইণ্ডিয়াৰ অৰ্কিড গৃহতো প্ৰায় ৩০,০০০ জাতৰ অৰ্কিড সংৰক্ষণ কৰা হৈছে।
অসমতো অৰ্কিডৰ গৱেষণা কম-বেছি পৰিমাণে ৰাজ্যৰ আটাইকেই খন বিশ্ব বিদ্যালয়ত চলি আছে। অসম কৃষি বিশ্ববিদ্যালয়ৰ যোৰহাটত থকা উদ্যান শস্য বিভাগ আৰু কাঁহিকুছিত থকা উদ্যান শস্য গৱেষণা কেন্দ্ৰতো অৰ্কিড প্ৰযুক্তি উদ্ভাৱনৰ বিভিন্ন কাম চলি আছে।
অৰ্কিডৰ ফুল সাধাৰণতে সাধাৰণতে সৌন্দৰ্যবৰ্দ্ধক হিচাবে বা বাগিছা শুৱনি কৰিবলৈকে ব্যৱহাৰ হয় বুলি আমি সকলোৱে জানো যদিও অৰ্কিডৰ অন্যান্য ব্যৱহাৰিক চাহিদাও যথেষ্ট আছে। দেহৰ ৰোগ প্ৰতিৰোধ ক্ষমতা বঢ়াবলৈ, কৰ্কট ৰোগৰ দৰে দুৰাৰোগ্য ৰোধ কৰিবলৈ, চকুৰ দৃষ্টি শক্তি বঢ়াবলৈ বা যৌন সম্ভোগৰ পাছতেই পুণঃ সক্ৰিয়তা বঢ়াবলৈ চীন দেশত অৰ্কিডৰ চাহ ব্যৱহাৰ কৰি আহিছে। ভেষজ হিচাবে ব্যৱহৃত এই ব্যৱহৃত প্ৰচুৰ পৰিমানে উপক্ষাৰ, ফ্লে' ভনয়ড, আৰু ফাইট'কেমিকেল থাকে। ভাৰতবৰ্ষত উপলব্ধ ৪১ টা বংশৰ ৭৯ টা প্ৰজাতিৰ অৰ্কিডৰ ভেষজ গুণ আছে আৰু এই প্ৰজাতি সমূহ ভাৰতৰ বিভিন্ন জনগোষ্ঠীয় লোক সকলে গাঁঠিৰ বিষ, বাতবিষ, ক্ষমা, হাড় জোৰা, চকুৰ ৰোগ, পেটৰ অসুখ, মূৰৰ বিষ, তেজ পৰিশোধন বা স্নায়ুৰ ৰোগ নিৰাময়ৰ বাবে ব্যৱহাৰ কৰে।
ক্ৰান্তীয় আৰু উপক্ৰান্তীয় অৰ্কিডৰ ব্যৱসায়িক ভিত্তিক খেতিৰ কৰা বাবে অসমৰ জলবায়ু অতি উৎকৃষ্ট। অসমত এণ্ঠুৰিয়ামৰ লগতে অৰ্কিডেই একেমাত্ৰ ফুল যাক আৰ্ন্তজাতিক পৰ্যায়লৈ উলিয়াই নিব পাৰি। কিন্ত পাহাৰ-ভৈয়ামৰ অৰণ্য সমূহত থকা বিভিন্ন প্ৰজাতিৰ অৰ্কিডৰ ব্যৱসায়িক চাহিদা যথেষ্ট কম। অৱশ্যে ন-ন জাত উদ্ভাৱন কৰিবলৈ সম্ভাৱনা পূৰ্ণ প্ৰজাতিক 'পেৰেণ্ট মেটেৰিয়েল' হিচাপে ব্যৱহাৰ কৰিব পৰ যায়। অসমৰ বাণিজ্যিক চাহিদা থকা অৰ্কিডৰ বৰ্গ সমূহ হৈছে- ডেনড্ৰ'বিয়াম, এৰেণ্ঠা, এৰেণ্ডা, ম'কৰা, অনছিডিয়াম, ভেণ্ডা আৰু ফেল'নপছিছ। তলত বিভিন্ন বৰ্গৰ বাণিজ্যিক চাহিদা থকা অৰ্কিডৰ বৰ্ণ সংকৰ জাত সমূহ উল্লেখ কৰা হ'ল :
বৰ্তমান সময়ত অসমত খেতিৰ বাবে প্ৰয়োজন হোৱা, অৰ্কিড বাহিৰৰ পৰা আমদানি কৰা হয় আৰু কিছু পৰিমাণে থলুৱা ভাৱে পৰম্পৰাগত ভাবে কৰা পৰিবৰ্দ্ধনৰ জৰিয়তে এই চাহিদা পূৰণ কৰা হয়। যিহেতু এনেকৈ প্ৰস্ত্তত কৰা পুলিৰ গুণগত মান কম, সেয়েহে অত্যাধিক মূল্যত ক্ৰয় কৰা আমদানীকৃত পুলিৰ ওপৰতেই খেতিয়ক সকল নিৰ্ভৰশীল হ'ব লগা হয়। কলা কৰ্ষণৰ জৰিয়তে বিভিন্ন প্ৰজাতিৰ পুলি উৎপাদনৰ প্ৰট'ক'ল যদিও তৈয়াৰ কৰা হৈছে উপযুক্ত আন্তঃগাঁঠনিৰ অভাৱত ব্যৱসায়িক ভিত্তিত অৰ্কিডৰ পুলি উৎপাদন এতিয়াও সম্ভৱপৰ হৈ উঠা নাই।
অৰ্কিডৰ বাণিজ্যিক খেতিৰ বাবে অসমৰ উপযোগী জলবায়ুৰ কথা বিবেচনা কৰি এই দিশত কেন্দ্ৰীয় আৰু ৰাজ্য চৰকাৰে অধিক সম্প্ৰসাৰিত ৰুপত বিভিন্ন ব্যৱস্থা গ্ৰহণ কৰিব পাৰে। পৰম্পৰাগত ভাবে কৰা পৰিবৰ্দ্ধন পদ্ধতিৰ জৰিয়তে অসমত অৰ্কিডৰ পুলি উৎপাদন কৰি অহা হৈছে। এনেবোৰ পুলিৰ গুণগত মান যথেষ্ট কম। আনহাতে, কলা কৰ্ষণৰ জৰিয়তে বিভিন্ন প্ৰজাতিৰ পুলি উৎপাদনৰ প্ৰ'টকল তৈয়াৰ কৰা হৈছে যদিও এই ক্ষেত্ৰত উপযুক্ত আন্তঃগাঁঠনিৰ অভাৱত অৰ্কিডৰ ব্যৱসায়িক ভিত্তিত পুলি উৎপাদন প্ৰক্ৰিয়াই বিশেষ গতি লাভ কৰা নাই। ৰাজ্যৰ বিশ্ববিদ্যালয় সমূহক প্ৰয়োজনীয় আৰ্থিক অনুদানেৰে সহায় কৰি এই ব্যৱস্থা ক্ষীপ্ৰ কৰি তুলিব পাৰি। আনহাতে, অৰ্কিড উৎপাদনৰ আন এক প্ৰধান আহিলা হৈছে অৰ্কিড গৃহ। ইয়াৰ বাবে ৪০, ৫০ বা ৬০ শতাংশ তীব্ৰতাৰ পোহৰ পৰা এগ্ৰ'ছেডনেট হাউছৰ প্ৰয়োজন। ইয়াৰ বাবেও চৰকাৰে উপযুক্ত ৰাজসাহাৰ্য্য আগবঢ়াই কৃষকক বাণিজ্যিক ভিত্তিত অৰ্কিডৰ পুলি উৎপাদন কৰাৰ বাবে উৎসাহিত কৰিব পৰাৰ থল আছে।
|
অসমত শাসকীয় দল সলোৱাক যদি 'পৰিবৰ্তন' বুলি সংজ্ঞা দিও, তেন্তে এইবাৰ বিজেপি দলক ৰাইজে ভোট দি জয়যুক্ত কৰাৰ বাহিৰে উপায় নাই! কিন্তু কথাবোৰ ইমান সৰল নহয়, ভোটদানৰ সিদ্ধান্ত লোৱাৰ পূৰ্বতে সপক্ষে-বিপক্ষে থকা যুক্তিবোৰ ফঁহিয়াই চোৱাৰো দৰকাৰ নিশ্চয়কৈ আছে।
আজিৰ ৰাইজে নিজৰ ভোটটো নিৰ্ণায়ক হোৱাকৈ ভোট দিব বিচাৰে। সেয়ে জিকিব বুলি ভবা সকলৰ পক্ষে বা মূল প্ৰতিদ্বন্দীকহে ভোট দিবলৈ বিচৰাটো মানুহৰ এটা হাবিয়াস। দল বিহীন প্ৰাৰ্থী বা নিশকটীয়া প্ৰাৰ্থীলৈ দিনক দিনে এই কাৰণতে চাগৈ দৰদ কমি আহিছে। আৰু সেয়ে ধাৰাই সৰু-সৰু দল সমূহক নিশ্চিহ্ন কৰাৰ পথলৈ ঠেলিও দিছে।
বিজেপিক বিগত লোকসভা নিৰ্বাচনত সাতজনকৈ সাংসদ উপহাৰ দিয়াৰ পাছত অসমে কি পালে? এইবাৰ আকৌ ভোট দিলে নতুনকৈ কি কি পাব? বৰ্তমানৰ ৰাজ্য চৰকাৰখনে চলোৱা শাসন ব্যৱস্থাৰ পৰা নতুনকৈ বিজেপিক ৰাজ্য চৰকাৰ সঁপি দিলে কি কি পাৰ্থক্য আহিব, এই সমূহ হৈছে বিচাৰযোগ্য কথা!
বিগত বৰ্ষত যেতিয়া বিজেপি চৰকাৰে অসমৰ বিষয় বোৰত নিৰ্বাচন পূৰ্বৰ প্ৰতিশ্ৰুতি সমূহৰ পৰা মোৰপোলোকা মাৰিছিল, ইউ-টাৰ্ণ মাৰিছিল, অসমতো ভিন্ন প্ৰতিক্ৰিয়াৰ সৃষ্টি হৈছিল। তেতিয়াই এক প্ৰৱন্ধ লিখিছিলো, 'অসম আৰু অসমীয়াৰ প্ৰতি বিজেপিৰ আন্তৰিকতা কিমান?' বাংলাদেশক মাটি, হিন্দু বাংলাদেশীক বেলেগকৈ মৰ্যদাসহ দেশত সংস্থাপন, বিশাল নদী বান্ধ এই তিনিওটাত কাঠগড়াত উঠিব লগা হৈছিল দলটো। এতিয়া পিছে নিৰ্বাচনৰ পূৰ্বৰ আলোচনা বা প্ৰচাৰৰ পৰা এই ইউ-টাৰ্ণ মৰা উদাহৰণবোৰৰ পৰা দলটোৱে কৌশলগত ভাৱে দূৰত্ব বজাই ৰাখিছে। কেৱল পৰিবৰ্তন লাগে বাবেই পৰিবৰ্তন কৰক, আহ্বানেৰেহে প্ৰচাৰ কৰিছে।
বিজেপিক এইবাৰ অসমত চৰকাৰ গঠন কৰিবলৈ দিলে কেইটামান লাভ হব পাৰে। সেয়া হৈছে উত্তৰ-পূৱত খোপনি পিটিবৰ বাবে থাওনি পোৱাৰ বাবে দলটোৱে কিছু কাম কৰিবলৈ বাধ্য হব। কেন্দ্ৰীয় চৰকাৰেও অতিৰিক্ত ধন দি উন্নয়ন কৰিবলৈ বাধ্য হব। কাৰণ কাম নকৰিলে যে টিকি থাকিব নোৱাৰিব, সেই কথা আজিৰ দিনত সত্য! কোনেও হজম নকৰে। প্ৰতিটো কাম তৰুণ গগৈৰ চৰকাৰৰ বিকাশৰ লগত তুলনা হব। কিন্তু এইখিনি কথাত থকা 'বাধ্য' শব্দটোৱো অসমৰ স্থানীয় নেতৃত্বৰ সৱলতাক লৈ প্ৰশ্ন তোলে, সঁচাই দিল্লীৰ পৰা অতিৰিক্তি আঁচনি আনিবলৈ আমাৰ থলুৱা নেতাই হিন্দী লবীক মান্তি কৰাব পৰাকৈ শক্তিমন্তনে? বিগত দুবছৰত সেই তাৰ নমুনা কিন্তু দিল্লীত প্ৰদৰ্শন কৰিব নোৱাৰিলে এই দলীয় সাংসদ সকলে।
যদি বিগত দুবছৰত ৰাজ্য চৰকাৰ বিৰোধীৰ হোৱাৰ বাবেই পুঁজি কৰ্তন, বিশেষ ৰাজ্যৰ মৰ্যদা কৰ্তন আদি দৃষ্টিকটু কাম কেন্দ্ৰীয় চৰকাৰখনে নকৰা হলে ভাল আছিল। সৰ্বানন্দ সোনোৱাল আৰু সাংসদ সকলে কৃৰ্তিত্ব জাহিৰ কৰিব পৰাকৈ বাস্তৱত বাজেটত ধন দি ইতিমধ্যেই ফাউণ্ডেচন কমপ্লিট কৰাকৈ কিছুমান আন্তঃগাঁঠনিমূলক কামকাজ পোনপটীয়া কেন্দ্ৰীয় প্ৰকল্পৰে আৰম্ভ কৰা হ'লে বিজেপিৰ প্ৰতি মানুহৰ মন আৰু কুমলিলেহেতেন। কিন্তু বাজেটত কোনো প্ৰস্তাৱ নোহোৱাকৈ কাল্পনিক দলঙৰ আধাৰশিলাই মানুহক কিমান আস্বস্ত কৰিব পাৰিব, সেয়া চিন্তনীয়!
মাজুলীক বিশ্ব ঐতিহ্য ক্ষেত্ৰ কৰিবলৈ বিজেপিৰ বিধায়ক বা ৰাজ্য চৰকাৰ লাগিব জাতীয় কথাও হাস্যকৰ অপযুক্তিয়েই নহয়নে! খেল মন্ত্ৰী হিচাবেও পূৰ্বৰ কংগ্ৰেছ চৰকাৰৰ দিনত নেচনেল গেমচৰ আন্তঃগাঁঠনিতহে চাফ গেমছ পাতিলে! প্ৰফেচনেল ইভেণ্ট মেনেজাৰ সকলৰ সহায়ত তথা দুখনকৈ ৰাজ্য চৰকাৰৰ সহযোগত ভালকৈ অনুষ্ঠিত কৰিলে, সেয়া তেওঁৰ কৃৰ্তিত্ব। কিন্তু ভৱিষ্যতৰ বাবে খেল মন্ত্ৰী থকাৰ দিনতে পক্কা কাম কিছুমান কৰি দেখুওৱা হ'লে মানুহে আৰু বেছি বিশ্বাস কৰিলেহেতেন! যেনেকৈ ৰাষ্ট্ৰীয় প্ৰকল্প বগীবিল দলঙ চাবলৈ কৰ্মদক্ষ ৰেলমন্ত্ৰী সুৰেশ প্ৰভূক অনা হ'লে, হিন্দুস্তান কনষ্ট্ৰাকচন কোম্পানীক কাম তৰান্বিত কৰিবলৈ ৰাজহুৱা মঞ্চতে হেঁচা দি প্ৰতিশ্ৰুতি আদায় কৰা হ'লে চাগৈ মানুহৰ মনত বিশ্বাসযোগ্যকা বৃদ্ধি পালেহেতেন! ছয় জনগোষ্ঠীক জনজাতিকৰণৰ বিষয়টোক অধিক সহানুভূতিশীলভাৱে বাস্তৱত ৰূপায়িত কৰা হ'লে আশী শতাংশমান চীটত 'খিলঞ্জীয়া তথা জনজাতীয়' প্ৰতিনিধিত্ব সুনিশ্চিত কৰা হ'লে তথা সম্পত্তিৰ অধিকাৰ চিৰদিনলৈ খিলঞ্জীয়াৰ হাতত আন ট্ৰাইবেল ৰাজ্যৰ দৰে সুৰক্ষিত কৰা হ'লে ভাল আছিল। ইয়াৰ বাবে দিল্লীলৈ পূৰ্বতে দিয়া সাংসদয়েই যথেষ্ট আছিল, ইয়াৰ বাবে ৰাজ্যতো ভোটদিলেহে চাম, যুক্তি আচলতে টুলুঙা আৰু দলটোৰ বাবেই 'অলাভজনক' হ'ল।
একেদৰেই যদিও হিন্দুত্ব উগ্ৰতাৰ গোন্ধ শাসক দলটোৰ কৰ্মী সকলৰ মাজত আছে, তথাপি কেন্দ্ৰীয় চৰকাৰে বাকী ধৰ্মৰ লোক সকলৰ কল্যাণৰ কথাটো এৰাই চলিব নোৱাৰে। সেইবাৰে নাজমা হেপতুল্লাকে কেৱল এদিনৰ বাবে নানি, সঘন চৰ তথা ভিন্ন অঞ্চল ঘূৰোৱাৰ লগতে কেন্দ্ৰীয় চৰকাৰৰ পোনপটীয়া আঁচনিৰ হিতৰ অধিকাৰী কৰি সংখ্যালঘু জনগণৰ প্ৰতি বিজেপি দলৰ দায়বদ্ধতাৰ পৰিচয় দিয়াতো উচিত আছিল। সংখ্যালঘু উন্নয়নৰ নামত সংঘটিত বিশাল দুৰ্নীতিৰ বাবেও তৃণমূলীয় বিজেপি কৰ্মীয়ে কেন্দ্ৰীয় চৰকাৰৰ হস্তক্ষেপত বহুতক জেললৈ প্ৰেৰণ কৰাৰ দৃষ্টান্ত দাঙি ধৰিব পাৰিব লাগিছিল। কিন্তু, তাৰ বিপৰীতে ধৰ্মীয় আৰু ভাষিক সংখ্যালঘু প্ৰধান অঞ্চলত দলটোক ভোট নিদিবই, মুছলমান ধৰ্মৰ লোককো থলুৱা আৰু বহিৰাগত আদিৰে ভাগ কৰি তাৰে এভাগ ভোট পাবলৈহে উত্তেজক ভাষণ (যিটো কৰি আছে) দিয়াৰ যুক্তি নাছিল। তাতোকৈ এন.আৰ.চিৰ যোগেদি বহিৰাগত সমস্যাটোৰ ন্যায় আৰু যুক্তিসংগত সমাধান কৰি চিৰদিনলৈ অসম আৰু অসমীয়াৰ লগতে দীৰ্ঘদিন পৰিচয়ৰ সংকটত ভোগা ন-অসমীয়া সকলকো আশ্বস্ত কৰাৰ প্ৰয়োজন আছিল বুলি অনুভৱ কৰো। কিন্তু তাৰ বিপৰীতে, গোটেই দেশতে খোৱা মাংসৰ প্ৰকাৰ, ৰাষ্ট্ৰবাদীৰ প্ৰদৰ্শনমূলক দেশপ্ৰেমৰ প্ৰচাৰ, সাম্প্ৰদায়িক ঘৃণাৰ খেতি ৰোধতহে দলটোৰ একাংশই উজান দিলে। সকলোৰে সংগ, সকলোৰে বিকাশৰ এই শ্লোগানৰ প্ৰতি দায়বদ্ধতা প্ৰমাণ কৰিব নোৱাৰিলে। যিটো দলটোৰ বাবে আৰু দেশৰ সামুহিক স্বাৰ্থৰ বাবে হিতকৰ মুঠেই নহয়। এতিয়াও হিন্দু ৰাষ্ট্ৰৰ ধাৰণা, হিন্দু সংখ্যাগৰিষ্ঠ বাবেই বাকী সকলে অৱনত ৰূপত থাকিবই লাগিব, নহ'লে পাকিস্তানলৈ নাযায় কিয় ধৰণৰ প্ৰপাগাণ্ডাই দলটোৰ নিজৰে ক্ষতি কৰিছে আৰু তাক বাধা নিদি মৌন অনুমোদনে বিষয়টোত শীৰ্ষ নেতৃত্বৰ প্ৰতিও প্ৰশ্নচিহ্নৰ সৃষ্টি কৰিছে। সৰ্বানন্দ সোনোৱালেও এতিয়া এন.আৰ.চিৰ প্ৰক্ৰিয়া চলি থকাৰ কথাটোকো হেয় কৰি 'অবৈধ বাংলাদেশী, অবৈধ বাংলাদেশী' বুলি ভাষণ দি আছে। প্ৰশ্ন হয়, তেখেতে ইয়াৰ দ্বাৰা কি একস্ট্ৰা জুদিচিয়েল পদ্ধতিৰেহে অবৈধ বাংলাদেশী বুলি নিজে দিয়া সংজ্ঞাৰ লোক সকলৰ ওপৰত বিহিত ব্যৱস্থাৰ বাবে প্ৰৰোচিত কৰি আছে নেকি? কিন্তু এনে উত্তেজনাৰ ৰাজনীতিৰ আজি প্ৰয়োজন নাই, অসমৰ মানুহে ভালকৈ বুজিছে যে, যি হব সেয়া উচ্চতম ন্যায়ালয়ৰ নিৰ্দেশতহে সম্ভৱ হব!
এতিয়া আহিছো দুৰ্নীতিৰ কথালৈ। দুৰ্নীতিয়ে দেশ এৰি পলাব লাগিব বুলি কোৱা মোদী ডাঙৰীয়াৰ নেতৃত্বত কেন্দ্ৰীয় চৰকাৰে দেশৰ অফিচ, কাছাৰী, পুলিচ-প্ৰশাসন আদিত দুৰ্নীতি শেষ কৰি দিলেনে? কিমানজন দুৰ্নীতিকাৰী লোক এতিয়া জেল হাজোতত! ঘোঁচ ঘাঁচ দিয়াৰ পৰিবেশ কিবা সলনি হৈছে নে? এই সমূহ ব্যক্তিগত পৰ্যায়ৰ প্ৰশ্নৰ উত্তৰ ৰাইজে নিজেই দিব। কিন্তু পূৰ্বৰ বিশাল কেলেংকাৰীত জড়িত ব্যক্তিকে চৰকাৰ কৰাত 'অৰিহণা' যোগাব পৰা সক্ষমতাৰ ভিত্তিতে শান্তিয়নি পাতি চটিয়াই শুদ্ধিকৰণ কৰি লোৱাৰ দৰে কোলাত বহোৱাই লোৱা নাইনে? বিজেপি শাসিত পৌৰ সভা, নিকায় আদিত কংগ্ৰেছৰ দৰেই একেই সৰ্বস্তৰীয় দুৰ্নীতিয়েই বিৰাজ কৰিছে নে কিবা বিকল্প ৰূপান্তৰৰ উদাহৰণ দাঙি ধৰিছে, সেয়াও বিচাৰ যোগ্য! ৰাজ্য সভাৰ নিৰ্বাচনত ধন লোৱা অভিযোগ, হৰ্ছ ট্ৰেডিং কৰা বুলি নিজে অভিযোগ তোলা প্ৰাক্তন মন্ত্ৰীকে নিজে আদৰা, সমষ্টি উন্নয়ন পুঁজিৰ সদ-ব্যৱহাৰ নকৰাক লৈ কোনো বিধায়কেই আন সকলৰ প্ৰতি প্ৰশ্ন নোতোলা আদিও দুৰ্নীৰেই নামান্তৰ নহয়নে?
এই এক সময় যিটো সময়ত বিজেপিৰ সমৰ্থকে ৰাষ্ট্ৰীয় পৰ্যায়ত উচ্চ শিক্ষাক ৰাজ সাহাৰ্যৰে চলোৱাক লৈ ব্যংগ কৰিছে, কলেজ পাছ নকৰা এগৰাকীক শিক্ষামন্ত্ৰী পাতিছে, তেওঁৰ মিচ-হেণ্ডলিংৰ বাবে জেএনইউ, হায়দৰাবাদ বিশ্ববিদ্যাসয়ৰ দৰে দৃষ্টিকটু ঘটনা সংঘটিত হৈছে, শিক্ষা ব্যৱস্থাটোকে ব্যক্তিগত ব্যৱসায়লৈ গতাই দিয়াৰ নীতি, বিজ্ঞান সন্মত বিচাৰধাৰাক গতি দিয়াৰ প্ৰয়োজনীয়তাৰ বিপৰীতে সাধু, লোকগাঁথাক পৌৰাণিক বিজ্ঞানৰ আৰু 'হিন্দু সভ্যতাৰ বৈজ্ঞানিক অৱদান'ৰ ৰূপত প্ৰচাৰৰ যি ঢৌ অব্যাহত আছে, তাৰ বিপৰীতে কিন্তু অসমৰ বিজেপি সকলে প্ৰতিবাদ কৰিব পৰা নাই! তাৰ বিকল্প হিচাবে আকৌ ভিজন ডকুমেণ্টত প্ৰস্তাৱ কৰিছে, ছাত্ৰীলৈ স্কুটি প্ৰদানৰ প্ৰস্তাৱ! ৰাজসাহাৰ্যৰে কম্পিউটাৰ বিতৰণক হাঁহি, স্কলাৰশ্বিপ প্ৰদানক হাঁহি স্কুটি প্ৰদানৰ সপোন বিকাৰ যুক্তি যোগ্যতা কিমান ৰাইজেই বিচাৰ কৰক! দুখীয়া পৰিয়ালৰ মেধাৱী ছাত্ৰয়ো যাতে উচ্চ শিক্ষাও লবগৈ পাৰে,মধ্যবিত্তীয় লোকৰ দৰে বিশাল এডুকেচনেল লোনৰ গৰাহত পৰিব লগা নহয়, তাৰ কোনো প্ৰতিবিকল্প ভিজন ডকুমেণ্টে দাঙি ধৰা নাই। একদৰেই বিজ্ঞাপনত ১৫বছৰে দৰমহা নাপাই আত্মহত্যা কৰা বুলি যিটো শিক্ষা বিভাগক হঁহা হৈছে, সেই শিক্ষামন্ত্ৰীকে নিৰ্বাচনী প্ৰচাৰত 'নিলৰ্জ' ভাৱে সেনাপতি পাতিছে, তেওঁ আকৌ নিজা বিজ্ঞাপনৰ বিপৰীতে, তেওঁৰ দিনৰ কৃৰ্তিত্বৰ বাহঃ বাহঃ লৈছে!
অৰ্থনৈতিক নীতি, বজাৰত খাদ্য বস্তুৰ মূল্য নিয়ন্ত্ৰণ, নিয়োগৰ সম্ভাৱনা সৃষ্টিৰে ন-ন উদ্যম চৰকাৰী খণ্ডত সৃষ্টি আদিৰ ক্ষেত্ৰত কংগ্ৰেছৰ সৈতে বিজেপিৰ একো পাৰ্থক্য নাই। মানুহে কু-কৰ্মৰ বা সিদ্ধান্তৰ সমালোচনা কৰিলেই ব্যক্তিগত আক্ৰমণৰ পৰ্যায়লৈ নামি অহা, ভোটৰ খেলক ধন-জন-বাহুবল-ধৰ্মীয় খেল-আবেগ আদিৰে প্ৰভাৱিত কৰাটো দুয়ো দলৰ একো পাৰ্থক্য নাই। আনকি দৃষ্টিকটু ভাৱে কালিলৈকে গালি পাৰি থকা কংগ্ৰেছীক মালা পিন্ধাই আদৰি নি আকৌ মুখত কংগ্ৰেছ মুক্তৰ শ্লোগান আওৰোৱাৰ বিড়ম্বনাও দেখুৱাইছে বিজেপিয়েই!
বহুতো পুৰণি দলীয় কৰ্মীক টিকেট নিদিলে, কাৰণ কংগ্ৰেছ ত্যাগী নিৰ্বাচন জিকিবৰ বাবে ধন-জন-টেকনিকেৰে প্ৰতিভাবান সকলক ঠাই দিব লাগে! তাতোকৈ কেন্দ্ৰীয় বিজেপিয়ে পুঁজি যোগান ধৰি নিষ্ঠাবান পুৰণি দল গঢ়া সকলকে টিকেট দি জিকাবলৈ চেষ্টা কৰা হ'লে ইমেজটো বেছি ভাল হৈ থাকিলহেতেন। যিটো সময়ত কামাখ্যা প্ৰসাদ তাছাৰ দৰে ভাল ভাৱমূৰ্তিৰ সাংসদ এজনক উজনিৰ চাহবাগিচা প্ৰধান অঞ্চলত, বিশেষকৈ তেখেতে ডিব্ৰুগড়তো লোকসভা খেলাৰ অভিজ্ঞতা থকাৰ হিচাবতো ব্যাপক ভাৱে নিৰ্বাচনী প্ৰচাৰত ব্যৱহাৰ কৰি লাগিছিল। তাৰ বিপৰীতে তেওঁক তিতাবৰত টিকেট দি ক্ষুদ্ৰ গণ্ডীত সীমাবদ্ধ কাৰ স্বাৰ্থত কৰা হৈছে, সেয়াও বুজিব পৰা নাই! এজন সাংসদক ইতিমধ্যে বিপুল ভোটত জিকাই থোৱাৰ পাছত, এগৰাকী জ্যেষ্ঠ তথা মুখ্যমন্ত্ৰীৰ বিৰুদ্ধে কিয় বাৰু ৰাইজে ভোট দিব বাৰু? অসমৰ থলুৱা সাংসদ কেইজনক সৱল ভাৱে ব্যৱহাৰ কৰাতকৈ কেৱল মোদী-শাহৰ ৰেলীয়ে কিমান প্ৰভাৱ পেলাব সেয়া সময়েহে কব!
বিজেপিয়ে অসমত এইবাৰ পূৰা শক্তি লগাইছে, ধন-জন-কৌশল সকলো, এতিয়া বিহাৰৰ পাছত মুখলজ্জা বচোৱাৰ সময় টাইপ! মানুহো আহিছে, ঢৌ দেখি উজানত। কিন্তু প্ৰশ্ন হয়, যদি কেনেবাকৈ দলটোৱে এইবাৰ জিকিব নোৱাৰে, তেন্তে এইসকলৰ কিমান মানুহ দলটোতে থাকি যাব? এয়া দলটোৰ বাবেই নহয়, সুবিধাবাদী সকলৰো অস্তিত্বৰ প্ৰশ্নও! অনাঅসমীয়া বেপাৰী সকলেও নিজা দপদপনি ৰাজনৈতিক ভাৱে নিশ্চিত কৰাৰ বাবে পুঁজি দিছে। এইবোৰো একোটাহঁত দিশ। মোদী জোৱাৰত সকলো এতিয়া ভাৰত মাতাৰ সন্তান হবলৈ ঢাপলি মেলিছে, জয় ভাৰত বিজ্ঞাপনত বাজিছে! সকলো কেৱল ভাৰতীয় হৈ মিলি গ'লে অসমীয়া অথবা অসমৰ স্বাধীনতাৰ কথা গোল্লাই যাব বুলিয়েই আলফায়ো স্পৰ্শকাতৰ হৈছে, হোৱাৰ কথাই! সৰ্বানন্দ সোনোৱালেও জয় আই অসম কবলৈ এৰা বুলি সমালোচনা হোৱাৰ পাছত এতিয়া সিদিনা নাওবৈচাত ভাৰত মাতা কি জয় বুলি কোৱাৰ লগতে জয় আই অসমো কবলৈ ধৰিছে! নিৰ্বাচনী বৈতৰণী যে ইমান সুখকৰ নহব সেই কথাও চাগৈ অনুভৱ কৰিছে।
হয়, হিন্দুত্ববাদী শক্তিৰ আগ্ৰাসন নিশ্চিতকৰণৰ বাবে, পূৰ্বৰ গুপ্তহত্যাৰ কালাচাঁয়া যোগাৱা সকলক শাসক পতাৰ বাবে, অসমীয়া ধাৰণাক আঞ্চলিকতাবাদী শক্তিক ৰাষ্ট্ৰবাদীৰ দৰে মাৰ নিওৱাৰ নিশ্চিতকৰাৰ বাবে ৰাইজে চকু মুদি বিজেপিক ভোট দিবই পাৰে। অসমৰ মুছলমানক চাপত ৰাখি মানসিক বিকৃত আনন্দ নিশ্চিত কৰিবলৈ বিজেপিক ভোট নিশ্চিন্তে দিবই পাৰে। অসমলৈ পুঁজি অহাত হকা বাধা কৰা, কেতিয়া আন দলৰ চৰকাৰ ভাঙি দিয়াৰ চেষ্টা কৰা আদিক নিশ্চিতকৰণৰ বাবে বিজেপিক ভোট দিবই পাৰে। সাম্প্ৰদায়িক শক্তি সমূহক উচতনি দিয়া, নিজেও শান্তি নাথাকি আনকো শান্তিত থাকিবলৈ নিদিয়াৰ যি সংখ্যাগুৰু মনোভাৱ তাকো সাৰপানী দিবলৈ এই সমৰ্থন অনযীস্বীকাৰ্য! দলবাগৰাক আদৰণি, দুৰ্নীতিকাৰীক নিকাকৰণ আদি দলীয় স্বাৰ্থত নীতি আদৰ্শক ভৰিৰে মোহৰা ৰাজনীতিলৈ সহমতো এই সমৰ্থনে নিশ্চিত কৰিব।
লগতে বিকাশ বিকাশ আৰু বিকাশো বিজেপি চৰকাৰে অসমত কৰিব লাগিবই, অলপ দ্ৰুত বিকাশ আশা কৰিও অৱশ্যে বিজেপিক ভোট দিব পাৰে। এই বিকাশ হয়তো উদ্যোগিক বিকাশ হব ডাঙৰ পুঁজিপতিৰ, অসমৰ সম্পদৰ ব্যৱসায়িক সদ-ব্যৱহাৰ হব, এই সমূহ ভাল দিশ নিশ্চয়কৈ আছেই!
আৰু মূল কথা, গগৈ চৰকাৰৰ নমুনা মন্ত্ৰী সকলক বিদায় দিয়াৰ স্বাৰ্থতে আৰু চাৰ্কাচবোৰৰ সামৰণি মৰাৰ স্বাৰ্থতে বিজেপিক ভোট দিব পাৰে। জল সম্পদ থাকিও তাৰ সদ ব্যৱহাৰ নকৰি ফ্লৰচিচত নৱ-প্ৰজন্মক আক্ৰান্ত কৰা সামাজিক অপৰাধীবোৰক শাস্তি বিহাৰ স্বাৰ্থে দিব পাৰে ভোটটো বিজেপিক!
কিন্তু এই শাসক পৰিবৰ্তনে যে অসমৰ মৌলিক সমস্যাবোৰৰ আশু সমাধান অতি সোনকালে আনি দিব পাৰিব বুলি অনুভৱ কৰিব পৰা নাই। এওঁলোকেও তেওঁলোকে বহুত খালে, এইবাৰ আমাকো দিয়ক, আমিওতো ৰাইজৰ অংশ ধৰণৰ প্ৰচাৰ-প্ৰপাগাণ্ডাত ব্ৰতী হোৱা যেনহে লাগে। দুৰ্নীতিমুক্ত নিৰ্মল অসম, সকলো স্তৰৰ মানুহৰ জীৱনৰ মানৰ উন্নতি আদিৰ নিশ্চিতি, মাটি-ভেটি-বাক স্বাধীনতা, সম-অধিকাৰ, আধুনিক ভূমিনীতিৰ ওপৰতো আন্তৰিক আগ্ৰহ দেখা পোৱা নাই! ভিজন ডকুমেণ্টৰ প্ৰতিশ্ৰুতি সমূহতো আন্তৰিকতা ফুটি উঠা নাই, মোদী চাৰৰ ভাষণত অসম ধ্বংস কৰিলে গগৈয়ে ধৰণৰ গোকাট মিচাহে প্ৰকাশ পাইছে, (হয়তো বিকাশৰ গতি কম হৈছে, বিজেপিয়ে যিমান কৰিলে হেতেন, অসম অন্তত অগপৰ দিনতকৈ ভালহে হৈছে), ক'তো বাস্তৱিক ভাৱে পেকেজ দিয়াৰ প্ৰতিশ্ৰুতি নিদিয়াটোও ৰাইজে লক্ষ্য কৰক! আৰু কাৰো ওপৰত যাতে কোনেও অন্যায় কৰিব নোৱাৰে, সকলো ধৰ্মৰ দুস্কৃতিকাৰীকে নিয়ন্ত্ৰণ কৰাৰ ৰাজধৰ্ম পালন কৰাৰ বাবে মোদী চাহাবে কথা দিলে বিজেপিক ভোট নিশ্চয়কৈ দিব পাৰি। অনাহক ধৰ্মীয় বা বিতৰ্কিত প্ৰসংগ, দেশপ্ৰেমৰ অতিভক্তিৰ নাটক আদিত দেশৰ মন-মগজু এয়াৰ টাইম খৰছ কৰাৰ সমৰ্থক সকলৰ প্ৰবৃত্তিও নিয়ন্ত্ৰণ কৰাৰ দৃঢ়তা মোদী চাহাবে দেখুৱালে, ৰাইজেও নিশ্চয়কৈ সমৰ্থন দিব! মৌনতাৰে দুস্কৃতিকাৰীক খোলা বজাৰ কৰি দিয়াৰ উদাহৰণে যে মানুহক এতিয়া ভীতিগ্ৰস্ত কৰি ৰাখিছে সেয়াও কিন্তু অনযীস্বীকাৰ্য!
শাসক পৰিবৰ্তনৰ জৰিয়তে এচামৰ পৰা আন এচামলৈ জৰী সলোৱাৰ প্ৰক্ৰিয়া যদি নিৰ্বাচন হয়, আৰু ওপৰত আলোচনা কৰা ভাল-বেয়া দিশবোৰ বিবেচনা কৰি ৰাইজে নিজেই নিজৰ সিদ্ধান্ত গ্ৰহণ কৰক। উচিত বিকল্প নহালৈ এনে ভালেই হওক বা বেয়াই, এনে সাময়িক পৰিবৰ্তনতে সন্তোষ লভাৰ বাহিৰে কি উপায় বাকী আছে, সেয়াও বিচাৰ্য!
|
গোৱালপাৰাঃ কৰ'না আক্ৰান্ত গোৱালপাৰাৰ ৪ জন ৰোগীৰ ৩জন ৰোগী সম্পূৰ্ণৰূপে সুস্থ হৈ উঠিছে আৰু তেওঁলোকক চিকিৎসালয়ৰ পৰা অব্যহতি দিয়া হৈছে। বৃহস্পতিবাৰে এই কথা সদৰী কৰে ৰাজ্যৰ স্বাস্থ্যমন্ত্ৰী ডঃ হিমন্ত বিশ্ব শৰ্মাই। আজি দিনৰ ভাগত কৰ'না ৰোগীৰ চিকিৎসা চলি থকা গোৱালপাৰা অসামৰিক চিকিৎসালয় পৰিদৰ্শন কৰি মন্ত্ৰীগৰাকীয়ে কয় যে চিকিৎসালয়ৰ পৰা অব্যাহতি দিয়া ৰোগীকেইজনক লৈ এতিয়া চিন্তাৰ কোনো কাৰণ নাই।
মন্ত্ৰীগৰাকীয়ে জনোৱা মতে সুস্থ হৈ উঠা ৰোগী ৩ জন হৈছে ক্ৰমে ছাজাহান আলী আহমেদ, খবিৰ উদ্দিন আহমেদ আৰু ইউছুফ আলী। এই আটাইকেইজনেই কিছুদিন পূৰ্বে দিল্লীৰ নিজামুদ্দিনৰ তবলীগ জামাতত অংশ লৈ ৰেলযোগে গোৱালপাৰাৰ নিজ বাসগৃহত উপস্থিত হৈছিল আৰু কৰ'না টেষ্টত পজিটিভ ধৰা পৰিছিল।
সুস্থ হৈ উঠা ৩জনক আকৌ কৰা হ'ব নেকি কোৱাৰেন্টাইন?
কৰ'না জয়ী লোক ৩ জন সম্পূৰ্ণৰূপে সুস্থ হৈ উঠিছে বুলি জানিবলৈ দিলেও আজিয়েই তেওঁলোকক নিজ বাসগৃহলৈ যাবলৈ দিয়া হোৱা নাই। ইয়াৰ পৰিৱৰ্তে তেওঁলোকক আজিৰে পৰা আগন্তুক ১৪ দিনৰ বাবে চৰকাৰী তত্বাৱধানত গোৱালপাৰা ট্ৰাক মালিক সন্থাৰ ভৱনত বিশ্ৰাম ল'বলৈ সুবিধা প্ৰদান কৰা হৈছে। এই সময়ছোৱাত তেওঁলোকে স্বাভাৱিকভাৱে চলা-ফুৰা কৰিব পাৰিব বুলিও জনাই মন্ত্ৰী শৰ্মাই। ১৪ দিনৰ বিশ্ৰামৰ পাছতেই তেওঁলোকক নিজ গৃহলৈ যাবলৈ দিয়া হ'ব।
ইফালে, চিকিৎসালয়ৰ পৰা অব্যাহতি দিয়াৰ সময়ত কৰ'না জয়ী তিনিওজনকে চিকিৎসালয় কৰ্তৃপক্ষৰ তৰফৰ পৰা সম্ভাষণ জনোৱা হয়। চিকিৎসালয়খনৰ চিকিৎসক, নাৰ্ছ তথা অন্যান্য স্বাস্থ্যকৰ্মীসকলে ৰঙালী বিহুৰ সৈতে সংগতি ৰাখি তেওঁলোকক একোখনকৈ ফুলাম গামোচা প্ৰদান কৰি কৰ'নাক পৰাভূত কৰিবলৈ সমৰ্থ হোৱা বাবে অভিনন্দন জ্ঞাপন কৰে।
স্বাস্থ্যবিভাগৰ ভূমিকাক লৈ কি ক'লে কৰ'না জয়ী ৩ ব্যক্তিয়ে?
কৰ'নাক জয় কৰি খুবেই উৎফুল্লিত হৈ পৰা দেখা গৈছে গোৱালপাৰাৰ ছাজাহান আলী আহমেদ, খবিৰ উদ্দিন আহমেদ আৰু ইউছুফ আলীক। চিকিৎসককে সস্পূৰ্ণ সুস্থ বুলি ঘোষণা কৰাৰ পিছতে তিনিওজন লোকৰে মুখত আজি বিৰিঙি উঠে সাফল্য আৰু আত্মসন্তুষ্টিৰ হাঁহি।
স্বাস্থ্যমন্ত্ৰী ডঃ হিমন্ত বিশ্ব শৰ্মাৰ সাহস আৰু প্ৰেৰণাৰ বাবেই অতি কম সময়ৰ ভিতৰত তেওঁলোকে মাৰাত্মক কৰ'নাক পৰাভূত কৰিবলৈ সক্ষম হোৱা বুলি জনায়। ইয়াৰ লগতে চিকিৎসকসকলে প্ৰতিটো মুহূৰ্ততে তেওঁলোকক সুন্দৰভাৱে চিকিৎসা প্ৰদান কৰা বুলিও সাংবাদিকক জানিবলৈ দিয়ে।
অসম চৰকাৰৰ স্বাস্থ্য বিভাগৰ তৎপৰতাৰ বাবেই কৰ'নাৰ বিৰুদ্ধে বিজয় লাভ কৰিবলৈ সমৰ্থ হৈ এতিয়া খুবেই সুখী ছাজাহান, খবিৰ আৰু ইউছুফ। কৰ'নাক লৈ অসমবাসী ইমান শংকিত হোৱাৰ প্ৰয়োজন নাই বুলিও সদৰী কৰে গোৱালপাৰাৰ ৩ কৰ'না জয়ীয়ে।
উল্ল্যেখ্য যে আজিৰ এই পৰিদৰ্শন কালত স্বাস্থ্যমন্ত্ৰী ডঃ হিমন্ত বিশ্ব শৰ্মাক সংগ দিয়ে বিভাগটোৰ ৰাজ্যিক মন্ত্ৰী পীয়ুষ হাজৰিকা, জিলা উপায়ুক্ত বৰ্ণালী ডেকাৰ লগতে স্বাস্থ্যবিভাগৰ কেবাগৰাকী শীৰ্ষ বিষয়ববীয়াই।
আমাৰ লক্ষ্য 'News Next One'ক মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা। কিন্তু আপোনাৰ আৰ্থিক সহায় অবিহনে মুক্ত আৰু স্বতন্ত্ৰ সাংবাদিকতা কৰাতো আমাৰ পক্ষে অসম্ভৱ। সোঁতৰ বিপৰীতমুখী এই সাংবাদিকতাৰ ধাৰা অব্যাহত ৰাখিবলৈ আমাক আৰ্থিকভাৱে সহায় কৰক। আমাৰ বেংক একাউণ্ট নম্বৰঃ NEWSNEXTONE.COM, A/C No: 50200046365374, IFSC: HDFC0000758, HDFC BANK, Noonmati Branch।
প্ৰকৃতাৰ্থত আপোচহীন বাতৰি পৰিৱেশনৰ লক্ষ্যৰে বিশ্বব্যাপী গঢ়ি উঠা Independent & Nonprofit সাংবাদিকতাৰ আন্দোলনত ভাগ লোৱা অসমীয়া ভাষাৰ অনলাইন সংবাদ প্ৰতিষ্ঠান News Next One। সততা আৰু দায়ৱদ্ধতাসহকাৰে সাংবাদিকতা কৰিব বিচৰা প্ৰতিজনেই হ'ব পাৰে News Next Oneৰ এই বিপদসংকুল যাত্ৰাৰ অংশীদাৰ।
Thank you for contacting us!
© News Next One. All rights Reserved. Contact editor@newsnextone.com for any query. Powered by: Rongjeng Technologies.
|
অসম চৰকাৰে বীৰ লাচিত বৰফুকনৰ ৪০০ বছৰীয়া জয়ন্তীৰ সামৰণি অনুষ্ঠান নতুন দিল্লীৰ বিজ্ঞান ভৱনত দুদিনীয়া বৰ্ণাঢ্য কাৰ্যসূচীৰে উদযাপন কৰিব । মোগলক শৰাইঘাটৰ যুদ্ধত পৰাস্ত কৰা আহোম সেনাপতি বীৰ লাচিত বৰফুকনৰ বীৰত্বক ৰাষ্ট্ৰীয় প্ৰেক্ষাপটত ডাঙি ধৰাৰ প্ৰয়াস হিচাপে অসম চৰকাৰৰ উদ্যোগত অহা নৱেম্বৰ মাহৰ ২৩ আৰু ২৪ তাৰিখে দুদিনীয়াকৈ এই অনুষ্ঠানৰ আয়োজন কৰা হ'ব ।
মুখ্যমন্ত্ৰী ড° হিমন্ত বিশ্ব শৰ্মাৰ নিৰ্দেশত শুকুৰবাৰে তথ্য আৰু জনসংযোগ আদি বিভাগৰ মন্ত্ৰী পীযুষ হাজৰীকাই নতুন দিল্লীত উপস্থিত হৈ বহুকেইটা দল-সংগঠন তথা দিল্লীস্থিত অসমৰ সংবাদ মাধ্যমৰ প্ৰতিনিধিৰে আহোম সেনা প্ৰধান জনৰ ৪০০ বছৰীয়া জয়ন্তীৰ সামৰণি অনুষ্ঠান আয়োজনৰ বিষয়ে আলোচনাত মিলিত হয় । নতুন দিল্লীৰ অসম ভৱনৰ সভাকক্ষত অনুষ্ঠিত সভাখনত মন্ত্ৰী পীযুষ হাজৰীকাই বিভিন্ন সংগঠন আৰু সংবাদ মাধ্যমৰ প্ৰতিনিধিৰ পৰা বীৰ লাচিত বৰফুকনৰ বীৰত্বক কেনেদৰে ৰাষ্ট্ৰীয় প্ৰেক্ষাপটত উজ্বলাই তুলিব পাৰি সেই বিষয়ে পৰামৰ্শ বিচাৰে । মন্ত্ৰী হাজৰিকাই প্ৰকাশ কৰে যে মুখ্যমন্ত্ৰী ড° হিমন্ত বিশ্ব শৰ্মাই বীৰ লাচিত বৰফুকনৰ পৰাক্ৰমক আন্তঃৰাষ্ট্ৰীয় প্ৰেক্ষাপটত উপস্থাপন কৰি বীৰ জনাক যথোচিত সন্মান যাচিবলৈ প্ৰয়াস কৰিছে ।
আনহাতে আজিৰ আলোচনা কালত মন্ত্ৰীগৰাকীয়ে প্ৰকাশ কৰে যে মুখ্যমন্ত্ৰী ড° হিমন্ত বিশ্ব শৰ্মাৰ নেতৃতত সোনকালেই দুদিনীয়াকৈ নতুন দিল্লীত আয়োজন কৰিব লগা অনুষ্ঠানটো সু পৰিকল্পিত ভাৱে আয়োজন কৰাৰ বাবে এখন সমিতি গঠন কৰা হ'ব । ইয়াৰ সমানে সমানে দিল্লীত থকা অসমৰ ব্যক্তিসকলৰ মাজতো অনুষ্ঠানটো আয়োজনৰ বিষয়ে সজাগতা আনিবলৈ দল সংগঠনৰ প্ৰতিনিধিৰে এখন সমিতি গঠন কৰাৰ পোষকতা কৰে মন্ত্ৰী হাজৰিকাই । আনহাতে ২৩ আৰু ২৪ নৱেম্বৰৰ অনুষ্ঠানত দেশৰ প্ৰধানমন্ত্ৰী আৰু গৃহমন্ত্ৰী উপস্থিত থাকিব বুলিও মন্ত্ৰী হাজৰিকাই প্ৰকাশ কৰে ।
আজিৰ এই আলোচনাকালত বিধায়ক জিতু গোস্বামী, তথ্য আৰু জনসংযোগ বিভাগৰ আয়ুক্ত সচিব দিগন্ত বৰা, সঞ্চালক বিষ্ণু কমল বৰা, নতুন দিল্লীৰ উপ আৱাসিক আয়ুক্ত ৰণদীপ দাম আৰু আন বিষয়াসকল উপস্থিত আছিল ।
ইয়াৰ আগত পুৱাৰ ভাগত মন্ত্ৰীগৰাকীয়ে বিধায়ক জিতু গোস্বামী আৰু বিভাগীয় বিষয়াসকলৰ সৈতে বিজ্ঞান ভৱনত উপস্থিত হৈ বীৰ লাচিত বৰফুকনৰ ৪০০ বছৰীয়া জয়ন্তী আয়োজিত হ'বলগা স্থান পৰিদৰ্শন কৰে আৰু এই অনুষ্ঠানটোৰ আয়োজনৰ সৈতে জড়িত হ'ব লগা প্ৰতিষ্ঠানটোক অনুষ্ঠানটোৰ বিষয়ে এটা সম্পূৰ্ণ প্ৰতিবেদন দাখিল কৰিবলৈ নিৰ্দেশনা প্ৰদান কৰে ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
|
বৰাক নদী (ইংৰাজীঃ Barak River, বঙালীঃ বরাক নদী) হৈছে দক্ষিণ অসমৰ মুখ্য নদী। মণিপুৰ পাৰ্বত্য অঞ্চলৰ লোকসকল বিশষকৈ এই নদীৰ ওপৰতে নিৰ্ভৰশীল। বৰাইল শ্ৰেণীৰমুক্ৰু (Mukru) নামৰ ঠাইৰ পৰা এই নদীখনৰ উৎপত্তি হৈছে। নদীখনৰ দৈৰ্ঘ্য হৈছে ৯০০ কিঃমিঃ (৫৬০ মাইল)।
অসমৰ বৰাক নদীক ৰাষ্ট্ৰীয় জলপথ-৬ হিচাপে স্বীকৃতি দিবলৈ ভাৰত চৰকাৰক প্ৰস্তাৱ দিয়া হৈছে। স্বীকৃতি পালে এই নদীয়েদি বাণিজ্যৰ বাবে ব্যৱহাৰ কৰাৰ পৰিকল্পনা কৰা হৈছে।
|
চলিত বছৰৰ ঈদত বক্স অফিচত খলকনি তোলাৰ আশাৰে মুক্তি লাভ কৰিব চালমান খান অভিনীত বিগ বাজেটৰ ছবি 'কভি ঈদ কভি দীৱালী'।
বহু প্ৰতিক্ষিত ছবিখনত চালমান খানৰ বিপৰীতে প্ৰথমবাৰৰ বাবে অভিনয় কৰিব 'হাউছফুল ৪'ৰ জৰিয়তে জনপ্ৰিয়তা অৰ্জন কৰা অভিনেত্ৰী পূজা হেগড়েই।
মুম্বাই মিৰৰত দিয়া এক সাক্ষাতত এই কথাৰ নিশ্চিতি প্ৰদান কৰি ছবি নিৰ্মাতা চাজিদ নাডিয়াদৱালাই কয়, 'ছবিখনৰ বাবে পূজা হেগড়ে পাৰ্ফেক্ট। পূজা আৰু চালমান খানৰ যুটীয়ে ছবিখনক এক নতুন মাত্ৰা প্ৰদান কৰিব'।
একশ্যন আৰু হাস্যকৰধৰ্মী এই ছবিখনে অক্টোবৰ মাহত মুক্তি লাভ কৰিব বুলি জানিব পৰা গৈছে।
কভি ঈদ কভি দীৱালীৰ ৰচনা আৰু নিৰ্মাতা চাজিদ নাডিয়াদৱালাৰ আৰু পৰিচালনা হৈছে ফাৰহাদ চামজিৰ।
ছবিখন সন্দৰ্ভত চাজিদে পি টি আইক জনোৱা মতে, 'কিক ২ ছবিখনৰ পূৰ্বেই এই ছবিখন লিখাৰ কাম আৰম্ভ কৰিছিলো। চালমান আৰু মই ছবছৰৰ মূৰত একেলগে কাম কৰিছো। ছবিখনত চালমানক আমি এক বেলেগ ৰূপত অৱতীৰ্ণ কৰোৱাম আৰু দৰ্শকে নিশ্চয় বেলেগ আমেজ পাব'।
জানুৱাৰি মাহতে চালমানে নিজৰ টুইটাৰৰ জৰিয়তে এই ছবিখনৰ বিষয়ে ৰাজহুৱা কৰিছিল। তেওঁ টুইটটোত লিখিছিল, 'মোৰ পৰৱৰ্তী ছবি কভি ঈদ কভি দীৱালী...ছবিখনৰ ষ্টৰি আৰু নিৰ্মাতা চাজিদ নাডিয়াদৱালাৰ... পৰিচালক ফাৰহাদ চামজিৰ... ঈদ ২০২১..'।
ইফালে চালমান খানৰ পৰিৱৰ্তী ছবিখনৰ বাবে আগতীয়াকৈ টুইটযোগে শুভেচ্ছা জ্ঞাপন কৰিছে খিলাড়ী কুমাৰ অক্ষয় কুমাৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
প্ৰাগজ্যোতিষ বাৰ্তা, নলবাৰীৰ পৰা কুলদীপ গৌতম শৰ্মা, ৬ জুনঃ বাক্সা জিলাৰ পাখামাৰাত আজি কোকৰাঝাৰ লোকসভা সমষ্টিৰ সাংসদ নৱ কুমাৰ শৰণীয়াৰ উদ্যোগত বিশ্ব পৰিৱেশ দিৱস পালন কৰা হয়।
দিৱস উপলক্ষে গ্ৰহণ কৰা গছপুলি ৰোপণ কাৰ্যসূচী সাংসদ নৱ শৰণীয়াই শুভাৰম্ভ কৰাৰ পিচতে বিটিচিৰ এম চি এৰ এ বনমালী দাস, বনমালী ৰাভা, প্ৰাক্তন বিধায়ক পানীৰাম ৰাভা, অবড়ো সুৰক্ষা সমিতিৰ সম্পাদক মাধৱ ৰাজবংশী, বাগানপাৰা পৰিষদীয় সমষ্টিৰ গণ সুৰক্ষা পাৰ্টীৰ প্ৰাৰ্থী তৃষ্ণা মেধিসহ কেইবাগৰাকীও জ্যেষ্ঠ নাগৰিকে প্ৰায় এশডাল গছপুলি ৰোপণ কৰে।
পৰিৱেশ দিৱসৰ গছপুলি ৰোপণ কাৰ্যসূচী শুভাৰম্ভ কৰি সাংসদগৰাকীয়ে প্ৰাকৃতিক ভাৰসাম্য ৰক্ষাৰ বাবে সকলোকে গছপুলি ৰোপণ কৰিবলৈ আহ্বান জনায়।
|
মোদী vs গুগল\nদেশৰ প্ৰধানমন্ত্রী নৰেন্দ্ৰ মোদী আৰু চচিয়েল মিডিয়া'ৰ মধুৰ সম্পৰ্ক সকলোৰে জ্ঞাত, বিশেষকৈ গুগলৰ সৈতে । শেহতীয়াকৈ নৰেন্দ্ৰ মোদী দাঙৰীয়াই উত্তৰ প্ৰদেশৰ এখন নিৰ্বাচনী সভাত কৈছিল যে 'যদি আপুনি "গুগল'ত চাৰ্ছ" কৰে তেন্তে সবাতোতকৈ অধিক যোক্স (কৌতুক) আপুনি ৰাহুল গান্ধীৰ ওপৰত পাব'। কথাষাৰ সঁচাকৈ হাস্যকৰ আৰু নিঃসন্দেহ তেখেতৰ এই ভাষ্য শুনি সকলোৱে খুব আমোদো পালে। কিন্তু তেওঁৰ এই ভাষ্য শুনি মই ক্ষন্তেকতে ভাবিবলৈ ধৰিলো তেখেতে গম কেনেকৈ পালে যে গুগলত সবাতোতকৈ অধিক যোক্স কাৰ ওপৰত তৈয়াৰ হৈছে ?\nঅৰ্থাৎ যেতিয়া মোদীয়ে নিজেই কৈ যে তেখেতে ছুটি নোলোৱাকৈ ২০ ঘন্টা কাম কৰে তথা ৩ ঘন্টা শুৱে তাৰ মানে এইটো নেকি যে পৃথিৱীৰ আটাইতকৈ ডাঙৰ লোকতন্ত্ৰৰ প্ৰধানমন্ত্ৰী জনে অফিছত বহি নিজৰ কম্পিউটাৰৰ দ্বাৰা গুগলত এইটো সন্ধান কৰে যে আটাইতকৈ অধিক যোক্স কাৰ ওপৰত তৈয়াৰ হৈছে ? কোনে নিজৰ স্নানাগাৰত কেনেকৈ গা ধুৱে ? নে কাৰ জন্ম-পত্ৰিকাত কি লিখা আছে ?\nআচলতে ৰাহুল গান্ধীক কৌতুকৰ জৰিয়তে কটাক্ষ কৰাৰ আঁৰত মোদীৰ উদ্দেশ্যে কি আছিল ? শেহতীয়াকৈ "বার্সন-মার্সটেলাৰ'ৰ" এক অধ্যয়নৰ অনুসৰি তেওঁ চচিয়েল মিডিয়াত বিশ্বৰ আটাইতকৈ জনপ্ৰিয় ব্যক্তিৰ তালিকাত শীৰ্ষক স্থান লাভ কৰাৰ অহংকাৰ ? নে অতি কৌশলগত ভাৱে জনসাধাৰণক অৱগত কৰা যে এই কাম "ডিজিটেল ইন্ডিয়া'ৰ অন্তৰ্গত ইন্টাৰনেটত বিৰোধী দলৰ বিৰূদ্ধে এনে যোক্স সমূহ তৈয়াৰ কৰাৰ বাবে তেখেতৰ পাৰ্টিয়ে প্ৰস্তুত কৰা এক বিশেষ গোটৰ।\nআপোনাৰ ওপৰত অভিযোগ উত্থাপন হৈ থাকে যে অধিকতম সময় আপুনি বিদেশতে কটায়। তাকো আকৌ দেশত আহি আপুনি অফিছত বহি গুগলত এনে সন্ধান কাৰ্যত লিপ্ত থাকে যে সবাতোতকৈ অধিক যোক্স কাৰ ওপৰত তৈয়াৰ হৈছে ! তৎসত্বেও আপুনি পাব্লিক ৰেলীত প্ৰায়ে কৈ যে মোৰ লগত গাড়ী-মটৰ নাই। মোদী ডাঙৰীয়া, আপোনাৰ ওচৰত গাড়ী-মটৰ ঠিক তেনেদৰেই নাই যেনেদৰে গাড়ী-মটৰ থকা সকলৰ লগত বাইচাইকেল নাথাকে ।\nলগতে প্ৰশ্ন হয়, আপোনাকতো সকলো ঠাইত উৰা জাহাজতে যাব লগা হয় য'ত বৰ্তমানলৈকে ৯০০ কোটিতকৈও অধিক ধন ব্যয় হৈছে তেন্তে গাড়ী-মটৰ ৰাখিও আপুনি কৰিবনো কি ?\nযদিহে আপুনি এইটো কব বিচাৰিছে যে আপুনি গাড়ী-মটৰ ক্ৰয়ৰ বাবে অক্ষম তেন্তে এইটোও তেনে এটা কৌতুক, যিটোক গুগলত চাৰ্ছ কৰিব পৰা যায়। মইতো ভাবোঁ আপুনি যদি নিজৰ পোছাকৰ মূল্যতে ২০ শতাংশ হ্ৰাস কৰি দিয়ে তেন্তে গাড়ী-মটৰ অথবা উৰা জাহাজৰ কথা বাদেই দিলো, ইছৰো'ৰ দৰে নিজৰ বিল্ডিংৰ চাদৰ পৰা নিজা চেটেলাইটো মহাকাশলৈ এৰিব পাৰিব। আৰু এই চেটেলাইটৰ মাধ্যমেৰে আপুনি যিকোনো বস্তু (Including Jumla) ইমান দূৰত্বলৈকে পেলাব পাৰিব যিমান দূৰত্বলৈ বৰ্তমান আপোনাৰ বাবে পেলোৱা মাথোঁ কাল্পনিক !\nচচিয়েল মিডিয়াত জনপ্ৰিয়তা অৰ্জনেৰে যদি কোনো ব্যক্তি মহান হব পাৰে তেন্তে মলালা ইউসুফজাই আৰু কৈলাশ সত্যার্থীৈৰ দৰে ব্যক্তিক ব্যাখ্যা কৰাৰ বাবে আন শব্দৰ প্ৰয়োজন।\nআৰু শেষত এয়াই কম যে মোদী ডাঙৰীয়া, গুগলৰ কোনো চাৰ্ছক আপোনাক গম্ভীৰতাৰে লব নালাগে কিয়নো যোৱা বছৰ এই গুগলেই 'পৃথিৱীৰ ১০ কুখ্যাত অপৰাধী' চাৰ্ছ কৰাত আপোনাৰ ফটোও প্ৰদৰ্শিত কৰিছিল ! গতিকে গুগলৰ চাৰ্ছৰ আধাৰত আপুনি ৰাহুল গান্ধীক "যকৰ" (ফটুৱা) কোৱাত লোকে হাঁহিব ঠিকেই কিন্তু আনহাতে সেই গুগলৰ চাৰ্ছৰ আধাৰত কোনোবাই যদি আপোনাক কিবা কয় তেন্তে আপুনি দুঃখিত হব, আপুনি ক্ষোভিত হব। আৰু অন্ততঃ আপুনি ক্ষুব্ধ নহ'ব... কিয়নো দেশত অসহিষ্ণুতা ইতিমধ্যেই বৃদ্ধি পাইছে ।।।\nক'লা ৩০ অক্টোবৰ আৰু ন্যায়\nআজি ৩০ অক্টোবৰ; অসমৰ ইতিহাসৰ ক'লা দিন, হয় অসম কঁপাই যোৱা সেই ভয়াবহ বিস্ফোৰণৰ আজি অষ্টম বাৰ্ষিকী, সেই দিনটোৰ কথা মনত পৰিলে আজিও অসম বাসীৰ বুকু কঁপি উঠে।\nগুৱাহাটী, বৰপেটাৰোড, কোকৰাঝাৰ, বঙাইগাঁৱত মিলি মুঠ দহটা ধাৰাবাহিক বিস্ফোৰণত প্ৰাণ গৈছিল ৮০ জনকৈ নিৰীহ লোকৰ লগতে আহত হৈছিল ৫০০ তকৈ অধিক লোক, কোনোবাই যদি নিজৰ আপোনজনক হেৰুৱাইছিল আন কোনোবাই আকৌ জীৱনটোৰ বাবে বিকলাংগ হল আৰু আজিলৈকে সেই পীড়িত পৰিয়াল সকল চৰকাৰী সাহাৰ্য্যৰ পৰা বঞ্চিত, লগতে নাপালে ন্যায় ।\nCBI ৰ তদন্তত বোমা- বিস্ফোৰণৰ ঘটনাৰ আঁৰত বড়ো উগ্ৰপন্থী সংগঠন NDFB ওলাল আৰু মূল খলনায়ক NDFB গোটৰ মূৰব্বী ৰঞ্জন দৈমাৰী, কিন্তু আজি ৰঞ্জন দৈমাৰী কত ? হয় মুক্ত আকাশৰ তলত বিচৰণ কৰি আছে ৮০ জনকৈ লোকৰ প্ৰাণ কাঢ়ি নিয়া হত্যাকাৰী ৰঞ্জন দৈমাৰী।\nদুদিন মান জেলত থাকি আমাৰ ন্যায়পালিকাৰ দুৰ্বলতাৰ সুযোগত ৰঞ্জন দৈমাৰী দৰে সন্ত্ৰাসবাদী বাহিৰলৈ ওলাই আহে, আৰু বৰ্তমান সেই ৰঞ্জন দৈমাৰী বিভিন্ন সভা সমিতিত মুখ্য অতিথি হিচাপে উপস্থিত থাকে লগতে এনে হত্যাকাৰীক ফুলাম গামোচাৰে আদৰণি জনোৱা লোকৰো অভাৱ নাই আমাৰ সমাজত ।\nমুম্বাই আক্ৰমণকাৰী আজমল কাছাব হওক বা য়াকুব মেমন যিদৰে সিহঁতক ভাৰতৰ ন্যায়পালিকাই ফাঁচী দি পীড়িত পৰিয়াল বৰ্গক ন্যায় প্ৰদান কৰিলে যোৱা ৮ বছৰে অসমৰ দুৰ্ভগীয়া পীড়িত পৰিয়ালৰ লগত কিন্তু তেনে হোৱা দেখা নগল।\nপ্ৰশ্ন হয়... গৰিহণা দিম কাক ? কাকেই বা ধিক্কাৰ দিম ?? এয়াই আমাৰ ন্যায়পালিকা, এয়াই ভাৰতৰ ফোপোলা ন্যায়িক ব্যৱস্থাপ্ৰণালী !\nএনে দুৰ্বল ন্যায়িক ব্যৱস্থাৰ বাবেই প্ৰতিদিনে জন্ম লৈ আছে ৰঞ্জন দৈমাৰী'ৰ দৰে শ শ সন্ত্ৰাসবাদী যিয়ে নিৰীহ লোকৰ তেজেৰে ফাঁকু খেলিবলৈ কুণ্ঠাবোধ নকৰে আৰু প্ৰান হেৰুৱাব লগা হৈ সাধাৰণ জনতাই !\nশেষত ৩০ অক্টোবৰ, ২০০৮ চনৰ দৰে বোমা বিস্ফোৰণ যেন ভাৰতত তথা অসমৰ অন্য ঠাইত পুনৰাবৃত্তি নহ'য়, তাৰে কামনা কৰিছো।\nলগতে যি সকল মানুহে অসমৰ সেই ক'লা দিনটোত বোমা বিস্ফোৰণত মৃত্যুক সাৱটি লৈছিল তেওঁলোকৰ বাবে প্ৰাৰ্থনা কৰিছো যে তেওঁলোকৰ বিদেহী আত্মাই চিৰ শান্তি লাভ কৰক।
|
'গুৰুবাৰ্তা'ৰ যোগেদি সকলো শিক্ষাগুৰুলৈ সশ্ৰদ্ধ প্ৰণিপাত জনাইছো। এইবাৰ গুৰুবাৰ্তাৰ চতুর্থ প্ৰকাশ( ২য় বছৰ প্ৰথম প্ৰকাশ) । বৈদ্যুতিন মাধ্যমত প্ৰকাশ পোৱা জিলা অন্তঃকৰণ গোট (DACG) তৰফৰ পৰা আলোচনীখন প্ৰকাশৰ মুখ্য উদ্দেশ্য হৈছে শিক্ষা গুৰুসকলৰ মনৰ বতৰা জানিব পৰা লগতে তেখেতসকলৰ দিহা পৰামৰ্শৰে জিলাখনৰ ছাত্র-ছাত্ৰীৰ শৈক্ষিক উত্তৰণ নিশ্চিত কৰা। বিভিন্ন সময়ত বিদ্যালয় সমূহত হৈ থকা কামবোৰৰ বিষয়ে প্ৰকাশ কৰাৰ মাধ্যম বিচাৰি নাপাওঁ, যি কামে হয়তো আৰু আন বহু বিদ্যালয়ৰ শৈক্ষিক উত্তৰণৰ বাট প্ৰশস্ত কৰিব পাৰে। গুৰুবাৰ্তাৰ মাধ্যমেৰে আপোনাসৱৰ উদ্ভাবনীমূলক কামবোৰ প্ৰকাশৰ বাবে আমি ইচ্ছুক।
সাম্প্রতিক সময়ত ক'ভিড-১৯ অতিমাৰীৰ ভয়াবহ সংক্রমণৰ বাবে চৰকাৰীভাৱে বিদ্যালয় সমূহ বন্ধ হৈ পৰিছে। এনে পৰিস্থিতিতো ছাত্র ছাত্রীয়ে ঘৰত থাকিয়েই শিকনৰ ফলাফল সমূহ আয়ত্ব কৰাবৰ বাবে শিক্ষক- শিক্ষয়িত্ৰী, অভিভাবক অভিভাৱিকাসকলৰ সমন্বিত প্ৰচেষ্টাৰ প্ৰয়োজন। সেয়েহে সকলোৰে প্ৰচেষ্টাত ছাত্র-ছাত্ৰীৰ শিকন ঘাটি নোহোৱাকৈ আগবঢ়াই নিব লাগিব।
ৰাষ্ট্ৰীয় শিক্ষা নীতি ২০২০ ৰ আধাৰত প্ৰাক্তন প্ৰাথমিক পৰ্যায়ৰ পৰা বুনিয়াদী শিক্ষা আৰু সংখ্যা জ্ঞানৰ (Foundational Literacy And Numeracy) ওপৰত গুৰুত্ব প্ৰদান কৰা হৈছে। ইয়াত পঠনত অগ্ৰাধিকাৰ দিয়া হৈছে। ইয়াৰ যোগেদি প্ৰাৰম্ভিক পৰ্যায়ৰ পৰা শিশু সকলে আখৰ চিনি পাব, শব্দ আৰু বাক্য গঠন কৰিব পাৰিব। এই ক্ষেত্রত মৌখিক ভাষা বিকাশতো প্ৰাধান্য দিয়া হৈছে। সাধু কোৱা, আকস্মিক বক্তৃতা, তৰ্ক প্ৰতিযোগিতা আদি কাৰ্য্যৰ যোগেদি ছাত্র-ছাত্ৰীৰ মৌখিক ভাষাৰ বিকাশ সাধন কৰা ।
পঠনৰ গুৰুত্ব অনুধাৱন কৰি এইবাৰ পহিলা জানুৱাৰী ২০২২ৰপৰা "১০০ দিনীয়া পঠন অভিযান" আৰম্ভ কৰা হৈছে। বিদ্যালয় বন্ধ থাকিলেও বিভিন্ন ক্ৰিয়াকলাপৰ যোগেদি ছাত্র-ছাত্ৰীৰ পঠন অভ্যাস ঘৰতে গঠন কৰাৰ বাবে চেষ্টা কৰিব লাগিব। বিদ্যালয় পুথিভঁৰালৰ পুথিসমূহ ছাত্র-ছাত্ৰীক অভিভাৱকৰ যোগেদি দিয়াৰ ব্যৱস্থা কৰাৰ লগতে ছাত্র-ছাত্ৰীক গল্প, কবিতা, প্ৰৱন্ধ আদি লিখিবৰ বাবে উদগনি যোগাব। ইয়াৰ বাবে লাগিব পৰিকল্পনা আৰু কাৰ্য্যকৰীকৰণৰ বাবে বিদ্যালয় পৰিচালনা সমিতি, অভিভাৱকৰ অভিভাৱিকাসকল আৰু স্হানীয় ৰাইজৰ সহযোগিতা নিশ্চিত কৰা।
সদৌ শেষত জিলা অন্তঃকৰণ গোটৰ সভানেত্রীকে মুখ্য কৰি সকলো সদস্য তথা শিক্ষাগুৰুলৈ ধন্যবাদ জনাইছোঁ। আশা ৰাখিছো গুৰুবাৰ্তাই জিলাখনৰ শৈক্ষিক উত্তৰণৰ বাটকটীয়া হ'ব।
|
শাসনলৈ আহি সাৰদা, ৰ'জভেলীৰ ফাইল খুলিব ৰূপজ্যোতিয়ে! Prag News : Best Assamese News Channel, Latest Assam News Live Today , North East Breaking News\nশাসনলৈ আহি সাৰদা, ৰ'জভেলীৰ ফাইল খুলিব ৰূপজ্যোতিয়ে!\nধিং : ২০২১ত চৰকাৰ গঠনৰ পাছতে প্ৰথমে খোল খাব সাৰদা আৰু ৰ'জভেলীৰ ফাইল। এই মন্তব্য কংগ্ৰেছৰ বিধায়ক ৰুপজ্যোতি কূৰ্মীৰ। দেওবাৰে বটদ্ৰৱা থানত উপস্থিত হৈ এই মন্তব্য কৰে বিধায়ক কুৰ্মীয়ে।\nআৰু পঢ়িব পাৰিব :হৃদৰোগ : স্বাস্থ্য সুস্থিৰ যদিও নিৰন্তৰ চিকিৎসকৰ নিৰীক্ষণত গাংগুলী\nসমাগত বিধানসভা নিৰ্বাচনত কংগ্ৰেছৰ ফলাফলক লৈ তেওঁ আশাবাদী বুলিও ব্যক্ত কৰে। ইপিনে কংগ্ৰেছ আৰু এআইইউডিএফৰ মিত্ৰতা কোনোপধ্যে সম্ভৱ নহয় বুলিও মন্তব্য কৰে ৰুপজ্যোতিয়ে। তেওঁৰ মতে, মিত্ৰতা হ'লে দুয়োটা দলৰে ক্ষতি হ'ব।\nআৰু পঢ়িব পাৰিব :মৰিয়নিত গুলীবিদ্ধ মৃতদেহ উদ্ধাৰক লৈ চাঞ্চল্য\n২০২১ত মন্ত্ৰী হৈয়েই নৰেন্দ্ৰ মোডীয়ে নোৱাৰা কাম সম্ভৱ কৰিব বুলিও দাবী কৰে বিধায়কগৰাকীয়ে। আনহাতে, চুইছ বেংকৰ পৰা ধন আনি মাইক্ৰ ফাইনেন্সে জুৰুলা কৰা অসমৰ দৰিদ্ৰ মহিলাক উদ্ধাৰ কৰিব বুলিও তেওঁ মন্তব্য কৰে।
|
জ্ঞান-মালা/বৰষুণ - ৱিকিউৎস\n←অহঙ্কাৰী হোৱা উচিত নহয়\nজ্ঞান-মালা (১৯০৯) লেখকঃ হেমপ্ৰভা দাস\n10801জ্ঞান-মালা - বৰষুণহেমপ্ৰভা দাস১৯০৯\nপুৱা উঠি দেখিছিলোঁ আকাশ নিৰ্ম্মল। কতো অলপো ডাবৰৰ সঁচ নাই। কিন্তু দুপৰীয়া হঠাৎ ডাৱৰে আকাশ ঢাকি কলা কৰি আনিলে। অলপ পাচতে গিৰগিৰাই বৰষুণ পৰিব ধৰিলে। নিৰ্মল আকাশত এই কলা কলা ডাৱৰবিলাক যে দিছেহি এই ডাৱৰবিলাক নো কিহৰ পৰা উৎপত্তি হল?\nআকাশত ডাৱৰে দেখা দিলেই তোমালোকে বুজা যে অপলতে বৰষুণ আহিব; কিন্তু মোক কব পাৰিবানে [ ৬ ] এই ডাৱৰবিলাকে কেনেকৈ নিজৰ ৰূপ সলাই বৰষুণৰ ৰূপ ধৰি পৃথিবীত পৰিবলৈ সমৰ্থ হয়? সদায় ঘটিব লাগিছে দেখি অতি সামান্য ভাবি বহুতে এই বিলাক প্ৰশ্ন মনলৈ নানে, কিন্তু এই সামান্য কথাবোৰৰ ইতিহাস জানিব পাৰিলে আমাৰ মনত নথৈ ৰঙ্গ লাগে আৰু এই সামান্য কথাবোৰৰ ইতিহাসেই আমাৰ দেখা আৰু চিন্তা কৰিব পৰা শক্তি বঢ়াই দিয়ে।\nতোমালোক সকলোৱে জানা যে পানীযে তিনি বিধ আকৃতি ধৰিব পাৰেঃ- জুলীয়া আকৃতি যেনে পানী, গোটমৰা আকৃতি যেন বৰফ বা বৰষুণত পৰা শিল আৰু তাপ পালে পানীয়ে যি আকৃতি ধৰে সেয়ে হল ভাপ বা ধোঁৱা। এই ভাপবিলাকৰ পৰাই ডাৱৰ ও বৰষুণৰ উৎপত্তি হয়।\nএটা টেকেলিত পানী থৈ তলত জাল দিলে দেখিবা জুইৰ তাপ পাই ভিতৰৰ পানীবোৰ ধোঁৱা হৈ টেকেলিৰ মুখে দি ওলাব ধৰিছে। বেচি পৰ জুইৰ ওপৰত থাকিলে টেকেলিটোৰ সকলো পানী নোহোৱা হৈ যাব। এই পানী কলৈ গল? নষ্ট হল নেকি? নষ্ট হোৱা নাই, তাপ পাই পানীৰ পৰমাণুবিলাক ইটো সিটোৰ পৰা আতৰা আতৰি হৈ ভাপ ৰূপে বায়ুত আশ্ৰয় [ ৭ ] লৈছে মাথোন। চাৰিও কাষৰৰ বায়ুতকৈ এই ভাপবিলাক পাতল বুলি লাহে লাহে ওপৰলৈ উঠিব ধৰে। তলৰ বায়ুতকৈ ওপৰৰ বায়ু চেঁচা, সেই কাৰণে ঠাণ্ডা লাগি আকৌ অণুবিলাক পৰম্পৰ লগালগি হৈ পানীৰ কনিকা ৰূপে চকুৰে মনিব পৰা হয়। এই বিলাকেই ডাৱৰ। ওপৰৰ চেঁচা বতাহবিলাক আৰু বেচি চেঁচা হলেই ডাৱৰৰ অণুবিলাক আৰু বেচি ঘন হৈ বেচি গধুৰ হোৱাত বতাহে ধৰি ৰাখিব নোৱাৰা হলেই বৃষ্টিৰূপে মাটিত পৰেহি। ভাপ, ডাৱৰ আৰু পানী একে পদাৰ্থই; খালি তাপ পালে ভাপৰ ৰূপ ধৰে, ঠাণ্ডা লাগিলে ডাৱৰ হয় আৰু বেচি ঠাণ্ডা লাগিলে বৰষুণ ৰূপে আকৌ পানীৰ ৰূপ ধৰে।\n"https://as.wikisource.org/w/index.php?title=জ্ঞান-মালা/বৰষুণ&oldid=86651"ৰ পৰা অনা হৈছে\nশেষ সম্পাদনা কৰা হৈছে ১৮ ছেপ্টেম্বৰ ২০২০ তাৰিখে ১২ঃ৫৫ বজাত\nএই পৃষ্ঠাটো শেষবাৰৰ কাৰণে ১৮ ছেপ্টেম্বৰ ২০২০ তাৰিখে ১২ঃ৫৫ বজাত সলনি কৰা হৈছিল।
|
বিগত দহ বছৰ ধৰি বিজেপিৰ দখলত থকা সন্মানীয় গুৱাহাটী লোকসভা সমষ্টিবাসীয়ে এইবাৰ পৰিৱৰ্তন বিচাৰিছে। এই মন্তব্য গুৱাহাটী লোকসভা সমষ্টিৰ কংগ্ৰেছ দলৰ প্ৰাৰ্থী ববিতা শৰ্মাৰ।
বুধবাৰে কৃষ্ণাইত এখন নিৰ্বাচনী সভাত অংশগ্ৰহণ কৰি গোৱালপাৰাৰ ঐতিহাসিক টুক্ৰেশ্বৰী দেৱালয়ত মা ভগৱতীৰ আশীৰ্বাদ বিচাৰি অহা ববিতা শৰ্মাই সাংবাদিকৰ আগত এই মন্তব্য কৰে।
সাংবাদিকে বিজেপি প্ৰাৰ্থী কুইন ওজা সম্পৰ্কে সোধা এক প্ৰশ্নৰ উত্তৰত বিজেপিৰ প্ৰাৰ্থীগৰাকী কোনো ফেক্টৰ নহয় বুলি উল্লেখ কৰে ববিতা শৰ্মাই। লগতে কয় যে প্ৰকৃতাৰ্থত কংগ্ৰেছ দলহে আদৰ্শৰ দল আৰু সেই কথা এতিয়া ৰাইজে বুজি উঠিছে।
শেহতীয়াকৈ বিজেপিৰ প্ৰাৰ্থী কুইন ওজাই শিক্ষাগত অৰ্হতা সম্পৰ্কত এক বিৰ্তকত সোমাই পৰা ঘটনাক কংগ্ৰেছ দলৰ প্ৰাৰ্থীগৰাকীয়ে সমালোচনা কৰে।
বিজেপিৰ প্ৰাৰ্থীগৰাকীৰ শিক্ষাগত অৰ্হতাৰ সম্পৰ্কত উঠা অভিযোগৰ ভিত্তিত শীঘ্ৰে তদন্ত কৰিবলৈ ববিতা শৰ্মাই চৰকাৰক আহ্বান জনায়। গুৱাহাটীৰ দৰে এটা সন্মানীয় সমষ্টিত শিক্ষাগত অৰ্হতাৰ জালিয়াতি লজ্জাজনক বুলি উল্লেখ কৰে ববিতা শৰ্মাই।
টুক্ৰেশ্বৰী দেৱালয়ত উপস্থিত হোৱাৰ আগতে ববিতা শৰ্মাই কৃষ্ণাইৰ এখন সভাত অংশগ্ৰহণ কৰি বিজেপি দলক কঠোৰ ভাষাৰে সমালোচনা কৰে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
নৱনিতা বৰুৱা দম্পত্তিৰ একমাত্ৰ সন্তান। অতি মৰমেৰে ডাঙৰ দীঘল কৰিছে মাক-দেউতাকে। ছোৱালী বুলি কেতিয়াও অৱহেলা কৰা নাই। চহৰৰ বিখ্যাত ইংৰাজী মাধ্যমৰ বিদ্যালয়খনতে নৱনিতাৰ নামভৰ্ত্তি কৰি দিলে বৰুৱাই। পঢ়া-শুনাত নৱনিতা মেধাৱী বুলিয়েই পৰিচয় আছিল। প্ৰৱেশিকা পৰীক্ষা আৰু উচ্চতৰ মাধ্যমিক চুড়ান্ত পৰীক্ষাত সুখ্যাতিৰে উত্তীৰ্ণ হৈ নৱনিতা দিল্লী বিশ্ববিদ্যালয়ত উচ্চশিক্ষা গ্ৰহণ কৰিবলৈ ইচ্ছা প্ৰকাশ কৰিলে। প্ৰথমতে, মাক-দেউতাকে পঠিয়াবলৈ অনিচ্ছা প্ৰকাশ কৰিছিলে যদিও শেষত পঠিয়াবলৈ মান্তি হ'ল।
অনলাইনযোগে প্ৰ-পত্ৰ পূৰণ কৰি দিল্লী বিশ্ববিদ্যালয়ত নাম ভৰ্তি কৰিবলৈ যো জা কৰিলে। সময়ত মাক-দেউতাকে ছোৱালীজনীক দিল্লীত থবলৈ বুলি ৰাওনা হ'ল। দিল্লী পাই তেওঁলোকে হোটেলৰ কোঠা এটা লৈ অলপ জিৰনী লৈ বিশ্ববিদ্যালয় বুলি ওলাল। টেক্সি এখন লৈ তেঁওলোকে গন্তব্য স্থান পালেগৈ। নামভৰ্ত্তিৰ সকলো কাম সুকলমে হৈ যোৱাত নৱনিতাৰ মনত বৰ আনন্দ। তাইৰ আনন্দ দেখি মান-দেউতাকেও মনত বৰ সুখ অনুভৱ কৰিলে। ৰংমনেৰে পুণৰ হোটেললৈ উভতি আহিলে। পিছদিনা ৰাতিপুৱা চাহ- জলপান খাই, থকা- মেলাৰ ব্যৱস্থা কৰিবলৈ হোষ্টেল বিচাৰি ওলাই গ'ল। বিশ্ববিদ্যালয়ৰ অলপ আতৰত এখন ব্যক্তিগত ছোৱালী হোষ্টেল পালে। হোষ্টেলৰ গৰাকীৰ পৰা জানিবলৈ পালে যে তেওঁলোকৰ তাত কেইবাগৰাকীও অসমৰ ছোৱালী আছে। ছোৱালীবোৰক তাত বৰ সুৰক্ষিত কৰি ৰখা হয়। এনেদৰে সকলো বন্দবস্ত কৰি তেওঁলোক ঘুৰি আহিল। হোটেলতে দুপৰীয়াৰ আহাৰ গ্ৰহণ কৰি নৱনিতাৰ দৰকাৰী বস্তুবোৰ বজাৰ কৰিবলৈ বজাৰলৈ ওলাল। বজাৰ- সমাৰ কৰি ছোৱালীজনী থিতাপি লগাই থৈ পিছদিনা মাক- দেউতাক ঘৰলৈ বুলি উভতিলে।
একমাত্ৰ ছোৱালীজনীক এৰি থৈ আহি তেওঁলোকৰ মনটো শোকে খুন্দা মাৰি ধৰিছে। কিন্তু অস্থিৰ হোৱা নাই। কাৰণ বৰুৱা- বৰুৱানীয়ে কেতিয়াও নৱনীতাক ছোৱালী বুলি শাৰীৰিক আৰু মানসিকভাৱে দুৰ্বল বুলি ভবা নাছিল। আত্মনিৰ্ভৰশীল কৰিবলৈ সদায় যত্ন কৰিছিল। নৱনিতা ল'ৰা এজনতকৈ কোনো গুনে কম নাছিল। এনেকৈয়ে সময়ৰ সোঁতত নৱনিতা পঢ়া-শুনাত ব্যস্ত হৈ পৰিল। মাক-দেউতাকেও নিজ নিজ কৰ্মত নিজকে আত্মনিয়োগ কৰিলে। টেলিফোনৰ জৰিয়তে সকলো সময়তে খবৰৰ আদান-প্ৰদান হৈয়ে থাকে।
এদিনাখন বিশ্ববিদ্যালয়লৈ যোৱা বাটত গাড়ীৰ বাবে অপেক্ষা কৰি থাকোতে এজন অচিনাকী ল'ৰাই নৱনিতাক তাৰ বাইকতে বিশ্ববিদ্যালয় যাব পাৰিব বুলি অনুৰোধ জনালে। প্ৰথমতে তাই অস্বীকাৰ কৰিছিল যদিও অসমৰে ল'ৰা বুলি জনাত যাবলৈ মান্তি হ'ল। বাটতে তেওঁলোকৰ চা-চিনাকী হ'ল। তেওঁৰ নাম নিশান্ত। ঘৰ গোলাঘাটত। তেওঁ দিল্লী বিশ্ববিদ্যালয়ৰ স্নাতকোত্তৰ শ্ৰেণীৰ ছাত্ৰ। এনেকৈয়ে দুয়োৰে মাজত বন্ধুত্ব গঢ়ি উঠিল। লাহে লাহে তেওঁলোকৰ বন্ধুত্বই প্ৰেমৰ ৰূপ ল'লে। বন্ধৰ সময়ত ঘৰলৈ আহিলে দুয়ো একেলগে আহে আকৌ একেলগে উভতি যায়। এনেকৈয়ে দুয়ো পঢ়া-শুনা সমাপ্ত কৰি অসমতে চাকৰি কৰিব বুলি উভতি আহিল। ভাগ্যক্ৰমে দুয়ো গুৱাহাটীতে বেলেগ বেলেগ বিভাগত নিযুক্তি লাভ কৰিলে। মাজে মাজে নিশান্তই নৱনিতাৰ আগত বিয়াৰ কথা উলিয়াই কিন্তু মাক-দেউতাকৰ একমাত্ৰ সন্তান হোৱা হেতুকে তেওঁলোকক অলপ সময় দিয়াৰ অজুহাতত নৱনিতাই কথাটো পিছুৱাই থাকে।
বহাগ বিহুৰ সময়ত নিশান্তই তেওঁৰ সহকৰ্মী এজনক লৈ নৱনিতাহতৰ ঘৰ ওলালগৈ। তেওঁ ভয়ে ভয়ে নৱনিতাৰ মাক-দেউতাকক বিয়াৰ প্ৰস্তাৱ দিলে। নৱনিতাৰ সন্মতি লৈ মাক-দেউতাকে তেওঁৰ প্ৰস্তাৱটো গ্ৰহণ কৰিলে। কাৰণ নৱনিতাৰ সিদ্ধান্ত ভুল হ'ব বুলি তেওঁলোকে নাভাৱে।
শুভ দিন এটা চাই তেওঁলোকৰ বিবাহৰ আয়োজন কৰা হ'ল। অতি উলহ-মালহেৰে বৰুৱা দম্পত্তিয়ে নৱনিতাৰ বিয়াখন পাতিলে। বিয়া খাবলৈ অহা নিমন্ত্ৰীত অতিথিসকলে বিয়াখনক লৈ বৰ প্ৰশংসা কৰিলে। শাহু- শহুৰ, জা- বৰজনা, ভতিজাৰে এখন পূৰ্ণ ঘৰলৈ বিয়া হৈ আহি নৱনিতাই নিজকে বৰ সৌভাগ্যৱতি বুলি ভাৱিলে। নৱনিতা আৰু নিশান্তই ছুটিৰ দিনকেইটা গোলাঘাটৰ ঘৰতে থাকিবলৈ সিদ্ধান্ত ল'লে। অতি কম সময়তে নৱনিতাই নিশান্তৰ ঘৰখন আপোন কৰি ল'লে। কণমানি ভতিজাটোৱে খুৰি খুৰি কৰি নৱনিতাৰ পিছ নেৰা হ'ল। শাহু-শহুৰেও নৱনিতাক নিজৰ ছোৱালীৰ দৰেই আকোৱালি ল'লে। কিন্তু নিশান্তৰ বৌৱেকে নৱনিতাক সৰু সৰু কথাতেই অপদস্ত কৰিবলৈ ধৰে। কাৰণ নৱনিতাই বিয়া হৈ আহোতে কোনো বস্তু লগত অনা নাছিল। কাৰণ উচ্চ শিক্ষিতা নৱনিতা যৌতুকৰ ঘোৰ বিৰোধি। নিশান্তৰ ঘৰত কোনো বস্তুৰ অভাৰ নাছিল। কিবা বস্তুৰ দৰকাৰ হ'লে সেইটো হয়টো নৱনিতাই কিনি আনিব। প্ৰতিবেশীসকলকো বৌৱেকে নৱনিতাই লগত একো বস্তু ননা কথাটো বৰ ৰহণ সানি কৈ ফুৰিছিল। এনেকৈ এমাহ ঘৰত থাকি ছুটি শেষ হ'লত তেওঁলোক পুণৰ গুৱাহাটীলৈ উভতি আহিল। মাক-দেউতাকৰ একমাত্ৰ সন্তান হিচাপে নৱনিতাই পিতৃ গৃহতে থাকিবলৈ নিশান্তক অনুৰোধ জনালে। পত্নীৰ অনুৰোধ তেওঁ অগ্ৰাহ্য কৰিব নোৱাৰিলে। তাতে ঘৰত শাহু-শহুৰ দুজন অকলেহে থাকে। গতিকে কোনো ধৰণৰ অসুবিধা নহয়। এনেকৈয়ে সময়বোৰ পাৰ হৈ গৈছে। ফোনযোগে নৱনিতাই গোলাঘাটৰ ঘৰৰ আটাইৰে খা-খবৰ লৈ থাকে।
পূজাৰ বন্ধত তেওঁলোক গোলাঘাটৰ ঘৰলৈ যাবলৈ ওলাল। নিজৰ গাড়ীখনেৰেই তেওঁলোক গোলাঘাটলৈ ৰাওনা হ'ল। দুপৰীয়া গৈ ঘৰত উপস্থিত হ'ল। গা-পা ধূই তেওঁলোকে একেলগে ডাইনিং টেবুলত ভাত খাবলৈ বহিল। সকলোৱে খবৰ-বাতৰি আদান-প্ৰদান কৰি খোৱাত ব্যস্ত। এনেতে বৌৱেকে ঈষৎ হাঁহি এটা মাৰি দেউৰেকক ক'লে, "নিশান্ত তুমি একেবাৰে ঘৰ জোঁৱাই হৈ গ'লা !" কথাষাৰ শুনাৰ লগে লগে সকলোৱে অবাক হৈ বৌৱেকৰ ফালে চালে। নিশান্তই কথাষাৰ পাতলাবলৈ ক'লে, "বৌ, মাক-দেউতাকৰ মৰমৰ মাজত থাকিলে ঘৰ জোঁৱাই হয় নেকি ? ভাড়াঘৰ এটাত থাকিলেটো মা-দেউতাৰ মৰমখিনি নাপালোহেঁতেন।" নৱনিতাৰ কিন্তু মনত বৰ দুখ লাগিল। ছোৱালী এগৰাকীয়ে য'দি মাক-দেউতাক, ঘৰ-দুৱাৰ সকলো এৰি আহি স্বামীৰ ঘৰখন আপোন কৰি ল'ব পাৰে, শাহু-শহুৰৰ শুশ্ৰুষা কৰিব পাৰে, ল'ৰা এজনে শাহু-শহুৰৰ ঘৰত থাকিলে কিয় ঘৰ-জোঁৱাই বুলি মানুহে ইতিকিং কৰে ? জোঁৱাইৰ শাহু-শহুৰৰ প্ৰতি কোনো দ্বায়িত্ব নাথাকে নেকি ? এই প্ৰশ্নটোৱে নৱনিতাক জুমুৰি দি ধৰিলে......... ।
(বোৱাৰী এগৰাকীয়ে শাহু-শহুৰক মা-দেউতা বুলি ভবাৰ দৰে জোঁৱাই এজনেও শাহু-শহুৰক মা-দেউতা বুলি ভাবিলে সম্পৰ্কবোৰ মধুৰ নহ'বনে.........???)
জয়শ্ৰী দুৱৰা,
Share this:
Search for:
Breaking News (4)
Daily Astrology (289)
Editor's Column (1)
Entertainment (386)
International (589)
Reader's Article (853)
Reader's Poetry (804)
Science (33)
|
ইংলেণ্ডৰ বিৰুদ্ধে চলিত চাৰিখনীয়া টেষ্ট শৃ্ংখলাটোৰ বাকী থকা দুখন টেষ্টৰ বাবে টীম ইণ্ডিয়াৰ ১৭জনীয়া স্কোৱাদটো ঘোষণা কৰা হৈছে।
যাদৱে শ্বাৰদুল ঠাকুৰৰ স্থান গ্ৰহণ কৰিছে। শ্বাৰদুল ঠাকুৰে ২০ ফেব্ৰুৱাৰীৰ পৰা অনুষ্ঠিত হ'ব লগা বিজয় হাজাৰে ট্ৰফীত ভাগ ল'ব।
এক সূত্ৰমতে মহম্মদ চিৰাজ আৰু নৱদীপ চাইনীয়ে তৃতীয় টেষ্টত অংশ লোৱাৰ সম্ভাৱনা আছে, কিন্তু সূত্ৰটোৱে প্ৰকাশ কৰা মতে তেওঁলোকৰ ফিটনেছৰ সমস্যা আছে।
উল্লেখযোগ্য যে আহমেদাবাদৰ মটেৰা ষ্টেডিয়ামত ২৪ ফেব্ৰুৱাৰীৰ পৰা অনুষ্ঠিত হ'ব লগা দিবা-নৈশ তৃতীয় টেষ্টখনত গুলপীয়া বল ব্যৱহাৰ কৰা হ'ব।
প্ৰথম টেষ্টত ২২৭ ৰাণত পৰাজীত হোৱাৰ পাছত ভাৰতীয় দলটোৱে দ্বিতীয় টেষ্টত ৩১৭ ৰাণৰ বৃহৎ ব্যৱধানত বিজয়ী হৈ শৃংখলাটোত সমতা স্থাপন কৰিছে।
বুধবাৰে নিৰ্বাচক কমিটিয়ে ঘোষণা কৰা স্কোৱাদটোঃ বিৰাট কোহলী (অধিনায়ক), আজিংক্য ৰাহানে (সহঃ অধিনায়ক), ৰোহিত শৰ্মা, মায়ংক আগৰৱাল, শুভমন গীল, চেটেশ্বৰ পুজাৰা, কে এল ৰাহুল, হাৰ্দিক পাণ্ডিয়া, ৰিষভ পণ্ট (উইকেটকীপাৰ), ৰিধিমান সাহা (উইকেট কীপাৰ), ৰবীচন্দ্ৰন অশ্বিন, কুলদীপ যাদৱ, অক্ষৰ পেটেল, ৱাশ্বিংটন সুন্দৰ, ইশান্ত শৰ্মা, যশপ্ৰীত বুমৰাহ আৰু মহম্মদ চিৰাজ।
|
ডিজিটেল ডেস্কঃ অসম প্ৰদেশ কংগ্ৰেছৰ সভাপতি ভূপেন বৰাক কটাক্ষ মন্ত্ৰী পীযুষ হাজৰিকাৰ। সভাপতি বৰাৰ এটা কবিতাৰ আত ধৰি মন্ত্ৰী হাজৰিকাই কটাক্ষ কৰে। মন্ত্ৰী হাজৰিকাই কয় যে, ভূপেন বৰা কংগ্ৰেছ দলৰ এগৰাকী নিষ্কৰ্মা সভাপতি। অসমত কংগ্ৰেছৰ স্থান ৩য়, ৪ৰ্থ স্থানলৈ অৱনমিত হৈছে।
আনহাতে ভূপেন বৰাৰ কবিতা ওপৰত কিবা মন্তব্য দিব লাগে বুলি মন্ত্ৰীগৰাকীয়ে নাভাৱে বুলি উল্লেখ কৰে। স্বভাৱ সুলভভাৱে মন্ত্ৰীগৰাকীয়ে কয় যে, তেখেতে এইবোৰ অকবিতা লিখি হাঁহিয়াতৰ পাত্ৰ হোৱাতকৈ গাঁৱবোৰলৈ গৈ কেনেবাকৈ কংগ্ৰেছক ২নং স্থানলৈ আনিব পাৰে নেকি তাৰ চিন্তা কৰক।
|
ঘটনাৰ বিবৰণী মতে, দেওবাৰে বিয়লি প্ৰায় তিনি বজাত এ-০২-বিচি -৫০৪৫ নম্বৰৰ মেজিক গাড়ী এখনে নগাঁৱৰ পৰা ধিং অভিমুখে গৈ থকা অৱস্থাত কৰৈগুড়িত নিয়ন্ত্ৰণ হেৰুৱাই পথৰ কাষৰ এজোপা গছত প্ৰচণ্ড জোৰেৰে খুণ্ডা মাৰে।
এই দুৰ্ঘটনাটোৰ ফলত যাত্ৰীসকলৰ কথমপি প্ৰাণ ৰক্ষা পৰে যদিও গুৰুতৰভাৱে আহত হয় ৰহিমা খাতুন (৩২), ছাইফুল ইছলাম(৪৮), মৰিয়ম নেচা(৩০) আৰু ছাহজাহান ৰাব্বানী( ৪০)। আহত লোক কেইজনক সংকটজনক অৱস্থাত আৰক্ষীয়ে স্থানীয় ৰাইজৰ সহযোগত লগে লগে বটদ্ৰৱা ক্ষুদ্ৰ প্ৰাথমিক চিকিৎসা কেন্দ্ৰত ভৰ্তি কৰে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
আমেৰিকাৰ প্ৰাক্তন ৰাষ্ট্ৰপতি ডনাল্ড ট্ৰাম্পৰ বিপৰীত স্থিতি গ্ৰহণেৰে প্ৰথমটো পদক্ষেপ ললে নৱনিৰ্বাচিত ৰাষ্ট্ৰপতি বাইডেনঃ
মিঞা বুলি অসমৰ এটা জনগোষ্ঠীক যথেষ্ট ইতিকিং কৰা হৈছিল যদিও আজি এই জনগোষ্ঠীৰ যুৱ চামে যেতিয়া ইয়াক ধনাত্মক ৰূপে লৈ ইয়াৰ প্ৰকৃত অৰ্থ (মুছলমানক কৰা সন্মানজনক সম্ভোধন) উদঙাই দি নিজকে মিঞা বুলি পৰিচয় দিছে এতিয়া এই জনসমষ্টিক আগৰ দৰে মিঞা বুলি ইতিকিং কৰা বহু পৰিমাণে কমিছে। ইয়েই হৈছে সমস্যাক সম্ভাৱনা হিচাপে লোৱাৰ কৌশল।
ভাষা সংস্কৃতি জাতি বা জনগোষ্ঠী এটাৰ মূল পৰিচয়। পৃথিৱীৰ যিকোনো প্ৰান্তত যদি কোনো এজন ব্যক্তিও আছে আৰু তাৰ মুখৰ ভাষা অইন ভাষাতকৈ বেলেগ তেন্তে তেওঁৰ সেই ভাষাৰ অস্তিত্ব ৰক্ষা, সংৰক্ষণ আৰু লিপিবদ্ধ কৰাৰ অধিকাৰ আছে। কিন্তু মিঞা বুলি কোনো ভাষা থকা বুলি মই নাজানো। অৱশ্যে মিঞা বুলি অসমৰ যিটো জনসমষ্টিক বুজোৱা হয় এই জনসমষ্টিৰ শিক্ষিত যুৱ প্ৰজন্মই যদি অনুভৱ কৰে ভাষা ৰক্ষাৰ মানৱীক আৰু মৌলিক অধিকাৰ হিচাপে তেওঁলোকৰ কথিত ভাষাক লিপিবদ্ধ কৰিব লাগে, বিলুপ্তিৰ পৰা ৰক্ষা কৰিব লাগে আৰু প্ৰচাৰ আৰু প্ৰসাৰ কৰিব লাগে তেন্তে কৰিব দিব লাগে আৰু সহযোগিতাও আগবঢ়াব লাগে। কিন্তু এই জনসমষ্টিৰ বিভিন্ন অঞ্চলত বা বিভিন্ন অংশত কথিত ভাষা বেলেগ বেলেগ।
এতিয়া কথা হল মিঞা বুলি কোনো এক নিৰ্দিষ্ট ভাষা যিহেতু নাই গতিকে প্ৰতিটো ভাষাই পৃথকে পৃথকে লিপিবদ্ধ কৰিব লাগিব, নগাঁৱৰ ওপৰত বৰপেটাৰ প্ৰভুত্ব থাকিব নোৱাৰিব বা বৰপেটাৰ ওপৰত নগাঁৱৰ প্ৰভুত্ব থাকিব নোৱাৰিব। প্ৰতিটো কথিত ভাষাই লিপিবদ্ধ আৰু ইয়াৰ অসমীয়া, ইংৰাজী অভিধান প্ৰস্তুত কৰিব লাগিব। ইয়াৰ উপৰিও আটাইতকৈ গুৰুত্বপূৰ্ণ দায়িত্ব হ'ব যাতে এই অস্তিত্ব ৰক্ষাৰ নামত বৃহত্তৰ অসমীয়া জাতিৰ পৰা আমি ফালৰি কাটি নাযাওঁ।
ভাষা সংৰক্ষণ আৰু লিপিবদ্ধৰ এই কাম অসম সাহিত্য সভাৰ লগত থাকি কৰিব লাগিব, পৃথক সাহিত্য সভা গঠন কৰি নহয়। অসমত আহিয়েই এশ বছৰ আগতেই আমাৰ পূৰ্বপুৰুষসকলে অসমীয়া ভাষাক আঁকোৱালি লৈ অসমীয়া হৈ গৈছে। যাৰ ফলত এই জনসমষ্টিৰ কথিত ভাষাটোও পূৰ্বৰ বঙালী ভাষাৰ পৰা বহুদূৰ আঁতৰি আহি অসমীয়া ভাষাৰ লগত মিলি গৈছে। সেইদৰে সংস্কৃতিৰো বহুখিনি পৰিবৰ্তন হৈ অসমীয়াৰ লগত মিলিত হৈ গৈছে আৰু এক নতুন সংস্কৃতিৰ ৰূপ লৈছে। সেয়ে সদায় এক দূৰত্বত ৰাখিব খোজা আৰু অৰ্থনৈতিক, ৰাজনৈতিক আৰু সামাজিক ভাৱে একাষৰীয়া কৰি ৰাখিব খোজা এই জনসমষ্টিৰ প্ৰতিটো খোজ সাৱধানতাৰে আগবঢ়াব লাগিব।
মিঞা সকলেও, দেউৰী, মিচিং, কছাৰী, বড়ো, ৰাভাৰ দৰেই বৃহত্তৰ অসমীয়া জাতিৰ অবিচ্ছেদ্য অংগ হৈ সকলো প্ৰকাৰৰ অধিকাৰ আৰু সৃষ্টিশীলতাত গুৰুত্ব আৰোপ কৰিব লাগিব। কিন্তু এটা কথা কওঁ সাহিত্যই নাই, তাৰ আগতে সাহিত্য সভা কেনেকৈ আহে মই বুজি পোৱা নাই। হয়, এই জনসমষ্টিৰ মাজত যিবোৰ সংস্কৃতিক উপাদান আছে, পূৰ্বৰ সংস্কৃতি আৰু অসমৰ সংস্কৃতি মিলনে যি নতুন সংস্কৃতিৰ ৰূপ লৈছে তাৰ প্ৰচাৰ আৰু প্ৰসাৰত গুৰুত্ব দিব লাগিব, লাগিলে এয়া অসমীয়া আৰু ইংৰাজী সাহিত্যৰ মাধ্যয়মেই হওঁক।
|
ৰাজ্য জোকাৰি যোৱা নগাঁৱৰ বটদ্ৰৱাৰ লালুং গাঁৱৰ বলাৎকাৰ আৰু হত্যাৰ ঘটনাত অভিযুক্ত জাকিৰ হুছেইন নামৰ যুৱকজনক মঙলবাৰে নগাঁৱৰ জিলা আৰু সত্ৰ ন্যায়াধীশে দোষী সাব্যস্ত কৰিছে।
অৱশ্যে অহা ৭ ছেপ্তেম্বৰতহে জাকিৰ হুছেইনৰ শাস্তি ঘোষণা কৰা হ'ব বুলি ঘোষণা কৰিছে জিলা সত্ৰ ন্যায়াধীশ ৰীতা কৰৰ আদালতে।
চলিত বৰ্ষৰ ২৩ মাৰ্চত জাকিৰ হুছেইনে একে গাঁৱৰে এগৰাকী ১৩ বছৰীয়া কিশোৰীক বলাৎকাৰ কৰি জীৱন্তে জ্বলাই দিছিল।
ঘটনাটোৰ পিছতে পলায়ন কৰা নগাঁৱৰ ইটাপাৰা লাওগাঁৱৰ পৰা আৰক্ষীয়ে আটক কৰা জাকিৰৰ বিৰুদ্ধে বটদ্ৰৱা থানাত ৰুজু হোৱা ৬৪/১৮ নম্বৰৰ গোচৰটোতে মঙলবাৰে তেওঁক দোষী সাব্যস্ত কৰা হৈছে।
ঘটনাটোত ব্যাপক ৰাজহুৱা প্ৰতিক্ৰিয়া হৈছিল।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
ডিজিটেল ডেস্কঃ অহা ৭, ৮ আৰু ৯ অক্টোবৰ, ২০২২ তাৰিখৰ পৰা যোৰহাটৰ ড° কুতুবুদ্দিন আহমেদ ক্ষেত্ৰত তিনিদিনীয়াকৈ অনুষ্ঠিত হ'ব সদৌ অসম কবি সন্মিলন। এই সদৌ অসম কবি সন্মিলন ষষ্ঠদশ দ্বি-বাৰ্ষিক পূৰ্ণাংগ যোৰহাট অধিৱেশনৰ অন্তিম দিনাৰ মুকলি সভাত অসমৰ কাব্য আৰু সাহিত্যৰ পথাৰলৈ অনন্য অৱদান আগবঢ়োৱা বিশিষ্ট কবি-সাহিত্যিক সকলক তেখেতসকলৰ জীৱনজোৰা সাধনাৰ বাবে বঁটা প্ৰদান কৰিব।
সদৌ অসম কবি সন্মিলনে প্ৰদান কৰিব লগা ২০১৯-২০২২ বৰ্ষৰ বঁটা সমূহৰ প্ৰাপক সকলৰ নাম ঘোষণা কৰিছে । সেই অনুসৰি সাহিত্যাচাৰ্য ড° নাহেন্দ্ৰ পাদুনক 'সাহিত্য ভাস্কৰ', প্ৰথিতযশা কবি, সাহিত্যিক ড° কৰবী ডেকা হাজৰিকাক 'কাব্যৰত্ন', বিশিষ্ট কবি, সাহিত্যিক তথা সমালোচক ড° মানিক শইকীয়াক 'কবিপ্ৰাণ', বিশিষ্ট কবি, আবৃত্তিকাৰ জুলিয়ানা বেগমক 'কাব্য মহীয়সী', বিশিষ্ট কবি, কাব্য সংগঠক তথা সমালোচক পৰাগজ্যোতি মহন্তক 'ড° কুতুবুদ্দিন আহমেদ কাব্য বঁটা' প্ৰদান কৰিব ।
ইয়াৰ উপৰিও 'পৃথিৱীৰ কবি ৰাম গগৈ বঁটা', 'কবিপ্ৰাণ আনন্দ দত্ত কাব্য বঁটা. 'কাব্যপ্ৰাণ চূজাউদ্দিন আহমদ বঁটা', 'অৱনী চক্ৰৱৰ্তী বঁটা', 'বেণু চিৰিং বঁটা', 'সমাজকৰ্মী ইন্দ্ৰেশ্বৰ মিলি বঁটা', 'জনাৰ্দন শইকীয়া আৰু জয়মতী শইকীয়া সোঁৱৰণী বছৰৰ শ্ৰেষ্ঠ কবিৰ সন্মান', 'সম্প্ৰীতি (টুকটুক) শইকীয়া সোঁৱৰণী বছৰৰ শ্ৰেষ্ঠ যুৱ কবিৰ সন্মান', মিলাৰাম নাথ আৰু অমূল্য শইকীয়া সোঁৱৰণী এককালীন আৰ্থিক সাহায্য' আৰু 'কাব্যশ্ৰী হাজৰিকা বঁটা', প্ৰদান কৰা হ'ব বুলি সদৌ অসম কবি সন্মিলনৰ প্ৰচাৰ সম্পাদক হেমন্ত ভাৰতী আৰু বিশাল অনুৰাগে এই প্ৰতিবেদকক জানিবলৈ দিয়ে ।
|
৩১ আগষ্টত পূৰ্ণাংগ NRC প্ৰকাশ পোৱাৰ প্ৰাকক্ষণত তৎপৰ হৈ পৰিছে কেন্দ্ৰ আৰু ৰাজ্য চৰকাৰ। তালিকাৰ পৰা বাদ পৰিবলগীয়া ব্যক্তিসকলক ডাঙৰ সকাহ আগবঢ়াইছে কেন্দ্ৰীয় গৃহ মন্ত্ৰণালয়ে। কেন্দ্ৰীয় গৃহমন্ত্ৰী অমিত শ্বাহ, কেন্দ্ৰীয় গৃহ সচিব, মুখ্যমন্ত্ৰী সৰ্বানন্দ সোণোৱাল আৰু ৰাজ্যৰ মুখ্য সচিবসহ উচ্চপদস্থ বিষয়াসকলৰ বৈঠকৰ পিছত অমিত শ্বাহে কৰিছে ডাঙৰ ঘোষণা। NRCত নাম বাদ পৰাসকলে বিদেশী ন্যায়াধীকৰণত পুনৰ আবেদন কৰিব পাৰিব।
কেন্দ্ৰীয় গৃহমন্ত্ৰীগৰাকীয়ে জনায় যে ফৰেইনাৰ্ছ এক্ট ১৯৪৬ আৰু ফৰেইনাৰ্ছ (ট্ৰিবিউনেল্ছ) অৰ্ডাৰ ১৯৬৪ অনুসৰি কেৱল বিদেশী ন্যায়াধীকৰণেহে এজন ব্যক্তি বিদেশী হয়নে নহয়, সেই কথা ঘোষণা কৰিব পাৰে। অৰ্থাৎ NRCৰ পৰা বাদ পৰা মানেই ব্যক্তিজন ঘোষিত বিদেশী হৈ নাযায়। এইক্ষেত্ৰত ৰাজ্য চৰকাৰে পৰ্যাপ্ত পৰিমাণ ন্যায়াধীকৰণ ঠায়ে ঠায়ে স্থাপন কৰিব বুলি আশ্বাস দিছে। লগতে যিসকলৰ নাম বাদ পৰিব সেইসকলক আইনগত সহায় আগবঢ়াবলৈ ৰাজ্য চৰকাৰে ল'ব সকলো ব্যৱস্থা।
যিহেতু NRCৰ পৰা বাদ পৰা সকলো লোকে নিৰ্ধাৰিত সময়সীমা অৰ্থাৎ ৬০ দিনৰ ভিতৰত ন্যায়াধীকৰণত আবেদন কৰিবলৈ সক্ষম নহ'বও পাৰে, সেইবাবে কেন্দ্ৰীয় গৃহ মন্ত্ৰণালয়ে আবেদনৰ সময়সীমা ৬০ দিনৰ পৰা ১২০ দিনলৈ বৃদ্ধি কৰিছে। ইয়াৰ লগতে নাগৰিকত্ব (নাগৰিকৰ পঞ্জীয়ন আৰু ৰাষ্ট্ৰীয় পৰিচয় পত্ৰৰ বিষয়) আইন ২০০৩কো সংশোধন কৰা হৈছে। পূৰ্ণাংগ NRC প্ৰকাশ পোৱাৰ সময়ত আইন-শৃংখলাজনিত পৰিস্থিতিৰ উদ্ভৱ নহ'বলৈ চৰকাৰে ইতিমধ্যে কেন্দ্ৰীয় অৰ্ধসামৰিক বাহিনীৰ দল নিয়োগৰ ব্যৱস্থা কৰিছে।
Assam State Highest Civilian Awards : প্ৰথম বাৰৰ বাবে প্ৰদান কৰা হ'ব ৰাজ্যৰ সৰ্বোচ্চ অসামৰিক বঁটা, ৰতন টাটালৈ প্ৰথম সৰ্বোচ্চ বঁটা 'অসম বৈভৱ'
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
|
1. অষ্টম দিনৰ আনুষ্ঠানিকৰ পাছত মোচিয়ে হাৰোণ আৰু তেওঁৰ পুত্ৰসকল আৰু ইস্ৰায়েলৰ পৰিচাৰক সকলক মাতি আনিলে।
2. তেওঁ হাৰোণক ক'লে, "তুমি নিজৰ অৰ্থে, পাপাৰ্থক বলিৰ কাৰণে জাকৰ পৰা এটা নিঘূণ দামুৰি আৰু হোম-বলিৰ কাৰণে এটা নিৰ্ঘূণী মতা মেৰ লৈ, যিহোৱাৰ সন্মুখত উৎসৰ্গ কৰা।
3. আৰু ইস্ৰায়েলৰ সন্তান সকলক তুমি নিশ্চয় কোৱা, 'তোমালোকে যিহোৱাৰ সন্মূখত বলিদান কৰিবৰ অৰ্থে, পাপাৰ্থক বলিৰ কাৰণে এটা মতা ছাগলী আৰু হোমৰ কাৰণে এটা এবছৰীয়া নিঘূণ দমৰা গৰু আৰু এটা এবছৰীয়া নিঘূণ মেৰ পোৱালি,
5. তেতিয়া তেওঁলোকে, মোচিয়ে আজ্ঞা কৰা সকলোকে সাক্ষাৎ কৰা তম্বুৰ দুৱাৰ মুখলৈ নিলে আৰু গোটেই মণ্ডলী ওচৰ চাপি যিহোৱাৰ সন্মূখত থিয় হ'ল।
9. পাছত হাৰোণৰ পুত্ৰসকলে সেই বলিৰ তেজ তেওঁৰ ওচৰলৈ আনিলে; আৰু তেওঁ নিজ আঙুলি তেজত জুবুৰিয়াই বেদীৰ শিঙত লগালে, পাছত অৱশিষ্ট তেজখিনি বেদীৰ মুলত ঢালি দিলে।
10. কিন্তু পাপাৰ্থক বলিৰ তেল, ঘিলা দুটা আৰু কলিজাৰ ওচৰত থকা তেলীয়া ভাগ বেদীত দগ্ধ কৰিলে। যিহোৱাই দিয়া আজ্ঞাৰ দৰেই মোচিয়ে এই সকলোকে কৰিলে।
12. পাছে হোম-বলিটো কটা হ'ল, আৰু হাৰোণৰ পুত্ৰসকলে তাৰ তেজখিনি তেওঁৰ ওচৰলৈ তেওঁ বেদীত চাৰিওফালে ছটিয়াই দিলে।
13. পাছত তেওঁলোক হোম-বলিৰ মাংস খণ্ড খণ্ড কৰি মূৰটোৰে সৈতে খণ্ডবোৰ তেওঁৰ ওচৰলৈ আনিলে, আৰু তেওঁ সেই সকলোকে বেদীৰ ওপৰত দগ্ধ কৰিলে।
15. পাছত লোকসকলৰ উপহাৰ ওচৰলৈ নিয়া হ'ল। তেওঁ লোকসকলৰ পাপাৰ্থক বলিদানৰ ছাগলীটো লৈ, প্ৰথমটোৰ নিচিনাকৈ কাটি পাপৰ অৰ্থে উৎসৰ্গ কৰিলে।
17. আৰু ভক্ষ্য নৈবেদ্য নিয়াৰ পাছত তেওঁ তাৰ পৰা মুঠি ভৰাই ল'লে, আৰু বেদীৰ ওপৰত দগ্ধ কৰিলে; ৰাতিপুৱাৰ হোম-বলিৰ দৰে তেওঁ ইয়াকো কৰিলে।
18. পাছত তেওঁ লোকসকলৰ মঙ্গলাৰ্থক বলিদানৰ ষাঁড় আৰু মতা মেৰটো কাটিলে; তেতিয়া হাৰোণৰ পুত্ৰসকলে তেওঁৰ ওচৰলৈ সেই বলিৰ তেজ আনিলে, আৰু তেওঁ বেদীৰ চাৰিওকাষে তাক ছটিয়াই দিলে।
19. পাছত তেওঁলোকে ষাঁড় আৰু মতা মেৰটোৰ তেল, নাড়ী-ভুৰুত লাগি থকা তেল, ঘিলা দুটা আৰু কলিজাৰ ওচৰত থকা তেলীয়া ভাগ আৰু মেৰটোৰ নেজডাল ল'লে,
21. আৰু মোচিৰ আজ্ঞা অনুসাৰে, হাৰোণে যিহোৱাৰ সন্মূখত আমঠু দুটা আৰু সোঁ কৰঙনটো দোলনীয় উপহাৰৰ অৰ্থে দোলালে।
22. তেতিয়া হাৰোণে তেওঁলোকৰ ফাললৈ হাত দাঙি তেওঁলোকক আশীৰ্ব্বাদ কৰিলে; এইদৰে তেওঁ পাপাৰ্থক বলি, হোম-বলি আৰু মঙ্গলাৰ্থক বলি উৎসৰ্গ কৰি নামি আহিল।
23. পাছত মোচি আৰু হাৰোণ সাক্ষাৎ কৰা তম্বুৰ ভিতৰত সোমাল আৰু তেওঁলোকে বাহিৰ ওলাই লোকসকলক আশীৰ্ব্বাদ কৰিলে; তেতিয়া সকলো লোকসকলৰ আগত যিহোৱাৰ প্ৰতাপ প্ৰকাশিত হ'ল।
24. আৰু যিহোৱাৰ সন্মূখৰ পৰা অগ্নি ওলাই, বেদীৰ ওপৰত থকা হোম-বলি আৰু তেলখিনি পুৰি ভস্ম কৰিলে। তাকে দেখি সকলো লোকে আনন্দ-ধ্বনি কৰি উবুৰি হৈ পৰিল।
1. পাছত হাৰোণৰ পুত্ৰ নাদব আৰু অবীহূৱে নিজ নিজ আঙঠা ধৰা লৈ, তাত জুই ৰাখি তাৰ ওপৰত ধূঁপ দি, যিহোৱাই আজ্ঞা নিদিয়া সাধাৰণ জুই যিহোৱাৰ সন্মুখত উৎসৰ্গ কৰিলে।
2. তেতিয়া যিহোৱাৰ সন্মুখৰ পৰা অগ্নি ওলাই তেওঁলোকক গ্ৰাস কৰিলে; তেওঁলোকে যিহোৱাৰ সন্মূখত প্ৰাণত্যাগ কৰিলে।
3. তেতিয়া মোচিয়ে হাৰোণক ক'লে, "যিহোৱাই ইয়াকে কৈছিল, বোলে, 'যি সকলে মোৰ কাষ চাপিব, তেওঁলোকৰ মাজত মোৰ পবিত্ৰতা প্রকাশ কৰিম। আৰু সকলো লোকৰ সাক্ষাতে মই গৌৰৱান্বিত হ'ম।" হাৰোণ হতভম্ব হৈ নিজমে থাকিল।
5. আৰু সেয়ে তেওঁলোকে মোচিৰ আজ্ঞা অনুসাৰে, ওচৰলৈ গৈ, অঙ্গৰক্ষক বস্ত্ৰে সৈতে তেওঁলোকক তুলি ছাউনিৰ বাহিৰলৈ লৈ গ'ল।
6. তেতিয়া মোচিয়ে হাৰোণক আৰু তেওঁৰ পুত্ৰ ইলিয়াজৰ আৰু ঈথামৰক ক'লে, "তোমালোক যেন নমৰা আৰু গোটেই মণ্ডলীলৈ যেন তেওঁৰ ক্ৰোধ প্ৰজ্বলিত নহয়, এই কাৰণে তোমালোকে নিজ নিজ মূৰৰ চুলি মুকলিকৈ নাৰাখিবা আৰু নিজ নিজ কাপোৰ নাফালিবা; কিন্তু যিহোৱাৰ ক্ৰোধাগ্নি জ্বলাৰ বাবে তোমালোকৰ ভাই গোটেই ইস্ৰায়েল বংশই ক্ৰন্দন কৰক।
7. আৰু এই সাক্ষাৎ কৰা তম্বুৰ দুৱাৰৰ পৰা বাহিৰলৈ নাযাবা, নহ'লে মৰিবা, কিয়নো তোমালোকৰ গাত যিহোৱাৰ অভিষেকাৰ্থক তেল আছে।" তেতিয়া তেওঁলোকে মোচিৰ বাক্য অনুসাৰে সেই দৰে কৰিলে।
9. "তোমালোক যেন নমৰা, সেই কাৰণে তুমি বা তোমাৰে সৈতে তোমাৰ পুত্ৰসকলে সাক্ষাৎ কৰা তম্বুত সোমোৱা কালত, দ্ৰাক্ষাৰস বা সুৰা পান নকৰিবা। এয়ে তোমালোকে পুৰুষানুক্ৰমে পালন কৰিবলগীয়া চিৰস্থায়ী বিধি,
12. মোচিয়ে হাৰোণক আৰু তেওঁৰ অৱশিষ্ট পুত্ৰ ইলিয়াজৰ আৰু ঈথামৰ এই দুজনক ক'লে, "যিহোৱাৰ অগ্নিকৃত উপহাৰবোৰৰ অৱশিষ্ট ভক্ষ্য নৈবেদ্য লৈ গৈ, বেদীৰ কাষত খমীৰ নোহোৱাকৈ ভোজন কৰিবা। কিয়নো সেয়ে অতি পবিত্ৰ।
13. কোনো পবিত্ৰ ঠাইত তাক ভোজন কৰিবা; কিয়নো যিহোৱাৰ অগ্নিকৃত উপহাৰবোৰৰ মাজত সেয়ে তুমি আৰু তোমাৰ পুত্ৰসকলে পাবলগীয়া ভাগ, কাৰণ মই এই আজ্ঞা পালোঁ।
14. আৰু দোলনীয় উপহাৰ যি সোঁ ফালৰ কৰঙনটো, তাক তুমি তোমাৰ পো-জীসকলেৰে সৈতে কোনো শুচি ঠাইত ভোজন কৰিবা। কিয়নো ইস্ৰায়েলৰ সন্তান সকলৰ মঙ্গলাৰ্থক বলিৰ পৰা তাক তোমাৰ আৰু তোমাৰ সন্তান সকলক পাবলগীয়া ভাগ বুলি দিয়া হ'ল।
16. তেতিয়া মোচিয়ে পুৰুষাৰ্থ কৰি, পাপাৰ্থক বলিদানৰ অৰ্থে দিয়া ছাগলীটো বিচাৰোতে দেখিলে যে, তাক পুৰি ভস্ম কৰা হ'ল। গতিকে তেওঁ হাৰোণৰ অৱশিষ্ট পুত্ৰ ইলিয়াজৰ আৰু ঈথামৰ এই দুজনলৈ ক্ৰুদ্ধ হৈ তেওঁলোকক ক'লে,
17. "তোমালোকে সেই পাপাৰ্থক বলি কোনো পবিত্ৰ স্থানত কিয় ভোজন নকৰিলা? কাৰণ সেয়ে অতি পবিত্ৰ আৰু মণ্ডলীৰ অপৰাধ বৈ যিহোৱাৰ সন্মূখত তেওঁলোকক প্ৰায়চিত্ত কৰিবৰ অৰ্থে তাক তোমালোকক দিয়া হ'ল।
2. হে মোৰ ঈশ্বৰ, মই তোমাতেই ভাৰসা কৰিছোঁ; তুমি মোক লাজত পৰিবলৈ নিদিবা; মোৰ শত্রুবোৰক মোৰ ওপৰত উল্লাস কৰিবলৈ নিদিবা।
3. তোমালৈ অপেক্ষা কৰাসকলক তুমি লাজত পৰিবলৈ নিদিবা; কিন্তু যি সকলে অকাৰণে বিশ্বাসঘাটকতা কৰে তেওঁলোকেই লাজত পৰিব।
5. তোমাৰ সত্যতাত মোক পৰিচালিত কৰা আৰু মোক শিক্ষা দিয়া; কিয়নো তুমিয়েই মোৰ ত্ৰাণকর্তা ঈশ্বৰ; ওৰে দিনটো মই তোমালৈ অপেক্ষা কৰোঁ।
7. মোৰ যৌৱন কালৰ পাপ আৰু অপৰাধবোৰ তুমি সোঁৱৰণ নকৰিবা; হে যিহোৱা, তুমি তোমাৰ অসীম প্রেমৰ দ্বাৰাই আৰু তোমাৰ মঙ্গলদায়ক গুণেৰেই মোক সোঁৱৰণ কৰা।
24. "হে নাচৰতীয়া যীচু, আপোনাৰ লগত আমাৰ কি কাম? আপুনি আমাক নষ্ট কৰিবৰ বাবে আহিলে নে? আপুনি কোন, মই জানো। আপুনি ঈশ্বৰৰ পবিত্ৰ জন"।
26. তেতিয়া সেই অশুচি আত্মাই এক ডাঙৰ মাতেৰে চিঞৰি মানুহ জনক তলত পেলাই মুচৰি তেওঁৰ পৰা বাহিৰ ওলাই গ'ল।
29. পাছত তেওঁলোকে নাম-ঘৰৰ পৰা ওলাই আহি চিমোন আৰু আন্দ্রিয়ৰ ঘৰত সোমাল। তেওঁলোকৰ লগত যাকোব আৰু যোহনো আছিল।
31. তাতে তেওঁ ওচৰলৈ আহি তেওঁৰ হাতত ধৰিলে আৰু তেওঁক তুলিলে। তেতিয়া সেই জ্বৰে তেওঁক এৰিলে, আৰু তেওঁ তেওঁলোকৰ সেৱা-শুশ্রূষা কৰিবলৈ ধৰিলে।
40. তাতে এজন কুষ্ঠ ৰোগী তেওঁৰ ওচৰলৈ আহিল; আৰু সবিনয়েৰে তেওঁৰ সন্মুখত আঁঠু লৈ ক'লে, "আপুনি যদি ইচ্ছা কৰে, তেনেহলে মোক শুচি কৰিব পাৰে"।
44. যীচুৱে তেওঁক ক'লে, "সাৱধান হোৱা; কোনো ব্যক্তিক একো নকবা; কিন্তু যোৱা, পুৰোহিতৰ ওচৰত গৈ নিজকে দেখুওৱা আৰু তুমি শুচি হবৰ অৰ্থে মোচিয়ে যি যি উৎসৰ্গ কৰিবলৈ আজ্ঞা দিলে, তেওঁলোকক সাক্ষ্য দিবৰ বাবে সেইবোৰ উৎসৰ্গ কৰাগৈ"।
45. কিন্তু তেওঁ ওলাই গৈ সকলোৰে আগত ঘোষণা কৰিবলৈ ধৰিলে। আৰু এই কথা এনে ধৰণে প্রকাশ হবলৈ ধৰিলে যে, যীচুৱে প্রকাশ্যৰূপে কোনো নগৰত সোমাব নোৱাৰা হ'ল। তেওঁ গৈ বাহিৰত নিৰ্জন ঠাইবোৰত থাকিবলগীয়া হ'ল যাতে চাৰিওফালৰ পৰা লোক সকলে তেওঁৰ ওচৰলৈ আহিব পাৰে।
|
অৰুণাচলী গাঞ্জাৰ ৰাজধানীত পৰিণত হৈছে লখিমপুৰ জিলাৰ বৃহত্তৰ নাৰায়ণপুৰ অঞ্চল! শেহতীয়াকৈ প্ৰায়ে গাঞ্জা উদ্ধাৰ হ'বলৈ লোৱা নাৰায়ণপুৰৰ টিপলিঙত শনিবাৰেও এখন ট্ৰাকৰ পৰা আৰক্ষীয়ে জব্দ কৰে ৭০ বস্তা গাঞ্জা।
টিপলিঙত ১৫ নং ৰাষ্ট্ৰীয় ঘাইপথৰ ওপৰত থকা ফ্লাই অ'ভাৰত তালাচী চলাই AS 01 G 7111 নং ট্ৰাকখনৰ পৰা এই বৃহৎসংখ্যক গাঞ্জা জব্দ কৰিবলৈ সক্ষম হৈছে আৰক্ষী।
অৰুণাচল প্ৰদেশৰ পৰা আহি থকা ট্ৰাকখনত থকা তিচি তাংগ', মঞ্জু দে', বাবু, আব্দুল ৰচিদ, গুৰুচৰণ মণ্ডল, আব্বাচ আলী আৰু হামিদ আলী নামৰ ৭জন লোকক আৰক্ষীয়ে গ্ৰেপ্তাৰ কৰিছে।
গাঞ্জাখিনিৰ মূল্য ২০ লাখ টকা হ'ব বুলি আৰক্ষী সূত্ৰত প্ৰকাশ।
উল্লেখযোগ্য যে মাত্ৰ ৫ দিন পূৰ্বেও যোৱা ২৯ আগষ্টত নাৰায়ণপুৰৰ ভোগপুৰ-দোৰপাং পথত আৰক্ষীয়ে এখন ব্যৱসায়িক বাহনৰ পৰা বৃহৎসংখ্যক গাঞ্জা জব্দ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
বোকাখাত, উত্তম কুমাৰ শৰ্মাঃ কাইলৈৰ পৰা অনুষ্ঠিত হ'বলগীয়া হাই স্কুল শিক্ষান্ত পৰীক্ষা/অসম হাই মাদ্ৰাছা আৰু অসম উচ্চতৰ মাধ্যমিক শিক্ষান্ত পৰিষদৰ পৰীক্ষা সুকলমে অনুষ্ঠিত কৰাৰ প্ৰতি লক্ষ্য ৰাখি বোকাখাতত ১৪৪ ধাৰাৰ জাৰি কৰা হৈছে।
বোকাখাত মহকুমাৰ মহকুমা দণ্ডাধীশ ড০ নেহা যাদৱে এক আদেশযোগে তৎকালে বলবৎ হোৱাকৈ ভাৰতীয় ফৌজদাৰী কাৰ্যবিধি আইনৰ অধীনত ১৪৪ ধাৰাৰ নিষেধাজ্ঞা জাৰি কৰিছে।
এই আদেশ অনুসৰি পৰীক্ষা চলি থকা সময়ত পৰীক্ষা কেন্দ্ৰৰ ৫০ মিটাৰ পৰিধিত অকতৃত্বশীল ব্যক্তিৰ একত্ৰিত আৰু চলাচল কঠোৰভাৱে নিষিদ্ধ কৰা হৈছে। এই আদেশ পৰীক্ষাৰ বাবে নিয়োজিত বিষয়া- কর্মচাৰী আৰু নিৰাপত্তা কৰ্মী সকলৰ ক্ষেত্ৰত প্ৰযোজ্য নহয় বুলি মহকুমা দণ্ডাধীশ গৰাকীয়ে জানিব দিয়ে।
এই নিৰ্দেশ অমান্য কৰা সকলৰ বিৰুদ্ধে ভাৰতীয় দণ্ডবিধি আইনৰ ১৮৮ অধীনত ব্যৱস্থা গ্ৰহণ কৰা হ'ব বুলি নিৰ্দেশটোত উল্লেখ কৰে।
অহা ১৫ মাৰ্চৰ পৰা অসমত হাইস্কুল শিক্ষান্ত আৰু হাই মাদ্ৰাছাৰ পৰীক্ষা অনুষ্ঠিত হ'ব আৰু ৩১ মাৰ্চত পৰীক্ষা অন্ত পৰিব। উচ্চতৰ মাধ্যমিকৰ পৰীক্ষা ১৫ মাৰ্চত আৰম্ভ হ'ব আৰু ১২ এপ্ৰিলত অন্ত পৰিব।
Search for:
হিমন্ত মন্ত্ৰীসভাৰ প্ৰধান সেনাপতি কোন? হঠাৎ দূৰত্ব বাঢ়িছে নেকি হিমন্ত-পীয়ুষৰ?
|
পুঠিখাইটি অঞ্চলৰ এটা চিএছপি কেন্দ্ৰৰ স্বতাধিকাৰী হুমায়ুন কবিৰে বন্ধু এজনৰ লগত কলিয়াবৰ ষ্টেট বেংক শাখাৰ পৰা প্ৰায় ২ লাখ টকা লৈ মটৰ চাইকেলৰে আহি থকাৰ সময়তে কাঠপাৰ অঞ্চলৰ ৰাস্তাত এখন বাইকত অহা দুজনীয়া এটা ডকাইতৰ দলে কবিৰক গুলী কৰি পলায়ন কৰে।
আঘাতপ্ৰাপ্ত হুমায়ুনক চিকিৎসাৰ বাবে নগাঁৱৰ অসামৰিক চিকিৎসালয়লৈ প্ৰেৰণ কৰে। আনহাতে আমবাগান আৰক্ষী ঘটনাস্থলীত উপস্থিত হৈ ঘটনাৰ সন্দৰ্ভত তদন্ত আৰম্ভ কৰে বুলি আৰক্ষীৰ সূূূত্ৰে প্ৰকাশ কৰিছে।
অৱশ্যে কবিৰৰ ওপৰত গুলীচালনা কৰিলেও তেওঁৰ হাতত থকা ধনৰাশি ডকাইতে ধনখিনি লুট কৰিব নোৱাৰিলে বুলি জানিব পৰা গৈছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
কি এ আই ইউ ডি এফ, কি কংগ্ৰেছ,কি বিজেপি । যমুনামুখত বিগত ১৫ টা বছৰেও নহ'ল উন্নয়ন । এই অভিযোগ আমাৰ নহয় , এই অভিযোগ আম আদমী পাৰ্টিৰ।
এইবাৰ হোজাইত আম আদমী পাৰ্টিৰ কুচকাৱাজ । চৰকাৰী নীতি নিয়ম মানি হোজাইৰ ডবকাত অনুষ্ঠিত হয় আম আদমী পাৰ্টিৰ সভা।
যমুনামুখত পতন ঘটিছে নেকি অন্যান্য ৰাজনৈতিক দলৰ ? কেনেকৈ ক'ৰ পৰা আহি যমুনামূখ সমষ্টিত সিপা মেলিছে আম আদমি পাৰ্টীয়ে। তাকে লৈ সৰ্বত্ৰে চলিছে চৰ্চা। উন্নয়নৰ ফটা ঢোল বজোৱা গেৰুৱা বাহিনী আৰু দীঘলীয়া নিৰ্বাচনী প্ৰতিশ্ৰুতি দিয়া এ আই ইউ ডি এফৰ কৰ্মকাণ্ডত অতিষ্ঠ হৈ পৰিছে যমুনামুখ সমষ্টিৰ ৰাইজ । এ আই ইউ ডি এফৰ দখলত থকা যমুনামুখত বিগত ১৫ টা বছৰেও নহ'ল উন্নয়ন। ৰাষ্ট্ৰীয় দল কংগ্ৰেছৰো অৱস্থা তথৈবচ । এফালে ল'বি কেন্দ্ৰীক ৰাজনীতি, আনফালে নেতাৰ নেতাগিৰি। যোগ্য নেতাৰ অভাৱত ধ্বংসৰ গৰাহত কংগ্ৰেছ। যমুনামুখবাসীৰ দীৰ্ঘদিনীয়া আশাত চেঁচা পানী ঢালি আহিছে এ আই ইউ ডি এফৰ লগতে কংগ্ৰেছ আৰু বিজেপিয়ে। এই অভিযোগ অধিবক্তা চাহাব উদ্দিন চৌধুৰীৰ। চাহাব উদ্দিন চৌধুৰীৰ নেতৃত্বত ডবকাত অনুষ্ঠিত হৈছিল আম আদমী পাৰ্টিৰ সভা। উক্ত সভাতে শতাধিক লোকে আম আদমী পাৰ্টিত যোগদান কৰাক লৈ যমুনামূখৰ ৰাজনৈতিক মহলত সৃষ্টি হৈছে ব্যাপক চৰ্চাৰ।
|
বিজ্ঞান সম্বন্ধীয় - বিবিধা\nPosted byjyotsnasonowal March 7, 2020 Posted inUncategorized\nস্বৰ্গৰ অধিপতি দেৱৰাজ ইন্দ্ৰ । ইন্দ্ৰৰ বাহন বিখ্যাত হস্তী ঐৰাৱত। এই ঐৰাৱতৰ পিঠিত উঠিয়েই ইন্দ্ৰই সসাগৰা পৃথিৱী ভ্ৰমি ফুৰে । যিফালেই যায় গোটেই পথ পোহৰাই যায় । অহা যোৱা কৰি কৰি যি বাটৰ সৃষ্টি হ'ল , সেয়াই হাতীপটি । আইতা -ককাৰ মুখৰ এই হাতীপটিৰ কাহিনীয়ে শিশুসকলক বিস্মিত কৰি তোলাৰ লগতে আকাশৰ ৰহস্যৰ প্ৰতি কৌতূহলী কৰি তোলে । এনেকুৱা বহু সাধুকথাৰ কাহিনীয়ে আমাৰ শিশুসকলৰ লগতে ডাঙৰসকলকো বিশাল আকাশৰ প্ৰতি আগ্ৰহী কৰে ।\nকিন্তু এই মনোৰম কাহিনীৰ অন্তৰালত থকা হাতীপটিনো প্ৰকৃততে কি ? ই কিহেৰে গঠিত ? প্ৰকৃততে হাতীপটি হৈছে বিশ্বব্ৰহ্মাণ্ডৰ অসংখ্য তাৰকাৰাজ্যসমূহৰ ভিতৰত এখন তাৰকাৰাজ্য , য'ত আমাৰ সূৰ্য্যটোও এটা তৰা ।এই তাৰকাৰাজ্যত আন আন তৰাৰ লগত সূৰ্য্যটোৱেও ইয়াৰ গ্ৰহ- উপগ্ৰহসমূহৰ সৈতে বাস কৰে । তাৰকাৰাজ্যসমূহ হৈছে বিলিয়নসংখ্যক তৰা , গেছ আৰু ধূলিৰে ভৰা ডাৱৰৰ দ্বাৰা গঠিত । এই তাৰকাৰাজ্যসমূহৰ কেন্দ্ৰত এটা বৃহৎ কৃষ্ণ গহ্বৰ (Black Hole) থাকে , যাৰ চাৰিওফালে তৰা আৰু হাইড্ৰ'জেন গেছৰ ডাৱৰসমূহ ঘূৰি থাকে । একো একোখন তাৰকাৰাজ্যত অসংখ্য তৰা আৰু ইয়াৰ গ্ৰহ - উপগ্ৰহৰ লগতে আন আন নভোমণ্ডলীয় বস্তুসমূহ থূপখাই থাকে । মহাকাশৰ হাইড্ৰ'জেন গেছবোৰে নতুন নতুন তৰাৰ সৃষ্টি কৰি থাকে যেতিয়ালৈকে তাৰকাৰাজ্যখনৰ গেছবোৰ শেষ হৈ নাযায় । বৰ্তমানৰ বিজ্ঞান আৰু প্ৰযুক্তিবিদ্যাৰ উন্নতিয়ে এই কথা নিশ্চিত কৰিছে যে বিশ্বব্ৰহ্মাণ্ডত অসংখ্য তাৰকাৰাজ্যসমূহৰ সকলোৰে একে সময়তে সৃষ্টি হোৱা নাছিল । কিছু তাৰকাৰাজ্য বয়সীয়া যিসমূহৰ তৰা গঠন কৰিবপৰা গেছবোৰ প্ৰায় নোহোৱা হৈ গৈছে ।\nআমাৰ হাতীপটি তাৰকাৰাজ্যখনৰ প্ৰায় এশ বিলিয়ন তৰা আৰু গেছেৰে ভৰপূৰ । এতিয়াও এই গেছসমূহৰ দ্বাৰা হাজাৰ হাজাৰ তৰাৰ সৃষ্টি হৈয়েই আছে । কাৰণ হাতীপটিৰ বয়স তুলনামূলকভাৱে আন তাৰকাৰাজ্যতকৈ কম । আগতে ভবা হৈছিল যে হাতীপটিৰ কেন্দ্ৰভাগত বহুসংখ্যক পুৰণি তৰা আছে । কিন্তু গৱেষকসকলে VISTA দূৰবীণৰ সহায়ত ২০১০ চনৰপৰা ২০১৪ চনলৈ সংগ্ৰহ কৰা তথ্য অনুসৰি প্ৰমাণ কৰিছে যে কেন্দ্ৰভাগত ডেকা বা কম বয়সীয়া তৰাসমূহৰহে অৱস্থান । এই তৰাসমূহৰ বয়স ১০০ নিযুত বছৰতকৈ কম ।\nআমেৰিকাৰ মহাকাশ গৱেষণা সংস্থা (NASA)ৰ "হাবল" (Hubble) মহাকাশযানৰ সহায়ত জ্যোৰ্তিবিজ্ঞানী আৰু মহাকাশ গৱেষকসকলে বিভিন্ন আকৃতিৰ তাৰকাৰাজ্যৰ আৱিষ্কাৰ কৰিছে ।আৱিষ্কাৰ হোৱা তাৰকাৰাজ্যসমূহৰ ভিতৰত দুই তৃতীয়াংশই সৰ্পিলাকৃৃতিৰ (Spiral Galaxy), তাৰ ভিতৰত আমাৰ হাতীপটিও অন্যতম । কেন্দ্ৰৰ মহাকাৰ্ষনিক বলৰ প্ৰভাৱত তৰাসমূহ , অন্যান্য পদাৰ্থসমূহ নিজ নিজ কক্ষপথত বিচৰণ কৰি থাকে । অন্য কিছুমান তাৰকাৰাজ্য উপবৃত্তাকাৰ( Elliptical) আৰু আন কিছুমান অনিয়মিত(Irregular) আকৃতিৰ । যেনে - ঘূৰণীয়া(Ring), বা দীঘলীয়া(Tooth pick) , আকৃতিৰ তাৰকাৰাজ্য । নাছাৰ "হাবল" মহাকাশযানে এই তাৰকাৰাজ্যসমূহৰ গঠনৰ পাৰ্থক্য ধৰা পেলাইছে ।\n১৯৩৬ চনত জ্যোৰ্তিবিজ্ঞানী Edwine Hubble এ উপবৃত্তীয় তাৰকাৰাজ্য প্ৰথমে আৱিষ্কাৰ কৰিছিল। এই তাৰকাৰাজ্য উপবৃত্তাকাৰ আৰু দেখাত সৰ্পিলাকৃৃতিৰ তাৰকাৰাজ্যৰপৰা পৃথক । ইয়াৰ তৰাসমূহৰ কক্ষপথসমূহ তুলনামূলক ভাৱে বেছি দীঘলীয়া । এই তাৰকাৰাজ্য প্ৰায় গোলাকাৰৰ পৰা ক্ৰমান্বয়ে চেপেটা আকাৰৰ আৰু প্ৰায় ১০ মিলিয়নৰপৰা ১০০ মিলিয়ন তৰা থাকে । এই তাৰকাৰাজ্যৰ তৰাসমূহ তুলনামূলক ভাৱে বেছি বয়সীয়া , কম ভৰৰ আৰু খুব কমেইহে নতুন তৰাৰ সৃষ্টি হয় ।\nঅনিয়মিত তাৰকাৰাজ্য হৈছে যিবোৰৰ কোনো নিয়মিত আকৃতি নাথাকে । যিদৰে সৰ্পিলাকৃতি আৰু উপবৃত্তীয় তাৰকাৰাজ্যসমূহৰ আছে। "হাবল" মহাকাশযানৰপৰা ধৰা পেলোৱা তথ্যসমূহৰ আধাৰত এই তাৰকাৰাজ্যসমূহক কোনো নিয়মিত তাৰকাৰাজ্যৰ অন্তৰ্ভুক্ত কৰিব নোৱাৰি আৰু প্ৰায় অসংগঠিত ৰূপত দেখা যায় । কিছুমান অনিয়মিত তাৰকাৰাজ্য এসময়ত সৰ্পিলাকৃৃতি বা উপবৃত্তীয় তাৰকাৰাজ্যই আছিল কিন্তু অতি মহাকৰ্ষণিক বলৰ প্ৰভাৱত সংঘৰ্ষ হৈ গঠন সলনি হ'ল । এনেকুৱা কিছুমান তাৰকাৰাজ্য আছে যিবোৰৰ একেবাৰে কম বা কোনো দৃশ্যমান তৰা দেখা নাযায় । এনে তাৰকাৰাজ্যসমূহক কৃষ্ণকায় তাৰকাৰাজ্য (Dark Galaxy) বুলি কোৱা হয় । যি দুই এক তৰা কাৎচিত দেখা যায় সেইবোৰ কেৱল গেছৰে পৰিপূৰ্ণ । যদিও বিজ্ঞানীসকলে এই কৃষ্ণকায় তাৰকাৰাজ্যৰ সম্ভাৱনা গণ্য কৰিছে কিন্তু এতিয়ালৈকে নিশ্চিত উদাহৰণ দিব পৰা নাই । প্ৰকৃততে তাৰকাসদৃশ ধুম্ৰ গেছেৰে পৰিপূৰ্ণ এই গঠনবোৰক নিশ্চিতভাৱে তাৰকাৰাজ্য বুলিব নোৱাৰি । বৰ্তমানেও এই বিষয়ে গৱেষণা চলি আছে । ২০১৬ চনৰ ২৫ আগষ্টত আৱিষ্কাৰ হোৱা Dragon Fly 44 তাৰকাৰাজ্যখনক যিখনৰ ভৰ আমাৰ হাতীপটিৰ সমানেই , কিন্তু কোনো তৰা বা তৰাসদৃশ গঠন নাই , বিজ্ঞানীসকলে ইয়াক কৃষ্ণকায় তাৰকাৰাজ্যৰ উদাহৰণ বুলি ক'ব খোজে ।\nআনহাতে দেৱযানী নামৰ তাৰকাৰাজ্যখনক এণ্ড্ৰমেডা তাৰকাৰাজ্য বা NGC224 আদি নামেৰেও জনা যায় । ই এটা সৰ্পিলাকৃতিৰ তাৰকাৰাজ্য, পৃথিৱীৰ পৰা প্ৰায় ৭৮০ কি.মি. আলোকবৰ্ষ দূৰত্বত আৰু আমাৰ হাতীপটিৰ আটাইতকৈ ওচৰৰ তাৰকাৰাজ্য । ২০০৬ চনত Spitzer Space Telescope ৰ সহায়ত আৱিষ্কাৰ কৰিলে যে প্ৰায় এক বিলিয়ন তৰাৰে এই দেৱযানী তাৰকাৰাজ্য গঠিত । হাতীপটিতকৈ দুগুণ বেছি তৰাৰে পৰিপূৰ্ণ এই তাৰকাৰাজ্যৰ ভৰ সূৰ্য্যৰ ভৰৰ প্ৰায় 1.2×10^12গুণ ।\nএই বিশাল বিশ্বব্ৰহ্মাণ্ডত বাওনা তাৰকাৰাজ্য(Dwarf Galaxy) বুলিও তাৰকাৰাজ্য আছে । প্ৰায়১০০ মিলিয়ন তৰাৰপৰা ১০ বিলিয়ন তৰাৰে গঠিত ই এখন সৰু তাৰকাৰাজ্য আৰু তুলনামূলক ভাৱে হাতীপটিতকৈ আকৃতিত সৰু । এই তাৰকাৰাজ্যসমূহ অত্যন্ত ডাঙৰ তাৰকাৰাজ্যপৰা আন্তঃনাক্ষত্ৰিক সংঘৰ্ষৰ প্ৰভাৱত উফৰি আহি সৃষ্টি হোৱা বুলি ধাৰণা কৰা হৈছে ।\n২০০৬ চনত আন্তঃজাৰ্তিক জ্যোৰ্তিবিজ্ঞান সংস্থাৰ জ্যোৰ্তিবিজ্ঞানীৰ এটা দলে হাতীপটিৰ কাষতেবিশ্বব্ৰহ্মাণ্ডত থকা তাৰকাৰাজ্যসমূহৰ বৃহত্তম পুঞ্জবোৰৰ এটা আৱিষ্কাৰ কৰিছে । ইয়াক মহাকাশৰ আন তৰা আৰু ধূলিৰে আৱৰি থকাৰ বাবে আগেয়ে দেখা নগৈছিল । এই তাৰকাৰাজ্যৰ নাম ৰখা হৈছে "ভেলা ছুপাৰক্লাষ্টাৰ" ।\nবিশ্বব্ৰহ্মাণ্ডখন ইমানেই বিশাল যে ইয়াৰ কোনো সীমা নাই । তাৰকাৰাজ্যসমূহৰ লগতে ধূমকেতু, উল্কা, ছুপাৰনভা , কৃষ্ণগহ্বৰ ইত্যাদি অসংখ্য বিস্ময়কৰ পদাৰ্থৰে ভৰপূৰ ব্ৰহ্মাণ্ডখন অলেখ ৰহস্যৰে ভৰা । ৰাতিৰ আকাশৰ যিমানেই মনোৰম সৌন্দৰ্য , অগণন তৰাৰে সৈতে সিমানেই বিস্ময়কৰ । প্ৰত্যেকদিনেই বিজ্ঞানীসকলে সত্য উদঘাটন কৰাৰ চেষ্টা কৰি আহিছে আৰু নিতৌ ন ন তথ্য আৱিষ্কাৰ হৈয়ে আছে । আশা কৰা হৈছে খুব সোনকালেই আমাৰ পৃথিৱীৰ দৰে এক গ্ৰহ আৱিষ্কাৰ হ'ব য'ত জীৱৰ উপস্থিতি থাকিব ।\nসোণোৱাল কছাৰী কৃষ্টি-সংস্কৃতি ৰক্ষাত যুৱ প্ৰজন্মৰ ভূমিকা\nতামোল-পাণ আৰু অসমীয়া লোক-সাহিত্যত ইয়াৰ প্ৰভাৱ\n4 thoughts on "বিজ্ঞান সম্বন্ধীয়"\nYour every article is speechless\nকবিতা কলিতা says:\nবহুত নজনা কথা জানিলো ভাল লাগিল।
|
যোৱা দুটা বছৰত কেৰাচিন আৰু ৰন্ধন গেছৰ নিয়মীয়া মূল্য বৃদ্ধিৰ গতি অব্যাহত ৰাখি দেওবাৰৰ নিশাৰ মাজভাগৰ পৰা ৰাজসাহায্যযুক্ত প্ৰতিটো ৰন্ধন গেছৰ চিলিণ্ডাৰৰ দাম পুনৰ বৃদ্ধি পালে।
ভাৰতীয় তেন নিগমে এক বিবৃতি যোগে আন্তঃৰাষ্ট্ৰীয় দামৰ সালসলনি আৰু বিদেশী মুদ্ৰাৰ উঠা-নমাৰ বাবে এল পি জিৰ দাম বৃদ্ধি কৰা হৈছে বুলি জনায়।
উল্লেখযোগ্য যে ৰাজসাহায্যযুক্ত ৰন্ধন গেছৰ দাম প্ৰতিটো চিলিণ্ডাৰত ২.৮৯ টকা বৃদ্ধি কৰা হয়। ইয়াৰ বিপৰীতে ৰাজসাহায্যবিহীন এল পি জি চিলিণ্ডাৰৰ দাম প্ৰতিটো চিলিণ্ডাৰত ৫৯ টকা বৃদ্ধি কৰা হয়।
আকৌ ইয়াৰ সমান্তৰলাভাৱে বাণিজ্যিক চিলিণ্ডাৰৰ মূল্য বৃদ্ধি হ'ব প্ৰতিটো চিলিণ্ডাৰত ৯১ টকাকৈ। গতিকে এতিয়াৰ পৰা ৰাইজে প্ৰতিটো চিলিণ্ডাৰ কিনিব লাগিব ৯৪৭ টকাত।
দেওবাৰ অৰ্থাৎ ৩০ ছেপ্টেম্বৰৰ মাজনিশাৰ পৰা এই নতুন নিৰিখ কাৰ্যকৰী হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
তিনিচুকীয়া জিলাৰ মাৰ্ঘেৰিটাত আজি পুনৰ পথ দুৰ্ঘটনা। PB-11BU-5409 নম্বৰৰ ১৬ চকীয়া গাড়ীৰ খুন্দাত নিহত মহিলা হৈছে এগৰাকী মহিলা । কালি অন্য এক দুৰ্ঘটনাত এজন ব্যক্তিৰ মৃত্যু হৈছিল ।
মাৰ্ঘেৰিটা আৰক্ষী থানাৰ অন্তৰ্গত ইণ্ডিয়া ক্লাবৰ সমীপৰ ৩১৫ নং ৰাষ্টীয় ঘাই পথত দুৰ্ঘটনা। PB-11BU-5409 নম্বৰৰ 16 চকীয়া গাড়ীয়ে মহটিয়ালে মাৰ্ঘেৰিটাৰ পৰা বৰগোলাই অভিমুখে স্কুটিৰে আহি থকা ৰাজু গুৰুং আৰু সৰিতা গুৰুং নামৰ দম্পতিক । গুৰুতৰ অৱস্থাত চিকিৎসালয়লৈ নিয়াৰ পথতে মৃত্যু হয় মহিলাগৰাকীৰ ।
একাংশ যুৱকে দুৰ্ঘটনা সংঘটিত কৰিয়ে পলায়ণ কৰা গাড়ীখন খেদি নি কিছু দূৰৈত জব্দ কৰি আৰক্ষীক গটাই দিয়ে । অৱশ্যে গাড়ীৰ চালক হেণ্ডিমেন পলায়ন কৰে ।
কালিও মাৰ্ঘেৰিটাৰ অন্য এক স্থানত সংঘটিত দুৰ্ঘটনাত এজন ব্যক্তিৰ মৃত্যু হৈছিল ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
আশীৰ্বাদৰ ৰং এখন অৰুণ শৰ্মাৰ দ্বাৰা ৰচিত এখন সামাজিক উপন্যাস। ১৯৯৮ চনত এই উপন্যাসখনে সাহিত্য অকাডেমিৰ পুৰস্কাৰ লাভ কৰিছিল। উপন্যাসখন প্ৰথম প্ৰকাশ হয় ১৯৯৬ চনত। প্ৰকাশক আছিল জাৰ্ণাল এম্প'ৰিয়াম। 'তাৰপাছত ক্ৰমে ১৯৯৮, ১৯৯৯, ২০০৬ আৰু ২০১০ চনত উপন্যাসখনৰ পুনৰ সংস্কৰণ প্ৰকাশ হৈছিল। অসমৰ এখন পষেকীয়া আলোচনী প্ৰান্তিকত এই উপন্যাসখন ধাৰাবাহিককৈ মুঠ সাতাইছটা খণ্ডত প্ৰকাশ পাইছিল। উপন্যাসখন ধাৰাবাহিক ৰূপে তেৰটা খণ্ডত আকাশবাণী ডিব্ৰুগড় আৰু গুৱাহাটী কেন্দ্ৰৰ পৰা প্ৰচাৰিত কৰা হৈছিল।
অৰুণ শৰ্মা (জন্মঃ১৯৩১ চন) একাধাৰে এজন নাট্যকাৰ, ঔপন্যাসিক, প্ৰবন্ধ লিখক, কবি তথা অনাতাঁৰ শিল্পী আছিল। শ্ৰী নিবাৰণ ভট্টাচাৰ্য নাটকৰ বাবে তেওঁ খ্যাত। অৰুণ শৰ্মাদেৱ আশীৰ্বাদৰ ৰং শীৰ্ষক উপন্যাস খনৰ বাবে ১৯৯৭ চনত সাহিত্য অকাডেমি বঁটা লাভ কৰে। গুৱাহাটীৰ কটন মহাবিদ্যালয়ত তেওঁ কলেজীয়া শিক্ষা সম্পূৰ্ণ কৰে। তেওঁ দ্যা আছাম ট্ৰিবিউন কাকতত উপ-সম্পাদক, আকাশবাণীৰ গুৱাহাটী কেন্দ্ৰত জ্যেষ্ঠ অনুষ্ঠান প্ৰযোজক, আকাশবাণী ডিব্ৰুগড় কেন্দ্ৰৰ সঞ্চালক আৰু শেষত আকাশবাণীৰ উত্তৰ পূৰ্বাঞ্চল সেৱাৰ সঞ্চালক ৰূপে কাৰ্যনিৰ্বাহ কৰিছিল। চৰকাৰী চাকৰিৰ পৰা অৱসৰ লোৱাৰ পিছত জি এল পাব্লিকেশ্যনৰ সাপ্তাহিক পত্ৰিকা পূৰ্বাচলৰ সম্পাদক আৰু চাৰেছবছৰ কাল ভাৰতীয় চাহ সন্থাৰ প্ৰচাৰ কেন্দ্ৰৰ (টী চেণ্টাৰৰ) সঞ্চালক আছিল। তেওঁ ৰচনা সমূহৰ ভিতৰত উল্লেখযোগ্য পঞ্চলিছখন অনাঁতাৰ নাটক, পঞ্চাশখনৰো ওপৰ অনাঁতাৰ তথ্য-আলেখ্য, ভালেকেইখন টিভি ধাৰাবাহিকৰ কাহিনী, সোতৰখন মঞ্চনাটক, ছখন উপন্যাস, এঘাৰখন উপন্যাস আৰু নাটকৰ অসমীয়া অনুবাদ, দুখন বৃহৎ সংকলন গ্ৰন্থৰ সম্পাদনা আৰু বিভিন্ন পত্ৰিকা আলোচনী আদিত প্ৰকাশিত এশৰো ওপৰ প্ৰবন্ধ। তেওঁ অসম নাট্য সন্মিলনৰ পাঁচ বছৰকাল সভাপতি আছিল। ২০১০ চনত শ্ৰীশৰ্মাই ভাৰত চৰকাৰৰ পদ্মশ্ৰী সন্মান লাভ কৰে।
আশীৰ্বাদৰ ৰং এখন সফল উপন্যাস। লিখক অৰুণ শৰ্মাৰ নিজৰ ভাষাত ১৯৩৫ চনৰ পৰা ১৯৪৮ চনলৈকে এছোৱা দীঘল সময়ৰ মানুহৰ জীবন্ত দলিল এয়া। যদিওবা গ্ৰাম্য জীৱনকে আধাৰ কৰি লিখকে উপন্যাসখনত পৰিবেশ সৃষ্টি কৰিছে কিন্তু মানৱীয় অনুভূতিবোৰৰ সূক্ষ্ম পৰ্য্যবেক্ষণে উপন্যাসখনক এক অন্য মাত্ৰা দাঙি ধৰিছে। মূল চৰিত্ৰ গজেনৰ স্কুলীয়া শিক্ষা বেছি নাই যদিও নীতি, বিবেক, মানৱীয় স্নেহ-প্ৰেমৰ দাবীত অকাতৰে নিজৰ ধৰ্ম আৰু সমাজ পৰিত্যাগ কৰি এক অভাৱনীয় মহত্ত্বৰ পৰিচয় দিছে। এক ব্যতিক্ৰমী চৰিত্ৰ গজেন। পিতৃ-মাতৃহীন গজেন ডাঙৰ হৈছিল আইতাকৰ তত্ত্বাৱধানত। বাহ্যিক দৃষ্টিত মদ আৰু জুৱাৰ নিচা এৰিব নোৱাৰা গজেনৰ কোনো সামাজিক মান মৰ্য্যদা নাছিল। সাধাৰণ খাটি খোৱা শ্ৰেণীৰ এজন সাধাৰণ ডেকা গজেন কিন্তু অন্যায় অত্যাচাৰৰ বিৰুদ্ধে নিৰ্ভয়ে আৰু নিঃসংকোচে যুঁজাৰ প্ৰবৃতি আৰু ক্ষমতা আছিল।
ভাৰতীয় সমাজত মুক্ত মনুষ্যত্বৰ ওপৰত আটাইতকৈ ডাঙৰ হেঁচা আহে জাত-পাতৰ অলংঘনীয় গণ্ডীৰ পৰা। এনে কেতবোৰ আচাৰ আৰু বিশ্বাসে ভাৰতীয় মানুহৰ মন আচ্ছন্ন কৰি ৰাখে যে তেওঁলোকৰ অনুভূতিত আন সম্প্ৰদায়ৰ মানুহ যেন মানুহতকৈ বেলেগ প্ৰজাতিৰ জীৱ হৈ পৰে। এনে ক্ষেত্ৰত বংগভাষী মুছলমানৰ প্ৰতি ৰক্ষণশীল অসমীয়া মানুহৰ প্ৰতিক্ৰিয়া কি হ'ব সেয়া সহজেই অনুমেয়। উপন্যাসখনত সাম্প্ৰদায়িকতা আৰু তাৰ লগত সংঘাত, মানুহৰ স্বাৰ্থপৰতা আৰু ক্ৰুৰতা সাৱলীল ভাষাত বৰ্ণনা কৰিছে। আনহাতে ৰক্ষণশীলতাক প্ৰত্যাহ্বান জনাই গজেন, মদন, জবাই এখন নতুন সমাজ গঢ়িবলৈ ওলায় আহিছে। ঘটনাৰ পাকচক্ৰত পৰি হাচিনা আৰু গজেনৰ আইতাকেও জীৱনৰ পৰিবৰ্তনশীলতাক স্বীকাৰ কৰি লৈছে। ধ্বংসৰ বুকুতেই সৃষ্টিৰ বীজ লুকাই থাকে। সমাজৰ বিৰুদ্ধে গজেনৰ প্ৰত্যাহ্বান এচাম স্বাৰ্থলোভী মানুহে সহ্য কৰিব নোৱাৰি কুটাঘাটেৰে গজেনক হত্যা কৰে যদিও গজেনৰ সন্তান ৰহিম জী উঠিল এটা নতুন যুগৰ প্ৰতিনিধি হৈ। অৰুণ শৰ্মাৰ উপন্যাসখনে এক সুপ্ৰচীন সংস্কাৰ জয় কৰি সামাজিক উত্তৰণ আৰু প্ৰগতিৰ ফালে গতি কৰিছে। বোধ আৰু কল্পনা দুয়োটা দিশ সামৰি এক যুগান্তকাৰী ভূমিকা লৈছে। মানুহৰ মৌলিক মানৱীয় মৰ্য্যদাক স্বীকৃতি দি স্পষ্ট ভাষাৰে প্ৰতিবাদ কৰি কৌতিকলীয়া সংস্কাৰৰ জড়তা ভাঙি এক নতুন সোঁত বোৱাই দিছে।
|
এই চমু প্ৰবন্ধটো বহলাই লিখা প্ৰয়োজন। আপুনিও ইচ্ছা কৰিলে যোগদান কৰিব পাৰে। সহায় কৰিবৰ বাবে ইয়াত ক্লিক কৰক। আপুনি যদি নবাগত তেন্তে ৱিকিপিডিয়াত সম্পাদনা কৰাৰ আগতে অনুগ্ৰহ কৰি সহায়িকাখনত এবাৰ চকু ফুৰাব।
বিবাহ (ইংৰাজীঃ Marriage) এক সামাজিক বান্ধোন। সামাজিকভাৱে বিবাহৰ যোগেদিহে এজন পুৰুষ আৰু এগৰাকী নাৰীৰ মাজত সম্পৰ্ক স্থাপন হয়।
'বি' উপসৰ্গ পূৰ্বক 'বহ' ধাতুৰ পিছত 'ঘঞ' প্ৰত্যয় যোগ হৈ বিবাহ শব্দ নিষ্পন্ন হৈছে। বিবাহ শব্দই শুভ পৰিণয়, শুভ মিলন আদি অৰ্থকে বুজায়। যিহেতু নানা ধৰণৰ মঙ্গল কামনাৰে এই বিবাহ কাৰ্য সম্পাদন কৰা হয় সেয়েহে বিবাহ শব্দৰ আগত শুভ শব্দ প্ৰয়োগ কৰা হয়।
বিবাহ প্ৰথাটো অতি পুৰণি। বেদতো অনেক মন্ত্ৰত বিবাহৰ কথা উল্লেখ আছে।
অৰ্থাৎ -"হে কন্যা! তোমাক প্ৰথমতে সোম, দ্বিতীয়তে গন্ধৰ্ব, তৃতীয়তে অগ্নি আৰু চতুৰ্থতে মনুষ্যৈ বিবাহ কৰিছিল। তেনেকুৱা তোমাক অগ্নিয়ে ধন পুত্ৰৰে সৈতে মোক দান কৰিছে। " বেদত উল্লেখ থকালৈ চাই ক'ব পাৰি য়ে বিবাহ নিশ্চয়কৈ বৈদিক পৰম্পৰা।
আৰ্য হিন্দুসকলৰ বিবাহ এটি গুৰুত্বপূৰ্ণ সংস্কাৰ। বিবাহ অনুষ্ঠানত মানৱ জীৱনৰ ঐহিক আৰু পাৰলৌকিক দিশত নানা ধৰণৰ তত্ত্বমূলক কথা জড়িত হৈ আছে। গৃহ্যসূত্ৰ-ৰ মতে গৃহযজ্ঞৰ মূল বিবাহ। হিন্দু পৰম্পৰা মতে প্ৰত্যেকজন পুৰুষ-নাৰীয়ে বিবাহ বন্ধনৰ দ্বাৰা সুখ-শান্তিৰে গৃহস্থাশ্ৰম পালন কৰিব লাগে। বিবাহ আঠ প্ৰকাৰৰ, - ব্ৰাহ্ম, দৈব, আৰ্য, প্ৰাজাপত্য, আসুৰ, গান্ধৰ্ব, ৰাক্ষস আৰু পৈশাচ।
ব্ৰাহ্ম বিবাহ : বিদ্বান-সদাচাৰী বৰক আহ্বান কৰি আনি অলংকাৰ আদিৰে অৰ্চনা কৰি দাতাই অলংকৃতা কন্যাক দান কৰাই হ'ল ব্ৰাহ্ম বিবাহ।
দৈব বিবাহ : জ্যোতিষ্টোমাদি য্জ্ঞত কৰ্মকৰ্তা পুৰোহিতক সালংকৃতা কন্যাদান কৰাই হ'ল দৈব বিবাহ।
আৰ্য বিবাহ : বৰৰ পৰা গো-যুগল বা দ্বি গো-যুগল (গাই গৰু) লৈ সেই গো-যুগলৰ সৈতে কন্যাদান কৰাই হ'ল আৰ্য বিবাহ।
প্ৰাজাপত্য বিবাহ : কন্যাদাতাই যোগ্য ব্যক্তিক বৰ হিচাবে অৰ্চনা কৰি, কন্যাজনীৰ সৈতে উভয়ে গাৰ্হস্থ ধৰ্ম আচৰণ কৰিবা-এইদৰে কৈ কন্যাদান কৰিলে তাক প্ৰাজাপত্য বিবাহ বুলি কোৱা হয়।
আসুৰ বিবাহ : কন্যা বা কন্যাৰ পিত্ৰাদিক য্থাশক্তি ধন দি বৰে নিজ ইচ্ছাৰে কন্যা গ্ৰহণ কৰা বিবাহেই আসুৰ বিবাহ।
গান্ধৰ্ব বিবাহ : বৰ আৰু কন্যাৰ পৰস্পৰৰ অনুৰাগবশতঃ যি বিবাহ সম্পাদন হয় সেয়ে হৈছে গান্ধৰ্ব বিবাহ।
ৰাক্ষস বিবাহ : যুদ্ধ বিগ্ৰহ কৰি বলপূৰ্ব্ক ঘৰৰ পৰা কন্যা হৰণ কৰি নিয়া বিবাহক ৰাক্ষস বিবাহ বোলে।
পৈশাচ বিবাহ : নিদ্ৰাত অভিভূত অৱ্স্থাত নাইবা মদ্যপানৰ দ্বাৰা বিহ্বল বা উন্মত্ত অৱস্থাত কন্যাক চল কৰি নিৰ্জনত ধৰ্ষণ কৰাৰ নামেই পৈশাচ বিবাহ।
ৱিকিমিডিয়া কমন্সত বিবাহ সম্পৰ্কীয় মিডিয়া ফাইল আছে।
"Legal Regulation of Marital Relations: An Historical and Comparative Approach - Gautier 19 (1): 47 - International Journal of Law, Policy and the Family". http://lawfam.oxfordjournals.org/cgi/content/abstract/19/1/47.
Recordings & Photos from a College Historical Society debate on the role of marriage in modern life, featuring Senator David Norris and Senator Ronan Mullen.
The Delights of Wisdom Concerning Marriage ("Conjugial") Love, After Which follows the Pleasures of Insanity Concerning Scortatory Love. by Emanuel Swedenborg (Swedenborg Society 1953)
অদৃশ্য শ্ৰেণীসমূহঃ
এই পৃষ্ঠাখন ২৫ অক্টোবৰ, ২০২২ তাৰিখে ১৯ঃ৫২ বজাত অন্তিম সংশোধন কৰা হৈছিল।
লেখাবোৰ ক্ৰিয়েটিভ কমন্স এট্ৰিব্যুশ্বন/শ্বেয়াৰ-এলাইক লাইচেঞ্চৰ অন্তৰ্গত; ইয়াৰ লগতে আনুষঙ্গিক নিয়মাৱলী যোগ হ'ব পাৰে। ব্যৱহাৰৰ চৰ্তবোৰ বিতংকৈ চাওক।
|
শীঘ্ৰেই দূৰ হ'ব মূল্যবৃদ্ধিৰ সমস্যা! মূল্যবৃদ্ধিৰ বিৰোধিতাক কোনে দিলে নাটক আখ্যা? -\nHomeৰাজনৈতিকশীঘ্ৰেই দূৰ হ'ব মূল্যবৃদ্ধিৰ সমস্যা! মূল্যবৃদ্ধিৰ বিৰোধিতাক কোনে দিলে নাটক আখ্যা?\nডিজিটেল ডেস্ক : সুখবৰ! শীঘ্ৰেই দূৰ হ'ব মূল্যবৃদ্ধিৰ সমস্যা। ইন্ধনজাত সামগ্ৰীৰ লগতে ৰাজ্যত শেহতীয়াকৈ অভাৱনীয় হাৰত বৃদ্ধি হোৱা অত্যাৱশ্যকীয় সামগ্ৰীৰ মূল্য বৃদ্ধিয়ে জুৰুলা কৰিছে সৰ্বসাধাৰণ ৰাইজক। কিন্তু এনে সময়ত নগাঁও জিলাৰ কঢ়ালিগাওঁস্থিত বৰনামঘৰ এখনি আটকধুনীয়া তোৰণ উদ্বোধন কৰিবৰ বাবে উপস্থিত হোৱা মন্ত্ৰী পিযুষ হাজৰিকাই মূল্যবৃদ্ধি ৰোধৰ সন্দৰ্ভত দিয়া আশ্বাসে এতিয়া নিশ্চয় সকাহ প্ৰদান কৰিব সৰ্বসাধাৰণক।\nলগতে মন্ত্ৰী গৰাকীয়ে শেহতীয়াকৈ মূল্যবৃদ্ধি বিৰোধীতাৰে কংগ্ৰেছে ই-ৰিক্সা অথবা ম'হৰ গাড়ীলৈ ৰাজপথত কৰা প্ৰতিবাদকো তুচ্ছ-তাচ্ছিল্য কৰে । পূৰ্বে টেক্সী-চাইকেল চলাই প্ৰতিবাদ কৰা কংগ্ৰেছৰ এতিয়া একো বিকল্প নাইকিয়া হোৱাত এতিয়া উপায়হীন হৈ কংগ্ৰেছে গৰু-ম'হৰ গাড়ীয়ে প্ৰতিবাদ সাব্যস্ত কৰিছে বুলি মন্তব্য় কৰে মন্ত্ৰীগৰাকীয়ে।\nতথাপিও উপ-নিৰ্বাচনত ৫খন আসনেই দখল কৰিব বিজেপিয়ে। মূল্যবৃদ্ধিৰ সন্দৰ্ভত কংগ্ৰেছে সাব্যস্ত কৰা প্ৰতিবাদ কেৱল নিৰ্বাচন কেন্দ্ৰিক বুলিও অবিহিত কৰে মন্ত্ৰীগৰাকীয়ে। অৱশ্যে শেহতীয়াকৈ ৰাজ্যত হোৱা মূল্যবৃদ্ধিয়ে সৰ্বসাধাৰণ ৰাইজৰ লগতে মন্ত্ৰীজনকো অসুবিধাত পেলাইছে বুলি অকপট স্বীকাৰ কৰিলে পীযুষ হাজৰিকাই।\nassam by election\nPrevious articleউদ্বেগজনক : ৰাজ্যত পুনৰ বৃদ্ধি পালে কৰ'নাৰ সংক্ৰমণ\nNext articleআলহীৰ ঘৰলৈ গৈছিল কিশোৰী; তাতেই বলি ধৰ্ষণৰ , দুসপ্তাহে কিদৰে গাপ দিয়া হ'ল দুষ্কাৰ্য?
|
অৰ্দ্ধগহন পদ্ধতিৰে ব্যৱসায়িক ভিত্তিত মাছ পালনঃ
অৰ্দ্ধগহন পদ্ধতিৰে ব্যৱসায়িক ভিত্তিত মাছ পালনঃ
বিস্তীৰ্ণ পদ্ধতিঃ
অৰ্দ্ধগহন পদ্ধতিঃ
গহন পদ্ধতিঃ
তলিৰ বোকা অপসাৰণঃ
অপতৃণ নিবাৰণঃ
মাছ পালন এক লাভজনক ব্যৱসায়। অসমৰ প্ৰায় ৯৫ ভাগ মানুহৰ মাছ প্ৰিয় খাদ্য। আমাৰ ৰাজ্যখন জলসম্পদত চহকী যদিও মাছ উৎপাদনৰ দিশত আমি আজি পৰ্যন্ত স্বাৱলম্বী হ'ব পৰা নাই। ইয়াৰ বিভিন্ন কাৰণৰ ভিতৰত এটা হ'ল- মাছ পালনৰ আধুনিক কাৰিকৰী কৌশল সম্বন্ধে অজ্ঞতা। জলৰাশিৰ বৈশিষ্ট্য আৰু মাছৰ প্ৰজাতিৰ ওপৰত নিৰ্ভৰ কৰি বিভিন্ন পদ্ধতিৰে মাছ পালন কৰিব পাৰি। সেইসমূহ হ'ল- বিস্তীৰ্ণ পদ্ধতি, অৰ্দ্ধগহন পদ্ধতি আৰু গাহন পদ্ধতি।
বিস্তীৰ্ণ পদ্ধতিঃ
এই পদ্ধতিত বিল, হ্ৰদ আদিত মাছ পালনক অন্তৰ্ভূক্ত কৰা হৈছে। ইয়াত পৰিপূৰক খাদ্য যোগান ধৰা নহয়। সাৰ দিয়া নহয়। মাছৰ সংখ্যাৰে কোনো নিৰিখ নাথাকে। মাছ পালনৰ কোনো সময়সীমা নাথাকে।
অৰ্দ্ধগহন পদ্ধতিঃ
কেঁচা পুখুৰী, সৰ্বসাধাৰণৰ উপযোগী, কম মূলধন খৰচ কৰি কৰা পদ্ধতি। ইয়াত মাছৰ সংখ্যা জোখমতে দিয়া হয়। প্ৰাকৃতিক আৰু পৰিপূৰক খাদ্য যোগান নিয়মীয়া কৰা হয়। পুখুৰীত চূণ, সাৰ, গোবৰ আদি প্ৰয়োগ কৰা হয়।
গহন পদ্ধতিঃ
এই পদ্ধতিত আধুনিক সা-সঁজুলি, উন্নত কাৰিকৰী কৌশল প্ৰয়োগ, অধিক মূলধন খৰচ কৰা হয়। ইয়াত কেইবা জাতৰ মাছৰ পোৱালি অতি উচ্চ হাৰত দিয়া হয়। অতি বেছি পুষ্টিদ্ৰব্য খাদ্য মাছক দিয়া হয়। পকী পুখুৰী, চৌবাচ্চা আদিত মাছ পালন কৰা হয়। পানীৰ অক্সিজেন বৃদ্ধিৰ বাবে যন্ত্ৰ ব্যৱহাৰ কৰা হয়।
ওপৰত আলোচনা কৰা তিনিটা পদ্ধতিৰ ভিতৰত অসমত প্ৰধানকৈ অৰ্দ্ধগহন পদ্ধতিৰ সহায়ত মাছ পালন কৰা হয়। অৰ্দ্ধগহন পদ্ধতিত আমি কেইবা প্ৰকাৰৰ মাছ একেলগে এটা পুখুৰীত মেলিব পাৰো। এনেদৰে পুখুৰীৰ প্ৰাকৃতিক খাদ্যৰ সদ্ব্যৱহাৰৰ উদ্দেশ্যে বিভিন্ন খাদ্যাভ্যাসযুক্ত মাছৰ প্ৰজাতিক একেলগে পালন কৰাকে সংমিশ্ৰিত পদ্ধতি বোলে। ইয়াত পানীকালি অতি কমেও ডেৰ কঠা হ'ব লাগে। ব্যৱসায়িক ভিত্তিত কৰিবলৈ হ'লে কমেও চাৰে তিনি কঠা হ'ব লাগে। আত্মসংস্থাপনৰ বাবে কমেও ২ বিঘা হ'ব লাগে।
তলিৰ বোকা অপসাৰণঃ
পুখুৰীটো সিঁচি ৰ'দত শুকুৱাই তলিৰ বোকা অপসাৰণ কৰিব লাগে। ১৫-৩০ চেন্টিমিটাৰ গভীৰতালৈ খান্দি বোকা উঠাই দিব লাগে। তাৰ পিছত আকৌ ১৫ চেন্টিমিটাৰলৈ কোৰ মাৰি বা হাল বাই তলিখন কোমল কৰিব লাগে।
অপতৃণ নিবাৰণঃ
পুখুৰীত যদি জলজ অপতৃণ থাকে, তাক নিবাৰণ কৰিব লাগে। কিয়নো, ই পুখুৰীৰ কেইবা ধৰণে ক্ষতিসাধন কৰিব পাৰে। অপতৃণই জলাশয়ৰ পুষ্টিদ্ৰব্য শোষণ কৰে। মাছৰ চলাচলত বাধা দিয়ে। মাছৰ ৰোগ সৃষ্টিত সহায় কৰে। মাছ ধৰাত অসুবিধা হয়। শেলুৱৈ জাতীয় অপতৃণই অপকাৰী পদাৰ্থ নিৰ্গত কৰি মাছৰ ক্ষতিসাধন কৰে।
দৈহিক পদ্ধতিঃ
মানুহে হাতেৰে উভালি জলজ অপতৃণ নিবাৰণ কৰে।
যান্ত্ৰিক পদ্ধতিঃ
দা, কটাৰী, লোৰে নিৰ্মিত আন যন্ত্ৰ ব্যৱহাৰ কৰি অপতৃণ নিবাৰণ কৰা হয়।
ৰাসায়নিক পদ্ধতিঃ
ৰাসায়নিক দ্ৰব্য যেনে- ২, ৪ ডি, এম'নিয়া, মনোইউৰণ, ডাই ইউৰণ আদি ব্যৱহাৰ কৰি অপতৃণ নিবাৰণ কৰা হয়। পৰাপক্ষত ৰাসায়নিক পদ্ধতি প্ৰয়োগ নকৰাই ভাল। বাকী দুই পদ্ধতিৰে অপতৃণ নিবাৰণ কৰিলে ভাল।
অপকাৰী মাছ নিবাৰণঃ
ব্লিচিং পাউডাৰঃ
ব্যৱসায়িক দিশৰপৰা অলাগতিয়াল মাছসমূহ ২৫-৩০ পি পি এম হাৰত ব্লিচিং পাউডাৰ দি উঠাই দিব লাগে। এই পাউডাৰ দিলে ৩-৪ ঘন্টাৰ ভিতৰত সকলো মাছ মৰিব। বিষক্ৰিয়া ৭-৮ দিনলৈ থাকে। মাছ খোৱাৰ উপযোগী।
মহুৱাৰ খলিহৈঃ
২০০-২৫০ পি পি এম হাৰ অৰ্থাৎ ১ হেক্টৰ পানীকালিৰ এক মিটাৰ গভীৰতাৰ এটা পুখুৰীত ২০০০-২৫০০ কিলোগ্ৰাম মহুৱাৰ খলিহৈ দিব লাগে। ইয়াক দিয়াৰ ৬-১০ ঘন্টাৰ ভিতৰত সকলো মাছ মৰিব। বিষক্ৰিয়া ১৫ দিনলৈ থাকে। এই মাছ খোৱাৰ উপযোগী।
চাহ গুটিৰ খলিহৈঃ
৭৫-১০০ পি পি এম অৰ্থাৎ এক হেক্টৰ পানীকালিৰ এক মিটাৰ গভীৰতাৰ এটা পুখুৰীত ৭৫০-১০০০ কিলোগ্ৰাম চাহ গুটিৰ খলিহৈ দিব লাগে। ৬-১২ ঘন্টাৰ ভিতৰত সকলো মাছ মৰিব। বিষক্ৰিয়া ১০-১২ দিনলৈ থাকে। মাছ খোৱাৰ উপযোগী।
এম'নিয়া প্ৰয়োগঃ
২০-২৫ পি পি এম হাৰত চিলিণ্ডাৰৰপৰা সংগ্ৰহ কৰা এম'নিয়া দিয়া হয়। ১২ ঘন্টাৰ ভিতৰত সকলো মাছ মৰিব। বিষক্ৰিয়া ৫-৬ সপ্তাহলৈ থাকে। মাছ খোৱাৰ উপযোগী।
ঘনাই জাল মাৰিঃ
বাৰে বাৰে জাল মাৰি অলাগতিয়াল মাছসমূহ উঠাই দিব লাগে। অলাগতিয়াল মাছসমূহ নিৰ্মূলকৰণৰ বাবে ওপৰত দিয়া পদ্ধতিসমূহৰ ভিতৰত শেষত দিয়া পদ্ধতি(ঘনাই জাল মৰা)টো কৰিলে বেছি ভাল।
চূণ প্ৰয়োগঃ
পুখুৰীত সাধাৰণতে দুই প্ৰকাৰৰ চূণ ব্যৱহাৰ কৰা হয়- এগ্ৰিকালচাৰেল লাইম বা কৃষিত ব্যৱহৃত চূণ(CaCO3), কুইক লাইম বা পোৰা চূণ(CaO)।
তলিত প্ৰয়োগঃ
শুকান পাউডাৰ চূণ পুখুৰীৰ তলিত ছটিয়াই দি হাল বাই বা কোৰ মাৰি মিহলাই দিব লাগে।
পানীত প্ৰয়োগঃ
আগদিনা নিশা জোখমতে চূণ পানীত মিহলি কৰি লৈ পিছদিনা পুৱা পানীত ছটিয়াই দিব লাগে।
নিৰ্গমন নলীত প্ৰয়োগঃ
বাহিৰৰপৰা পুখুৰীলৈ পানী সোমোৱাৰ ব্যৱস্থা থাকিলে নিৰ্গমন নলীৰ মুখত চূণ প্ৰয়োগ কৰি পানী ভিতৰলৈ আহিব দিব লাগে।
পুখুৰীত প্ৰয়োগ কৰিব লগা চূণখিনি সমানে তিনিভাগ কৰি তাৰ এভাগ প্ৰথম কিস্তিত দিব লাগে। বাকী দুভাগ সমানে ১০টা ভাগ কৰি প্ৰতি মাহত এভাগকৈ দিব লাগে। মনত ৰখা উচিত যে চূণ লগে লগেই তিয়াই নিদি ঠাণ্ডা হোৱাৰ পিছতহে দিব লাগে।
সাৰ প্ৰয়োগঃ
চূণ প্ৰয়োগৰ ৭-১০ দিন পিছত পুখুৰীত সাৰ প্ৰয়োগ কৰিব লাগে। পুখুৰীত সাৰ দিয়াৰ মুখ্য উদ্দেশ্য হ'ল পুখুৰীত উদ্ভিদ আৰু প্ৰাণী প্লৱকৰ বৃদ্ধি কৰা, কাৰণ এই প্ৰাণী আৰু উদ্ভিদ প্লৱক মাছে খাদ্য হিচাপে ব্যৱহাৰ কৰে। সাৰ দুই প্ৰকাৰৰ- জৈৱিক আৰু অজৈৱিক।
জৈৱিক সাৰঃ
পুখুৰীত জৈৱিক সাৰ হিচাপে গৰুৰ গোবৰ ব্যৱহাৰ কৰা হয়। কেঁচা গোবৰ পুখুৰীৰ কাৰণে ভাল।
অজৈৱিক সাৰঃ
ইউৰিয়া, ছিংগল ছুপাৰ ফছফেট অজৈৱিক সাৰ হিচাপে পুখুৰীত দিয়া হয়। জৈৱিক সাৰ দিয়াৰ ৭-১০ দিন পিছত অজৈৱিক সাৰ পুখুৰীত দিয়া হয়। পুখুৰীত সাৰ দিয়াৰ ১০-১৫ দিন পিছত পুখুৰীটো মাছ পালনৰ উপযুক্ত হয়।
মাছ পালনঃ
ব্যৱসায়িক ভিত্তিত মাছ পালন কৰিবলৈ হ'লে আমি সদায় মাছৰ প্ৰজাতি বাছি লোৱাৰ ক্ষেত্ৰত গুৰুত্ব দিব লাগে। অসমত পানীৰ উৰ্বৰতা, পানীৰ উপলভ্যতা আৰু মাছৰ চাহিদাৰ ওপৰত নিৰ্ভৰ কৰি মাছ পালন কৰা হয়। মাছৰ পোনাসমূহ য'ৰ-ত'ৰপৰা সংগ্ৰহ কৰিব নালাগে। কিয়নো, মাছৰ পোনাৰ গুণাগুণৰ ওপৰত তাৰ বৃদ্ধিৰ হাৰ নিৰ্ভৰ কৰে। পুখুৰীত মেলিব লগা মাছসমূহ ১০-১৫ চেন্টিমিটাৰ দৈৰ্ঘ্যৰ হোৱা উচিত।
মাছৰ খাদ্যঃ
মাছৰ পোনা মেলাৰ পিছত পুখুৰীত পৰিপূৰক খাদ্য যোগান ধৰিব লাগে। পৰিপূৰক খাদ্য হিচাপে চাউলৰ মল আৰু সৰিয়হৰ খলিহৈ সমপৰিমাণত(১ঃ১) মিহলাই পুখুৰীত দিব লাগে। মাছৰ ওজনৰ ২-৩ শতাংশ হাৰত মাছক খাদ্য খুৱাব লাগে। আজিকালি বিভিন্ন ধৰণৰ পৰিপূৰক খাদ্য বজাৰত পোৱা যায়। তাৰ ভিতৰত বালিচন্দা, সূষমা আদি অন্যতম।
পুখুৰীত মাছৰ পোনা মেলাৰ পিছত যদি আমি পুখুৰীৰ উৎপাদকতাৰ ওপৰত মনোযোগ নিদিওঁ, তেনেহ'লে মাছৰ উৎপাদন যিমান পাব লাগে তাক পোৱা কনাযাব। সেয়েহে পুখুৰীৰ পানীৰ গুণাগুণৰ দিশটো আমি সদায় লক্ষ্য কৰিব লাগে। সময়মতে খাদ্য, চূণ, সাৰ আৰু মাছৰ স্বাস্থ্য পৰীক্ষা কৰি থাকিব লাগে। পুখুৰীত গৰু, ম'হ আৰু মানুহে গা ধুব নালাগে। যদি পুখুৰীৰ পানীত অত্যধিক সেউজীয়া শেলুৱৈ দেখা যায়, তেনেহ'লে লগে লগে পুখুৰীত সাৰ আৰু খাদ্য যোগান বন্ধ ৰাখিব লাগে। পুনৰ আগৰ অৱস্থালৈ আহিলে খাদ্য যোগান ধৰিব লাগে।
সময়মতে খাদ্য যোগান আৰু পৰিচালনা আদিত গুৰুত্ব দি মাছ খেতিক পেছা হিচাপে লৈ কামত আগবাঢ়িলে এই ব্যৱসায়ত লাভ কৰিব পৰা যায়।
লেখকঃপ্ৰতুল ডেকা(দৈনিক অসম)
Roll over stars then click to rate.
© 2006-2019 C-DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.
এই পৰ্টেলৰ যোগেৰে ভাৰত চৰকাৰৰ বৈদ্যুতিন আৰু তথ্য-প্ৰযুক্তি মন্ত্ৰালয় দ্বাৰা ভাৰত বিকাশ প্ৰৱেশদ্বাৰ প্ৰকল্পৰ অধীনত সামাজিক উন্নয়নৰ বাবে এক ৰাষ্ট্ৰযোৰা প্ৰচেষ্টা চলাই থকা হৈছে। ইয়াৰ জৰিয়তে ৰাইজলৈ সুনিশ্চিত তথ্যৰ যোগান, তথ্যৰ জ্ঞান, তথ্য প্ৰযুক্তি আৰু যোগাযোগ সেৱা আৰু সামগ্ৰীৰ সুবিধাসমূহ আগবঢ়োৱাৰ চেষ্টা কৰা হৈছে। আইএনডিজি প্ৰকল্পটো ভাৰত চৰকাৰৰ বৈদ্যুতিন আৰু তথ্য প্ৰযুক্তি মন্ত্ৰালয় ৰ সহায়ত চেণ্টাৰ ফ'ৰ ডেভেলপমেণ্ট অব এডভান্স কম্পিউটিং, হায়দৰাবাদ (C-DAC) ৰ দ্বাৰা কাৰ্য্যকৰী কৰা হৈছে।
|
ডিজিটেল ডেস্কঃ কেন্দ্ৰীয় সংৰক্ষিত আৰক্ষী বাহিনী চমুকৈ চি আৰ পি এফৰ ইতিহাসত প্ৰথমবাৰৰ বাবে দুগৰাকীকৈ মহিলা বিষয়াক মহাপৰিদৰ্শক পদলৈ পদোন্নতি দিয়া হৈছে। চি আৰ পি এফত মহাপৰিদৰ্শক হিচাপে পদোন্নতি লাভ কৰা এই দুই মহিলা বিষয়া ক্ৰমে আই জি এনি আব্ৰাহম আৰু আই জি সীমা ধুণ্ডিয়া।
ইয়াৰে আই জি এনি আব্ৰাহমক ৰেপিড একশ্যন ফ'ৰ্চ চমুকৈ আৰ এ এফৰ মুৰব্বী হিচাপে পদোন্নতি দিয়া হৈছে। আই জি সীমা ধুণ্ডিয়াক চি আৰ পি এফৰ বিহাৰ খণ্ডৰ মুৰব্বী হিচাপে দায়িত্ব প্ৰদান কৰা হৈছে। এই দুয়োগৰাকী শীৰ্ষ মহিলা বিষয়া চি আৰ পি এফত যোগদান কৰা প্ৰথমটো মহিলা দলৰ সদস্য আছিল। ১৯৮৭ চনত তেওঁলোকে চি আৰ পি এফত যোগদান কৰিছিল।
উল্লেখ্য যে এই দুয়োগৰাকী শীৰ্ষ বিষয়াই ইতিমধ্যে দেশৰ লগতে বিদেশী ৰাষ্ট্ৰতো কাম কৰাৰ অভিজ্ঞতা সঞ্চয় কৰিছে। সীমা ধুণ্ডিয়া লিবেৰিয়াত ৰাষ্ট্ৰংসঘৰ মিছনত পোন প্ৰথমবাৰৰ বাবে এফ পি ইউ কণ্টিজেণ্ট কমাণ্ডাৰ আছিল। ইয়াৰো পৰি ধুণ্ডিয়াই ইয়াৰ পূৰ্বে আৰ এ এফত ডি আই জি হিচাপে কাম কৰিছিল।
এনি আব্ৰাহমেও লিইবেৰিয়াত ৰাষ্ট্ৰসংঘৰ মিছনত সৰ্বমহিলা এফ পি ইউৰ কমাণ্ড কৰাৰ লগতে ফ'ৰ্চ হেডকোৱাৰ্টাৰত ডি আইজি ইন্টেলিজেন্স হিচাপে সেৱা আগবঢ়াইছিল। এই দুয়োগৰাকী শীৰ্ষ বিষয়াই ইতিমধ্যে মেধাৱী সেৱাৰ বাবে ৰাষ্ট্ৰপতিৰ আৰক্ষী পদক আৰু আৰক্ষী পদক আৰু অতি উৎকৃষ্ট সেৱা পদকো লাভ কৰিছে।
|
শিৱসাগৰ জিলাৰ নাজিৰাৰ বাঁহগড়াত আজি এক ভয়ংকৰ পথ দুৰ্ঘটনা সংঘটিত হয়। দুৰ্ঘটনাত নাজিৰা ছেইণ্ট পীটাৰছ স্কুলৰ ৯ জনকৈ ছাত্ৰ-ছাত্ৰীৰ লগতে এজন চাইকেল আৰোহী আহত হয়।
ঘটনাৰ বিৱৰণী মতে, নাজিৰাৰ বাঁহগড়াৰত অৱস্থিত ছেইণ্ট পীটাৰছ স্কুল ছুটীৰ পিছতে নাজিৰা জতকীয়া গাঁৱৰ এজন অভিভাৱকে এখন মাৰুতি ইক' গাড়ীৰে নিজ সন্তানৰ লগতে ওচৰ-চুবুৰীয়াৰ ৫জন শিশু ছাত্ৰ আৰু ৪ গৰাকী ছাত্ৰীকে ধৰি মুঠ নজনক গাড়ীৰ ভিতৰত বহুৱাই ঘৰলৈ ৰাওনা হোৱাৰ সময়তে গাড়ীখন বিদ্যালয়ৰ সন্মুখৰ ধোদৰআলিৰ কাষৰ দ খাৱৈত বাগৰি পৰেগৈ।
গাড়ীৰ ভিতৰত আৱদ্ধ হৈ পৰা শিশুসকলক বিদ্যালয়ৰ শিক্ষক-শিক্ষয়িত্ৰীৰ লগতে উপস্থিত লোকসকলে ততাতৈয়াকৈ উদ্ধাৰ কৰে। স্থানীয় এজন চাইকেল আৰোহীও গাড়ীখনৰ খুন্দাত আহত হয়। আহত সকলোকে নাজিৰাৰ কৰ্মশ্ৰী হিতেশ্বৰ শইকীয়া মহকুমা অসামৰিক চিকিৎসালয়লৈ নিয়া হয়। কম-বেছি পৰিমাণে আহত ছাত্ৰ-ছাত্ৰী সকলক প্ৰাথমিক চিকিৎসাৰ অন্তত চিকিৎসকে বিপদমুক্ত বুলি ঘোষণা কৰে।
|
অনুগ্ৰহ কৰি এই প্ৰবন্ধটো বিস্তাৰ কৰক। প্ৰবন্ধটো বিস্তাৰ কৰিবৰ বাবে আটাইতকৈ সহজ উপায়টো হ'ল অনুবাদ। আপুনি এই প্ৰবন্ধটো আন কোনো ভাষাৰ ৱিকিপিডিয়াৰ পৰা (পৰাপক্ষত ইংৰাজী ভাষাৰ) হুবহু অনুবাদ কৰিও ৱিকিপিডিয়াক সহায় কৰিব পাৰে। আলোচনা পৃষ্ঠাত এই সম্পৰ্কে অধিক তথ্য থাকিব পাৰে, সম্পাদনা কৰা পূৰ্বে সেয়াও এবাৰ চকু ফুৰাই চাই যেন।
অন্তঃস্ৰাৱী তন্ত্ৰ (ইংৰাজী- Endocrine System) হৈছে জীৱৰ হ'ৰমন নিঃসৰণ কৰা কিছুমান গ্ৰন্থীৰ সমষ্টি। এই অংগ তন্ত্ৰই হ'ৰমন প্ৰত্যক্ষভাৱে সংবহন তন্ত্ৰত নিঃসৰণ কৰে আৰু তেজে তাক নিৰ্দিষ্ট লক্ষকোষলৈ কঢ়িয়াই নিয়ে। প্ৰধান অন্তঃস্ৰাৱী গ্ৰন্থীবোৰ হৈছে পাইনিয়েল গ্ৰন্থী, পিটুইটেৰি গ্ৰন্থী, অগ্নাশয়, ডিম্বাশয়, শুক্ৰাশয়, থাইৰয়ড গ্ৰন্থী, পেৰাথাইৰয়ড গ্ৰন্থী, হাইপথেলামাছ, খাদ্যনলী আৰু এড্ৰেনেল গ্ৰন্থী। অন্তঃস্ৰাৱী তন্ত্ৰ আৰু বহিস্ৰাৱী তন্ত্ৰ পৰস্পৰ বিপৰীত ধৰ্মী, অৰ্থাৎ বহিস্ৰাৱী গ্ৰন্থীবোৰে কিছুমান নলীৰ সহায়ত হ'ৰমন নিঃসৰণ কৰে। অন্তঃস্ৰাৱী তন্ত্ৰ, স্নায়ু তন্ত্ৰৰ দৰেই এক তথ্য সংকেট প্ৰনালী কিন্তু কাৰ্যপদ্ধতি পৃথক। অন্তঃস্ৰাৱী তন্ত্ৰৰ ক্ৰিয়াবোৰ লেহেমীয়া গতিত আৰম্ভ হয়, সৰ্বাধিক প্ৰতিক্ৰিয়া দেখুৱাই আৰু কেই ঘণ্টামানৰ পৰা কেইবা সপ্তাহ পৰ্যন্ত সক্ৰিয় হৈ থাকে। স্নায়ু তন্ত্ৰৰই ক্ষিপ্ৰগতিত তথ্য প্ৰেৰণ কৰে আৰু প্ৰতিক্ৰিয়াবোৰ ক্ষণস্থায়ী। মেৰুদণ্ডী প্ৰাণীৰ ক্ষেত্ৰত, হাইপথেলামাছ হৈছে সমগ্ৰ অন্তঃস্ৰাৱী তন্ত্ৰৰ স্নায়বিক নিয়ন্ত্ৰণ কেন্দ্ৰ।
অন্তঃস্ৰাৱী গ্ৰন্থীৰ বিশেষ বৈশিষ্ট হৈছে, ইহঁত নলীবিহীন আৰু নিঃসৰিত হ'ৰমনবোৰ অন্তৰ্কোষীয় স্থান বা গ্ৰেনুলবোৰত জমা কৰে। আনহাতে লালটি গ্ৰন্থী, ঘৰ্ম গ্ৰন্থী, আৰু খাদ্যনলীৰ গ্ৰন্থীৰ দৰে বহিস্ৰাৱী গ্ৰন্থীবোৰৰ একোডাল নলী বা ফোপোলা লুমেন থাকে।
উল্লেখিত বিশেষ অংগবোৰৰ উপৰিও হাড়, বৃক্ক, যকৃৎ, হৃদযন্ত্ৰ আৰু জনন থলীবোৰতো, গৌণ অন্তঃস্ৰাৱী কাৰ্য সংঘটিত হয়। উদাহৰণ স্বৰূপে বৃক্কই এৰিথ্ৰ'পয়েটিন আৰু ৰেনিনৰ দৰে হ'ৰমন নিঃসৰণ কৰে।
অন্তঃস্ৰাৱীৰ ইংৰাজী প্ৰতিশব্দ Endocrine শব্দটো গ্ৰীক শব্দ ἐνδο- এন্দ'- "ভিতৰত," আৰু κρίνειν ক্ৰাইনেন "পৃথক কৰা"ৰ পৰা আহৰণ কৰা হৈছে।
অদৃশ্য শ্ৰেণীঃ
এই পৃষ্ঠাখন ১৩ এপ্ৰিল, ২০২১ তাৰিখে ০৭ঃ৩৭ বজাত অন্তিম সংশোধন কৰা হৈছিল।
লেখাবোৰ ক্ৰিয়েটিভ কমন্স এট্ৰিব্যুশ্বন/শ্বেয়াৰ-এলাইক লাইচেঞ্চৰ অন্তৰ্গত; ইয়াৰ লগতে আনুষঙ্গিক নিয়মাৱলী যোগ হ'ব পাৰে। ব্যৱহাৰৰ চৰ্তবোৰ বিতংকৈ চাওক।
|
আজি আপুনি চৰকাৰী সম্পৰ্কিত কামত সফলতা অৰ্জন কৰিব। কৰ্তৃপক্ষত থকা ব্যক্তিসকলৰ সৈতে আপুনি সম্পৰ্ক স্থাপন কৰিবলৈ সক্ষম হব। এজন গুৰুত্বপূৰ্ণ ব্যক্তিৰ সৈতে হোৱা সাক্ষাতে আপোনাক পথ নিৰ্দেশনা দিব। ভাল ধন-বিত অৰ্জনৰ ডাঙৰ সুযোগ পাব। আপোনাৰ মন সৃজনশীল আৰু উত্পাদনশীল চিন্তাৰে ভৰি থাকিব।
|
নগাঁও জিলাৰ এটা পুৰণিগুদামত শনিবাৰে বিয়লি এগৰাকী কণমানি নাবালিকা এজন ৫০ বছৰ ঊৰ্ধ্বৰ ব্যক্তিৰ কামনাৰ বলি হ'বলগীয়া হোৱা ঘটনাই অঞ্চলটোত তীব্ৰ প্ৰতিক্ৰিয়াৰ সৃষ্টি কৰিছে।
অভিযুক্ত ব্যক্তিজনক পুতুল আলী বুলি চিনাক্ত কৰা হৈছে।
স্থানীয় ৰাইজে জানিবলৈ দিয়া মতে পুতুল আলী নামৰ ব্যক্তিজনে ভুক্তভোগী ৬ বছৰীয়া নাবালিকা গৰাকীক টেঙা খোৱাম বুলি কৈ নিজৰ ঘৰলৈ মাতি আনি অসৎ কাৰ্য্য চৰিতাৰ্থ কৰিছিল।
পিছত ঘটনাৰ বিষয়ে অৱগত হৈ ক্ষুব্ধ হৈ উঠা স্থানীয় ৰাইজে অভিযুক্ত ব্যক্তিজনক বান্ধি চেণ্ডেলৰ মালা পিন্ধোৱাৰ লগতে ঘটনাস্থলীত উপস্থিত হোৱা পুৰণিগুদাম পহৰা চকীৰ আৰক্ষীক গতাই দিয়ে।
ঘটনাটোক কেন্দ্ৰ কৰি অঞ্চলটোত বাতৰি যুগুত কৰা সময়লৈকে উত্তপ্ত পৰিস্থিতিয়ে বিৰাজ কৰি থকাৰ লগতে অভিযুক্ত ব্যক্তিজনক দৃষ্টান্তমূলক শাস্তি প্ৰদানৰ বাবে ৰাইজে দাবী জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
LPG price up।পাকঘৰত জুই! LPG চিলিণ্ডাৰৰ দাম একেবাৰতে বাঢ়িল ২৫টকা, পেট্ৰ'ল-ডিজেলৰ মূল্যও বৃদ্ধি, জানক নতুন নিৰিখ।lpg-cylinder-price-up-by-100-rupees-in-last-3months-latest-rs-25-increased-from-february-4-fuel-prices-also-rise-again-know-latest-rates-in-guwahati- News18 assam\nHome » photogallery » assam »পাকঘৰত জুই! LPG চিলিণ্ডাৰৰ দাম একেবাৰতে বাঢ়িল ২৫টকা, পেট্ৰ'ল-ডিজেলৰ মূল্যও বৃদ্ধি, জানক নতুন নিৰিখ\nপাকঘৰত জুই! LPG চিলিণ্ডাৰৰ দাম একেবাৰতে বাঢ়িল ২৫টকা, পেট্ৰ'ল-ডিজেলৰ মূল্যও বৃদ্ধি, জানক নতুন নিৰিখ\nডিচেম্বৰৰ পৰা ১০০ টকা বাঢ়িল।\n। February 04, 2021, 13:33 IST\nমধ্যবিত্তক মাধমাৰ শোধাই আকৌ এবাৰ বাঢ়িল ৰন্ধন গেছৰ চিলিণ্ডাৰৰ দাম। একেবাৰতে ২৫টকা বাঢ়িল চিলিণ্ডাৰৰ মূল্য।\nবৃহস্পতিবাৰে গুৱাহাটীবাসীৰ কাৰণে ১৪.২ কিলোগ্ৰামৰ ৰাজসাহাৰ্যবিহীন চিলিণ্ডাৰৰ মূল্য হৈছেগৈ ৭৪৩ টকা। মন কৰিবলগীয়া যে ইয়াৰ লগে লগে, ডিচেম্বৰৰ পৰা ফেব্ৰুৱাৰীলৈ গেছ চিলিণ্ডাৰৰ দাম ১০০ টকা বাঢ়িল। লক্ষ্যণীয় যে দিল্লীত এই মুহূর্তত গেছৰ দাম ৭১৯ টকা, মু্ম্বাইত ৭১৯ টকা আৰু চেন্নাইত ৭৩৫ টকা।\nআনহাতে এইবাৰৰ বাজেটৰ ঘোষণাত কেন্দ্ৰই পেট্ৰ'লৰ প্ৰতি লিটাৰত ২টকা আৰু ডিজেলৰ প্ৰতি লিটাৰত ৪টকা চেচ লগোৱাৰ কথা ঘোষণা কৰি আশ্বাস দিছিল যে ইয়াৰ ফলত দামত প্ৰভাৱ নপৰে! কিন্তু বাজেট ঘোষণাৰ ৭২ ঘণ্টাৰ ভিতৰতে বাঢ়িল পেট্ৰ'ল-ডিজেলৰ মূল্য।\nআজি অৰ্থাৎ ৪ ফেব্রুৱাৰীত গুৱাহাটীত পেট্ৰ'লৰ লিটাৰত ৬৩ পইচা বাঢ়ি দাম হৈছেগৈ ৮৯.৬৬ টকা। ডিজেলৰ প্ৰতি লিটাৰত ৬৫ পইচা বাঢ়ি লিটাৰত মূল্য হৈছেগৈ ৮৩.৩৫টকা। ইয়াৰ বিপৰীতে দিল্লীত পেট্র'লৰ দাম বাঢ়িছে লিটাৰত ৩৫ পইচা। দিল্লীত পেট্ৰ'লৰ আজি নতুন দাম ৮৬.৬৫ টকা প্রতি লিটাৰ। ডিজেলৰ দামো লিটাৰত ৩৫ পইচা বাঢ়ি প্ৰতি লিটাৰত ৭৬.৮৩ টকা হৈছেগৈ।
|
সেন্দুৰী বান্দৰ - অসমীয়া ৱিকিপিডিয়া\nসেন্দুৰী বান্দৰ (Stump-tailed macaque)\nসেন্দুৰী বান্দৰৰ বিতৰণ\nসেন্দুৰী বান্দৰ (ইংৰাজীঃ Stump-tailed Macaque)দক্ষিণ এছিয়াত বিস্তৃত হৈ থকা বান্দৰৰ এবিধ প্ৰজাতি । ইয়াৰ গাৰ বৰণ গাঢ় খয়েৰী বৰণৰ। নেজ অত্যনত চুটি আৰু নোমহীন। নেজৰ এই বৈশিষ্ট্যৰ বাবেই এই প্ৰজাতিবিধৰ ইংৰাজী নাম Stump-tailed হয়। সেন্দুৰীয়া বান্দৰৰ মুখখন নোমহীন আৰু তাত কিছুমান ক'লা ক'লা দাগ দেখা পোৱা যায়। এই ক'লা দাগবোৰৰ মাজে মাজে পৰিলক্ষিত হোৱা ৰঙা দাগবোৰৰ বাবে এই প্ৰজাতিৰ অসমীয়া নাম সেন্দুৰী বান্দৰ হয়।\nসেন্দুৰী বান্দৰৰ সমগ্ৰ দেহটো ডাঠ, দীঘল, মটীয়া বৰণৰ নোমেৰে আবৃত । কিন্তু ইয়াৰ মুখখন আৰু চুটি নেজদাল নোমবিহীন । ইয়াৰ কপালৰ ফালে মূৰৰ অলপ অংশত নোম নাথাকে নাইবা বৰ কম নোম থাকে। ইয়াৰ দেহৰ পশ্চাৎ অংশৰ ছাল ৰঙা আৰু চেলাউৰিৰ ওপৰ অংশ বগা। পোৱালি জন্মতে বগা ৰঙৰ হয় আৰু ডাঙৰ হোৱাৰ লগে লগে গাৰ বৰণ ডাঠ হৈ আহে । মতা প্ৰাণীবোৰ মাইকীত কৈ আকৰত যথেষ্ট ডাঙৰ হয় । মতা প্ৰাণীৰ দেহৰ দৈৰ্ঘ্য ৫১.৭-৬৫ ছেঃ মিঃ আৰু ওজন প্ৰায় ৯.৭-১০.২ কিঃ গ্ৰাঃ হয়, আনহাতে মাইকীৰ দেহৰ দৈৰ্ঘ্য ৪৮-৫৮ ছেঃ মিঃ আৰু ওজন ৭.৫-৯.১ কিঃ গ্ৰাঃ\nসেন্দুৰী বান্দৰ সাধাৰণতে গভীৰ চিৰসেউজীয়া অৰণ্যত পোৱা যায় । । অৰণ্যৰ ভূমিভাগত ইহঁতে দল বান্ধি ঘুৰি ফুৰে। বৰ্ষাৰণ্য, পৰ্ণপাতী অৰণ্য আৰু সেমেকা গছ-বন থকা হাবিৰ লগতে অন্যান্য পাহাৰীয়া অঞ্চলতো ইয়াক দেখা যায়। ভাৰতবৰ্ষত এই প্ৰজাতিটো ব্ৰহ্মপুত্ৰৰ দক্ষিণ পাৰত পোৱা যায় । মূল বসতিস্থল অসম, মেঘালয়, অৰুণাচল প্ৰদেশ , নাগালেণ্ড, মণিপুৰ, মিজোৰাম আৰু ত্ৰিপুৰা । \nসেন্দুৰী বান্দৰ মেকাক গোষ্ঠীৰ বান্দৰ হোৱাৰ বাবে ই সকলো ধৰণৰ আহাৰ গ্ৰহণ কৰে। ইহঁতে প্ৰধানতঃ ফল-মূল খাই জীয়াই থাকে । মাজে সময়ে ই গছৰ গুটি, পাত, শিপা, কেঁকোৰা, ভেকুলী, চৰাইৰ কণী , কীট-পতংগ আদিও খায় ।\nসেন্দুৰী বান্দৰে দল-বান্ধি বাস কৰে । একোটা দলত ৫-৬০ টা পৰ্য্যন্ত বান্দৰ থাকিব পাৰে । মতা প্ৰাণী প্ৰজননক্ষম হোৱাৰ লগে লগে পুৰণা দল এৰি নতুন দলৰ সদস্য হয় \nসেন্দুৰী বান্দৰৰ গড় আয়ুস ৩০ বছৰ। এই প্ৰাণীবিধৰ প্ৰজননৰ হাৰ অন্য বান্দৰৰ প্ৰজাতিৰ তুলনাত কম । এবছৰ বা দুবছৰৰ মূৰে মূৰে এটাকৈ পোৱালীৰ জন্ম হয়। মাইকী প্ৰাণী চাৰি বছৰ বয়সত প্ৰজননক্ষম হয় ।\nএই প্ৰাণীবিধক আই. ইউ. চি. এন. ৰ তালিকাত বিপথগামী (Vulnerable) বুলি ঘোষণা কৰা হৈছে । ভাৰতীয় বন্যপ্ৰাণী সংৰক্ষণ আইনঅনুসৰি সেন্দুৰী বান্দৰ ১ নং তালিকাভুক্ত প্ৰাণী। এই প্ৰাণীবিধক ধৰা, মাৰা বা কিনা-বেচা কৰা আনকি ঘৰত আৱদ্ব কৰি ৰখা আইন মতে দণ্ডনীয় অপৰাধ।\n↑ "অসমৰ প্ৰাইমেট'-সৌম্যদ্বীপ দত্ত, নেচাৰ্চ বেকন\n"https://as.wikipedia.org/w/index.php?title=সেন্দুৰী_বান্দৰ&oldid=243795"ৰ পৰা অনা হৈছে\nএই পৃষ্ঠাখন ১৫ আগষ্ট, ২০২০ তাৰিখে ১৪ঃ৪৩ বজাত অন্তিম সংশোধন কৰা হৈছিল।
|
২২ জন শিক্ষাৰ্থীয়ে কোভিড-১৯ পৰীক্ষাত ইতিবাচক পৰীক্ষা কৰাৰ পিছত শনিবাৰে দৰং জিলা প্ৰশাসনে মঙ্গলদোইৰ এখন আগশাৰীৰ ব্যক্তিগত উচ্চতৰ মাধ্যমিক বিদ্যালয় সাত দিনৰ বাবে বন্ধ কৰি দিছে।
এই শিক্ষাৰ্থীসকল কলাই গাঁওৰ ১০ নং ৱাৰ্ড মংগলডোইত অৱস্থিত Jnan Vikas Academy ৰ প্ৰথম আৰু দ্বিতীয় বৰ্ষৰ উচ্চতৰ মাধ্যমিক শ্ৰেণীৰ।
লক্ষণীয়ভাৱে, মাৰাত্মক সংক্ৰমণৰ প্ৰাদুৰ্ভাৱৰ বাবে প্ৰায় বিশ মাহ বন্ধ হোৱাৰ পিছত, অসম চৰকাৰৰ নিৰ্দেশ অনুসৰি, এই বছৰৰ ১৯ অক্টোবৰত সকলো বিদ্যালয় পুনৰ মুকলি কৰা হৈছিল।
ইফালে, যোৱা দহ দিনত দৰং জিলাত মুঠ ৯০ টা কোভিড-১৯ টা গোচৰ নথিভুক্ত কৰা হৈছে।
MyNewsNE is a bi-lingual digital news platform based in Guwahati, Assam. It brings you latest and updated news stories from the entire Assam, North East, India and World as a whole. Stay with us and keep yourself updated.
|
১৫ টা বছৰে বিজেপিৰ দখলত থকা মংগলদৈ লোকসভা সমষ্টি দখল কৰিবলৈ তৎপৰ হৈ পৰা কংগ্ৰেছী প্ৰাৰ্থীগৰাকী সমষ্টিত উপস্থিত হৈয়ে নাগৰিকত্ব সংশোধনী বিধেয়কক লৈ সৰৱ হৈ পৰে।
কংগ্ৰেছ প্ৰাৰ্থীজনে বিধেয়কখনৰ বিৰুদ্ধে মাত মাতি যাব উল্লেখ কৰাৰ লগতে বিজেপি দলে বিধেয়কখন আনিলে ইয়াক প্ৰতিহত কৰিব বুলি মন্তব্য কৰে। তেওঁ লগতে নাগৰিকত্ব সংশোধনী বিৰোধী গণতান্ত্ৰিক শক্তি একত্ৰিত হোৱা বুলি কোৱাৰ লগতে আগন্তুক লোকসভা নিৰ্বাচনত ইয়াৰ বহিপ্ৰকাশ হ'ব বুলিও মন্তব্য কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
শিৱসাগৰ বিধাসভা সমষ্টিৰ দিখৌ নদীৰ পাৰত অৱস্থিত ৰূদ্ৰসাগৰ গাঁও পঞ্চায়তৰ অন্তৰ্গত ভাটীবন গাঁৱত প্ৰতিটো ৰাজনৈতিক দলৰে প্ৰৱেশ নিষিদ্ধ কৰিছে।
দীৰ্ঘদিন ধৰি বান আৰু গৰাখহনীয়াত আক্ৰান্ত ভাটীবন গাঁওবাসীক নিৰ্বাচনৰ পূৰ্বে প্ৰতিটো ৰাজনৈতিক দলে সমস্যা সমূহ সমাধান কৰাৰ প্ৰতিশ্ৰুতি দি আহিছিল যদিও আজি পৰ্যন্ত কোনো এটা দলে সেয়া কাৰ্যত পৰিণত নকৰিলে।
ফলত আজি গাঁওবাসীয়ে ক্ষোভ উজাৰি আগন্তুক পঞ্চায়ত নিৰ্বাচনত ভোট বিচাৰি যোৱা প্ৰতিটো ৰাজনৈতিক দলৰ প্ৰৱেশ নিষিদ্ধ কৰি গাঁওখনৰ মূল প্ৰৱেশ পথত বাঁহৰ খুটা পুতি জাননী আঁৰি দিয়ে।
প্ৰায় ২০০ তকৈ অধিক পৰিয়ালে বসবাস কৰা গাঁওখনত আজি পৰ্যন্ত যাতায়াতৰ কোনো সূচল ব্যৱস্থা নথকাৰ লগতে বিশুদ্ধ খোৱা পানীকে ধৰি একাধিক সমস্যাৰে জৰ্জৰিত।
তাৰোপৰি প্ৰত্যেক বছৰে দিখৌ নদীৰ প্ৰলয়ংকাৰী বানে গাঁওবাসীক জুৰুলা কৰি আহিছে। গাঁওখনৰ মূল প্ৰৱেশ পথটো খহনীয়াৰ কবলত পৰি বৰ্তমান প্ৰায় নিশ্চিহ্ন হোৱাৰ পথত।
ইফালে গাঁওবাসীয়ে বান গৰাখহনীয়াকে ধৰি বিভিন্ন সমস্যা সন্দৰ্ভত বিভিন্ন সময়ত জিলা প্ৰশাসনৰ লগতে স্থানীয় বিধায়ককো দাবী জনাই আহিছে। কিন্তু জিলা প্ৰশাসনৰ লগতে স্থানীয় বিধায়কেও বিষয়টো কোনো গুৰুত্ব প্ৰদান নকৰিলে।
ইয়াৰ বিপৰীতে নিৰ্বাচন অহাৰ লগে লগে ভোটৰ স্বাৰ্থত প্ৰতিটো ৰাজনৈতিক দলে গাঁওখনৰ সমস্যাসমূহ সমাধান কৰাৰ ভুৱা প্ৰতিশ্ৰুতি প্ৰদান কৰি আহিছে।
যাৰ বাবে গাঁওবাসী ক্ষোভিত হৈ পৰি গাঁওখনৰ সমস্যাসমূহ সমাধান নোহোৱা পৰ্যন্ত কোনো এটা ৰাজনৈতিক দলৰে প্ৰৱেশ নিষিদ্ধ কৰি মূল প্ৰৱেশ পথত বাঁহৰ খুঁটা পুতি প্ৰৱেশ নিষিদ্ধ জাননী আঁৰি ক্ষোভ উজাৰে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
সুদীৰ্ঘ ৫ মাহৰ মূৰত পৰ্যটকৰ বাবে মুকলি হ'ল কাজিৰঙাৰ জাতীয় অৰ্কিড আৰু জৈৱ বৈচিত্ৰ উদ্যান। কোভিড-১৯ৰ সংক্ৰমণৰ বাবে বিগত ৫ মাহে বন্ধ আছিল উদ্যানখন।
ৰাজ্যত কোভিডৰ সংক্ৰমণ হ্ৰাস পোৱাৰ লগতে চৰকাৰে বিভিন্ন অনুষ্ঠান, প্ৰতিষ্ঠান, ব্যৱসায় বাণিজ্যকে ধৰি সকলো ক্ষেত্ৰৰ নীতি নিয়মত শিথিলতা প্ৰদান কৰা হৈছে ।
সেয়ে উদ্যান কৰ্তৃপক্ষই কোভিড প্ৰ'টকলৰ মাজৰে উদ্যানখন পৰ্যটকৰ বাবে ১ ছেপ্টেম্বৰৰ পৰা মুকলি কৰিছে।
উদ্যানখন পৰ্যটকৰ বাবে মুকলি কৰাৰ লগে লগে উদ্যানখনৰ লগত জড়িত হৈ থকা শতাধিক কৰ্মচাৰীয়ে সন্তুষ্টি প্ৰকাশ কৰিছে।কোৰোনাৰ সংক্ৰমণৰ বাবে উদ্যানখন বন্ধ হৈ পৰাত এই কৰ্মচাৰীসকলৰ সন্মুখীন হৈছিল বিভিন্ন অসুবিধাৰ। পুনৰ উদ্যানখন মুকলি হোৱাত কৰ্মচাৰীসকলৰ মুখত হাঁহি বিৰিঙি উঠিছে।
উদ্যানখন পুনৰ মুকলি হোৱা পিছতে উদ্যানখনলৈ স্থানীয় বহু লোকৰ আগমণ ঘটিছে। উদ্যানখনৰ কৰ্তৃপক্ষইয়ো উদ্যানখনলৈ পৰ্যটকসকলক আদৰণি জনাইছে। তেওঁলোকে আহ্বান জনাইছে জৈৱ বৈচিত্ৰৰ লগতে অসমৰ থলুৱা সংস্কৃতি উপভোগ আৰু থলুৱা খাদ্যৰ সুৱাদ লবলৈ উদ্যানখন আদৰণি জনাইছে ।
|
বিশ্বনাথ জিলাৰ বিহালী থানাৰ অন্তৰ্গত বাঁহবাৰী ঘাটত ব্ৰহ্মপুত্ৰত গা ধুবলৈ গৈ শুকুৰবাৰৰ পৰা সন্ধানহীন হৈ থকা দুই যুৱক অভিজিত শইকীয়া (২৭) আৰু গৌতম বৰা (১৭)ৰ মৃতদেহ আজি উদ্ধাৰকাৰী দলে উদ্ধাৰ কৰে।
মৃত গৌতম বৰাৰ ঘৰ গুৱাহাটীৰ পাঞ্জাবাৰীত আৰু অভিজিত বিহালীৰ স্থানীয় বাসিন্দা। মৃত্যুৰ এমাহ পূৰ্বে বিবাহ পাশত আবদ্ধ হৈছিল অভিজিত।
শুকুৰবাৰে বিয়লি ৩ মান বজাত দুয়োজন যুৱকে ব্ৰহ্মপুত্ৰত গা ধুবলৈ ওলাই গৈছিল। বহু দেৰিলৈ দুয়ো উভতি নহা বাবে পৰিয়ালৰ লোকৰ মাজত হাহাকাৰ লাগে আৰু বহু সময় ধৰি বিচৰাৰ পাছতো যুৱক দুজনৰ কোনো শুংসূত্ৰ নোলোৱাত তেওঁলোকে আৰক্ষীক খবৰ দিয়ে।
খবৰ পোৱাৰ লগে লগেই গহপুৰত থকা এচ ডি আৰ এফৰ দল ঘটনাস্থলীত উপস্থিত হয় যদিও আন্ধাৰ হোৱা বাবে বেছি সময়লৈ উদ্ধাৰ অভিযান চলাব নোৱাৰিলে।
আজি ৰাতিপুৱা ৭ মান বজাৰে পৰা এচ ডি আৰ এফ আৰু এন ডি আৰ এফৰ ১৫ জনীয়া সন্মিলিত উদ্ধাৰকাৰী দল এটাই তিনিখন ৰবৰ বোটেৰে অভিযান চলাই দুই যুৱকৰ মৃতদেহ উদ্ধাৰ কৰিবলৈ সক্ষম হয়।
আনহাতে, গুৱাহাটীৰ পৰা মোমায়েকৰ ঘৰলৈ ফুৰিবলৈ আহি এনেদৰে অকাল মৃত্যুক সাৱতিব লগা হোৱাত গৌতমৰ ঘৰত শোঁকৰ ৰোল উঠাৰ লগতে দুয়োজন যুৱকৰ মৃত্যুই এতিয়া সমগ্ৰ বিহালী অঞ্চলতে শোঁকৰ ছাঁ পেলাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
আনহাতে ভূপেন বৰাৰ কংগ্ৰেছ দলে সৃষ্টি কৰা ভূ-মাফিয়াই যাতে অসমত আৰু দপদপাব নোৱাৰে তাৰ বাবেই ৰাজ্য চৰকাৰে অসমতো লেণ্ড বেংক স্থাপন কৰিব বুলি জনায় ৰণজিৎ কুমাৰ দাসে । লগতে তেওঁ জনায় যে ৰাজ্য চৰকাৰে বিভিন্ন সময়ত বিভিন্ন MoU স্বাক্ষৰিত কৰি আহিছে । সেইসমূহ কাৰ্যকৰী কৰিবলৈকে বিষয়াসকলৰ সৈতে আলোচনাৰ প্ৰয়োজনবোধ কৰা হৈছে বুলি মন্ত্ৰীগৰাকীয়ে মন্তব্য কৰে । উক্ত বুজাবুজি চুক্তিসমূহ পৰ্যায়ক্ৰমে কাৰ্যকৰী হৈ থাকিব বুলি মন্তব্য কৰে ৰণজিৎ কুমাৰ দাসে ।
|
মেৰুপ্ৰভা (Aurora) পৃথিৱীৰ দুই মেৰু অঞ্চলৰ (দৰাচলতে দুই চুম্বকীয় মেৰুৰ) ওপৰৰ বায়ুমণ্ডলত দেখা পোৱা ধেনুভিৰীয়া উজ্জ্বল আভা।
মেৰুপ্ৰভাৰ পোহৰ বগা, ৰঙা, সেউজীয়া, হালধীয়া আৰু নীলা হ'ব পাৰে। অৱশ্যে ৰঙা, সেউজীয়া ৰঙৰ প্ৰাধান্য কিছু বেছি। সুৰ্যৰ পৰা অহা আধানযুক্ত কণিকাবোৰে (বা মহাজাগতিক ৰশ্মিয়ে) পৃথিৱীৰ চৌম্বক ক্ষেত্ৰৰ প্ৰভাৱত সৰ্পিল পথেৰে মেৰুৰ ফালে গতি কৰে। এই গতিপথত সিহঁতে বায়ুমণ্ডলৰ অন্যান্য অণু-পৰমাণুবোৰক খুন্দিয়াই উত্তেজিত কৰে আৰু কেতিয়াবা আয়নিতো কৰে। এনে অনু-পৰমাণুবোৰে শক্তি বিকিৰণ কৰে আৰু এই বিকিৰিত শক্তিয়ে ভূ-চুম্বকৰ দুয়ো মেৰুৰ ফালে মনোমোহা পোহৰৰ সৃষ্টি কৰে।
মেৰুপ্ৰভা ভূ-পৃষ্ঠৰ ওপৰৰ প্ৰায় ৮০ কিলোমিটাৰ ওপৰৰ পৰা ৯৬০ কিলোমিটাৰ ওপৰলৈকে দেখা যায়। সৌৰ শিখা (Solar Flares) সৃষ্টি হোৱাৰ সময়ত সূৰ্যই সাধাৰণ অৱস্থাতকৈ বহু বেছি পৰিমাণৰ আধানযুক্ত কণিকা নিৰ্গত কৰে। ফলত সেই সময়ত মেৰুপ্ৰভা তীব্ৰ হৈ উঠা দেখা যায়। উত্তৰ মেৰুৰ ওচৰত দেখা মেৰুপ্ৰভাক সুমেৰু প্ৰভা (Aurora Borealis) আৰু দক্ষিণ মেৰুৰ ফালে দৃশ্যমান মেৰুপ্ৰভাক কুমেৰুপ্ৰভা (Aurora Australis) বুলি কোৱা হয়। ১৭৭৩ চনত কেপ্টেইন জেমছ কুকে মেৰু অভিযানৰ সময়ত মেৰুপ্ৰভা দেখি, পৃথিৱীৰ আন অংশৰ মানুহক এই সম্বন্ধে জানিবলৈ দিয়ে।
|
ই আছিল পাৰ হৈ যোৱা শতিকাটোৰ আটাইতকৈ গুৰুত্বপূৰ্ণ বক্তৃতা। দুশ গণিতজ্ঞ ভৰি আছিল বক্তৃতা গৃহত। ইয়াৰে মাথোন এক চতুৰ্থাংশই বুজি পাইছিল গ্ৰীক আখৰ আৰু বীজগণিতীয় চিহ্নৰে ব্লেক্-বোৰ্ডত ভৰি থকা কথাখিনি। বাকী তিনি চতুৰ্থাংশই বাট চাই আছিল, সেই ঐতিহাসিক মুহূৰ্ত্তটোলৈ, যিটো মুহূৰ্তত ঘোষিত হ'ব এক কাংক্ষিত ঘোষণা।
আগদিনাখন উৰাবাতৰি হৈ বাতৰিটো বিয়পি পৰিছিল - জুইৰ দৰে, ইণ্টাৰনেট যোগে - যে পৃথিৱী বিখ্যাত গাণিতিক সমস্যা 'ফাৰ্মাৰ উপপাদ্য'ৰ প্ৰমাণ সাব্যস্ত হ'ব পিচদিনা। পিচে কোনেও ঘোষণাটোত সিমান গুৰুত্ব দিয়া নাছিল। কিয়নো এই সমস্যাটোৰ তিনি শতিকাজোৰা ইতিহাসে আৰু ইয়াৰ ক্ৰমটোৱে এনে বহুত দাবী প্ৰত্যক্ষ কৰি আহিছে।
তিনিখন ব্লেক্-বোৰ্ড ভৰি পৰিছিল বিভিন্ন হিচাপ-নিকাচেৰে, বক্তাজনে অলপ ৰৈ দিলে। প্ৰথমখন বোৰ্ড মচিলে - ইয়াৰ পিচত বীজগণিত আৰম্ভ হ'ল। বোৰ্ডত লিখি যোৱা প্ৰতিটো ঢাপেই আছিল দিব খোজা প্ৰমাণটোৰ আৰু অলপ বেছি ওচৰৰ। পিচে আধাঘণ্টা পাৰ হৈ যোৱালৈকেও বক্তাজনে প্ৰমাণটো সম্পূৰ্ণ কৰা নাই। সন্মুখৰ শাৰীত বহি থকা অধ্যাপকসকল অধীৰ হৈ ৰৈ আছে - কেতিয়া প্ৰমাণটো শেষ হয়। পিচফালে বহি থকা ছাত্ৰবোৰে 'চিনিয়ৰ'সকলৰ মুখৰ ফালে চাই আছে - জানোচা সমাধানটো কি হ'বগৈ তাৰে কিবা ইংগিত পায়! তেওঁলোকেও ভাবিছে যে, এই প্ৰমাণ বাৰু সঁচাকে তেওঁলোকে আশা কৰি থকা সম্পূৰ্ণ প্ৰমাণটো হ'ব, নে ইতিহাসত আগতে ঘটি যোৱা ধৰণে পুনৰ এক ছন্দপতন হ'ব।
'এ মেথেমেটিচিয়ানচ্ এপ'লজি'-ত জি. এইচ. হাৰ্ডিয়ে কৈছে "ডেকাসকলে উপপাদ্য প্ৰমাণত ব্যস্ত থকা উচিত আৰু আনহাতে বয়সস্থসকলে কিতাপ লিখা উচিত।" "গণিতজ্ঞৰ প্ৰতি এয়া সুচিন্তিত গাণিতিক উপদেশ নহয় বুলি কোৱাটো টান!" আৰু হতাশজনক এটি কৰ্কশ মন্তব্য হ'ল - "গণিতজ্ঞসকলে পাহৰা উচিত নহয় যে, জ্ঞানৰ অন্য শাখা - কলা তথা বিজ্ঞানৰ অইন শাখাবোৰৰ বিপৰীতে গণিত ডেকা বয়সৰহে খেল।" তেওঁ এই বিষয়ত এনেদৰে ব্যাখ্যা আগবঢ়াইছে যে, ৰয়েল চ'ছাইটিলৈ নিৰ্বাচিত হৈ যোৱাসকলৰ গড় বয়স গণিততেই আটাইতকৈ কম। ৰামানুজন, নিল হেনৰিক্ আবেল, গেলোৱা আদি প্ৰকৃষ্ট উদাহৰণ। ইয়াৰ দ্বাৰা এইটো বুজাব বিচৰা নাই যে ওপৰত উল্লেখ কৰা গণিতজ্ঞসকলৰ অসাময়িক মৃত্যু হোৱা হেতু, গণিতজ্ঞসকলৰ মৃত্যু অসাময়িক হয়। কথা হ'ল - গণিতজ্ঞসকলৰ যুগান্তকাৰী অৱদানখিনি সাধাৰণতে ডেকা বয়সতহে ঘটে। হাৰ্ডিয়ে কোৱাৰ দৰে - "পঞ্চাশৰ ঊৰ্ধ্বৰ কোনো মানুহে উল্লেখনীয় গাণিতিক অৱদান দি যোৱা কোনো উদাহৰণ মই নাজানো।" শুনিবলৈ অপ্ৰিয় হ'লেও সত্য যে, মধ্য বয়সীয়া গণিতজ্ঞ এজন স্বাভাৱিকতেই পিচলৈ গুচি যায় (গৱেষণাৰ ক্ষেত্ৰখনত)। তাৰ ঠাইত তেওঁ বাছি লয়, প্ৰশাসনিক কৰ্মব্যস্ততা বা শিক্ষকতা।
আমাৰ আলোচ্য গণিতজ্ঞ এন্দ্ৰু ৱাইলচো এই সূত্ৰটিৰ আওতাৰ বাহিৰত নহয় যে! এন্দ্ৰু যদিওৱা তেওঁৰ কৃতিত্বৰ চৰমতাত পুৰা চল্লিশৰ এজন দুপৰ বয়সৰ মানুহ আছিল, পিচে তেখেতে পাৰ হৈ যোৱা সাতটা বছৰ পাৰ কৰিছিল গোপনীয়ভাৱে কৰ্মৰত হৈ থাকি, বেলেগে 'শুকাই শেষ হোৱা' বুলি লৈ থকা ধাৰণাটোৰ বিপৰীতে। এই কেইবছৰত ৱাইলচে তেখেতৰ গৱেষণাৰ ক্ষেত্ৰখনত অতি উচ্চস্তৰৰ টেকনিক আৰু সঁজুলিৰ প্ৰসাৰ ঘটায় আৰু তাৰেই ফলশ্ৰুতি হিচাপে এই বক্তৃতা মঞ্চত উপৱিষ্ট হৈ এক নতুনৰ প্ৰকাশক প্ৰত্যাহ্বান জনাই নিজকে প্ৰতিষ্ঠা কৰাত ব্যস্ত। নিজে বছৰৰ পিচত বছৰ ধৰি স্ব-নিৰ্বাসিত হৈ, লোকচক্ষুৰ আঁতৰত থাকি কৰি যোৱা কৰ্মখিনিত আছিল এক বিৰাট বিপদজনক 'ষ্ট্ৰেটেজি'। এনে 'ষ্ট্ৰেটেজি' গণিতৰ জগতখনত আগতে নোহোৱা-নোপজা এক নিদৰ্শন।
গণিতজ্ঞসকলৰ আলোচনাত ঠাই পোৱা বহুতো আলোচনা-বিলোচনাৰ মাজতে এনেবোৰ কথাইয়ো ঠাই পাইছিল যে, যদি প্ৰফেচৰ ৱাইলচে বাস্তৱিকতে ফাৰ্মাৰ প্ৰখ্যাত উপপাদ্যটিৰ প্ৰমাণ উলিয়াইছে, তেনেহ'লে তেখেতে পাবলগীয়া পুৰস্কাৰটো অকল তেখেতৰেই প্ৰাপ্য। ইয়াতেই এই প্ৰশ্নটো তথা উল্লেখনীয় কথাটো হ'ল এই যে, এইক্ষেত্ৰত তেখেতে কঢ়িয়াই লৈ ফুৰা গোপনীয়তাখিনি। যিহেতু ৱাইলচে ইমান দিনে এই বিষয়ৰ কোনো আদান-প্ৰদান দ্বিতীয় কোনো এজনৰেই লগত কৰা নাই, সেয়ে এই ক্ষেত্ৰত তেখেতৰ কোনো মৌলিক ভুলৰ অৱকাশ ৰৈ যাব পৰা সন্দেহটোত দ্বিমত থকাৰ কাৰণো নাই।
যদিওৱা ৱাইলচে, তেখেতৰ প্ৰমাণটোৰ খুঁটি-নাটি পুনৰ নিৰীক্ষণ কৰাৰ বাবে আৰু কিছুদিন সময় ল'ম বুলি ভাবিছিল, পিচে হেন সময়তেই আহি পৰিল সেই সুযোগটো, কেম্ব্ৰিজত থকা নিউটনীয়ান ইনষ্টিটিউটত তেখেতৰ এই বিৰল উদ্ভাৱনাটোৰ ঘোষণাটো প্ৰকাশ কৰাৰ। সেয়ে ল'ব খোজা সাৱধানতা বাদ দিলে। এই ইনষ্টিটিউটৰ প্ৰধান উদ্দেশ্য বা লক্ষ্যয়েই হৈছে, পৃথিৱীৰ প্ৰখ্যাত প্ৰতিভাবোৰক কেইসপ্তাহমানৰ বাবে একেলগ কৰা - তেখেতসকলৰ বিশেষ বিশেষ গৱেষণাৰ দিশসমূহ উন্মোচনৰ বাবে।
ইনষ্টিটিউটটো বিশ্ববিদ্যালয়ৰ বহিৰ্ভাগত, সাধাৰণ ছাত্ৰ বা অইন ধৰণৰ বিকৰ্ষণীয় নৈসৰ্গিকতাই ঢুকি নোপোৱা ধৰণে অৱস্থিত। বিল্ডিংটোৰ স্থাপত্যখিনিও মন কৰিবলগীয়া। ইয়াক সজা হৈছিল এটা বিশেষ লক্ষ্য আগত ৰাখি। সেয়া হ'ল - 'একাডেমিচিয়ান্' সকলে যাতে পাৰস্পৰিক কামৰ বাবে মনযোগৰ সুযোগ অহৰহ পায়, লগতে আছে 'মগজুৰ-ধুমুহা'(brain-storming)ৰ মনযোগিতা যাতে কোনো মূল্যৰ বিনিময়তে হ্ৰাস নাপায়। বিল্ডিংটোত লুকাব পৰা ধৰণৰ কৰিড'ৰৰ কোনো শেষ-সীমা নাই। আনহাতে প্ৰতিটো অফিচৰে একোটা কেন্দ্ৰীয় ফ'ৰাম আছে। গণিতজ্ঞসকল এই খোলা স্থানত সময় কটাবলৈ বুলি আহে। উদ্দেশ্যে, মাথোন গণিতৰ 'মগজুৰ-ধুমুহা' (brain storming)। তেওঁলোকৰ অফিচৰ দুৱাৰ বন্ধ ৰখাৰ সপক্ষত কোনো নাথাকে। ইনষ্টিটিউটটোত ঘূৰি-পকি থাকোঁতেও যাতে এনে পাৰস্পৰিক আলোচনা তথা সহযোগত বিজুতি নঘটে, তালৈকেও লক্ষ্য ৰখা হৈছে। বিল্ডিংটোৰ প্ৰতিটো কোঠাৰ উপৰিও আনকি 'বাথ্-ৰুম' আৰু তৃতীয় মহলালৈকে জুৰি থকা 'এলিভেটৰ'তো 'ব্লেকবোৰ্ড'ৰ ব্যৱস্থা ৰখা হৈছে। এই উদ্দেশ্যেৰেই এই নিউটন ইনষ্টিটিউটত হোৱা 'ছেমিনাৰ'সমূহ 'এল-ফলন' আৰু সংখ্যা-গণিত শীৰ্ষক শিৰোনাম-ভুক্ত হৈ আহিছে। ইয়াত বিশ্বৰ শ্ৰেষ্ঠতম সংখ্যা-তত্ত্ববিদসকল আহি গোট খায়হি, সংখ্যা-তত্ত্বৰ অতি উচ্চস্তৰৰ ঠালসমূহৰ আলোচনা-বিলোচনাৰ বাবে। পিচে মাত্ৰ ৱাইলচেহে উপলব্ধি কৰিছিল যে, এই এল-ফলনেই ফাৰ্মাৰ উপপাদ্যৰ প্ৰমাণৰ চাবি-কাঠী হ'ব।
যদিওবা ৱাইলচে তেখেতৰ গৱেষণা লব্ধফল এনে বিশাল সমাৱেশত দাঙি ধৰিবলৈ অতিকৈ আকৰ্ষিত হৈছিল, পিচে আঁৰত অন্য এক কাৰণো নোহোৱা নহয়। সেয়া হ'ল কেম্ব্ৰিজ আছিল তেখেতৰ 'হোম-টাউন'। ইয়াতেই ৱাইলচৰ জন্ম, ইয়াতেই ৱাইলচৰ শৈশৱ অতিবাহিত হৈছিল। ইয়াতেই ৱাইলচে সংখ্যাৰ প্ৰতি থকা তেখেতৰ আসক্তিক গঢ় দিছিল।
কেম্ব্ৰিজ-বক্তৃতা শেষ হোৱাৰ লগে-লগে পূৰ্ব-নিৰ্ধাৰিত আয়োগক জ্ঞাত কৰা হ'ল ৱাইলচৰ প্ৰমাণ সম্পৰ্কে। পিচে প্ৰমাণৰ যথাযথ বা নিৰীক্ষণ নকৰাকৈতো আৰু মানি ল'ব নোৱাৰি - ইমান সুদীৰ্ঘ এক জটিল তত্ত্ব অকল বক্তৃতা মঞ্চত প্ৰদান কৰা এক বক্তৃতাৰ মাধ্যমত! ৱাইলচে তেখেতৰ গৱেষণা-প্ৰৱন্ধ 'ইনভেনচন-মেথেমটিক্' নামৰ গৱেষণা-আলোচনীত দাখিল কৰিলে। আলোচনী সম্পাদক বেৰী ম্যাজুৰে গৱেষণা-প্ৰৱন্ধ নিৰীক্ষণ কৰিবলৈ বিশেষজ্ঞ বিচৰাত লাগিল। ৱাইলচৰ গৱেষণা-প্ৰৱন্ধটো পুৰণি আৰু নতুন গণিতৰ ইমান 'ষ্টাইল' আৰু 'টেকনিকেৰে' ভৰি আছিল যে, সাধাৰণতে গৱেষণা-প্ৰৱন্ধ একোটা নিৰীক্ষণ কৰিবলৈ বুলি নিয়োগ কৰা এজন বা দুজন বিশেষজ্ঞৰে নহ'ল। তাৰ ঠাইত ছয়জনীয়া বিশেষজ্ঞৰ দল এটা ঠিক কৰিবলগীয়া হ'ল। প্ৰতি বছৰে প্ৰায় ত্ৰিশ হাজাৰ এনে গৱেষণা প্ৰৱন্ধ বিভিন্ন গৱেষণা-আলোচনীত প্ৰকাশ পায়। পিচে ৱাইলচৰ গৱেষণা প্ৰৱন্ধ এনে বিশেষত্বৰে ভৰা একক প্ৰৱন্ধ যে, ইয়াৰ পুংখানুপুংখ নিৰীক্ষণৰ প্ৰয়োজন। সেয়ে 200 পৃষ্ঠা আকাৰৰ প্ৰমাণটো ছটা খণ্ডত ভগাই ছজন বিশেষজ্ঞক একোটা খণ্ডৰ দায়িত্ব দিয়া হৈছিল। ৰিচাৰ্ড টেইলৰ আছিল এনে বিশেষজ্ঞ কেইজনৰ এজন। এইজন বিশেষজ্ঞৰ দৃষ্টিভংগী আছিল অলপ সুকীয়া। তেখেতে বাকী পাঁচজন বিশেষজ্ঞৰ মতামত নহালৈকে নিজৰ মতামত দিবলৈ খোজা নাই।
এই বিৰাটকায় প্ৰমাণটো আৰু ইয়াক আগবঢ়াই নিয়া যুক্তিসমূহ, হাজাৰ হাজাৰ যুক্তিৰ অনিৱিচ্ছিন্ন শিকলিৰে গঁথা আছিল। এই শিকলিৰ ক'ৰবাৰ এঠাইতো যদি আসোঁৱাহ ৰৈ যায়, তেনেহ'লে গোটেই কৰ্ম-কাণ্ডখিনিয়েই পণ্ড হৈ যাব। বক্তৃতাৰ পিচত ৱাইলচ ই-মেইলৰ যোগে বহুতো কৌতুহল উদ্দীপক প্ৰশ্ন, সন্দেহ তথা প্ৰশ্নৰ সন্মুখীন হৈ থাকিল। পিচে - "I was still pretty confident that none of these questions would cause me much trouble'... তেওঁ ইতিমধ্যে উপৰ্যুপৰি নিৰীক্ষণ কৰিছে। ৱাইলচ নিঃসন্দেহ হৈ ৰৈছে তেওঁৰ যুক্তিৰ ধাৰাত।
বছৰটোৰ আগষ্ট মাহলৈ এনে ধৰণৰ ই-মেইলৰ আদান-প্ৰদান চলি থাকিল। এনেদৰে অনেক বিনিদ্ৰ ৰজনী পাৰ হৈ গৈ আছে। কাটজে কয় যে এইবোৰ প্ৰশ্ন তুলনামূলকভাৱে ইমান গুৰুত্ব দিবলগীয়া নাছিল। পিচে ২৩ আগষ্টৰ আশে-পাশে এটা সৰু সমস্যাই দেখা দিলে। ৱাইলচৰ সৈতে অতি অধীৰ ভাৱ লৈ যোগাযোগ চলি থাকিল। ছেপ্টেম্বৰ মাহত নিক কাটজে আৱিষ্কাৰ কৰিলে যে, ই একেবাৰে উলাই কৰিব পৰা বিধৰ নহয়। ই এক মৌলিক ত্ৰুটী যেন। উল্লেখ্য যে, প্ৰিন্সটন বিশ্ববিদ্যালয়ৰ ফেকাল্টি ৱাইলচৰ সহকৰ্মী কাটজক ৱাইলচে তেওঁৰ সমস্যাৰ কিছু কথাৰ ভাগ দিছিল। প্ৰমাণটোৰ গাণিতিক বিষয়ৰ উপৰিও অন্য এক কাৰণো আছিল। সেয়া হ'ল, ৱাইলচ নিশ্চিত আছিল যে, এই বিষয়ত কাটজে মুখ জপাইয়ে থ'ব, কাকো প্ৰমাণৰ বিষয়ত একো নক'ব। ই এটা বিশেষ পদ্ধতিত সোমাই থকা এটা অতি সুক্ষ্ম ত্ৰুটী। ভুলটো আছিল অতি বিমূৰ্ত চৰিত্ৰৰ - ইয়াক সহজ ধৰণে ব্যাখ্যা কৰাটো কঠিন আছিল। আনকি গণিতজ্ঞ এজনেও প্ৰমাণৰ সেই খণ্ডটিত দুই বা তিনি মাহ খৰছ নকৰাকৈ তাৰ একো তলা-নলাই নাপাব। অৱশ্যে এই ভুলটোৱে এইটো বুজোৱা নাছিল যে, ৱাইলচৰ প্ৰমাণো অথলে গ'ল। মাথোন তেওঁ হয়তো প্ৰমাণটো আৰু বেচি সবল কৰি তুলিব লগা হ'ব পাৰে।
'টানিয়ামা চিমুৰা কনজেকচাৰ' আৰু 'ফাৰ্মাৰ শেষ উপপাদ্য'ৰ ওপৰত মই কৰা কামখিনিৰ সন্দৰ্ভত হৈ থকা জল্পনা-কল্পনাখিনিৰ পৰিপ্ৰেক্ষিতত মই এক সংক্ষিপ্ত টোকা আগবঢ়াম। মই বিশ্বাস কৰোঁ যে, অদূৰ ভৱিষ্যতত ইয়াক শেষ কৰিব পাৰিম, মই কেম্ব্ৰিজ-বক্তৃতাত ব্যাখ্যা কৰি দিয়া ধাৰণাখিনি ব্যৱহাৰ কৰি। বহুতো বাকী ৰোৱা কামৰ পূৰ্ব-প্ৰকাশ কৰিবলৈ এতিয়াও সময় নাই হোৱা। ফেব্ৰুৱাৰীৰ আদি ভাগত মই ইয়াৰ এটা সম্পূৰ্ণ খতিয়ান দাঙি ধৰিব পাৰিম।
পিচে অতি কম সংখ্যকেহে ৱাইলচৰ এই আশাবাদী ঘোষণাত পতিয়ন গ'ল। ভুলটোৰ শুধৰণি নোহোৱাকৈ প্ৰায় ছমাহ পাৰ হ'ল। গতিকে আগত ছয় মাহতো এই স্থিতাৱস্থাৰ কোনো পৰিৱৰ্তন হ'ব বুলি ভবাৰ কোনো কাৰণ নাই। যদি কিবা উপায়ে তেওঁ সঁচাকৈ অদূৰ ভৱিষ্যতত এয়া শেষ কৰিব পাৰে, তেনেহ'লে এই ইমেইলৰ কাৰবাৰবোৰ কিয়? আৰু কেইসপ্তাহমানৰ নীৰৱতা বহন কৰি পূৰা প্ৰমাণটো দাখিল নকৰেনো কিয়? - ফেব্ৰুৱাৰীৰ বক্তৃতালানিততো ইমেইল যোগে তেওঁ কৰা প্ৰতিজ্ঞাৰ কোনো সবিশেষ পোৱা নগ'ল। গণিত-পৰিয়ালটোৱে সন্দেহ কৰিলে যে, ৱাইলচে অযথা সময়হে খৰছ কৰি গৈ আছে। সকলোৱে ভাবিবলৈ আৰম্ভ কৰিলে যে, এই ঘটনাটিও আগৰবাৰৰ দৰেই হ'ব - ১৯৮৮ চনত মাইয়াওকাই আগবঢ়োৱা প্ৰমাণৰ দৰে। ইতিহাসৰ যেনিবা পুনৰাবৃত্তি হ'ব খুজিছে। সংখ্যা-তত্ত্ববিদসকল এতিয়া এনে এখন ইমেইলৰ অপেক্ষাত ৰ'ল, যিখনে এনে এটা বাতৰি কঢ়িয়াব যে, কিয় এই প্ৰমাণটো শুধৰণিৰ বাহিৰৰ এক ভুলেৰে গঠিত। নিউটন ইনষ্টিটিউটত দিয়া ৱাইলচৰ বক্তৃতাৰ প্ৰায় ছমাহতকৈ কিছু কম সময়ৰ ভিতৰতে প্ৰমাণটো সন্দেহৰ মাজত সোমাল। বছৰ বছৰ ধৰি কৰা গোপন হিচাপ-নিকাচৰ মাজেৰে আনি দিয়া সুখ, অনুৰাগ আৰু আশাৰ ঠাই ল'লে বিপাক তথা জেঙা আৰু হতাশাই। তেওঁ সুৱঁৰিলে, কেনেকৈ শৈশৱৰ স্বপ্ন এটা, এক দুঃস্বপ্নলৈ পৰ্যবসিত হ'বলৈ আগবাঢ়িছে।
- তাৰ পিছত আহিল ১৯৯৪ ৰ বসন্তকাল। একো দুঃখবৰ নহ'লেও আৰু এটা ইমেইলে পৃথিৱীৰ সৰ্বত্ৰ কম্পিউটাৰৰ পৰ্দাত খুন্দিয়ালে।
আজি ফাৰ্মাৰ শেষ উপপাদ্য সম্পৰ্কীয় এক আমোদজনক অগ্ৰগতি ঘটিছে। নোৱাম এলকিছে এক বিৰোধী উদাহৰণ আগবঢ়াইছে, যিয়ে সাৱ্যস্ত কৰে যে, ফাৰ্মাৰ উপপাদ্য মুঠতে সত্য নহয়।
আজি দুটা দশকজুৰি গণিতজ্ঞসকলে টানিয়ামা-চিমুৰা কনজেকচাৰৰ সত্যতাক লৈ কাম কৰি আহিছে। ইয়াৰ মৃত্যুৰ ঘোষণাই সংখ্যাতত্ত্ববিদসকলক এক থান-বান কৰি দিয়া প্ৰতিক্ৰিয়া ঘটাব। এলকিছে প্ৰমাণ কৰিলে, এইটো তত্ত্ব ভুল। লগে লগে ইয়াৰ স'তে সাঙোৰ খাই থকা সকলোবোৰ প্ৰমাণেই ভাঙি পৰিল। গণিতজ্ঞসকলে লগে লগে এই সন্দৰ্ভত সবিশেষ খবৰ দাবী কৰিলে। এলকিছক প্ৰশ্ন সুধি ব্যতিব্যস্ত কৰি তুলিলে। পিচে এলকিছৰ পৰা কোনো উত্তৰ নাহিল। কোনোৱেই এই বিৰোধী উদাহৰণটিৰ সবিশেষ বাৰ্তা নাপালে। দুই, তিনিদিনমান পিচত কোনো গণিতজ্ঞই ইমেইলটোকে পুনৰ নিৰীক্ষণ কৰাত লাগিল। বুজিব পাৰিলে যে, যদিও মেইলটো ২ বা ৩ এপ্ৰিলৰ। ই কানাডাৰ সংখ্যাতত্ত্ববিদ হেনৰী ডাৰমনৰ এক মিছা মেইল (এপিল ফুল!)। ই আছিল ফাৰ্মা সম্পৰ্কীয় উৰাবাতৰি বিয়পাই ফুৰাসকলক এক পাঠ দিবলৈ বুলি।
যি হওক এবাৰৰ বাবে অন্ততঃ শেষ উপপাদ্যকে ধৰি ৱাইলচ, টেইলৰ আৰু বিপৰ্যস্ত প্ৰমাণ - এই আটাইকে শান্তিত থাকিবলৈ এৰি দিয়া হ'ল। সেইবাৰ গ্ৰীষ্মত ৱাইলচ আৰু টেইলৰ কোনোৱে একো আগ নাবাঢ়িলে। আঠবছৰ জোৰা নিৰন্তৰ প্ৰচেষ্টা আৰু জীৱনজোৰা চাপৰ মূৰত ৱাইলচ সাজু হৈছিল, পৰাজয় মূৰ পাতি ল'বলৈ। তেওঁ টেইলৰক কৈছিল যে, তেওঁলোকৰ এই প্ৰমাণটো শুধোৰোৱাৰ প্ৰচেষ্টা চলাই থকাৰ কোনো কাৰণ আৰু দেখা পোৱা নাই। কেম্ব্ৰিজলৈ ঘুৰি যোৱাৰ আগতে, টেইলৰে ইতিমধ্যে ছেপ্টেম্বৰ মাহটো প্ৰিন্সটনত কটাম বুলি পৰিকল্পনা কৰিছে। গতিকে ৱাইলচৰ হতাশা সত্বেও, তেওঁ কৈছিল - আৰু এমাহ ইয়াতেই নিজক উৎসৰ্গা কৰক। আশা এৰি দি ৰাজহুৱাভাৱে পৰাজয় স্বীকাৰ কৰিব আৰু ত্ৰুটীপূৰ্ণ প্ৰমাণটো নিৰীক্ষণৰ বাবে অইনৰ জ্ঞাতাৰ্থে প্ৰকাশ কৰিব।
পৃথিৱীৰ কঠিনতম গণিতৰ সমস্যাটোৰ স'তে চলি থকা যুদ্ধখনত ৱাইলচ যদিওৱা পৰাজিত যেন দেখা গ'ল, তথাপি সেই সাত বছৰ জুৰি ঘটি যোৱা গোটেই কৰ্মকাণ্ডখিনি তেওঁ সুঁৱৰি চালে। পিচে তেওঁৰ মনে সঁকিয়াই দিয়ে দেখোন বাৰে বাৰে যে - তেওঁৰ সমস্ত কৰ্মখিনি দেখোন ঠিকেই আছে। অন্ততঃ সান্তনাৰ বাবেই তেওঁ বুজিব বিচাৰিলে - কিয় তেওঁ পৰাজয় বৰণ কৰিবলগীয়া হ'ল।
"১৯ ছেপ্টেম্বৰ সোমবাৰৰ ৰাতিপুৱা মই মোৰ ডেস্কত বহি আছোঁ। 'ক'লিভাজিন-ফ্লেক' পদ্ধতি পৰীক্ষা কৰি আছোঁ। মই এই ভাবি আগবঢ়া নাই যে, মই ইয়াক কামত খটুৱাব পাৰিম। কিন্ত পানীত ডুবিব খোজা মানুহ এজনে খেৰকুটা এডালক খামোচ মাৰি ধৰিছোঁ। মই নিজকে নিশ্চিত কৰিব খুজিছোঁ। এনেতে ঘটি গ'ল সেই আশ্চৰ্যজনক ঘটনা। হঠাতে.... সম্পূৰ্ণ আনাকাংক্ষিতভাৱে.... মোৰ এই অবিশ্বাস্য জ্ঞানোন্মেষ! (মই বোধিপ্ৰাপ্ত হ'লোঁ!)।
তেওঁৰ চকুত চকুলো! ই এনে বৰ্ণণাতীতভাৱে মনমোহা আছিল, ধুনীয়া আছিল, সৰল আছিল - মই বুজিপোৱা নাছিলোঁ যে, কিয় বুজি পোৱা নাছিলোঁ, কিয় মই ইয়াক এৰি গৈছিলোঁ। মই প্ৰায় বিশ মিনিট ধৰি ডিপাৰ্টমেন্টত খোজকাঢ়ি থাকিলোঁ। পুনৰ মোৰ ডেস্কলৈ আহি চাইছিলোঁ, সেয়া তাত আছেনে নাই। বৰ উত্তেজিত হৈ পৰিছিলোঁ। এয়া আছিল মোৰ জীৱনৰ এক অতি গুৰুত্বপূৰ্ণ মুহূৰ্ত।
এয়া এজন শিশুৰ শৈশৱৰ স্বপ্ন সাৰ্থক হোৱাৰ মুহূৰ্তই নাছিল, বা নাছিল কেৱল আঠবছৰীয়া উৎসৰ্গীত অধ্যৱসায়ৰ এক শীৰ্ষবিন্দু। ই আছিল - প্ৰায় আত্মসমৰ্পণ কৰিব ওলোৱা ৱাইলচে পৰাজয়ক ঠেলি পঠোৱা এক মুহূৰ্ত, যাৰ দ্বাৰা তেওঁ সমগ্ৰ পৃথিৱীক তেওঁৰ প্ৰতিভাৰ যথাৰ্থতা সাৱ্যস্ত কৰিছিল।
শেষৰ চৈধ্যমাহ আছিল তেওঁৰ গাণিতিক জীৱনটোৰ বাবে অতি বেদনাদায়ক, (humiliating), আৰু হতাশজনক। আৰু সকলোৰে সমাপ্তি ঘটাইছিল, এক অতি প্ৰতিভাশালী অন্তৰ্দৃষ্টিয়ে। ইয়াকেই বৰ্ণাইছে তেওঁ এনেদৰে যে - প্ৰথম নিশাটো মই ইয়াৰ ওপৰতেই শুলোঁ। পিচদিনা পুৱা পুনৰ ইয়াক পুনৰীক্ষণ কৰিলোঁ। ১১ বজাত মই সন্তষ্ট। মই তললৈ নামি গলোঁ। মই মোৰ পৰিবাৰক কলোগৈ - 'মই পালোঁ। মই ভাবিছোঁ - মই পাইছোঁ।' এয়া এনে এক অনাকাংক্ষিত খবৰ আছিল যে, তেওঁ ভাবিলে - মই কোনো পুতলা বা তেনে কিবা বিচাৰি পাইছোঁ। তেওঁ সেয়ে সুধিলে - কি পালা? মই ক'লোঁ, মোৰ প্ৰমাণটো শুধৰালোঁ দিয়া, - মই এইটো সঁচাকৈ কৰিলোঁ। ইয়াৰ আগৰ বছৰ ৱাইলচে নিজৰ মৰমৰ ঘৈণীয়েকৰ জন্মদিনত, তেওঁ বিচৰা জন্মদিনৰ উপহাৰ দিব পৰা নাছিল। সেয়ে এইবাৰ দিব বুলি ঠিক কৰি ৰাখিছিল। এনেকৈয়ে জন্মদিন আহি আছিল। এইবাৰ এই জন্মদিনৰ 'ডিনাৰ'ৰ বাবে আধামিনিট দেৰী আছিল। তেওঁ 'নদা'(ঘৈণীয়েক)ৰ ওচৰত প্ৰমাণৰ পাণ্ডুলিপি সমৰ্পণ কৰি দিছিল, - জন্মদিনৰ উপহাৰ হিচাপে।
আজি ৰাতিপুৱা দুখন পাণ্ডুলিপি মুকলি কৰা হৈছে। এখন হ'ল, 'মডুলাৰ ইলিপ্তিক কাৰ্ভচ আৰু ফাৰ্মাৰ শেষ উপপাদ্য', আনখন হ'ল - 'ৰিংথিওৰেটিক প্ৰপাৰ্টিজ অফ চাৰ্টেইন হেক-এলজেব্ৰাজ' - ৰিচাৰ্ড টেইলৰ আৰু এন্দু ৱাইলচ। প্ৰথমখন (দীঘল) - ফাৰ্মাৰ শেষ উপপাদ্যৰ প্ৰমাণ, দ্বিতীয়খনৰ (চুটি) ওপৰত ভেঁজা দি (বিশেষ গুৰুত্বপূৰ্ণ ঢাপত)!
টোকাঃ প্ৰৱন্ধটি যোৱা শতিকাৰ গণিতৰ জগতখনৰ এক আলোড়নকাৰী ঘটনাৰ সন্দৰ্ভত। ইয়াক সাধাৰণ পাঠকৰ কথা মনত ৰাখিয়েই যুগুতোৱা হৈছে। ফ'ৰ্থ্-ইষ্টেট্ লণ্ডন, নামৰ প্ৰকাশকে প্ৰকাশ কৰা (প্ৰথম প্ৰকাশ-১৯৯৭), ছাইমন সিঙৰ (international best seller) FERMAT'S LAST THEOREM নামৰ কিতাপখনৰ আধাৰত প্ৰৱন্ধটি যুগুতোৱা হৈছে। উল্লেখ্য যে, Horizon: Fermat's Last Theorem শীৰ্ষক এখন ফিল্মও বি.বি.চি. টেলিভিচনত ইতিমধ্যে প্ৰচাৰ হৈ গৈছে।
পৃথিৱী বিখ্যাত গাণিতিক সমস্যা 'ফাৰ্মাৰ উপপাদ্য'ৰ প্ৰমাণৰ বিষয়ে লেখা ড° খনীন চৌধুৰীৰ এই লেখনিটো পঢ়ি বহুত ভাল লাগিল । আশা কৰোঁ আগলৈকো তেওঁৰ পৰা আৰু লেখা পঢ়িবলৈ পাম । বিশেষকৈ গণিতৰ এতিয়ালৈকে সমাধান নোহোৱা সমস্যা/প্ৰশ্নসমূহৰ বিষয়ে পঢ়িবলৈ অতি আগ্ৰহেৰে বাট চাই ৰ'লো ।
|
দৌৰ ৰাণী হিমা দাসৰ লগতে তেওঁৰ পৰিয়ালক ভাৰতৰ যিকোনো ঠাইতে বিনামূলীয়া চিকিৎসা সুবিধা আগবঢ়াব গুৱাহাটীস্থিত হায়াট হস্পিতালে। হিমা দাসক অভিনন্দন জনোৱাৰ উদ্দেশ্যে আজি গুৱাহাটীৰ লতাশিল খেলপথাৰত আছুয়ে আয়োজন কৰা এক অনুষ্ঠানত চিকিৎসালয়খনে এই ঘোষণা কৰে।
তদুপৰি একে অনুষ্ঠানতে নেমকেয়াৰ হস্তপিতালেও দৌৰবিদ গৰাকীৰ গোটেই পৰিয়ালটোলৈ ৫ লাখ টকাৰ স্বাস্থ্য বীমা আগবঢ়োৱাৰ কথা ঘোষণা কৰে।
আজিৰ উক্ত অভিনন্দন অনুষ্ঠানত কেইবাখনো মহাবিদ্যালয়, ক্ৰীড়া ক্লাবকে ধৰি প্ৰায় ১৬০টা বিভিন্ন সংগঠনে হিমাক সম্বৰ্ধনা জনায়।
আছুয়ে হিমাক স্থপতি বীৰেন সিংহই সাজি উলিওৱা এটি স্মাৰক, এখন প্ৰসস্তিপত্ৰ আৰু এখন ফুলাম গামোচাৰে সম্বৰ্ধনা জ্ঞাপন কৰে।
হিমাক উৎকৃষ্ট প্ৰক্ষিশণৰ প্ৰদানৰ বাবে ৰাজ্য চৰকাৰক প্ৰৰ্যাপ্ত আন্তঃগাঠনি গঢ়ি তুলিবলৈ আহ্বান জনাই ভট্টচাৰ্যই হিমাক সোণৰ পদকৰ বাবে হেঁচা নিদিবলৈ সকলো লোকলৈ আহ্বান জনায়।
ইয়াৰ উপৰি আছুৰ সাধাৰণ সম্পাদক লুৰিণজ্যোতি গগৈয়ে ৰাজ্য চৰকাৰক শীঘ্ৰে এখন সৰ্বাত্মক ক্ৰীড়া নীতি প্ৰস্তুত কৰিবলৈ আহ্বান জনায়।
আজিৰ অনুষ্ঠানত হিমাৰ পৰিয়ালৰ লগতে প্ৰশিক্ষক নিপন দাস আৰু নৱজিত মালাকাৰ উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
ৰাজ্যিক দৃষ্টিহীন ক্ৰিকেট দলত স্থান লাভ কৰা টীয়কৰ অজয় মুণ্ডা। ফটোঃ নৰ্থইষ্ট নাও।
State Blind Cricket Team অহা ২৪ অক্টোবৰৰ পৰা চণ্ডীগড়ত অনুষ্ঠিত হ'ব লগা ৰাষ্ট্ৰীয় দৃষ্টিহীন ক্ৰিকেট প্ৰতিযোগিতাত অংশগ্ৰহণ কৰিব লগা অসম দলক প্ৰতিনিধিত্ব কৰাৰ সুযোগ পাইছে যোৰহাট জিলাৰ টীয়কৰ মনোময় চাহ বাগিচাৰ অজয় মুণ্ডাই।
পোন প্ৰথমবাৰৰ বাবে দৃষ্টিহীন সকলক লৈ গঠন কৰা অসমৰ ক্ৰিকেট দলটোত প্ৰতিনিধিত্ব কৰিবলৈ সুযোগ পোৱা অজয়ক লৈ উৎফুল্লিত মনোময় চাহ বাগিচাৰ বাসিন্দা সকল।
গুৱাহাটীত অনুষ্ঠিত হোৱা অনুশীলনত ভাগ লোৱা প্ৰায় ৪০ গৰাকী খেলুৱৈৰ মাজৰ পৰা নিৰ্বাচন কৰা ১৪ গৰাকী খৈলুৱৈৰ ভিতৰত অজয় অসম দলৰ অন্যতম এজন খেলুৱৈ।
ইতিমধ্যে ঘৰতে অনুশীলনত ব্যস্ত আছে অজয়। অজয়ৰ এই সফলতাত এতিয়া টীয়কবাসী গৌৰৱাম্বিত।
উল্লেখযোগ্য যে বৰ্তমান স্নাতক প্ৰথম ষান্মাসিকত অধ্যয়ন কৰি থকা অজয়ে ক্ৰিকেটৰ উপৰিও কেৰমবৰ্ড, ফুটবল আদি খেলৰ প্ৰতি আগ্ৰহী। লগতে সাংস্কৃতিকভাৱেও সক্ৰিয় অজয় তবলাত বিশাৰদ।
চাহ বাগিচা অঞ্চলত বিশেষ কোনোধৰণৰ সা-সুবিধা নথকা সত্তেও অজয়ে নিজৰ মানসিক শক্তিৰ বলত আজি নিজকে অসম দলত অন্তৰ্ভূক্ত কৰি এজন সফল খেলুৱৈ হিচাপে প্ৰতিষ্ঠা হ'বলৈ সক্ষম হৈছে।
অনাগত দিনতো অজয়ে অধিক অধ্যৱসায়ৰ জড়িয়তে টীয়ক তথা অসমৰ নাম আন্তঃৰাষ্ট্ৰীয় প্ৰেক্ষাপটত উজলাবলৈ চেষ্টা অব্যাহত ৰাখিব বুলি প্ৰতিশ্ৰুতিবদ্ধ হৈছে।
সেয়ে এই ক্ষেত্ৰত সদৌ অসমবাসীৰ আৰ্শীবাদ কামনা কৰিছে উদিয়মান খেলুৱৈখৰাকীয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
সাৱধান! হিন্দুৱে সাৰ পালে দাড়ি টানি বেণী গুঠি দিয়া হ'ব! মুছলমানক সকিয়নী বিজেপি বিধায়কৰ\nকেন্দ্ৰত হিন্দুত্ববাদী বিজেপি দলে চৰকাৰ গঠন কৰাৰ পিছৰে পৰা দেশৰ সংবিধানক ধোঁৱাচাঙত তুলি, ধৰ্মনিৰপেক্ষতাক নিতৌ উপহাস কৰি মুছলমান সকলৰ বিৰুদ্ধে সাম্প্ৰদায়িক মন্তব্যৰে আক্ৰমণ কৰা একপ্ৰকাৰ ফেশ্যনত পৰিণত হৈছে।\nকেৱল হিন্দুত্ববাদী দল-সংগঠনৰ নেতা-কৰ্মীয়েই নহয়, শাসনাধিষ্ঠ বিজেপি দলৰ নেতা-মন্ত্ৰী-বিধায়কেই এনেদৰে সাম্প্ৰদায়িক ভাষণ তথা বক্তব্যৰে বহু সময়ত চৰ্চিত হৈছে।\nশেহতীয়াকৈ উত্তৰ প্ৰদেশৰ বিধানসভা নিৰ্বাচনৰ বাবে প্ৰচাৰ চলাই এজন বিজেপি বিধায়কে মুছলমান বিৰোধী শ্লেষেৰে ভৰা ঘৃণামূলক ভাষণৰ ভিডিঅ' সামাজিক মাধ্যমত ব্যাপকভাৱে ভাইৰেল হৈছে।\nভিডিঅ'টোত আমেঠিৰ টিলোইৰ বিজেপি বিধায়ক মায়াংকেশ্বৰ শৰণ সিঙক নিৰ্বাচনী প্ৰচাৰৰ সময়ত মুছলমানসকলৰ বিৰুদ্ধে ঘৃণামূলক বক্তব্য প্ৰদান কৰা দেখিবলৈ পোৱা গৈছে।\nবিধায়কজনে কয়, "যদি হিন্দুস্তানৰ হিন্দুসকলে সাৰ পায় তেন্তে মুছলমানৰ দাড়ি টানি আনি বেণী গুঠি দিয়া হ'ব। যদি কোনো মুছলমান হিন্দুস্তানত থাকিব বিচাৰে, তেতিয়াহ'লে 'ৰাধে ৰাধে' বুলি ক'ব লাগিব। অন্যথা বিভাজনৰ সময়ত পাকিস্তানলৈ যোৱা সকলৰ দৰে এই সকলো পাকিস্তানলৈ যাব পাৰে। হিন্দুস্তানত তেওঁলোকৰ কোনো প্ৰয়োজন নাই।"\nএই ভিডিঅ'টো সামাজিক মাধ্যমত ভাইৰেল হৈ পৰাৰ পাছত তুমুল বিতৰ্কৰ সৃষ্টি হয়। এই বিতৰ্কৰ পিছতে আমেঠি আৰক্ষী বিষয়াই এই বিষয়ত ব্যৱস্থা গ্ৰহণ কৰা হ'ব বুলি জানিবলৈ দিয়ে।\nইতিমধ্যে আৰক্ষীৰ উচ্চপ্ৰদস্থ বিষয়াই এই ঘটনাৰ তদন্তৰ নিৰ্দেশ দিছে। বিধায়কজনক এই সন্দৰ্ভত এখন জাননী জাৰি কৰিছে বুলি সদৰি কৰিছে আৰক্ষীয়ে।\nউল্লেখ্য যে যোৱা সোমবাৰে পূব উত্তৰ প্ৰদেশৰ সিদ্ধাৰ্থনগৰৰ দোমাৰিয়াগঞ্জৰ বিজেপি বিধায়ক ৰাঘবেন্দ্ৰ সিঙেও এক বিতৰ্কিত আৰু সাম্প্ৰদায়িক মন্তব্য কৰিছিল।\nযদি তেওঁ সমষ্টিৰ পৰা পুনৰ বিধায়ক হিচাপে নিৰ্বাচিত হয় তেন্তে মুছলমানসকলে টুপী পিন্ধাৰ পৰিৱৰ্তে কপালত তিলক ল'ব লাগিব বুলি সাৱধানবাণী শুনাইছিল ৰাঘবেন্দ্ৰ সিঙে।\nএনেদৰে মুছলমানৰ বিৰুদ্ধে উচটনিমূলক ঘৃণাৰ মন্তব্যৰে সংবিধান উলংঘা কৰাৰ পিছতো শাসকীয় দলটোৰ নেতা সকলৰ বিৰুদ্ধে কোনো শাস্তিমূলক ব্যৱস্থা গ্ৰহণ কৰা দেখিবলৈ পোৱা নাযায়।\nবিজেপিৰ শীৰ্ষস্থানীয় নেতা সকলেও এনে বক্তব্যৰ বিৰোধিতা কৰাৰ পৰিৱৰ্তে নিৰৱতাৰে সন্মতি তথা উদগনি যোগাৱাহে পৰিলক্ষিত হৈছে।\nসময়ে সময়ে কৰি অহা এনে ঘৃণামূলক বক্তব্যই যে ভৱিষ্যতে সমাজত সাম্প্ৰদায়িক সংঘৰ্ষৰ দৰে ভয়াৱহ পৰিস্থিতিৰ সৃষ্টি নকৰিব, সেয়া নাকচ কৰিব নোৱাৰি।\nদেশৰ ন্যায় ব্যৱস্থাই এই সকলৰ বিৰুদ্ধে কেনে ব্যৱস্থা গ্ৰহণ কৰে, সেয়া লক্ষ্যণীয় হ'ব।
|
শনিবাৰে ঝাৰখণ্ডৰ হাজাৰীবাগৰ তাতীঝাৰিয়াত শিখ তীৰ্থযাত্ৰীৰে ভৰা এখন বাছ দলঙৰ পৰা বাগৰি পৰাত ৬ জন লোকে কৰুণ মৃত্যুক সাৱটি লোৱাৰ বিপৰীতে ৫০ জনতকৈ অধিক ভক্ত গুৰুতৰভাৱে আহত হয়।
গিৰিডিহৰ পৰাসনাথৰ হাজাৰীবাগ অভিমুখে আহি আছিল বাছখন।
এই ঘটনাক লৈ ৰাজ্যখনৰ মুখ্যমন্ত্ৰীয়ে শোক প্ৰকাশ কৰি জিলা প্ৰশাসনে পৰ্যাপ্ত পৰিমানে সাহায্য আৰু উদ্ধাৰ অভিযান চলাই আছে বুলি মন্তব্য কৰে।
মুখ্যমন্ত্ৰী হেমন্ত সোৰেনে টুইট কৰি কয়, 'তাতিঝাৰিয়াত সংঘটিত দুৰ্ঘটনাটোৰ কথা জানিব পাৰি অত্যন্ত দুঃখিত হৈছো। ভগৱানে বিদেহ আত্মাক শান্তি দিয়ক আৰু শোকসন্তপ্ত পৰিয়ালবৰ্গক শক্তি দিয়ক। আহতসকলৰ আশু আৰোগ্য কামনা কৰিলো'।
হাজাৰীবাগৰ সমীপত প্ৰায় ৬০ জন লোকেৰে ভৰা বাছখন সেৱানে নৈত পৰাৰ ফলত ৬ জন লোকৰ থিতাতে মৃত্যু হয়। দুৰ্ঘটনাত আহত সকলক আন এখন বাছ আৰু এম্বুলেন্সেৰে হাজাৰীবাগলৈ লৈ যোৱা হয়।
|
Gal4। AsmULB । STEP । কিন্তু মই কওঁ, উত্তৰাধিকাৰী শিশুহৈ থকালৈকে, সৰ্ব্বস্বৰ গৰাকী হ'লেও তাতে তেওঁ আৰু দাসৰ মাজত একো প্ৰভেদ নাথাকে;\n1কিন্তু মই কওঁ, উত্তৰাধিকাৰী শিশুহৈ থকালৈকে, সৰ্ব্বস্বৰ গৰাকী হ'লেও তাতে তেওঁ আৰু দাসৰ মাজত একো প্ৰভেদ নাথাকে; 2কিন্তু পিতৃৰ নিৰূপিত সময়লৈকে তেওঁ ন্যায় ৰক্ষক আৰু তত্বাৱধায়ক সকলৰ অধীনত থাকে।\n3এনেকৈ আমি যেতিয়া শিশু অৱস্থাত আছিলোঁ, আমিও তেনেকৈ পৰৰ মৌলিক সৰ্বশ্ৰেষ্ঠ বিশ্ব জগতৰ বিধিৰ অধীনত দাস আছিলোঁ; 4কিন্তু যেতিয়া কাল সম্পূৰ্ণ হ'ল, তেতিয়া ঈশ্বৰে তেওঁৰ নিজ পুত্ৰক পঠাই দিলে, যি জন মহিলাৰ পৰা জন্ম পোৱা আৰু ব্যৱস্থা বিধানৰ অধীনত জন্ম হোৱা, 5তেওঁ যাতে বিধানৰ অধীনত থকা সকলোকে মুক্ত কৰিব পাৰে, তাতে আমি সকলোৱে যেন তেওঁৰ সন্তান ৰূপে স্বীকৃত হওঁ।\n6কাৰণ অাপোনালোক আটায়ে ঈশ্বৰৰ সন্তান, ঈশ্বৰে তেওঁৰ পুত্ৰৰ আত্মা নিজৰ ওচৰৰ পৰা আমাৰ হৃদয়লৈ পঠায় দিলে; সেই আত্মাই, "আব্বা, পিতৃ", এই বুলি মাতে। 7এই কাৰণে আপুনি পুনৰ আগৰ দৰে দাস নহয়, কিন্তু সন্তান হৈছে; যিহেতু সন্তান হৈছে, সেয়েহে ঈশ্বৰৰ দ্বাৰাই উত্তৰাধিকাৰীও হৈছে।\n8পূৰ্বতে আপোনালোকে যেতিয়া ঈশ্বৰক জনা নাছিল, তেতিয়া যিবোৰ স্বাভাৱিকৰূপে ঈশ্বৰ নহয়, সেইবোৰৰ সেৱাকৰ্ম কৰিছিল। 9কিন্তু এতিয়া আপোনালোকে ঈশ্বৰৰ পৰিচয় পালে, ইয়াৰ উপৰি ঈশ্বৰৰ দ্বাৰাই পৰিচিত হ'ল; এনে স্থলত কেনেকৈ পুনৰ সেই দূৰ্বল আৰু দীনহীন জগতৰ প্ৰাথমিক বিধিলৈ উলটি যাব? কেনেকৈ পুনৰ সেই বিধিবোৰৰ সেৱাকৰ্ম কৰিব পাৰিব?\n10আপোনালোকে বিশেষ বিশেষ দিন, মাহ, ঋতু আৰু বছৰ এইবোৰ পালন কৰি আছে। 11আপোনালোকৰ কাৰণে মোৰ ভয় হয়; জানোচা মই যি পৰিশ্ৰম কৰিলোঁ, সেয়ে কিজানিবা কেনেবাকৈ ব্যর্থ হয়।\n12হে ভাই সকল, বিনয় কৰি কৈছোঁ, অাপোনালোক মোৰ নিচিনা হওক; কিয়নো ময়ো আপোনালোকৰ নিচিনা হৈছো। আপোনালোকে মোৰ একো অন্যায় কৰা নাছিল। 13মোৰ শৰীৰৰ দূৰ্ব্বলতাৰ কাৰণে, মই যে প্ৰথম বাৰ আপোনালোকৰ আগত শুভবাৰ্তা প্ৰচাৰ কৰিছিলোঁ, সেই বিষয়ে আপোনালোকে জানে। 14মোৰ মাংসত আপোনালোকৰ যি পৰীক্ষা হৈছিল, সেই বিষয়ত আপোনালোকে হেয়জ্ঞান আৰু ঘৃণাবোধ কৰা নাছিল; বৰং ঈশ্বৰৰ এজন দূত, এনে কি খ্ৰীষ্ট যীচুৰ নিচিনাকৈ মোক গ্ৰহন কৰিছিল।\n15এতিয়া আপোনালোকৰ সেই আনন্দ ক'ত? কিয়নো আপোনালোকৰ পক্ষে মই সাক্ষ্য দিছিলোঁ যে, সাধ্য হোৱা হ'লে আপোনালোকে নিজ নিজ চকুকো কাঢ়ি মোক দিলেহেঁতেন। 16এতিয়া আপোনালোকক সত্য কথা কোৱা বাবে, মই আপোনালোকৰ ওচৰত শত্ৰু হ'লোঁ নে?\n17সেই লোক সকল আপোনালোকৰ প্ৰতি আগ্ৰহী, কিন্তু কোনো ভাল উদ্দেশ্যৰ বাবে আগ্ৰহী নহয়। তেওঁলোকে আপোনালোকক মোৰ কাষৰ পৰা অাতৰাই অানিবলৈ বিচাৰে, যাতে আপোনালোকে তেওঁলোকৰ প্ৰতি আগ্ৰহ প্ৰকাশ কৰে। 18অৱশ্যে আগ্ৰহ দেখুওৱা ভাল, যদিহে সৎ উদ্দেশ্যেৰে তাক কৰা হয়। অকল মই আপোনালোকৰ তাত উপস্থিত থাকোতে যে ভাল, এনে নহয়, কিন্তু সকলো সময়তে থকা ভাল।\n19হে মোৰ প্ৰিয় সন্তান সকল, আপোনালোকৰ কাৰণে পুনৰ এবাৰ প্ৰসৱ যন্ত্ৰণা ভোগ কৰিছোঁ; যেতিয়ালৈকে আপোনালোকত খ্ৰীষ্টৰ আকাৰ উৎপন্ন নহয়, তেতিয়ালৈকে ভোগ কৰি আছোঁ। 20এতিয়া আপোনালোকৰ ওচৰত যাবৰ বাবে মোৰ মন গৈ আছে, আৰু তাত বেলেগ ভাবে এই সকলো কথা আপোনালোকৰ লগত আলোচনা কৰিব পাৰিলোঁ হয়। আপোনালোকৰ বাবে মই বিবুদ্ধিত পৰি আছোঁ।\n21হে বিধান-শাস্ত্ৰৰ অধীন হ'ব খোজা সকল, মোক কওকচোন, আপোনালোকৰ মাজৰ কোনে বিধানৰ কথা শুনিবলৈ নিবিচাৰে? 22কিয়নো লিখা আছে যে, অব্ৰাহামৰ দুজন পুত্ৰ আছিল; দাসীৰ গৰ্ভত ওপজা এজন, স্বাধীন জনীৰ গৰ্ভত ওপজা এজন। 23কিন্তু দাসীৰ যি জন, সি মাংস অনুসাৰে জন্মিছিল; কিন্তু স্বাধীন জনীৰ যি জন, সেই জন প্ৰতিজ্ঞাৰ গুণেহে জন্মিছিল।\n24এইবোৰ কথাৰ এটা আন প্ৰকাৰ ভাবাৰ্থ আছে; কিয়নো এই দুজনীয়েই দুই বিধান (নিয়ম) হৈছে; এক নিয়ম চিনয় পৰ্বতৰ পৰা দাসত্বৰূপ অৱস্থাত প্ৰসৱ কৰোঁতা; সেয়ে হৈছে হাগাৰ। 25কিয়নো আৰব দেশত হাগাৰ শব্দৰ অৰ্থ, চীনয় পৰ্বত; আৰু বৰ্তমান যিৰূচালেমকো বুজায়; কিয়নো নিজ সন্তানৰ সৈতে এতিয়াও বন্দী অৱস্থাত আছে।\n26কিন্তু উৰ্দ্ধলোকত থকা যিৰূচালেম স্বাধীন; তেওঁ হৈছে, আমাৰ মাতৃ।\n27কিয়নো লিখা আছে,\n'হে প্ৰসৱ নকৰা বন্ধ্যা আনন্দ কৰা, তোমালোকৰ মাজৰ যি গৰাকীয়ে সন্তান প্ৰসৱ কৰা নাই;\nকিয়নো স্বামী থকা জনীতকৈ অনাথিনী জনীৰ সন্তান অধিক হ'ব'।\n28এতিয়া হে ভাই সকল, ইচহাকৰ দৰে আমিও প্ৰতিজ্ঞাৰ সন্তান হৈছোঁ। 29কিন্তু তেতিয়া যেনেকৈ মাংস অনুসাৰে জন্ম পোৱা জনে আত্মা অনুসাৰে জন্ম পোৱা জনক তাড়না কৰিছিল, তেনেকৈ এতিয়াও হৈ আছে।\n30কিন্তু ধৰ্মশাস্ত্ৰৰ বচনে কি কয়? 'দাসী আৰু তাইৰ পুতেকক খেদি দিয়া; কিয়নো স্বাধীন জনীৰ পুতেকৰ সৈতে, দাসীৰ পুতেকে উত্তৰাধিকাৰী নাপাব'। এতেকে হে ভাই সকল, আমি দাসীৰ সন্তান নহওঁ; সেই স্বাধীন গৰাকীৰহে সন্তান হওঁ।
|
১৮৭৪ খ্ৰীষ্টাব্দত অসম প্ৰদেশ বঙ্গদেশৰপৰা বেলেগ হয়। তেতিয়াৰেপৰা অসমত এখন চীফ্ কমিচনাৰৰ সুকীয়া গৱৰ্ণমেট চলে। কৰ্ণেল কিটিং অসমৰ পোন্-প্ৰথন চীফ্ কমিচনাৰ। সেই একে সময়তে কাছাৰ আৰু ছিলট জিলাকো খাচ্ অসমৰ লগত [ ৯৮ ] চামিল কৰা হয়। আৰু, তেতিয়াৰপৰাই অসম উপত্যকা আৰু চুৰমা উপত্যকা নামে অসম প্ৰদেশ দুভাগ হয়। পাচত, দুই বিভাগত দুজন কমিচনাৰ ৰখাৰ নিয়ম চলিছে। লক্ষীমপুৰ, শিৱসাগৰ, নগাওঁ, দৰং, কামৰূপ আৰু গুৱালপাৰা এই ছখন জিলাৰে সৈতে অসম উপত্যকা; কাছাৰ আৰু ছিলট এই দুখন জিলাৰে সৈতে চুৰমা উপত্যকা পতা হয়। ইয়াত বাজেও নগাপৰ্ব্বত, গাৰোপৰ্ব্বত আৰু খাচী-জয়ন্তীয়া পৰ্ব্বত এই তিনিখন জিলাৰে সৈতে এটা পৰ্ব্বতীয়া বিভাগ পতা হয়। পৰ্ব্বতীয়া বিভাগত কমিচনাৰ নাছিল; এই বিভাগ পোনহতীয়াকৈ চীফ্ কমিচনাৰৰ তলত আছিল। কৰ্ণেল কিটিং যোৱাৰ পাচত, ১৮৭৮ খ্ৰীষ্টাব্দত চাৰ এচ, চি, বেইলী চাহাব অসমৰ চীফ কমিচনাৰ হয়হি। কিন্তু, তেওঁৰ শাসনকাল পূৰা হবলৈ নৌ পাওঁতেই তেওঁ অসমৰপৰা যাব লগা হয়। ১৮৮১ খ্ৰীষ্টাব্দত মিষ্টাৰ ইলিয়ট (পাচত চাৰ চাৰ্লচ্ ইলিয়ট) অসমৰ চীফ কমিচনাৰ হৈ আহে। তেওঁ এজন বৰ মৰমিয়াল আৰু শিক্ষানুৰাগী পুৰুষ আছিল। তেওঁৰ আমোলতে অসমীয়া ছাত্ৰই প্ৰৱেশিকা পৰীক্ষাত উত্তীৰ্ণ হলেই মাহে ২০৲ টকাকৈ বৃত্তি লৈ কলিকতাৰ কলেজত পঢ়িবলৈ যাব পৰা হয়। ইলিয়ট চাহাবৰ পাচত, ১৮৮৭ খ্ৰীষ্টাব্দত মিঃ ডি, ফিট্জ্, পেট্ৰিক চাহাব চীফ্ কমিচনাৰ হৈ আহে। কিন্তু, দুবছৰ নৌ হওঁতেই তেওঁ অসমৰপৰা পাবলৈ বদলি হৈ যায়।
মিঃ ফিট্জ্ পেট্ৰিকৰ পাচত, ১৮৮৯ খ্ৰীষ্টাব্দত অনৰেবল মিঃ জে, ডি, কুইণ্টন চাহাব অসমৰ চীফ্ কমিচনাৰ হয়হি। তেওঁৰ [ ৯৯ ] শাসনৰ প্ৰথম বছৰতে ১৮৯০ খ্ৰীষ্টাব্দত মণিপুৰত এটা বৰ ডাঙ্গৰ বিদ্ৰোহ উপস্থিত হয়। সেই বিদ্ৰোহ দমাবলৈ যাওঁতেই তেওঁক আৰু তেওঁৰ লগৰীয়া আৰু চাৰিজন ইউৰোপীয়ান ৰাজকৰ্মচাৰীক মণিপুৰীবিলাকে ছলকৈ বধ কৰে। এই বিষয়ে ওপৰত উনুকিয়াই অহা হৈছে।
মিঃ কুইণ্টন মণিপুৰত কটা যোৱাৰ পাচত, ১৮৯১ খ্ৰীষ্টাব্দত মিঃ ডবলিউ, ই, ওয়াৰ্ড চাহাব (পাচত চাৰ উইলিয়াম ওৱাৰ্ড) অসমৰ চীফ্ কমিচনাৰ হৈ আহে। তেওঁ ইয়াৰ আগেয়েও ইয়ালৈ দুবাৰ অস্থায়ী ভাৱে চীফ কমিচনাৰ হৈ আহিছিল। তাৰো আগেয়ে তেওঁ অসম উপত্যকাত পাঁচ বছৰ জজ আৰু কমিচনাৰৰ পদত নিগাজীকৈ আছিল। তেওঁৰ দিনত অসমৰ মাটিৰ নতুন শ্ৰেণীবিভাগ কৰি ৰাজহৰ নিৰিখ দুগুণকৈ বঢ়োৱাৰ প্ৰস্তাৱ উঠে। সেই কথাত প্ৰজাবিলাকে বৰকৈ আপত্তি কৰাত, ভাৰত-গৱৰ্ণমেন্টে তাতকৈ কম নিৰিখত ৰাজহ নিৰ্ধাৰিত কৰি দিয়ে।
মহাৰাজ ভাৰতেশ্বৰ সপ্তম এডোৱাৰ্ড।
এটিও বিদ্যালয় স্থাপিত হয়। গুৱাহাটীৰ কলেজটিৰ নাম কটন চাহাবৰ নামেই "কটন কলেজ" হৈছে।
চাৰ হেন্ৰী কটনৰ পাচত, ১৯০২ খ্ৰীষ্টাব্দত অনৰেবল মিঃ ফুলাৰ চাহাব (পাচত চাৰ বেম্ফিল্ড ফুলাৰ) অসমৰ চীফ্ কমিচনাৰ হয়হি। এই জনা বৰ উদাৰচিতীয়া আৰু প্ৰজাবন্ধু [ ১০১ ] শাসনকৰ্তা আছিল। ফুলাৰ চাহাব বাহাদুৰে তেওঁৰ শাসনকালত প্ৰজাহিতকৰ কাৰ্য ভালেমান কৰিলে। তাৰ ভিতৰত গাওঁবুঢ়াক বঁটা দিয়াৰ নিয়ম, মৌজাদাৰী প্ৰথা আকৌ প্ৰচলন, শিক্ষা-বিভাগৰ সংস্কাৰ, অসমীয়া সাহিত্য কলিকতা বিশ্ববিদ্যালয়ত পাঠ্য কৰা, কটন কলেজটি প্ৰথম শ্ৰেণীলৈ তোলা, মাটিৰ কুৰি বছৰীয়া বন্দবস্তী, আহোম ছাত্ৰক বিনামাচুলে স্কুল-কলেজত পঢ়িবলৈ সুবিধা দিয়া, চৰ্কাৰী চাকৰীত অসমীয়াক আগ-বাছনি দিয়া এই বিলাকেই ঘাই।
মুঠ্-কথা। - কৰ্ণেল কিটিং অসমৰ প্ৰথম চীফ কমিচনাৰ। চাৰ বেম্ফিল্ড ফুলাৰ এই ছোৱা শাসনৰ শেহৰ চীফ্ কমিচনাৰ। ১৮৯৭ খ্ৰীষ্টাব্দৰ ১২ জুনত এটা বৰ ডাঙ্গৰ ভূঁইকঁপৰ উৎপাত হৈছিল। ১৮৯০ চনত মণিপুৰত এটা বিষম বিদ্ৰোহ হয়। সেই বিদ্ৰোহ দমাবলৈ যাওঁতেই চীফ্ কমিচনাৰ মিঃ কুইন্টন কটা যায়। ১৮৯৯ খ্ৰীষ্টাব্দত ভাৰতবৰ্ষৰ গৱৰ্ণৰ জেনেৰেল লৰ্ড কৰ্জ্জন অসম-ভ্ৰমণলৈ আহিছিল। ১৯০০ খ্ৰীষ্টাব্দত ভাৰত বৰ্ষৰ সম্ৰাজ্ঞী ইংলণ্ডৰ পটেশ্বৰী মহাৰাণী ভিক্টোৰীয়া স্বৰ্গী হয়। মহাৰাণী ভিক্টোৰীয়াই ৬০ তিনি কুৰি বছৰ ৰাজপাট খাইছিল। তেওঁক উনৈচ্ আৰু কুৰি এই দুটা শতিকাৰ মহাৰাণী বুলিব পাৰি। মহাৰাণী ভিক্টোৰীয়াৰ সমান প্ৰখ্যাতী আৰু পূজনীয়া পটেশ্বৰী পৃথিবীত আজিলৈকে কেৱে হব পৰা নাই। হোজা অশিক্ষিত গাৱঁলীয়া ভাৰতীয় প্ৰজাই আজিকোপতি বৃটিচ্ শাসনকাল মহাৰাণী ভিক্টোৰীয়াৰ দিন বুলি বিশ্বাস কৰে। টানৰ সময়ত সেইবিলাক প্ৰজাই আজিও "মহাৰাণীৰ দোহাই" দিয়ে।
অদৃশ্য শ্ৰেণীঃ
স্থায়ী সূত্ৰ (লিংক)
এই পৃষ্ঠাটো শেষবাৰৰ কাৰণে ২৮ মে' ২০১৯ তাৰিখে ২০ঃ৪৩ বজাত সলনি কৰা হৈছিল।
লিখনিসমূহক্ৰিয়েটিভ কমন্স এট্ৰিবিউশ্যন/শ্বেয়াৰ-এলাইক অনুজ্ঞাপত্ৰৰ আওতাভুক্ত; ইয়াৰ লগত অন্য পদ প্ৰযোজ্য হ'ব পাৰে। ব্যৱহাৰৰ চৰ্তাৱলীত বিস্তাৰিত ভাবে চাওক।
|
ড্ৰাগছ আসক্ত এজন যুৱকৰ অত্যাচাৰত কথমপি প্ৰাণ ৰক্ষা কৰি এহাল বৃদ্ধ দম্পতিয়ে নিজৰ ঘৰ-দুৱাৰ এৰি পলায়ন কৰিব লগা হোৱা এক ঘটনাই নগাঁও জিলাৰ চামগুৰিক মানৱতাৰ বধ্যভূমিত পৰিণত কৰিছে।
জানিব পৰা মতে, নগাঁও জিলাৰ চামগুৰি আৰক্ষী থানাৰ অন্তৰ্গত চামগুৰি বিলপাৰৰ এহাল বৃদ্ধ পিতৃ-মাতৃয়ে নিজ পুত্ৰৰ হাতত নিৰ্যাতিত হৈ পৰিয়ালৰ অন্যসকল লোকৰ সৈতে ঘৰ এৰি পলায়ন কৰিবলৈ বাধ্য হয়।
হেমন্ত বৰা নামৰ ড্ৰাগছ আসক্ত যুৱকজনৰ আক্ৰমণত তেওঁৰেই জন্মদাতা বৃদ্ধ পিতৃ-মাতৃ গুৰুতৰভাৱে আঘাতপ্ৰাপ্ত হয় যদিও হেমন্তৰ আক্ৰমণৰ পৰা কথমপি প্ৰাণ ৰক্ষা কৰি পলায়ন কৰিবলৈ সক্ষম হয়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
১। অসমৰ মাটিকালি, জনসংখ্যা আৰু জনসংখ্যা ঘনত্বৰ বিষয়ে তথ্যসহকাৰে চমুকৈ লিখা।
২। অসমৰ শিক্ষিতৰ হাৰ কিদৰে বৃদ্ধি হৈছে চমুকৈ উল্লেখ কৰা।
৩। ২০১১ চনৰ তথ্য মতে অসমত কেইখন প্রথম শ্রেণীৰ আৰু কেইখন দ্বিতীয় শ্রেণীৰ চহৰ আছে?
8। ১৯০১ চনৰপৰা ২০১১ চনলৈ অসমৰ জনসংখ্যা বৃদ্ধিৰ বিষয়ে আলোচনা কৰা।
৫। ভৌগোলিক অঞ্চলভেদে উপযুক্ত মানচিত্রৰ সহায়ত অসমৰ জনসংখ্যাৰ বিতৰণ পর্যালোচনা কৰা।
উত্তৰ - অসমৰ বিভিন্ন অঞ্চলৰ ভিন্ন প্রাকৃতিক পৰিৱেশ অনুসৰি ৰাজ্যখনৰ জনসংখ্যা সকলো অঞ্চলতে সমান নহয়। সেয়ে অঞ্চলভেদে জনসংখ্যা ঘনত্বও একে নহয়।
ব্ৰহ্মপুত্র উপত্যকাত অসমৰ মুঠ জনসংখ্যাৰ ৮৫ শতাংশ লোকে বসবাস কৰে। ইয়াত জনসংখ্যা ঘনত্ব ২০০১ চনত প্রতি বর্গ কিলোমিটাৰত ৪০৩ জন আৰু ২০১১ চনত ৪৭০ জনলৈ বৃদ্ধি পাইছে। ব্রহ্মপুত্র উপত্যকাৰ ভিতৰতে আকৌ ইয়াৰ উজনি অংশত উপত্যকাটোৰ মুঠ জনসংখ্যা প্রায় ২১ শতাংশ লোকে বসবাস কৰে আৰু ২০১১ চনৰ তথ্যমতে জনসংখ্যা ঘনত্ব হৈছে প্রতি বর্গ কিলোমিটাৰত ৩০৫ জন। আনহাতে, মধ্য ব্রহ্মপুত্র উপত্যকা অঞ্চলত উপত্যকাটোৰ মুঠ জনসংখ্যা প্রায় ২৭ শতাংশ লোকে বাস কৰে আৰু ২০১১ চনত এই অঞ্চলত জনসংখ্যা ঘনত্ব হৈছে প্রতি বর্গ কি.মিটাৰত ৫৯৫ জন। সেইদৰে নামনি ব্রহ্মপুত্র উপত্যকা অঞ্চলত ব্ৰহ্মপুত্ৰ উপত্যকাৰ প্রায় ৩৬ শতাংশ লোকে বাস কৰে। ইয়াত জনসংখ্যা ঘনত্ব কিছু বেছি অর্থাৎ প্রতি বর্গ কিলোমিটাৰত ৫৫৮ জন।
আনহাতে ২০১১ চনৰ তথ্যমতে বৰাক উপত্যকাত জনসংখ্যা ঘনত্ব হৈছে প্রতি বর্গ কিলোমিটাৰত ৫২৪ জন আৰু অসমৰ মুঠ জনসংখ্যা প্রায় ১১ শতাংশ লোকে এই বৰাক উপত্যকত বাস কৰে। ইয়াৰ বিপৰীতে, ব্ৰহ্মপুত্ৰ আৰু বৰাক উপত্যকাৰ মাজত অৱস্থিত কাৰ্বি আংলং আৰু ডিমা হাছাও পার্বত্য জিলা দুখনক সামৰি লোৱা পার্বত্য অঞ্চলটোৰ অসমৰ মুঠ জনসংখ্যা প্রায় ৩.৭৫ শতাংশ লোকে বাস কৰে। ইয়াত জনসংখ্যা ঘনত্ব অসমৰ আনকেইটা অঞ্চলৰ তুলনাত নিচেই কম। লোকপিয়ল ২০০১ চনৰ তথ্যমতে পার্বত্য অঞ্চলটোত জনসংখ্যা ঘনত্ব আছিল প্রতি বর্গ কিলোমিটাৰত মাত্র ৬৫ জন আৰু ২০১১ চনত সামান্যভাৱে ৭৬ জনলৈ বৃদ্ধি পাইছে।
৬। অসমৰ জনসংখ্যা বিতৰণৰ ভিন্নতাৰ কাৰণবোৰ উদাহৰণসহ চমুকৈ আলোচনা কৰা।
উত্তৰ - অসমৰ বিভিন্ন অঞ্চলৰ ভিন্ন প্রাকৃতিক পৰিৱেশ অনুসৰি ৰাজ্যখনৰ জনসংখ্যা সকলো অঞ্চলতে সমান হয়। সেয়ে অঞ্চলভেদে জনসংখ্যা ঘনত্বও একে নহয়। সাধাৰণতে যিবিলাক অঞ্চলৰ প্ৰাকৃতিক পৰিৱেশ অনুকূল নহয়, যাতায়াত আৰু অর্থনৈতিক অৱস্থা উন্নত নহয়, সেইবিলাক অঞ্চলত জনবসতি সেৰেঙা আৰু জনসংখ্যা কম হয়। ইয়াৰ বিপৰীতে, অনুকূল প্রাকৃতিক আৰু অর্থনৈতিক অৱস্থা বিৰাজ কৰা অঞ্চলবোৰত জনবসতি ঘন হয়। উদাহৰণ স্বৰূপে ব্ৰহ্মপুত্ৰ উপত্যকাৰ সমতল ভূমি, সাৰুৱা মাটি, সুচল কৃষিকাৰ্য আৰু যাতায়াত ব্যৱস্থাৰ বাবে তাত জনবসতি ঘন। সেয়েহে ব্ৰহ্মপুত্র উপত্যকাত অসমৰ মুঠ জনসংখ্যাৰ ৮৫ শতাংশ লোকে বসবাস কৰে।
একেদৰে বৰাক উপত্যকাৰ সাৰুৱা সমভূমি অঞ্চলটো কৃষি আৰু যাতায়াতৰ বাবে সুফল হোৱাৰ কাৰণে এই অঞ্চলতো জনবসতি ঘন। ২০১১ চনৰ তথ্যমতে ইয়াত জনসংখ্যা ঘনত্ব হৈছে প্রতি বর্গ কিলোমিটাৰত ৫২৪ জন আৰু অসমৰ মুঠ জনসংখ্যা প্রায় ১১ শতাংশ লোকে এই বৰাক উপত্যকত বাস কৰে।ইয়াৰ বিপৰীতে, ব্ৰহ্মপুত্ৰ আৰু বৰাক উপত্যকাৰ মাজত অৱস্থিত কাৰ্বি আংলং আৰু ডিমা হাছাও পার্বত্য জিলা দুখনক সামৰি লোৱা পার্বত্য অঞ্চলটোৰ প্রতিকূল ভূপ্রাকৃতিক অৱস্থাৰ কাৰণে তাত জনবসতি পাতল আৰু জনসংখ্যাও কম। এই পার্বত্য অঞ্চলটোত অসমৰ মুঠ জনসংখ্যা প্রায় ৩.৭৫ শতাংশ লোকে বাস কৰে। ইয়াত জনসংখ্যা ঘনত্ব অসমৰ আনকেইটা অঞ্চলৰ তুলনাত নিচেই কম।
৭। ২০১১ চনৰ তথ্য মতে অসমৰ জিলাসমূহৰ ভিতৰত আটাইতকৈ বেছি জনসংখ্যা আৰু জনসংখ্যা ঘনত্ব থকা আৰু আটাইতকৈ কম জনসংখ্যা আৰু জনসংখ্যা ঘনত্ব থকা জিলাৰ নাম উল্লেখ কৰা।
উত্তৰ - ২০১১ চনৰ তথ্য মতে অসমৰ জিলাসমূহৰ ভিতৰত,
আটাইতকৈ বেছি জনসংখ্যা থকা জিলা - নগাওঁ;
আটাইতকৈ বেছি জনসংখ্যা ঘনত্বথকা জিলা - কামৰূপ (মহানগৰ) ;
আটাইতকৈ কম জনসংখ্যা থকা জিলা - ডিমা হাচাও ;
৮। অসমৰ জনসংখ্যা বৃদ্ধিৰ কাৰণবোৰ চমুকৈ আলোচনা কৰা।
উত্তৰ - অসমত উচ্চ হাৰত হোৱা জনসংখ্যা বৃদ্ধিৰ কাৰণ হৈছে মূলতঃ দুটা। ইয়াৰে এটা হৈছে জনসংখ্যাৰ প্রাকৃতিক বৃদ্ধি আৰু আনটো হৈছে বাহিৰৰ পৰা ৰাজ্যখনলৈ অধিক মাত্ৰাত হোৱা জনপ্রব্রজন।
(i) জনসংখ্যাৰ প্রাকৃতিক বৃদ্ধি - জনসংখ্যাৰ প্রাকৃতিক বৃদ্ধি দৰাচলতে জন্ম আৰু মৃত্যুৰ হাৰৰ ওপৰত নিৰ্ভৰশীল। অসমৰ জনসংখ্যাৰ জন্ম আৰু মৃত্যুৰ হাৰ ভাৰতৰ গড় হাৰৰ মাজত বেছি পার্থক্য নাই। ইয়াৰ অৰ্থ এইটোৱেই যে অসমৰ জনসংখ্যাৰ প্রাকৃতিক বৃদ্ধিৰ ফলত ৰাজ্যখনত যি হাৰত জনসংখ্যা বাঢ়িছে সেই প্রায় একেই হাৰত ভাৰতবৰ্ষৰ জনসংখ্যাও বৃদ্ধি পাইছে। গতিকে বর্তমান সময়ত অধিক মাত্রাত হোৱা জনসংখ্যা বৃদ্ধিৰ ক্ষেত্ৰত এই কথা প্রতিপন্ন হৈছে যে যদি অসমলৈ বুজন পৰিমাণে জনপ্ৰব্ৰজন নঘটিলহেঁতেন, তেনেহ'লে অসমৰ জনসংখ্যা স্বাভাৱিকভাৱেই বৃদ্ধি হৈ থাকিলহেঁতেন।
(ii) জনপ্রব্রজন - জনপ্ৰব্ৰজন অসমৰ জনসংখ্যা বৃদ্ধিৰ এটা প্রধান কাৰণ বুলি চিহ্নিত হৈছে। ব্রিটিছে দেশৰ শাসনভাৰ লোৱাৰ সময়ৰ পৰা অর্থাৎ ১৮২৬ চনৰপৰা অসমলৈ কম পৰিমাণে জনপ্রব্রজন হৈ আছিল। কিন্তু যোৱা শতিকাৰ আৰম্ভণিৰ পৰা অধিক সক্রিয় ৰূপত ৰাজ্যখনলৈ জনপ্রব্রজন হ'বলৈ ধৰিলে। ১৯৪৭ চনত দেশ বিভাজনৰ সময়ত বহু সংখ্যক হিন্দু শৰণার্থী তেতিয়াৰ পূব পাকিস্তান (এতিয়া বাংলাদেশ)ৰপৰা অসমলৈ প্ৰব্ৰজন কৰে। আকৌ ভাৰতৰ স্বাধীনতাৰ পৰৱৰ্তী কালছোৱাত (১৯৫১-২০০১) অসমৰ জনসংখ্যা দ্রুত গতিত বৃদ্ধি পাবলৈ ধৰে। এই কালছোৱাত দেশৰ জনসংখ্যাৰ ১৮৫ শতাংশ বৃদ্ধিৰ বিপৰীতে অসমৰ জনসংখ্যা প্রায় ২৩২ শতাংশ বৃদ্ধি পাইছিল। জনসংখ্যাৰ এই অস্বাভাৱিক বৃদ্ধিৰ মূল কাৰণ হৈছে বাংলাদেশৰ পৰা অসমলৈ অবাধ গতিত হোৱা অনুপ্রৱেশ।
৯। অসমলৈ প্রাচীন কালৰপৰা বর্তমান সময়লৈকে হোৱা জনপ্ৰব্ৰজনৰ সোঁতবোৰ একাদিক্রমে উল্লেখ কৰা।
(i) অষ্ট্রিক জনোগষ্ঠী - সমাজবিজ্ঞানীসকলে অনুমান কৰা মতে সম্ভৱতঃ অসমলৈ আগমন ঘটা প্রথমটো জনস্রোত আছিল অষ্ট্রিক জনগোষ্ঠীৰ লোকসকল। এওঁলোক দক্ষিণ-পূব এছিয়াৰ পৰা আহিছিল। অসমৰ চুবুৰীয়া ৰাজ্য মেঘালয়ত বিস্তৃতভাৱে বাস কৰা খাছিয়া আৰু জয়ন্তীয়াসকল এই অষ্ট্রিক জনগোষ্ঠীৰ লোক। এই লোকসকলৰ কিছু সংখ্যক লোক মেঘালয়ৰ সীমামূৰীয়া অসমৰ কাৰ্বি আংলং, ডিমা হাছাও আৰু কাছাৰ জিলাত বসবাস কৰি আছে।
(ii) মংগোলীয়সকল - অষ্ট্রিকসকলৰ পিছত অসমলৈ আগমন ঘটা দ্বিতীয়টো জনস্রোত আছিল তিবতীয়-বর্মণ ভাষা কোৱা মংগোলীয়সকল। এওঁলোক মধ্য এছিয়াৰ পৰা হিমালয় পর্বত অতিক্ৰম কৰি অসমলৈ আহিছিল আৰু অসমৰ বিভিন্ন ঠাইত থিতাপি লৈছিলহি। বর্তমান সময়ত অসমত বাস কৰা খাছিয়া লোকসকলৰ বাহিৰে প্রায় সকলাো জনজাতি মূলতঃ মংগোলীয় গোষ্ঠীৰ অন্তৰ্গত। এই জনগোষ্ঠীৰ অন্তৰ্গত প্ৰধান জনজাতিসকল হৈছে ভৈয়ামৰ বড়ো, মিছিং, ৰাভা, তিৱা, দেউৰী, সোণোৱাল কছাৰী, মেছ, কাছাৰৰ বর্মণসকল আৰু পাৰ্বত্য জনজাতি সকল হ'ল কাৰ্বি, ডিমাছা কছাৰী, গাৰো, কুকি, মাৰ, হাজং, ৰেংমা নাগা আৰু জেমি নাগাসকল ।
(iii)আৰ্যসকল - সম্ভৱতঃ মংগোলীয় জনগোষ্ঠীৰ লোকসকল অহাৰ পিছত সিন্ধু-আর্য্যমূলৰ ভাষা কোৱা লোকসকল গংগা সমভূমি অঞ্চলৰ পৰা অসমলৈ আহিছিল। এওঁলোক আছিল মূলতঃ ক'কেছীয় জনগোষ্ঠীৰ লোক। অসমত বর্তমান বাস কৰা সৰহ সংখ্যক অজনজাতীয় লোকেই ক'কেছীয় জনগোষ্ঠীৰ। ব্রাহ্মণ, কায়স্থ, কলিতা, নাথ-যোগী, কৈৱৰ্ত্ত আদি জাতিৰ লোকসকল এই জনগোষ্ঠীৰ অন্তৰ্গত। এওঁলোকে ব্ৰহ্মপুত্ৰ আৰু বৰাক উপত্যকাত বসতি বিস্তাৰ কৰি অসমত বৈদিক সভ্যতা আৰু সংস্কৃতিৰ ভেটি স্থাপন কৰে।
(iv) সিন্ধু-আৰ্য্যমূলৰ ইছলাম ধৰ্মাৱলম্বী লোক সকল - প্রায় ১৩ শতিকাৰ আৰম্ভণিতে সিন্ধু-আৰ্য্যমূলৰ ইছলাম ধৰ্মাৱলম্বী এদল লোক (সৈন্য) কুটুবুদ্দিনৰ সেনাপতি মহম্মদ বিন বখতিয়াৰ খিলীজিৰ নেতৃত্বত তিব্বতলৈ বুলি অগ্ৰসৰ হোৱাৰ পথত পোন প্রথমে অসমত প্ৰৱেশ কৰে। ইয়াৰ পিছত বিভিন্ন সময়ত উত্তৰ ভাৰতৰ মোগল সম্রাটসকলৰ পৃষ্ঠপোষকতাত অসম আক্ৰমণ কৰিবলৈ অহা মুছলমান সৈন্যসকলৰ লগতে ভিন্ন কাৰিকৰী দক্ষতাৰ লোকসকল বন্দীৰূপে বা স্থানীয় লোকৰ প্ৰয়োজনত অসমত থাকি যায়। পিছলৈ এওঁলোকে অসমত মুছলমান সম্প্রদায়ৰ সমাজ আৰু সংস্কৃতি গঢ়ি তোলে।
(v) আহোমসকল - আহোমসকলে চীনদেশৰপৰা আহি ম্যানমাৰত সোমায় আৰু তাৰ পিছত ১২২৮ খ্রীষ্টাব্দত চুকাফাৰ নেতৃত্বত উত্তৰ ম্যানমাৰৰ চান মালভূমিৰ পৰা পাটকাই পর্বত পাৰ হৈ আহোমসকল অসমলৈ আহে। এওঁলোকে প্রথমে উজনি অসমত থিতাপি লৈ আহোম ৰাজ্য স্থাপন কৰে। আহোমসকলে অসমত প্রায় ছয়শ বছৰকাল ৰাজত্ব কৰি অসমৰ সমাজ-সংস্কৃতিলৈ বলিষ্ঠ অৱদান আগবঢ়াই গৈছে। সম্প্রতি আহোমসকলে উজনি অসমৰ তিনিচুকীয়া, ডিব্ৰুগড়, শিৱসাগৰ, যোৰহাট, গোলাঘাট, লখিমপুৰ আৰু ধেমাজি জিলাৰ উপৰিও মধ্য অসমৰ মৰিগাঁও, নগাঁও আৰু শোণিতপুৰ জিলাত প্ৰধানকৈ বসতি কৰি আছে।
(vi) কোচ ৰাজবংশীসকল - কোচ ৰজা বিশ্বসিংহৰ নেতৃত্বত কোচসকলে অসমৰ পশ্চিম প্রান্তত ৰাজ্য স্থাপন কৰি পিছত নামনি অসমৰ বৰনদীলৈকে সাম্রাজ্য বিস্তাৰ কৰে। বিশ্বসিংহৰ মৃত্যুৰ পিছত তেওঁৰ পুত্ৰ ৰজা নৰনাৰায়ণ আৰু মহাবীৰ চিলাৰায়ৰ পৰাক্ৰমী নেতৃত্বত কোঁচসকলে নামনি অসমৰপৰা উজনি অসম পৰ্য্যন্ত সাম্রাজ্য বিস্তাৰ কৰে।বর্তমান কোচ-ৰাজবংশী জনগোষ্ঠীৰ লোকসকল ধুবুৰী, কোকৰাঝাৰ, বঙাইগাঁও, গোৱালপাৰা, চিৰাং, বৰপেটা, নলবাৰী, কামৰূপ, বাক্সা, ওদালগুৰি, কামৰূপ (মেট্র'), দৰং, মৰিগাঁও, নগাঁও, শোণিতপুৰ, লক্ষীমপুৰ, গোলাঘাট জিলাত প্রধানকৈ বসবাস কৰি আছে।
(vii) ব্রিটিছসকলৰ অসম শাসনৰ সময়ৰ জনপ্রব্রজন - ব্রিটিছসকলে অসমৰ শাসনভাৰ লোৱাৰ পিছত তেওঁলোকৰ প্ৰশাসনীয়, অর্থনৈতিক আৰু বাণিজ্যিক কাম-কাজ চলাৰৰ বাবে সেই সময়ত বেংগল, বিহাৰ, উত্তৰ প্ৰদেশ, ৰাজস্থান পৰা দক্ষলোকক আনিছিল। আনকি নেপালৰ পৰাও কিছু নেপালী সম্প্রদায়ৰ লোকক বিশেষকৈ সৈন্যবাহিনীত নিয়োগ কৰিবলৈ অনা হৈছিল। পিছলৈ অন্য বহুতো নেপালী লোক জীৱিকাৰ সন্ধানত ৰাজ্যখনলৈ আহিছিল আৰু প্ৰধানকৈ কৃষি আৰু পশুপালন কার্যত আত্মনিয়োগ কৰিছিল। ব্রিটিছসকলে মধ্য ভাৰতৰ চোটানাগপুৰ মালভূমি অঞ্চলৰ জনজাতিসকলক চাহ বনুৱা হিচাপে অসমলৈ আনে। পিছলৈ এই লোকসকল চাহ জনজাতি বুলি স্বীকৃত হয়।
(viii) পূর্ব বংগৰ বা বাংলাদেশৰ পৰা হোৱা জনপ্রব্রজন - অসমলৈ আগমন ঘটা আন এটা উল্লেখযোগ্য জনস্রোত হৈছে তেতিয়াৰ পূর্ব বংগৰ (এতিয়া বাংলাদেশ) পৰা অহা ভূমিহীন মুছলমান কৃষকসকল। প্রায় উনৈশ শতিকাৰ শেষৰ দশকৰপৰা দেশে স্বাধীনতা লাভ কৰাৰ আগলৈকে এই প্রব্রজন অব্যাহত আছিল। প্রথমে অসমৰ অবিভক্ত গোৱালপাৰা জিলাৰ জমীদাৰসকলৰ পৃষ্ঠপোষকতা আৰু পিছলৈ শাসকসকলৰ অনুগ্ৰহত অসমৰ বিস্তৃর্ণ সাৰুৱা পথাৰ আৰু সেৰেঙা জনবসতিৰ অঞ্চলবোৰলৈ পূর্ব বংগৰ ভূমিহীন কৃষকৰ অবাধ প্রব্রজন ঘটিছিল। ইয়াৰ পিছত দেশ স্বাধীন হোৱাৰ সময়ত দেশ বিভাজনৰ ফলত বহু সংখ্যক হিন্দু শৰণার্থী সেই সময়ৰ পূব-পাকিস্তানৰ পৰা ভাৰতত প্ৰৱেশ কৰে আৰু কালক্রমে ইয়াৰে একাংশই অসমত বসতি স্থাপন কৰে।
১০। অসমৰ আহোমসকলৰ জনগোষ্ঠীয় পৰিচয় দাঙি ধৰা।
উত্তৰ - আহোমসকল মূলতঃ মংগোলীয় জনগোষ্ঠীৰ লোক। এওঁলোক চীনদেশৰপৰা আহি ম্যানমাৰত সোমায় আৰু তাৰ পিছত ১২২৮ খ্রীষ্টাব্দত চুকাফাৰ নেতৃত্বত উত্তৰ ম্যানমাৰৰ চান মালভূমিৰ পৰা পাটকাই পর্বত পাৰ হৈ আহোমসকল অসমলৈ আহে। এওঁলোকে প্রথমে উজনি অসমত থিতাপি লৈ আহোম ৰাজ্য স্থাপন কৰে। পৰৱৰ্তী সময়ত এওঁলোকে প্রায় গোটেই ব্রহ্মপুত্র উপত্যকা নিজৰ শাসনলৈ আনে। আহোমসকলে অসমত প্রায় ছয়শ বছৰকাল ৰাজত্ব কৰি অসমৰ সমাজ-সংস্কৃতিলৈ বলিষ্ঠ অৱদান আগবঢ়াই গৈছে। সম্প্রতি আহোমসকলে উজনি অসমৰ তিনিচুকীয়া, ডিব্ৰুগড়, শিৱসাগৰ, যোৰহাট, গোলাঘাট, লখিমপুৰ আৰু ধেমাজি জিলাৰ উপৰিও মধ্য অসমৰ মৰিগাঁও, নগাঁও আৰু শোণিতপুৰ জিলাত প্ৰধানকৈ বসতি কৰি আছে।
১১। পৰিবহণ ব্যৱস্থাই অসমৰ অর্থনৈতিক উন্নতিত কিদৰে সহায় কৰিছে চমুকৈ আলোচনা কৰা।
উত্তৰ - পৰিবহণ বর্তমান সময়ৰ অর্থনৈতিক উন্নয়নৰ অপৰিহাৰ্য্য উপাদান। ভাল পৰিবহণ ব্যৱস্থাৰ যোগেদি বিভিন্ন অঞ্চলৰ মাজত সংযোগ স্থাপন হোৱাৰ উপৰিও সম্পদ, জ্ঞান আৰু সভ্যতা-সংস্কৃতিৰ আদান-প্রদান হয়।
অসম উত্তৰ-পূব ভাৰতৰ দুৱাৰমুখ। এই দুৱাৰমুগৰ জৰিয়তে সমগ্ৰ ভাৰতবৰ্ষৰ লগত উত্তৰ-পূব ভাৰতৰ ৰাজ্যসমূহে সংযোগ স্থাপন কৰি আছে। সেয়েহে অসমৰ পৰিবহণ ব্যৱস্থাৰ উন্নতিৰ লগত উত্তৰ-পূৰ্বাঞ্চলৰ অর্থনৈতিক উন্নতি ওতঃপ্রোতভাৱে জড়িত হৈ আছে। আকৌ অসম ভাৰতৰ পৰা ভৌগোলিকভাৱে দূৰত হোৱাৰ বাবে পৰিবহণ ব্যৱস্থা অসমৰ অর্থনৈতিক উন্নয়নৰ অন্যতম অপৰিহাৰ্য আহিলাৰূপে পৰিগণিত হৈছে। অসমৰ পৰিবহণ ব্যৱস্থাবোৰ হৈছে - পথ পৰিবহণ, ৰে'ল পৰিবহণ, জল পৰিবহণ, আৰু বিমান পৰিবহণ।
পথ পৰিবহণ - অসমৰ পথ পৰিবহণ ব্যৱস্থাৰ ভিতৰত মুঠ সাত প্ৰকাৰৰ পথ আছে, যেনে পকীপথ, পকী নোহোৱা পথ, ৰাষ্ট্ৰীয় ঘাই পথ, ৰাজ্যিক পথ, জিলাৰ প্রধান পথ, গাঁৱলীয়া পথ আৰু নগৰৰ পথ। অসমৰ আভ্যন্তৰীণ পথ পৰিবহণ ব্যৱস্থাত ৰাষ্ট্ৰীয় ঘাই পথৰ উপৰি আন পথসমূহৰ সক্রিয় ভূমিকা আছে। আনহাতে, ৰাষ্ট্ৰীয় ঘাই পথে অসমক উত্তৰ-পূবৰ ৰাজ্যসমূহৰ লগতে ভাৰতৰ অন্যান্য ৰাজ্যৰ সৈতে সংযোগ কৰি উন্নয়নৰ পথ সুগম কৰি তুলিছে।
ৰেল পৰিবহন - পৰিবহণ ব্যৱস্থাৰ এটা প্রধান অংগ হৈছে ৰে'ল পৰিবহণ। ভাৰতবৰ্ষৰ আন ৰাজ্যৰ নিচিকৈ অসমতো ৰে'ল পৰিবহণ ব্যৱস্থাৰ উন্নতি ঘটিছে আৰু অসমৰ অর্থনৈতিক উন্নয়নত প্ৰভাৱ পেলাবলৈ সক্ষম হৈছে।
জল পৰিবহণ - অসমৰ জল পৰিবহণ ব্যবস্থা মূলতঃ আভ্যন্তৰীণ জল পৰিবহণ ব্যৱস্থা। অসম নদী প্রধান ৰাজ্য। ভাৰতৰ মুঠ জলসম্পদৰ প্রায় ৩২ শতাংশ জলসম্পদৰ অধিকাৰী ব্রহ্মপুত্র, বৰাক আৰু ইহঁতৰ অসংখ্য উপনৈ মিলি বিস্তৃত জলপথ সৃষ্টি কৰিছে। ব্ৰহ্মপুত্ৰৰ নাব্য জলপথটো (৮৯১ কি.মি.) ১৯৮৮ চনত দেশৰ দ্বিতীয়টা ৰাষ্ট্ৰীয় জলপথ হিচাপে ঘোষণা কৰা হৈছিল। এই জলপথটোৱে অসমৰ লগতে সমগ্র উওৰ পূব ভাৰতৰ অর্থনৈতিক উন্নয়নত অৰিহণা যোগাই আহিছে।
বিমান পৰিবহণ - বিমান পৰিবহণ আধুনিক পৰিবহণ ব্যৱস্থাৰ এক অপৰিহাৰ্য্য অংগ। বর্তমান সময়ত অসমৰ বিমান পৰিবহণ ব্যৱস্থাই কিছু উন্নতি লাভ কৰিছে। বিমান পৰিবহণৰ যোগেদি ভাৰতৰ বিভিন্ন ঠাইৰ সৈতে অসমৰ সংযোগ ঘটিছে।
১২। অসমৰ জলপৰিবহণৰ বিষয়ে এটি চমু টোকা লিখা।
উত্তৰ - অসম এখন নদী প্রধান ৰাজ্য। ভাৰতৰ মুঠ জলসম্পদৰ প্রায় ৩২ শতাংশ জলসম্পদৰ অধিকাৰী ব্রহ্মপুত্র, বৰাক আৰু ইহঁতৰ অসংখ্য উপনৈ মিলি বিস্তৃত জলপথ সৃষ্টি কৰিছে। শদিয়াৰপৰা ধুবুৰীলৈ ব্ৰহ্মপুত্ৰৰ ৮৯১ কি.মি. নাব্য জলপথ আৰু বৰাকৰ ১২১ কি.মি. নাব্য জলপথ আছে। ব্ৰহ্মপুত্ৰৰ নাব্য জলপথটো (৮৯১ কি.মি.) ১৯৮৮ চনত দেশৰ দ্বিতীয়টা ৰাষ্ট্ৰীয় জলপথ হিচাপে ঘোষণা কৰা হৈছিল। আনহাতে, বৰাক নদীৰ লখিপুৰৰপৰা ভাংগালৈ মুঠ ১২১ কি.মি. নাব্য জলপথছোৱাক ভাৰত চৰকাৰে ২০১৩ চনত দেশৰ ষষ্ঠ ৰাষ্ট্ৰীয় জলপথ হিচাপে স্বীকৃতি দিছে। এই দুটা জলপথেৰে চলাচল কৰা জাহাজৰ সহায়ত কম খৰচতে মাল বস্তু পৰিবহণ কৰি সমগ্ৰ উত্তৰ-পূব ভাৰত বিশেষকৈ অসম, নাগালেণ্ড, মেঘালয়, মিজোৰাম, মণিপুৰ, ত্ৰিপুৰা আৰু অৰুণাচল প্রদেশৰ উন্নতি হ'ব বুলি আশা কৰা হৈছে। পাণ্ডুকে ধৰি ব্ৰহ্মপুত্ৰৰ কেইবাটাও সৰু নদী-বন্দৰ আছে। ইয়াৰ উপৰিও যাত্রী আৰু মাল-বস্তু কঢ়িয়াবলৈ ব্ৰহ্মপুত্ৰৰ দুয়োপাৰত ৩০ যোৰতকৈও বেছি ফেৰীঘাট, জলপৰিবহণ বিভাগৰ তিনিটা মণ্ডলত সৰ্বমুঠ ৯৬ খন ফেৰী, ৬১ খন জাহাজ আছে। তাৰোপৰি ব্যক্তিগত মালিকানাধীন ভালেমান ফেৰী সেৱা আৰু ভুটভূটী সেৱা যাত্রী আৰু মাল-বস্তু পৰিবহণৰ বাবে অসংগঠিত খণ্ডত চলি আছে।
(ক) অসম নদীমাতৃক ৰাজ্য হোৱাৰ বাবে ইয়াত জলপৰিবহণ ব্যৱস্থাৰ প্ৰসাৰৰ বাবে অনেক সুযোগ আৰু সুবিধা আছে, (খ) অন্য পৰিবহণৰ তুলনাত জলপৰিবহণত ইন্ধনৰ খৰচ কম,
(গ) গধুৰ মাল-বস্তুৰ পৰিবহণৰ ক্ষেত্ৰত জল পৰিবহণ ব্যৱস্থা অতি উপযোগী,
(ঘ) আভ্যন্তৰীণ জল পৰিবহণে ৰাজ্যখনৰ ভিতৰতে মানুহ আৰু মালবস্তু পৰিবহণৰ ক্ষেত্ৰত সুবিধা আগবঢ়াই আহিছে, (ঙ) পথ পৰিবহণৰ দৰে জল পৰিবহণত বায়ু প্ৰদূষণৰ সমস্যা নাথাকে,
অনা-নিয়াৰ বাবে জল পৰিবহণ ব্যৱস্থাই সহায় কৰি আহিছে,
(জ) প্রাকৃতিক নদ-নদীৰ জলপথসমূহ ব্যৱহাৰ কৰাৰ বাবে জল পৰিবহণ ব্যৱস্থাত মেৰামতি, পথ নির্মাণ আদি সমস্যাবোৰ নেথাকে।
১৩। অসমৰ পৰিবহণ ব্যৱস্থাৰ উন্নয়নৰ অন্তৰায় হিচাপে দেখা দিয়া পাঁচটা প্রধান কাৰণ উল্লেখ কৰা।
(গ) বাট-পথ নির্মাণ আৰু মৰামতিৰ বাবে অসমৰ মাটিৰ গুণাগুণ ঠাই বিশেষে সিমান উপযুক্ত নহয়। তাৰোপৰি বাৰিষা কালত হোৱা প্ৰচুৰ বৰষুণৰ বাবে বাট-পথ সহজে নষ্ট হয়। আনহাতে, বাট-পথ নিমাণৰ ক্ষেত্ৰত উপযুক্ত আধুনিক প্রযুক্তি আৰু কৌশল প্রয়োগ নকৰাৰ ফলত কম দিনৰ ভিতৰতে বাট-পথৰ অৱস্থা শোচনীয় হৈ পৰে।
(ঘ) উদ্যোগিক বিকাশৰ ক্ষেত্ৰত অসম ভাৰতৰ আন কিছুমান ৰাজ্যৰ তুলনাত এতিয়াও পিছ পৰি আছে। ইয়াৰ এটা প্ৰধান কাৰণ হৈছে অসমৰ অনুন্নত পৰিবহণ ব্যৱস্থা। আনহাতে, উদ্যোগিক বিকাশ হলে স্বাভাৱিকতে পৰিবহণ ব্যৱস্থাটোৱেও সমান্তৰালভাৱে উন্নতি লাভ কৰিব।
১৪। সম্পদ বুলিলে কি বুজায় ? অসমৰ প্রধান প্রাকৃতিক সম্পদবোৰ কি কি?
উত্তৰ - সম্পদ বুলিলে আমাৰ পৰিৱেশত থকা সেইবিলাক দ্রব্য বা বস্তুকে বুজায় যিবিলাক ব্যৱহাৰ কৰি আমি আমাৰ অভাৱ আৰু অভিলাষ পূৰণ কৰিব পাৰো।
অসমৰ প্রধান প্রাকৃতিক সম্পদবোৰ হৈছে ভূমি সম্পদ, বন সম্পদ, খনিজ সম্পদ আৰু জলসম্পদ।
(i) ভূমি সম্পদ - ভূমি সম্পদ জীৱজগতৰ বাবে অতি অপৰিহাৰ্য সম্পদ । ভূমিয়ে প্ৰাণীআৰু উদ্ভিদক আশ্ৰয় দি জীৱজগত বৰ্তাই ৰাখিছে । অসমৰ ভূমিৰ গুণাগুণ বিচাৰ কৰিলে দেখা যায় যে ইয়াৰ ভূমি চাৰি প্ৰকাৰৰ মৃত্তিকাৰে গঠিত। এই চাৰিপ্ৰকাৰৰ মৃত্তিকা হৈছে - (ক) নদী সমভূমিৰ পলসুৱা মৃত্তিকা, (খ) গিৰিপদ মৃত্তিকা, (গ) পাহাৰীয়া মৃত্তিকা আৰু (ঘ) কংকৰ মৃত্তিকা। ইয়াৰ ভিতৰত অর্থনৈতিক দিশৰপৰা পলসুৱা মাটি (মৃত্তিকা) বিশেষভাৱে গুৰুত্বপূর্ণ।
(ii) বন সম্পদ -আজিৰপৰা চাৰি-পাঁচ দশক আগলৈকে অসম বন সম্পদত অতি চহকী আছিল। কিন্তু পৰৱৰ্তী সময়ত দ্রুত জনসংখ্যা বৃদ্ধি আৰু বনাঞ্চলত হোৱা বেদখলৰ ফলত অসমৰ বন সম্পদ যথেষ্ট হ্রাস পাইছে। তথাপি ভাৰতবৰ্ষৰ অন্য কিছুমান ৰাজ্যৰ তুলনাত অসম বন সম্পদত এতিয়াও চহকী বুলি ক'ব পাৰি। অসমৰ সমভূমি, মালভূমি, পাহাৰ আদি প্রাকৃতিক অঞ্চলবোৰত কেইবাপ্রকাৰৰ অৰণ্য পোৱা যায়, যেনে - (ক) ক্রান্তীয় চিৰসেউজীয়া অৰণ্য, (খ) ক্রান্তীয় অর্ধচিৰসেউজীয়া অৰণ্য, (গ) নদীকাষৰীয়া অৰণ্য, (ঘ) ক্রান্তীয় আর্দ্র পর্ণপাতী অৰণ্য আৰু (ঙ) ক্রান্তীয় শুষ্ক পর্ণপাতী অৰণ্য।
(iv) জলসম্পদ- অসম এখন জলসম্পদৰ ফালৰ পৰা চহকী ৰাজ্য । অসমত পর্যাপ্ত পৃষ্ঠজল সম্পদ আৰু ভূ-তল জলসম্পদ আছে। প্রচুৰ বৰষুণ, গাোটেই বছৰ ধৰি বৈ থকা নদ-নদীৰ জলপ্রবাহ, খাল, পিতনি, জলাহ, আৰ্দ্রভূমি আদিৰ জলৰাশিয়ে অসমৰ পৃষ্ঠ-জল সম্পদ সমৃদ্ধ কৰিছে।
১৫। অসমৰ প্রধান তৈলক্ষেত্রসমূহ উল্লেখ কৰা।
১৬। অসমৰ জলসম্পদৰ বিষয়ে চমুকৈ লিখা।
উত্তৰ -অসম এখন জলসম্পদৰ ফালৰ পৰা চহকী ৰাজ্য । অসমত পর্যাপ্ত পৃষ্ঠজল সম্পদ আৰু ভূ-তল জলসম্পদ আছে। প্রচুৰ বৰষুণ, গাোটেই বছৰ ধৰি বৈ থকা নদ-নদীৰ জলপ্রবাহ, খাল, পিতনি, জলাহ, আৰ্দ্রভূমি আদিৰ জলৰাশিয়ে অসমৰ পৃষ্ঠ-জল সম্পদ সমৃদ্ধ কৰিছে। ৰাজ্যখনৰ দুই প্রধান নদী - ব্রহ্মপুত্ৰ আৰু ব্ৰক আৰু ইহঁতৰ অসংখ্য উপনৈবোৰে দেশৰ প্রায় এক তৃতীয়াংশ জলসম্পদ বহন কৰিছে। ৰাজ্যখনত অলেখ সৰু-বৰ পিতনি আৰু জলাহৰ উপৰি প্রায় তিনি হেজাৰৰো অধিক আর্দ্রভূমি আছে। এইবোৰত প্ৰধানকৈ নানা প্রকাৰৰ মাছ আৰু ভিন্ন প্রজাতিৰ জলজ উদ্ভিদ পোৱা যায়। পৃষ্ঠ জলভাগ বিশেষকৈ বোৱতী নদ-নদীৰ জলৰাশি কৃষি কাৰ্যৰ লগতে ঘৰুৱা প্রয়োজনত আৰু উদ্যোগ আৰু জল পৰিবহণ খণ্ডত ব্যৱহাৰ কৰা হৈছে। আনহাতে, সমগ্র ব্রহ্মপুত্র আৰু বৰাক উপত্যকাত ভূ-তল জলসম্পদ প্ৰচুৰ পৰিমাণে সঞ্চিত হৈ আছে। সমভূমি অঞ্চলত ভূপৃষ্ঠৰপৰা প্রায় ৫ মিটাৰ গভীৰতাৰ ভিতৰতে ভূ-তল জলস্তৰ পোৱা যায়। পৃষ্ঠ জলৰাশিৰ দৰে ভূ-তল জলৰাশি ৰাজ্যখনৰ কৃষিৰ উপৰি ঘৰুৱা আৰু ঔদ্যোগিক ক্ষেত্ৰত ব্যৱহাৰ কৰা হৈছে। কিন্তু মন কৰিবলগীয়া কথা এয়ে যে অসমত প্ৰচুৰ পৃষ্ঠজল সম্পদ আৰু ভূ-তল জলসম্পদ আছে যদিও ইয়াৰ উপযুক্ত ব্যৱহাৰ এতিয়াও হোৱা নাই।
১৭। অসমৰ প্রাকৃতিক সম্পদসমূহৰ অৱক্ষয়ৰ কাৰণবোৰ কি কি?
(i) যোৱা কেইটামান দশকত অসমৰ জনসংখ্যা দ্রুতগতিৰে বৃদ্ধি পাইছে । জনসংখ্যা বৃদ্ধিৰ ফলত কোনো ঠাইত হাবি-জংঘল পৰিষ্কাৰ কৰি আকৌ কোনো ঠাইত জলাশয় আদি পুতি মানুহে বসতি কৰিবলৈ লৈছে। এইদৰে জনবসতি সম্প্রসাৰণৰ ফলত বনাঞ্চল, জলাশয়, আর্দভূমি, কৃষিভূমি আদি মূল্যৱান সম্পদবোৰ ক্ৰমে হ্রাস পাই আহিছে।
(ii) জনসংখ্যাৰ হেঁচাত ভুমিৰ ব্যৱহাৰৰ পৰিৱর্তন হৈছে আৰু অনুচিতভাৱে ভূমি ব্যৱহাৰ কৰা হৈছে। ইয়াৰ ফলত ভূমি ক্ষয়, ভূমিৰ উৰ্বৰতা হ্রাস, মৃত্তিকা প্ৰদূষণ আদি সমস্যাৰ সৃষ্টি হৈছে।
(iii) মানুহে অধিক শস্য উৎপাদনৰ উদ্দেশ্যে কৃষিভূমিত অত্যধিক ৰাসায়নিক সাৰ প্ৰয়োগ কৰাৰ ফলত কৃষিভূমিৰ প্ৰাকৃতিক গুণাগুণ নষ্ট হৈ পৰিছে।
(iv) ভূমি সম্পদৰ দৰে অসমৰ বন সম্পদে মানুহৰ কার্যকলাপৰ দ্বাৰা আক্ৰান্ত হৈছে। বর্তমান চলি থকা বন ধ্বংস কার্য যদি এতিয়াই ৰোধ কৰিব পৰা নাযায়, তেন্তে অচিৰেই অসমৰ বনসম্পদ নিঃশেষ হৈ যাব।
(v) বৰ্তমান ৰাজ্যখনৰ বিশেষকৈ পৰিবহণ, উদ্যোগ আৰু শক্তি খণ্ডৰ উন্নয়নৰ অৰ্থে খনিজ সম্পদবোৰৰ ব্যৱহাৰ ক্ৰমশঃ বৃদ্ধি পাইছে আৰু নিশ্চিতভাৱে এদিন এই অনৱীকৰণীয় সম্পদৰাজিৰ ভাণ্ডাৰ উদং হৈ পৰিব।
(vi) বর্তমান সময়ত মানুহৰ অর্থনৈতিক কাম-কাজৰ পৰিসৰ বৃদ্ধি পাইছে। অসমত নগৰীকৰণ আৰু ঔদ্যোগীকৰণ প্রক্রিয়া ক্রমশঃ অগ্ৰসৰ হৈছে আৰু ফলত প্রাকৃতিক সম্পদসমূহৰ ওপৰত ইয়াৰ প্রত্যক্ষ আৰু পৰোক্ষ প্রভাৱ পৰিছে।
১৮। বর্ধিত জনসংখ্যাই প্রাকৃতিক সম্পদৰ ওপৰত কেনেদৰে প্ৰভাৱ পেলাইছে?
উত্তৰ - যোৱা কেইটামান দশকত অসমৰ জনসংখ্যা দ্রুতগতিৰে বৃদ্ধি পাইছে। ফলস্বৰূপে প্রাকৃতিক পৰিৱেশৰ ওপৰত জনসংখ্যাৰ হেঁচা বাঢ়ি গৈছে। জনসংখ্যা বৃদ্ধিৰ ফলত বিশেষকৈ জনবসতিৰ প্ৰসাৰ ঘটিছে আৰু খাদ্য শস্যৰ উৎপাদন বৃদ্ধি কৰিবলগীয়া হৈছে। কোনো ঠাইত হাবি-জংঘল পৰিষ্কাৰ কৰি আকৌ কোনো ঠাইত জলাশয় আদি পুতি মানুহে বসতি কৰিবলৈ লৈছে। তদুপৰি সাৰুৱা পলসুৱা কৃষিভূমি বসতিৰ বাবে ব্যৱহাৰ কৰা হৈছে। এইদৰে জনবসতি সম্প্রসাৰণৰ ফলত বনাঞ্চল, জলাশয়, আর্দভূমি, কৃষিভূমি আদি মূল্যৱান সম্পদবোৰ ক্ৰমে হ্রাস পাই আহিছে। জনসংখ্যাৰ হেঁচাত ভুমিৰ ব্যৱহাৰৰ পৰিৱর্তন হৈছে আৰু অনুচিতভাৱে ভূমি ব্যৱহাৰ কৰা হৈছে। ইয়াৰ ফলত ভূমি ক্ষয়, ভূমিৰ উৰ্বৰতা হ্রাস, মৃত্তিকা প্ৰদূষণ আদি সমস্যাৰ সৃষ্টি হৈছে। আনহাতে, বৰ্ধিত জনসংখ্যাৰ বাবে অধিক খাদ্য শস্য উৎপাদনত গুৰুত্ব দিবলগীয়া হোৱাত কৃষিভূমিৰ প্রয়োজন হৈছে। কিন্তু জনবসতিৰ বাবেও কৃষিভূমি ব্যৱহাৰ হোৱাত ৰাজ্যখনত কৃষিভূমি হ্রাস হ'ব ধৰিছে। সেয়েহে মানুহে অৰণ্যভূমি আৰু আর্দ্রভূমি কৃষিভূমিলৈ পৰিৱৰ্তন কৰি কৃষিকাৰ্যৰ সম্প্ৰসাৰণ ঘটাইছে। আকৌ অধিক শস্য উৎপাদনৰ উদ্দেশ্যে কৃষিভূমিত অত্যধিক ৰাসায়নিক সাৰ প্ৰয়োগ কৰাৰ ফলতো কৃষিভূমিৰ প্ৰাকৃতিক গুণাগুণ নষ্ট হৈ পৰিছে।
১৯। অসমৰ বৃহৎ জনসংখ্যা ৰাজ্যখনৰ বোজা (সমস্যা) নে সম্পদ ? আলোচনা কৰা।
২০১১ চনৰ লোকপিয়ল মতে অসমৰ জনসংখ্যা হৈছে প্রায় ৩১ নিযুত। ৰাজ্যখনৰ প্রায় ৭৩ শতাংশ লোক শিক্ষিত, ইয়াৰে পুৰুষৰ শিক্ষিত হাৰ প্রায় ৭৮ শতাংশ আৰু মহিলাৰ শিক্ষিত হাৰ প্রায় ৬৭ শতাংশ। আকৌ নগৰ আৰু গাৱৰ জনসংখ্যাৰ শিক্ষিতৰ হাৰ যথাক্ৰমে প্ৰায় ৮৮ শতাংশ আৰু ৭০ শতাংশ । বয়সৰ ভিত্তিত দেখা যায় যে জাপান বা চীন দেশৰ দৰে অসমৰ জনসংখ্যা বয়সস্থ লোকৰ দ্বাৰা ভাৰাক্ৰান্ত নহয়। মন কৰিব লগীয়া যে ১৫ বছৰৰপৰা ৩৪ বছৰ বয়সৰ ভিতৰত অসমৰ মুঠ জনসংখ্যাৰ ৩৫ শতাংশ লোক আছে। ই এক আশাৰ বতৰা, কিয়নো অসমৰ জনসংখ্যাত যুৱ-প্ৰজন্মৰ পয়োভৰ ঘটিছে। অফুৰন্ত কর্মদক্ষতাৰ সম্ভাৱনা থকা ১৫ বছৰৰ পৰা ৩৪ বছৰৰ যুৱচামে ৰাজ্যখনৰ জনসংখ্যাৰ এক বুজন অংশ প্ৰতিনিধিত্ব কৰিছে । এই বৃহৎ যুৱশক্তিক সঠিকভাবে পৰিচালিত কৰি শিক্ষা দীক্ষা, বুদ্ধি পৃথি, কাৰিকৰী দক্ষতা আদিৰ ক্ষেত্ৰত উপযুক্ত কৰি গঢ়ি তুলিব লাগিব। আনহাতে, সমাজৰ দুৰ্বল শৰণীৰ লোকসকল, বিশেষকৈ দৰিদ্ৰ জনসাধাৰণ, দৈহিকভাৱে অক্ষম লোকসকল আৰু মহিলাসকলৰ সৱলীকৰণৰ বাবে কার্যকৰী ব্যৱস্থা গ্ৰহণ কৰিলেহে প্রকৃতাৰ্থত মানব সম্পদ উন্নয়ন সম্ভৱ হ'ব।
২০। অসমত মানৱ সম্পদ গঢ়িবলৈ কেনে পদক্ষেপ গ্রহণ কৰিব লাগে ?
উত্তৰ - ভাৰতবৰ্ষৰ আন আন ৰাজ্যৰ দৰে অসমতো মানৱ সম্পদ উন্নয়নৰ প্ৰচুৰ সম্ভাৱনা আছে। অসমৰ জনসংখ্যাৰ বৃত্তিগত বৈশিষ্ট্য লক্ষ্য কৰিলে দেখা যায় যে প্রাথমিক বৃত্তিৰ বাহিৰে দ্বিতীয়ক, তৃতীয়ক আৰু চতুর্থক খণ্ডত ৰাজ্যখনে বিশেষ অগ্রগতি লাভ কৰিব পৰা নাই। ৰাজ্যখনৰ বৃহৎ জনসংখ্যাৰ যুৱশক্তিক সঠিকভাবে পৰিচালিত কৰি শিক্ষা দীক্ষা, বুদ্ধি- বৃত্তি, কাৰিকৰী দক্ষতা আদিৰ ক্ষেত্ৰত উপযুক্ত কৰি গঢ়ি তুলিব লাগিব। কর্মদক্ষতা বৃদ্ধি কৰি অর্থনৈতিক খণ্ডসমূহত নিয়োগৰ ব্যৱস্থা কৰিব পাৰিলেহে মানৱ সম্পদৰ উন্নতি আশা কৰিব পাৰি। ইয়াৰ উপৰি জনসাধাৰণৰ দুৰ্বল শ্ৰেণীৰ লোক, বিশেষকৈ দৰিদ্র, অক্ষম আৰু মহিলাসকলক উপযুক্তভাৱে সবলীকৰণ কৰিব লাগিব।
২১। অসমৰ অৰ্থনীতিত কৃষিখণ্ডৰ ভূমিকা সম্পর্কে চমুকৈ আলোচনা কৰা।
উত্তৰ - অসম এখন কৃষিপ্রধান ৰাজ্য। অসমৰ অর্থনৈতিক উন্নতিত কৃষিখণ্ডই গুৰুত্বপূর্ণ ভূমিকা পালন কৰি আহিছে। অসমৰ মুঠ কর্ম-নিয়োজিত লোকৰ ভিতৰত ৫৩ শতাংশতকৈয়ো অধিক লোক কৃষি খণ্ডত প্রত্যক্ষ আৰু পৰোক্ষভাৱে নিয়োজিত হৈ আছে।
অসমৰ কৃষি জৰীপৰ তথ্য মতে ২০১০-১১ বৰ্ষত অসমত মুঠ ২৮.১১ লাখ হেক্টৰ মাটিত খেতি কৰা হৈছিল। অর্থাৎ অসমৰ মুঠ খেতি কৰিব পৰা মাটিৰ প্রায় ৮৮ শতাংশ মাটিত খেতি কৰা হৈছিল। ভাৰতৰ অন্য ৰাজ্যৰ দৰে অসমতো খেতিয়কসকল অধিকাংশই অতি কম মাটিতে খেতি কৰে। ৰাজ্যখনৰ প্ৰায় ৮৫ শতাংশ খেতিয়ক ক্ষুদ্ৰ আৰু উপান্ত শ্ৰেণীৰ কৃষক।
ধান অসমৰ প্ৰধান শস্য। ৰাজ্যখনৰ আটাইকেইটা কৃষি-জলবায়ৱীয় অঞ্চলত অর্থাৎ সকলো জিলাতে ধান খেতি কৰা হয়। ২০১১-১২ চনত অসমত মুঠ ২৫.৪৫ লাখ হেক্টৰ মাটিত ধান খেতি কৰা হৈছিল আৰু প্রায় ৫০.৪৫ লাখ মেট্রিকটন ধান উৎপন্ন হৈছিল। ধানৰ উপৰি অসমৰ প্রধান খাদ্যশস্য হৈছে - ঘেঁহু, গোমধান আৰু নানাবিধ মাহ জাতীয় শস্য। মাটি মাহ, মগু মাহ, মচুৰ মাহ, মটৰ মাহ, ৰহৰ মাহ, বুট মাহ আদি মাহ জাতীয় শস্যৰ খেতি মুঠতে ১.৩২ লাখ হেক্টৰ মাটিত কৰি ০.৭৬ লাখ মেট্রিকটন শস্যৰ উৎপাদন হৈছিল (২০১১-১২)। আনহাতে, তেল জাতীয় শস্য, যেনে- সৰিয়হ, তিল, তিচি, এগুটি আদিৰ খেতি প্রায় ২.৭৬ লাখ হেক্টৰ মাটিত কৰি ১.৫৬ লাখ মেট্রিকটন শস্য উৎপাদন কৰা হৈছিল। আন শস্যবিলাকৰ ভিতৰত শাক-পাচলি, আলু, মচলা জাতীয় শস্য, ফল-মূল, কুঁহিয়াৰ আৰু মৰাপাটেই প্রধান। বাৰিষা কালত শালিধান আৰু মৰাপাটৰ খেতি কৰা হয় আৰু এই সময়ত মাহে গড় বৰষুণ ৩০০ মিলিমিটাৰতকৈ অধিক হয়। আনহাতে, শীতকালত বৰষুণৰ পৰিমাণ হ্রাস হৈ মাহে গড় বৰষুণ ১০ মিলিমিটাৰতকৈ কম হয় আৰু এই সময়ছোৱাতে সৰিয়হ, ঘেঁহু, আলু আৰু বিভিন্ন শাক-পাচলিৰ খেতি কৰা হয় । পার্বত্য অঞ্চলত আকৌ প্ৰধানকৈ ঝুম খেতি কৰা হয়।
২২। অসমৰ কৃষি-জলবায়বীয় অঞ্চলকেইটা কি কি? এইকেইটাৰ বৈশিষ্ট্য চমুকৈ উল্লেখ কৰা।
(i) নামনি ব্রহ্মপুত্র উপত্যকা অঞ্চল,
(ii) উত্তৰপাৰৰ সমভূমি অঞ্চল,
(iii) মধ্য ব্রহ্মপুত্র উপত্যকা অঞ্চল,
(iv) উজনি ব্রহ্মপুত্র উপত্যকা অঞ্চল,
(খ)এই অঞ্চলত মুঠ কৃষিভূমি আছে ৯.৩০ লাখ হেক্টৰ।
(গ) ইয়াত এটাতকৈ অধিক শস্যৰ খেতি কৰা কৃষিভূমিৰ পৰিমাণ হৈছে ৪.৬৯ লাখ হেক্টৰ বা মুঠ কৃষিভূমিৰ ৫০.৪৩ শতাংশ।
(খ) এই অঞ্চলত মুঠ কৃষিভূমি আছে ৫.৩৭ লাখ হেক্টৰ।
(গ) ইয়াত এটাতকৈ অধিক শস্যৰ খেতি কৰা কৃষিভূমিৰ পৰিমাণ হৈছে ৩.৩৬ লাখ হেক্টৰ বা মুঠ কৃষিভূমিৰ ৬২.৫৭ শতাংশ।
(খ) এই অঞ্চলত মুঠ কৃষিভূমি আছে ৩.২৮ লাখ হেক্টৰ।
(গ) ইয়াত এটাতকৈ অধিক শস্যৰ খেতি কৰা কৃষিভূমিৰ পৰিমাণ হৈছে ০.৮৬ লাখ হেক্টৰ বা মুঠ কৃষিভূমিৰ ২৬.২১ শতাংশ।
(খ) এই অঞ্চলত মুঠ কৃষিভূমি আছে ৬.২০ লাখ হেক্টৰ।
(গ) ইয়াত এটাতকৈ অধিক শস্যৰ খেতি কৰা কৃষিভূমিৰ পৰিমাণ হৈছে ১.৯৪ লাখ হেক্টৰ বা মুঠ কৃষিভূমিৰ ৩১.২৯ শতাংশ।
(খ) এই অঞ্চলত মুঠ কৃষিভূমি আছে ২.৪২ লাখ হেক্টৰ।
(গ) ইয়াত এটাতকৈ অধিক শস্যৰ খেতি কৰা কৃষিভূমিৰ পৰিমাণ হৈছে ১.০২ লাখ হেক্টৰ বা মুঠ কৃষিভূমিৰ ৪২.১৫ শতাংশ।
(খ) এই অঞ্চলত মুঠ কৃষিভূমি আছে ১.৫৪ লাখ হেক্টৰ।
(গ) ইয়াত এটাতকৈ অধিক শস্যৰ খেতি কৰা কৃষিভূমিৰ পৰিমাণ হৈছে ১.০১ লাখ হেক্টৰ বা মুঠ কৃষিভূমিৰ ৬৫.৫৮ শতাংশ।
২৩। অসমত কি কি ধানৰ খেতি কৰা হয় ? এইকেইটাৰ বিষয়ে চমুকৈ লিখা।
উত্তৰ - অসমত তিনি প্রকাৰৰ ধানৰ খেতি কৰা হয়, যেনে- আহু ধান, শালি ধান আৰু বড়ো ধান।
আহু ধান - আহু খেতি সমভূমিৰ সাৰুৱা মাটিত কৰা হয় আৰু বিশেষকৈ নামনি অসমত এই খেতি বিস্তৃতভাৱে কৰা হয়। আহু খেতি ৰোপণ আৰু সিঁচন দুই প্রকাৰে কৰা হয়। ফেব্ৰুৱাৰী-মার্চ মাহত আৰম্ভ কৰি জুন-জুলাই মাহত চপোৱা হয়।
শালি ধান - অসমত শালি ধানৰ খেতি বিস্তৃতভাৱে কৰা হয়। অসমৰ মুঠ ধান খেতি কৰা মাটিৰ প্রায় ৭০ শতাংশ মাটিত শালি ধানৰ খেতি কৰা হয়। ব্ৰহ্মপুত্ৰ আৰু বৰাক উপত্যকাৰ সাৰুৱা পলসুৱা মাটিত শালি খেতি ভাল হয়। এই খেতি ৰোপণ পদ্ধতিৰে জুলাই-আগষ্ট মাহত আৰম্ভ কৰি নৱেম্বৰ-ডিচেম্বৰ মাহত চপোৱা হয়।
বড়ো ধান - বড়ো ধান কম-বেছি পৰিমাণে অসমৰ আটাইকেইখন জিলাতে উৎপাদন কৰা হয়। এই ধানৰ খেতি সাধাৰণতে দ ঠাই বিলাকত শীতকালত আৰম্ভ কৰি বাৰিষা জুন-জুলাই মাহত বানপানী অহাৰ আগে আগে চপোৱা হয়। বানপীড়িত অঞ্চলৰ কৃষকসকলৰ মাজত বড়ো ধানৰ খেতি বর্তমান জনপ্রিয় হৈ পৰিছে, কাৰণ বানপানীয়ে শালি খেতি নষ্ট কৰি পেলায়।
২৪। ধান কিয় অসমৰ প্ৰধান শস্য হিচাপে পৰিগণিত হৈছে ?
(i) ৰাজ্যখনৰ আটাইকেইটা কৃষি-জলবায়ৱীয় অঞ্চলত অর্থাৎ সকলো জিলাতে ধান খেতি কৰা হয়।
২৫। অসমত কি কি মাহজাতীয় শস্যৰ খেতি কৰা হয় ?
২৬। অসমৰ ঝুম খেতিৰ বিষয়ে চমুকৈ লিখা।
উত্তৰ - অসমৰ কাৰ্বি আংলং আৰু ডিমা হাচাও পার্বত্য জিলা দুখন সামৰি লোৱা পার্বত্য কৃষি-জলবায়ৱীয় অঞ্চলটোত ঝুম খেতি কৰা হয় । কাৰ্বি আংলং জিলাত প্রায় ৫৪৫২ বর্গ কিলোমিটাৰ আৰু ডিমা হাচাও জিলাত প্রায় ২৫৯৭ বর্গ কিলোমিটাৰ মাটিত ঝুম খেতি কৰা হয়। সাধাৰণতে পাহাৰৰ সুচল ঢালত হাবি-জংঘল পুৰি খেতিৰ ঠাই মুকলি কৰি পৰম্পৰাগত পদ্ধতিৰে জনজাতীয় লোকসকলে ঝুম খেতি কৰে। একেডোখৰ মাটিতে কেইবাবছৰ ঝুম খেতি কৰাৰ পিছত মাটিৰ উৰ্বৰতা হ্রাস পালে আন এডোখৰ ঠাই নির্বাচন কৰি তাত ঝুম খেতি নতুনকৈ আৰম্ভ কৰে। এনেদৰে ঠাই সলাই কৰা ঝুম খেতি জনজাতীয় লোকসকলৰ সমাজ-সংস্কৃতি আৰু জীৱন ধাৰণ প্ৰণালীৰ লগত ওতঃপ্রোতভাৱে জড়িত হৈ আছে। ঝুম খেতি একপ্রকাৰৰ মিশ্রিত কৃষি পদ্ধতি হলেও ইয়াৰপৰা ভাল উৎপাদন পোৱা নাযায়। এই খেতিৰ ফলত বন ধ্বংস, ভূমি ক্ষয়, মাটিৰ উৰ্বৰতা হ্রাস আদি পাৰিৱেশিক সমস্যাৰ সৃষ্টি হৈছে। সেয়েহে ঝুম খেতি পৰিৱেশসন্মতভাৱে কৰাৰ প্রয়োজন হৈছে আৰু জনজাতীয় লোকসকলৰ মাজত ঝুম খেতিৰ পৰিৱর্তে বেদিকা কৃষি পদ্ধতি জনপ্রিয় কৰি তুলিবলৈ প্রচেষ্টা হাতত ল'ব লাগে।
২৭। ২০১৪ চনৰ অসমৰ ঔদ্যোগিক আৰু বিনিয়োগ নীতিৰ প্রধান লক্ষ্যবোৰ কি কি?
(ক) ৰাজ্যখনত পণ্য উৎপাদনকাৰী খণ্ড আৰু সেৱা খণ্ডৰ লগতে বিভিন্ন অর্থনৈতিক কার্যকলাপৰ বিকাশ ঘটাই ৰাজ্যৰ মুঠ ঘৰুৱা উৎপাদন বৃদ্ধি কৰা।
(খ) ৰাজ্যখনত বিশেষকৈ গ্রামাঞ্চলত জনমূৰি আয় আৰু নিয়োগৰ সুবিধা বৃদ্ধি কৰা।
(গ) ৰাজ্যখনৰ অতি ক্ষুদ্র, ক্ষুদ্র আৰু মধ্যমীয়া উদ্যোগৰ বিকাশৰ বাবে বিনিয়োগ বৃদ্ধি কৰা।
(ঘ) বৃহৎ সংখ্যক দক্ষ লোক সৃষ্টি কৰা।
২৮। সেৱা খণ্ডৰ উদ্যোগ বুলিলে কি বুজায় ? উদাহৰণ দি বুজাই লিখা।
২৯। অসমৰ প্রধান কৃষিভিত্তিক উদ্যোগবোৰ কি কি?
৩০। অসমৰ চাহ উদ্যোগৰ বিষয়ে চমুকৈ লিখা।
উত্তৰ - চাহ উদ্যোগ অসমৰ আটাইতকৈ বৃহৎ কৃষি ভিত্তিক উদ্যোগ। কেৱল ভাৰততে নহয় সমগ্র পৃথিৱীতে অসমৰ চাহ উদ্যোগৰ এটা সুনাম আছে। অসমৰ অর্থনীতিত এই উদ্যোগে এক উল্লেখযোগ্য ভূমিকা পালন কৰি আহিছে। অসমে অকলেই ভাৰতৰ মুঠ চাহ উৎপাদনৰ আধাতকৈ বেছি উৎপাদন কৰে। চাহ খেতিৰ বাবে প্রয়োজনীয় অনুকুল প্রাকৃতিক পৰিৱেশৰ বাবেই ৰাজ্যখনত চাহ উদ্যোগ গঢ়ি উঠিছে। অসমত ২০১২ চনৰ তথ্য মতে, মুঠ ৭৬৫খন চাহ বাগিচা আৰু ৭৮০৯১খন ক্ষুদ্র চাহ বাগিচা আছে। অসমত মুঠ ৩১৮ হেজাৰ হেক্টৰ মাটিত চাহ খেতি কৰা হয়। চাহ উৎপাদনৰ ক্ষেত্ৰত দেখা যায় যে ২০০৯ চনত অসমে প্রায় ৫০০ হেজাৰ টন আৰু ২০১২ চনত প্রায় ৫৯০ হেজাৰ টন চাহ উৎপাদন কৰিছিল । চাহ উদ্যোগে এক বুজন সংখ্যক লোকক কর্মসংস্থাপন দিছে। অসমৰ চাহ উদ্যোগত গড়ে দৈনিক ৬.৮৬ লাখতকৈ অধিক লোক নিয়োজিত হৈ আছে।
৩১। অসমৰ মীন উদ্যোগৰ বর্তমান অৱস্থা কেনেকুৱা ?
উত্তৰ - বর্তমান সময়ত মীন উদ্যোগে অসমৰ অর্থনৈতিক খণ্ডত লাহে লাহে গুৰুত্ব পাবলৈ ধৰিছে । বৈজ্ঞানিক পদ্ধতি আৰু পৰিকল্পনাৰে অসমৰ বিল আৰু জলাশয়বোৰত মাছ পালন কৰি মাছৰ উৎপাদন বৃদ্ধি কৰিব পৰা যায়।
অসমত মাছৰ প্ৰচুৰ চাহিদাৰ লগতে মাছ উৎপাদনৰ প্ৰচুৰ সম্ভাৱনা থকা সত্ত্বেও ৰাজ্যখনৰ বিল-জলাশয়বোৰ মাছ উৎপাদনৰ বাবে উপযুক্তভাৱে ব্যৱহাৰ হোৱা নাই। অসমত ২০১১-১২ চনৰ মীন পালন তথ্য মতে প্রায় ৬০ হেজাৰ হেক্টৰ মাটিকালি সামৰি ৪৩০খন চৰকাৰী পঞ্জীয়নভুক্ত বিল আছে। আনহাতে, পঞ্জীয়ন নোহোৱা আন ৭৬৭খন বিল আছে যিবোৰে মুঠতে প্রায় ৪০ হেজাৰ হেক্টৰ মাটিকালি জুৰি আছে। এই বিলসমূহৰ লগতে ভালেসংখ্যক পুখুৰী, খাল, পিতনি, জলাশয় আদিক মৎস্য উৎপাদনৰ ক্ষেত্ৰ হিচাপে গণ্য কৰিব পাৰি। মুঠ ৩.৯৪ লাখ হেক্টৰ মীন উৎপাদন ক্ষেত্ৰৰপৰা ২০১১-১২ চনত প্রায় ৪৪৯০ নিযুত মাছৰ পোনা উৎপাদন কৰা হৈছে। সেই বৰ্ষতে ৰাজ্যখনত মুঠ ২.৪৪ লাখ টন মাছ উৎপাদন হৈছে। যোৱা দহ বছৰৰ ভিতৰত অসমত মাছৰ পোনা উৎপাদন প্রায় ২.৫ গুণ বৃদ্ধি পাইছে যদিও মাছৰ উৎপাদন কেৱল ১.৫ গুণহে বৃদ্ধি পাইছে। জিলা ভিত্তিত মাছৰ পোনা উৎপাদনৰ তথ্যৰপৰা দেখা যায় যে ২০১১-১২ বৰ্ষত বৰপেটা জিলাই সর্বাধিক সংখ্যক মাছৰ পোনা উৎপন্ন কৰিছে আৰু ইয়াৰ পিছতে দ্বিতীয় আৰু তৃতীয় স্থান লাভ কৰিছে ক্রমে কৰিমগঞ্জ আৰু নগাঁও জিলাই। সেইদৰে মাছ উৎপাদনত নগাঁও জিলা প্রথম স্থানত আৰু কাছাৰ আৰু ধুবুৰী জিলা যথাক্রমে দ্বিতীয় আৰু তৃতীয় স্থানত আছে।
অসমৰ মীন উদ্যোগ খণ্ডই ৰাজ্যখনৰ ঘৰুৱা উৎপাদনত বিশেষ অৰিহণা যোগাব পৰা নাই। ৰাজ্যৰ ঘৰুৱা উৎপাদনলৈ মীন উদ্যোগ খণ্ডৰ অৰিহণা হৈছে কেৱল দুই শতাংশ। মাছ উৎপাদনৰ প্ৰচুৰ সম্ভাৱনা থকা সত্ত্বেও অসমত মাছ উৎপাদন মুঠেই সন্তোষজনক নহয়।
৩২। অসমৰ কৃষি উন্নয়নৰ সমস্যাবোৰ উল্লেখ কৰা।
(ক) অসমৰ সমভূমি অঞ্চলত পৰম্পৰাগত কৃষি আৰু পাহাৰীয়া অঞ্চলত ঝুম খেতি এতিয়াও পুৰণিকলীয়া পদ্ধতিৰে প্ৰচলিত হৈ আছে,
(খ) অসমৰ খেতিয়কসকলৰ খেতি মাটি সাধাৰণতে সৰু সৰু খণ্ডত বিভক্ত হোৱাৰ বাবে সেইবোৰত আধুনিক কৃষি সঁজুলি আৰু কৌশল প্রয়োগ কৰিবলৈ অসুবিধা,
(গ) জলসিঞ্চন পদ্ধতি উন্নত নহয় আৰু জলসিঞ্চনৰ সুবিধা পর্যাপ্ত নহয়, অসমত ধান খেতি বিস্তৃতভাৱে কৰা হয় আৰু কৃষি অর্থনীতিত ইয়াৰ গুৰুত্ব অধিক। কিন্তু এই খেতিৰ উন্নতিৰ বাবে আধুনিক কৃষি পদ্ধতি প্রয়োগত গুৰুত্ব প্রদান কৰা হোৱা নাই,
(চ) খৰাং বতৰৰ বাবে ক্ষতিগ্রস্ত হোৱা কৃষিকাৰ্যৰ লগতে কৃষকসকলক সুৰক্ষা দিবলৈ উপযুক্ত কৃষি পৰিকল্পনাৰ অভাৱ, শস্যৰ সুৰক্ষা ব্যৱস্থা আৰু শস্য চপোৱাৰ পদ্ধতি উন্নত নহয়,
(জ) শস্য বিশেষকৈ খাদ্যশস্য সংৰক্ষণৰ সুবিধা অতি সীমিত,
(ঝ) কৃষকে উৎপন্ন কৰা শস্যৰ উচিত মূল্য কৃষকে প্রত্যক্ষভাৱে লাভ কৰিব পৰা ব্যৱস্থা নোহোৱাৰ ফলত কৃষকসকল আর্থিকভাৱে দুৰ্বল হৈ আছে।
(ঞ) কৃষকসকলে উন্নত মানৰ বীজ, প্রয়োজনীয় সাৰ, কৃষি-সঁজুলি আৰু কৃষি ঋণ ৰেহাই হাৰত সহজে পাব পৰা ব্যৱস্থাৰ অভাৱ,
(ট) ভিতৰুৱা কৃষি অঞ্চল আৰু নগৰ-চহৰৰ বজাৰৰ মাজত উন্নত যাতায়াত আৰু পৰিবহণ ব্যৱস্থাৰ অভাৱ,
(ঠ) কৃষিখণ্ড আৰু কৃষিভিত্তিক উদ্যোগ খণ্ডৰ উন্নয়ন সমান্তৰালভাৱে আগবঢ়া নাই,
(ঢ) কৃষিখণ্ডৰ উন্নতিৰ বাবে ৰাজ্যখনত সামগ্রিক আন্তঃগাঁথনিৰ অভাৱ।
৩৩। অসমৰ ঔদ্যোগিক বিকাশ এতিয়াও কিয় মন্থৰ হৈ আছে তাৰ কাৰণসমূহ লিখা।
(ক) ৰাজ্যখনৰ প্রাকৃতিক সম্পদৰ উপযুক্ত ব্যৱহাৰৰ জৰিয়তে ঔদ্যোগিক উন্নয়ন কৰিবলৈ সুসংহত পৰিকল্পনাৰ অভাৱ,
(খ) প্ৰচুৰ সম্ভাৱনা থকা সত্ত্বেও কৃষিভিত্তিক উদ্যোগ খণ্ডৰ সীমিত আৰু লেহেমীয়া বিকাশ,
(গ) অনুন্নত পৰিবহণ আৰু যোগাযোগ ব্যৱস্থা,
(ঘ) মূলধনৰ অভাৱ,
(ঙ) ৰাজ্যখনত শক্তিৰ চাহিদা অনুপাতে ইয়াৰ যোগান আৰু বিতৰণ নিয়মীয়া আৰু পর্যাপ্ত অভাৱ,
(চ) স্থানীয় লোকৰ মাজত উদ্যোগী স্পৃহা বঢ়াবলৈ উপযুক্ত পৰিকল্পনাৰ উদ্যোগ স্থাপনৰ বাবে সৰল আৰু শিথিল উদ্যোগ নীতিৰ অভাৱ,
(ছ) বিনিয়োগ সন্তোষজনক নহয়, বিশেষকৈ ৰাজ্যখনত উদ্ভৱ হোৱা বিদ্রোহী সমস্যাৰ বাবে অসমত বিনিয়োগ কৰিবলৈ বাহিৰৰ বিনিয়োগকাৰীসকল আগ্রহী নহয়,
(জ) ৰাজ্যখনত প্ৰচুৰ সম্ভাৱনা থকা সত্ত্বেও পর্যটন খণ্ডত অপর্যাপ্ত মূলধন বিনিয়োগ, অনুন্নত পৰিবহণ ব্যৱস্থা, বিদেশী পর্যটকক আকৰ্ষণ কৰিব পৰা পৰিৱেশৰ অভাৱ, পর্যটনস্থলীসমূহৰ দুর্বল আন্তঃগাঁথনি আদি সমস্যাৰ বাবে পর্যটন উদ্যোগৰ আশানুৰূপ উন্নতি হোৱা নাই,
(ঝ) সহজে পচনশীল কৃষিজাত শস্যৰ সংৰক্ষণৰ বাবে উপযুক্ত ভঁৰালৰ অভাৱত খাদ্য প্রস্তুতকৰণ উদ্যোগে আশা কৰা মতে উন্নতি লাভ কৰিব পৰা নাই,
(ঞ) সর্বোপৰি ঔদ্যোগীকৰণৰ বাবে লাগতিয়াল আন্তঃগাঁথনিৰ অভাৱ।
৩৪। অসমৰ পৰ্যটন উদ্যোগৰ সমস্যাবোৰ উল্লেখ কৰা।
(ক) অসমৰ পৰ্যটন ক্ষেত্ৰত মূলধনৰ বিনিয়োগ পর্যাপ্ত পৰিমাণৰ নহয়।
(গ) পর্যটন স্থলীসমূহলৈ যাবলৈ অনুন্নত পৰিবহণ ব্যৱস্থা।
(ঘ)পর্যটন স্থলীসমূহৰ উপযুক্ত উন্নয়নৰ বাবে সু-পৰিকল্পনাৰ অভাৱ।
(ঙ) ৰাজধানী চহৰখনৰ বাহিৰে জিলা সদৰ বা অন্য স্থানসমূহৰ বুনিয়াদী সা-সুবিধাৰ শোচনীয় অৱস্থা।
(চ) ৰাজ্যখনৰ বিভিন্ন অংশলৈ আকাশী পৰিবহণ ব্যৱস্থাৰ অভাৱ।
(ছ) অসমত প্ৰায়ে দেখা দিয়া বিদ্রোহী সমস্যাৰ বাবে অসম ভ্ৰমণ কৰাৰ ক্ষেত্ৰত পর্যটকসকলে কৰা শংকাবোধ।
৩৫। অসমৰ অর্থনৈতিক উন্নয়নৰ সম্ভাৱনাবোৰ কি কি?
উত্তৰ - অসমৰ অর্থনৈতিক উন্নয়নৰ অসংখ্য সমস্যা থাকিলেও ৰাজ্যখনত অর্থনৈতিক উন্নয়নৰ সম্ভাৱনা নথকা নহয়। অসম ৰাজ্যখন বহুতো সম্পদত চহকী। অসমত পর্যাপ্ত পৰিমাণৰ ভূমিজ, বনজ, খনিজ আৰু মানৱ সম্পদ আছে। ইয়াত বিস্তৃত সমতল ভূমি,'বৃহৎ নদ-নদী, বিশাল পৰিমাণৰ মাটিকালি আগুৰি থকা বৃহৎ অৰণ্য, বিশাল প্লাৱন ভূমি, অসংখ্য আর্দ্রভূমি, চাপৰ মালভূমিৰ দীঘলীয়া তথা বিস্তৃত ঢাল আদিৰ উপস্থিতি দেখা যায়।
সম্প্রতি সীমিত পৰিসৰত কৃষিখণ্ডত কিছুমান আধুনিক পদ্ধতি প্রয়োগ লাহে লাহে হ'বলৈ ধৰিছে। ইয়াৰ ফলত কৃষি উৎপাদন কিছু পৰিমাণে বৃদ্ধি হৈছে। বর্তমান ফল-মূল আৰু শাক-পাচলিৰ খেতিয়ে প্রসাৰ লাভ কৰা দেখা গৈছে। ৰাজ্যখনত উৎপন্ন হোৱা অৰ্থকৰী শস্য বিলাকৰ ভিতৰত চাহ, মৰাপাট, কুঁহিয়াৰ আৰু ধঁপাতেই প্রধান। চাহ খেতিয়ে অসমৰ অর্থনীতিলৈ উল্লেখযোগ্য অৰিহণা যোগাইছে। এই ক্ষেত্ৰত ক্ষুদ্ৰ পৰিসৰৰ চাহ খেতিৰ ভূমিকা মন কৰিবলগীয়া।
স্বাধীনতাৰ আগলৈকে অসমত চাহ উদ্যোগ আৰু একমাত্র ডিগবৈ তেল শোধনাগাৰৰ বাহিৰে তেনে কোনো উল্লেখযোগ্য উদ্যোগ নাছিল। কিন্তু যোৱা দুই-তিনি দশক ধৰি ৰাজ্যখনত ঔদ্যোগীকৰণৰ বাবে প্রয়োজনীয় আন্তঃগাঁথনি উন্নত কৰিবলৈ প্রচেষ্টা হাতত লোৱা হৈছে। ফলস্বৰূপে কিছুমান উদ্যোগ গঢ় লৈ উঠিছে। এই উদ্যোগসমূহৰ ভিতৰত তেল শোধনাগাৰ, পেট্র'ৰাসায়নিক উদ্যোগ, সাৰ কাৰখানা, কাগজ কল, চিমেন্ট উদ্যোগ, চেনি কল, কপাহ আৰু মৰাপাট কল আদিয়েই প্রধান। আনহাতে, হস্ততাত আৰু হস্তশিল্প, যেনে - এৰি, মুগা আৰু পাট শিল্প, বাঁহ-বেতৰ শিল্প, কাহ-পিতল শিল্পৰ ক্ষেত্ৰত অসম আগবঢ়া। মুগা সূতাৰ উৎপাদন অসমৰ এটা একচেতীয়া উদ্যোগ।
ভাৰতবৰ্ষৰ আন আন ৰাজ্যৰ দৰে অসমতো মানৱ সম্পদ উন্নয়নৰ প্ৰচুৰ সম্ভাৱনা আছে। ৰাজ্যখনৰ বৃহৎ জনসংখ্যাৰ কর্মদক্ষতা বৃদ্ধি কৰি অর্থনৈতিক খণ্ডসমূহত নিয়োগৰ ব্যৱস্থা কৰিব পাৰিলেহে মানৱ সম্পদৰ উন্নতিআশা কৰিব পাৰি।
|
মৰেল পুলিচিঙৰ নামত লখিমপুৰ-মাজুলী সীমান্তৱৰ্তী এখন গাঁৱত একাংশ লোকে এগৰাকী মহিলাৰ ওপৰত চলোৱা নিৰ্যাতনৰ ভিডিঅ'ই ৰাজ্যজুৰি তীব্ৰ প্ৰতিক্ৰিয়াৰ সৃষ্টি কৰিছে।
ছ'চিয়েল মিডিয়াত বৰ্তমান 'ভাইৰেল' হৈ পৰা ভিডিঅ'টোত উক্ত মহিলাগৰাকীক একাংশ লোকে ঘেৰি ধৰি চোতালত আঁঠু কঢ়াই ঘূৰিবলৈ দিয়া দেখা যায়।
উল্লেখযোগ্য যে লখিমপুৰ আৰু মাজুলীৰ সীমান্তৱৰ্তী লুইত খাবলুত আজি চাৰিদিন পূৰ্বে সংঘটিত এই ঘটনাটোত পৰকীয়া প্ৰেমক কেন্দ্ৰ কৰিয়েই মহিলা গৰাকীৰ ওপৰত গাঁৱৰ একাংশ ৰাইজে এনেদৰে চৰম শাস্তি বিহে।
জানিব পৰা মতে, গাঁৱৰে এজন যুৱকৰ সৈতে মহিলাগৰাকীৰ প্ৰেমৰ সম্পৰ্ক আছিল। সেই পৰকীয় প্ৰেম ধৰা পৰাৰ পিছতে তেওঁক এইদৰে একাংশ লোকে নিৰ্যাতন চলায়।
মৰেল পুলিচিঙৰ নামত ৰাজ্যত দিনক-দিনে বৃদ্ধি পাবলৈ ধৰা এনেধৰণৰ ঘটনাত ৰাজ্যখনৰ সচেতন মহলে উদ্বেগ প্ৰকাশ কৰিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
সমগ্ৰ বিশ্বকে ত্ৰাসিত কৰিছে কৰ'ণা ভাইৰাছে। এই মাৰাত্মক ভাইৰাছবিধৰ সংক্ৰমণ কমক চাৰি বাঢ়িছেহে। ভাৰততো প্ৰতিদিনে বৃদ্ধি পাইছে কৰ'ণাত মৃত্যু আৰু আক্ৰান্ত হোৱা লোকৰ সংখ্যা। ভাৰতৰ এচাম অবিবেচকী লোকৰ কাণ্ডই কৰ'ণা অধিক ৰূপত বিস্তাৰিত কৰাৰ আশংকা বৃদ্ধি কৰি তুলিছে। প্ৰধানমন্ত্ৰীয়ে সমগ্ৰ দেশতে জাৰি কৰা লক ডাউনতো মানুহ ঘৰৰ বাহিৰ হ'বলৈ এৰা নাই। বাৰম্বাৰ গৃহবন্দী হৈ থাকিবলৈ অনুৰোধ আৰু আহ্বান কৰাৰ পিছতো এচামে কৰিছে আওকাণ। কৰ'ণাত আক্ৰান্তৰ চিকিৎসাৰ খৰচ বহন কৰিব চৰকাৰে।
কিন্তু আপোনাৰ দেহত কৰ'ণা ভাইৰাছৰ অৱস্থিতি আছে নেকি সেই পৰীক্ষা আপুনি নিজেই কৰিব লাগিব। ভাইৰাছ ধৰাৰ পিছতহে চৰকাৰে ল'ব আপোনাৰ দায়িত্ব। যথেষ্ট খৰছী এই কৰ'ণা ভাইৰাছৰ পৰীক্ষা। চৰকাৰী চিকিৎসালয়ত বিনামূলীয়াকৈ পৰীক্ষা কৰা হয়।
কিন্তু চৰকাৰী চিকিৎসালয়ত কৰ'ণা ভাইৰাছ পৰীক্ষণৰ সীমিত পৰীক্ষণ সঁজুলি থকা বাবে শেহতীয়াকৈ চৰকাৰে এটা ব্যক্তিগত পৰীক্ষাগাৰক দিছে কৰ'ণা ভাইৰাছ পৰীক্ষণৰ অনুমতি তথা দায়িত্ব। এই ব্যক্তিগত পৰীক্ষাগাৰে কৰ'ণা ভাইৰাছ পৰীক্ষণৰ বাবদ আপোনাৰ পৰা আদায় ল'ব ৪,৫০০ টকা। যি হাৰত বিশ্বজুৰি মহামাৰীৰ ৰূপ ধৰি কৰ'ণাৰ সংক্ৰমণ ঘটিছে তাৰবাবে আপুনি কেৱল চৰকাৰী চিকিৎসালয়লৈ আশা কৰি ৰৈ নাথাকি ব্যয়বহুল হ'লেও ৪,৫০০ টকা ভৰিয়েই কৰিব লাগিব কৰ'ণা ভাইৰাছৰ পৰীক্ষা। সেয়ে এই সংকটৰ সময়ত নিজক সাৱধানে ৰাখক আৰু সুৰক্ষিত থাকক।
|
অসমৰ প্ৰধান ৰাজনৈতিক আঞ্চলিক দল অসম গণ পৰিষদ চমুকৈ অগপই লোকসভা নিৰ্বাচনলৈ প্ৰস্তুতি আৰম্ভ কৰা পৰিলক্ষিত হৈছে। বিজেপি নেতৃত্বাধীন ৰাজ্য চৰকাৰৰ অন্যতম অংশীদাৰী দল অগপই লোকসভা নিৰ্বাচন সন্দৰ্ভত আজি আমবাৰীস্থ কেন্দ্ৰীয় কাৰ্যালয়ত এখন বৰ্ধিত কেন্দ্ৰীয় কাৰ্যনিৰ্বাহক বৈঠকৰ আহ্বান জনাইছে।
অগপৰ সভাপতি তথা ৰাজ্য চৰকাৰৰ কৃষি বিভাগৰ মন্ত্ৰী অতুল বৰাৰ সভাপতিত্বত অনুষ্ঠিত হ'বলগীয়া বৈঠকত জানিব পৰা মতে আগন্তুক লোকসভা নিৰ্বাচনত দলে কোন কোন সমষ্টিত প্ৰতিদ্বণ্ডিতা আগবঢ়াব তাকে লৈ বিস্তৃতভাৱে আলোচনা কৰিব।
দলটোৰ এক শীৰ্ষ সূত্ৰৰ পৰা জানিব পৰা অনুসৰি ৰাজ্যৰ চৈধ্যতা লোকসভা সমষ্টিৰ ভিতৰত পাঁচটা সমষ্টিত দলে প্ৰতিদ্বণ্ডিতা আগবঢ়োৱাৰ বাবে আজিৰ বৈঠকতে অনানুষ্ঠানিকভাৱে সিদ্ধান্ত গ্ৰহণ কৰাৰ সম্ভাৱণা আছে। কোন পাঁচটা সমষ্টিত প্ৰতিদ্বণ্ডিতা কৰিব বা প্ৰাৰ্থী কোন হ'ব সেয়া এতিয়াও চূড়ান্ত হোৱা নাই বুলি জানিব পৰা যায়।
উল্লেখ্য যে বিজেপিৰ ৰাষ্ট্ৰীয় অধ্যক্ষ অমিত শ্বাহে ইতিমধ্যে অগপৰ সৈতে মিত্ৰতা সমাগত লোকসভা নিৰ্বাচনলৈ অক্ষুণ্ণ থাকিব বুলি ঘোষণা কৰি থৈছে। সেয়ে অগপয়ো মিত্ৰতা ৰক্ষাৰ স্বাৰ্থত পাঁচটা সমষ্টিত প্ৰতিদ্বণ্ডিতাৰ মন মেলিছে। অৱশ্যে বিজেপিয়ে এই ক্ষেত্ৰত কি সিদ্ধান্ত গ্ৰহণ কৰে সেয়া লক্ষ্যণীয় হ'ব।
আনহাতে কিছুদিন পূৰ্বে মুখ্য মন্ত্ৰী সোণোৱালৰ নেতৃত্বত গুৱাহাটী মহানগৰীৰ ৰাধাগোবিন্দ বৰুৱা পথ সংলগ্ন মন্ত্ৰী ড০ হিমন্ত বিশ্ব শৰ্মাৰ বাসগৃহত অগপ সভাপতি অতুল বৰা, কাৰ্যকৰী সভাপতি কেশৱ মহন্ত আৰু কেবিনেট মন্ত্ৰী ফণীভূষণ চৌধুৰীৰ মাজত এখন গুৰুত্বপূৰ্ণ বৈঠক অনুষ্ঠিত হৈছিল।
এনেদৰে গোপনীয়তা বজাই ৰাখি কৰা আলোচনাৰ পাছত আজি অগপই বৰ্ধিত কাৰ্যনিৰ্বাহক অনুষ্ঠিত কৰাটো অতি চিন্তনীয় তথা তাৎপৰ্যপূৰ্ণ বিষয় হৈ পৰিছে। আনহাতে আজিৰ বৈঠকত এন আৰ চি আৰু আগন্তুক পঞ্চায়ত নিৰ্বাচন সন্দৰ্ভতো আলোচনা হোৱাৰ সম্ভাৱণা আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
ডিগবৈত সঘনে ঘটি থকা তেল চুৰিৰ মাজতে যোৱা ২৪ নৱেম্বৰত চুৰি তেলৰ ড্ৰামৰ সৈতে এখন গাড়ী জব্দ কৰে মাকুম আৰক্ষীয়ে। আৰক্ষীৰ সূত্ৰই জনোৱা মতে ৩৮ নং ৰাষ্ট্ৰীয় ঘাইপথৰ দাঁতিত থকা চেতিয়া ধাবাৰ সন্মুখন পুৱতি নিশা গাড়ীখন দেখা পাই আই অ' চি এলৰ অসম শাখাৰ নিৰাপত্তা ৰক্ষীয়ে অনুসন্ধান কৰোঁতে বাৰটা তেলভৰ্তি ড্ৰাম থকাৰ কথা জানিব পাৰে। পিছত তেওঁলোকে অধিক অনুসন্ধান কৰি এই তেল পাইপলাইনৰ পৰা চুৰ কৰা তেল বুলি নিশ্চিত হয়। আৰক্ষীয়ে জনোৱা মতে অতি উন্নত কৌশলৰ জৰিয়তে তেলৰ পাইপৰ পৰা চোৰে তেলখিনি চুৰ কৰি আনিছিল। অৱশ্যে তেলৰ ড্ৰামকেইটা জব্দ কৰিলেও আন্ধাৰৰ সুযোগ লৈ তেলচোৰকেইটা পলাই যায় বুলি আৰক্ষীৰ সূত্ৰটোৱে জানিবলৈ দিয়ে। এই সন্দৰ্ভত মাকুম আৰক্ষী থানাত 251/17 u/s 379 IPC, R/W Sec 3PDPP Act ৰ অধীনত এটা গোচৰ ৰুজু কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
বিশ্বনাথত আজি কাজিৰঙাৰ ষষ্ঠ সংযোজনক সামৰি গঠন কৰা বিশ্বনাথ বন্যপ্ৰানী সংমণ্ডল আনুষ্ঠানিক ভাৱে উদ্বোধন কৰা হয়। বন মন্ত্ৰী পৰিমল শুক্লবৈদ্যই আজি এই নৱ গঠিত বন সংমণ্ডলটো উদ্বোধন কৰে।
উল্লেখযোগ্য যে ১৪ আগষ্টত কাজিৰঙা ৰাষ্টীয় উদ্যানৰ পৰিসীমা বৃদ্ধি কৰি উদ্যানখনক দ্বী বিভক্ত কৰি অসম চৰকাৰে পূৰ্বাঞ্চল অসম বন্যপ্ৰানী সংমণ্ডল আৰু বিশ্বনাথ বন্যপ্ৰানী সংমণ্ডল গঠন কৰিছিল।
বন সংমণ্ডলটো উদ্ধোধন কৰি বন মন্ত্ৰী গৰাকীয়ে তেওঁৰ ভাষণত বৰ্তমান সময়ত জীৱ বৈচিত্ৰ্যৰ প্ৰতি লক্ষ্য ৰাখি জীৱ কুলৰ জীৱন নিৰ্বাহৰ বাবে সদায় সঠিক দায়িত্ব পালন কৰাৰ ক্ষেত্ৰত মন কৰিব লাগিব বুলি কয়।
ইয়াৰ পূৰ্বে কাজিৰঙা ৰাষ্ট্ৰীয় উদ্যানৰ সঞ্চালক প্ৰধান আকাশদ্বীপ বৰুৱাই তেওঁৰ আদৰণি ভাষনত উদ্যানখনক পূৰ্বৰ তুলনাত আৰু অধিক গঁড় সংৰক্ষণৰ ক্ষেত্ৰত অগ্ৰাধিকাৰ প্ৰদান কৰাৰ বাবে নিৰাপত্তা সুনিশ্চিত কৰিব বুলি জানিবলৈ দিয়ে।
উল্লেখযোগ্য যে নৱ গঠিত বিশ্বনাথ বন্যপ্ৰানী সংমণ্ডলৰ প্ৰথমগৰাকী বন সংমণ্ডল প্ৰাধিকাৰী হিচাপে মুকুট দাসক নিযুক্তি দিয়া হৈছে।
আজিৰ অনুষ্ঠানত মন্ত্ৰী ৰঞ্জিত দত্ত, গহপুৰৰ বিধায়ক উৎপল বৰা, বিশ্বনাথৰ বিধায়ক প্ৰমোদ বৰঠাকুৰ, চতিয়াৰ বিধায়ক পদ্ম হাজৰিকাৰ লগতে বিশ্বনাথৰ উপায়ুক্ত ধীৰাজ জ্যোতি কলিতা, বিশ্বনাথ জিলাৰ আৰক্ষী অধীক্ষক দিগন্ত কুমাৰ চৌধুৰীকে ধৰি বহুকেইজন প্ৰশাসনিক বিষয়া উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
W7S News;: অসম বিত্ত সেৱা সন্থাৰ বাৰ্ষিক সাধাৰণ সভাখন যোৱা ২৬ ছেপ্টেম্বৰ, ২০২১ তাৰিখে লোকনির্মাণ বিভাগৰ প্ৰশিক্ষণ কেন্দ্র, গুৱাহাটীত দিনযোৰা কাৰ্যসূচীৰে অনুষ্ঠিত হয়। সভাৰ আৰম্ভণিতে পতাকা উত্তোলন কৰে সন্থাৰ সভাপতি শ্ৰী দিব্যজ্যোতি নাথে আৰু শ্বহীদ তৰ্পণ কৰে শ্ৰী সত্যজিৎ ভাগৱতীয়ে। শ্ৰী কাকলি ভাগৱতীৰ বৰগীত পৰিৱেশনৰে শুভাৰম্ভ হোৱা অনুষ্ঠানৰ মুকলি সভাত অসম বিত্ত সেৱাৰ কেবাগৰাকীও অৱসৰপ্ৰাপ্ত বিষয়া আৰু সন্থাৰ প্ৰাক্তন সভাপতিৰ লগতে বিত্ত বিভাগৰ বৰ্তমানৰ সচিব শ্ৰীযুত দিলীপ কুমাৰ বৰা(আই.এ.এছ)দেৱক সম্বৰ্ধনা জনোৱা হয়। আবেলি অনুষ্ঠিত প্ৰতিনিধি সভাত অসম বিত্ত সেৱাৰ বিভিন্ন সমস্যা আৰু ভৱিষ্যত কৰ্মপন্থা সম্পৰ্কে বিশদভাৱে আলোচনা কৰা হয়। এই সভাতে সৰ্বসন্মতভাৱে অসম বিত্ত সেৱা সন্থাৰ আগন্তুক কাৰ্যকালৰ সভাপতি আৰু সম্পাদক হিচাবে ক্ৰমে শ্ৰী প্ৰণৱ শৰ্মা আৰু শ্ৰী নৱজ্যোতি গগৈক নিৰ্বাচন কৰি এখন ২১ জনীয়া শক্তিশালী সমিতি গঠন কৰা হয়।
সমিতিৰ উপ সভাপতি হিচাবে বিনিময় ৰাজখোৱা, মানিকলাল দেৱ, হৰেন্দ্র নাথ বৈশ্য বণিয়া, যুটীয়া সম্পাদক হিচাবে নয়নমণি শৰ্মা, প্ৰাণজিত গায়ন, তৰুণ শইকীয়া, সহ সম্পাদক হিচাবে সৰোজ দ'ৰা, মৃদুল কুমাৰ দাস, হিমাদ্রি ঠাকুৰীয়া, সাহিত্য আৰু সাংস্কৃতিক সম্পাদক হিচাবে বিপুল ফুকন, প্ৰচাৰ সম্পাদক হিচাবে পৰেশজিৎ দাস, সদস্য হিচাবে হিৰামণি বৰ্মন, কৌশিক মল্লিক, হেমন্ত ডেকা, গণেশ ডেকা, শুভাঙ্কৰ দত্ত লহকৰ, ৰাজীৱ বৰ্মন, চিন্ময় হাজৰিকা আৰু ৰস্না শৰ্মাক নির্বাচিত কৰা হয়।
সন্থাৰ প্ৰাক্তন সভাপতি শ্ৰী দিব্যজ্যোতি নাথ আৰু সম্পাদক শ্ৰীমাধৱ মালাকৰে নৱ নিৰ্বাচিত সমিতিৰ বিষয়ববীয়া সকললৈ উষ্ম অভিনন্দন জ্ঞাপন কৰে আৰু ৰাষ্ট্ৰীয় সংগীত পৰিৱেশনৰে সভাৰ সামৰণি পৰে।
No comments:
Subscribe to: Post Comments (Atom)
Templatesyard is a blogger resources site is a provider of high quality blogger template with premium looking layout and robust design. The main mission of templatesyard is to provide the best quality blogger templates which are professionally designed and perfectlly seo optimized to deliver best result for your blog.
Powered by Blogger.
Archive December (22) November (61) October (116) September (171) August (129) July (140) June (134) May (116) April (103) March (103) February (81) January (44) December (106) November (84) October (128) September (149) August (157) July (182) June (110) May (148) April (107) March (44) February (2)
|
Health। ফিটাপেলু সোমাব পাৰে মূৰত! পচন্দৰ এইসমূহ খাদ্য খাওতে সাৱধান, থাকে প্ৰাণনাশৰ শংকা!- News18 assam\nHome » photogallery » health-well-being »Health। ফিটাপেলু সোমাব পাৰে মূৰত! পচন্দৰ এইসমূহ খাদ্য খাওতে সাৱধান, থাকে প্ৰাণনাশৰ শংকা!\nHealth। ফিটাপেলু সোমাব পাৰে মূৰত! পচন্দৰ এইসমূহ খাদ্য খাওতে সাৱধান, থাকে প্ৰাণনাশৰ শংকা!\nTapeworm : সাৱধান! ফিটাপেলু মূৰলৈ যাব পাৰে, পাচলিৰ লগতে মাংসৰ পৰাও শৰীৰলৈ যাব পাৰে টেপৱৰ্ম।\n। January 20, 2022, 10:24 IST\nশীতকালত ধনিয়া পাত মাছৰ তৰকাৰীৰ ওপৰত চটিয়াই বা কেঁচা ধনিয়া পাত বিভিন্ন প্ৰকাৰে খায় মানুহে সোৱাদৰ কাৰণে। অন্ততঃ অসমৰ একাধিক ব্যঞ্জনত ধনিয়া পাত অভিন্ন। এই ধনিয়া পাত বা এনে একাধিক পাচলিত টেপৱৰ্ম থাকিব পাৰে, সেয়েহে বহুতো অধ্যয়নৰ পিছত, বিশেষজ্ঞসকলে কয় যে এনে পাচলি বা পাচলিৰ পাত উতলাই ৰান্ধিব লাগে। ধনিয়া পাতৰ উপৰিও তালিকাখনত কি আছে চাওঁ আহক।\nপালেং শাকৰ যথেষ্ট পুষ্টিগত মূল্য আছে, সকলোকে এই শীতকালীন শাক-পাচলি খাবলৈ পৰামৰ্শ দিয়া হৈছে। যিহেতু পালেং শাক পোনপটীয়াকৈ মাটিত তৈয়াৰ কৰা হয়, গছত নহয়, ইয়াত টেপৱৰ্ম থকাৰ সম্ভাৱনা অধিক। পালেং শাক মাটিৰ পৰা উঠোৱা হয় আৰু পোনপটীয়াকৈ চালাডত খোৱা হয়, যাৰ ফলত টেপৱৰ্ম শৰীৰত প্ৰৱেশ কৰিব পাৰে আৰু শৰীৰৰ একাধিক ক্ষতি কৰিব পাৰে।\nফুলকবি আৰু বন্ধাকবি হৈছে দুটা প্ৰজাতিৰ পাচলি। দুয়োৰে টেনি চোলিয়াম (Taeni solium) নামৰ টেপৱৰ্ম আছে। বহুলোকে এই পাচলিটো চালাডত ব্যৱহাৰ কৰে, যদি কেঁচা বা আধা সিজোৱা হয়, সেয়েহে টেপৱৰ্ম শৰীৰত প্ৰৱেশ কৰিব পাৰে।\nধনিয়া পাতত বন্ধা আৰু ফুলকবিত পোৱা টেপৱৰ্ম বা আণুবীক্ষণিক ফিটা পেলুৰ প্ৰকাৰো পোৱা যায়। যদি এই টেপৱৰ্মৰ দ্বাৰা শৰীৰত কোনো ৰোগ হয়, ইয়াক টানিয়াচিছ বুলি কোৱা হয়। মানুহৰ শৰীৰত প্ৰৱেশ কৰাৰ পিছত, এনে টেপৱৰ্মে কণী পাৰে আৰু শৰীৰৰ প্ৰচুৰ ক্ষতি কৰে। এই টেপৱৰ্মৰ তিনি প্ৰকাৰ হৈছে taeniasis টাইনিয়া চেগিনাটা, টেনিয়া চ'লিয়াম আৰু টেনিয়া এছিয়াটিকা।\nবন্ধাকবি প্ৰজাতিৰ এক পাচলি হৈছে কেল (Kale)। ইয়াত টেপৱৰ্ম কেতিয়াবা থাকিব পাৰে। এনে টেপৱৰ্ম বোৰ শৰীৰত প্ৰৱেশ কৰে আৰু চিষ্ট তৈয়াৰ কৰে। ই চকুত নপৰিব পাৰে, স্বাভাৱিক। ফিটাপেলুৱে মানৱ শৰীৰত প্ৰৱেশ কৰে আৰু যকৃতৰ পৰা তেওঁলোকৰ খাদ্য সংগ্ৰহ কৰে। এই টেপৱৰ্মবোৰৰ শৰীৰত প্ৰৱেশ কৰাৰ কোনো লক্ষণ নাই। কিন্তু মুৰৰ বিষ, দুৰ্বলতা, ভিটামিনৰ অভাৱ ইত্যাদি হ'ব পাৰে। যদি কৃমিবোৰে যথেষ্ট পৰিমাণে কণী দিয়ে আৰু সেইবোৰৰ মূৰত সংখ্যা বৃদ্ধি হয়, মগজুৱে এটা সময়ত কাম কৰা বন্ধ কৰে।\nএই পাচলিটো বন্ধাকবি প্ৰজাতিৰ এক জনপ্ৰিয় পাচলি। ইয়াতো ফিটাপেলু থাকিব পাৰে।\nমাছত ডেচিলোবোথিয়াম টেপৱৰ্ম (Diphyllobothrium Tapeworm) পোৱা যায়। যেতিয়া মাছ সঠিকভাৱে ৰন্ধা নহয় বা আধা কেঁচা কৈ খোৱা নহয় তেতিয়া এই টেপৱৰ্মবোৰ মানুহৰ শৰীৰত প্ৰৱেশ কৰিব পাৰে।\nগাহৰিৰ মাংস বা পৰ্ক\nসততে জনপ্ৰিয় পৰ্ক বা গাহৰিৰ মাংসত ফিটাপেলু আৰু ইয়াৰ লাৰ্ভা থাকে। শেহতীয়াকৈ, চীনত এটা ঘটনা পোৱা গৈছিল য'ত এজন ব্যক্তিৰ শৰীৰ যথেষ্ট চুচি খোৱাৰ পিছত টেপৱৰ্মেৰে ভৰি পৰিছিল। গাহৰিৰ মাংসৰ টেপৱৰ্মক টাইনি চোলিয়াম (Taeni solium) বুলি কোৱা হয়। বিশেষজ্ঞসকলে কয় যে আপুনি গাহৰিৰ মাংস খালেও, ইয়াক ৰান্ধি ভালদৰে খাব লাগে।\nগোমাংস বা গোমাংস\nবীফ বা গৰুৰ মাংসত টেনিয়াচাগিনাটা (Taenia saginata) নামৰ ফিটাপেলু পোৱা যায়। যদি গোমাংস কম জুইত ৰন্ধা হয় বা সঠিকভাৱে ৰন্ধা নহয়, টেপৱৰ্ম পোণপটীয়াকৈ শৰীৰত প্ৰৱেশ কৰিব পাৰে। এই টেপৱৰ্ম প্ৰথমে অন্ত্ৰত প্ৰৱেশ কৰে।\nএইটো জনা টো ভাল যে ই এজন মানুহৰ শৰীৰত ৩০ বছৰ লৈকে জীয়াই থাকিব পাৰে। যদি এইটো শৰীৰত নিৰ্ধাৰণ কৰিব পাৰি তেন্তে ইয়াৰ চিকিৎসা কৰা সম্ভৱ। যেনেদৰে ঔষধৰ দ্বাৰা এনে টেপৱৰ্ম ধ্বংস কৰিব পাৰি, অস্ত্ৰোপচাৰো কৰিব পাৰি।
|
us-army-is-the-latest-military-branch-to-ban-tiktok- News18 Assam\nবন্ধ কৰা হ'ব TIKTOK- কোৱা হৈছে,'ৰাষ্ট্ৰীয় সুৰক্ষাৰ বাবে ভাবুকি স্বৰূপ TIKTOK'\nUpdated:January 2, 2020, 3:57 PM IST\nপ্ৰতিৰক্ষা মন্ত্ৰণালয়ৰ তৰফৰ পৰা জাৰি কৰা জাননী অনুসৰি, 'TikTok ৰ ব্যৱহাৰ অত্যন্ত অসুৰক্ষিত।\nLast Updated: January 2, 2020, 3:57 PM IST\nবৰ্তমান সময়ত এক অন্যতম জনপ্ৰিয় ম'বাইল এপ TikTok। যুৱ প্ৰজন্মৰ মাজত অত্যন্ত জনপ্ৰিয় এই TikTok। TikTok ব্যৱহাৰকাৰী একাংশই লাভ কৰিছে যথেষ্ট জনপ্ৰিয়তা। কিন্তু TikTok ব্যৱহাৰকাৰীসকলৰ বাবে আছে এক বেয়া খবৰ। কাৰণ দেশৰ সুৰক্ষাৰ দিশটোৰ প্ৰতি লক্ষ্য ৰাখি বন্ধ কৰি দিয়া হ'ব TikTok!\nএই সম্বন্ধে ইতিমধ্যে জাননী জাৰি কৰিছে প্ৰতিৰক্ষা মন্ত্ৰণালয়ে। সৈনিক সকলে আনকি যি Application ডাউনলোড কৰিব,সেই ক্ষেত্ৰতো সাৱধান হ'বলৈ কৈছে প্ৰতিৰক্ষা মন্ত্ৰণালয়ে। সেইদৰে যি এপে ফোন মনিটৰ কৰে,তেনে এপ লগে লগে ডিলিট কৰিবলৈ দিয়া হৈছে নিৰ্দেশনা।\nভয় কৰিব নালাগে! এই নিৰ্দেশ ভাৰতত নহয়, আমেৰিকা যুক্তৰাষ্ট্ৰৰ সৈনিক সকলৰ বাবে দিয়া হৈছে এই নিৰ্দেশনা। চীনৰ পিছত আমেৰিকাৰ সৈনিক সকলেও TikTok ব্যৱহাৰ কৰা নিষিদ্ধ ঘোষণা কৰিছে দেশখনৰ চৰকাৰে।
|
গৌৰীপুৰৰ ঈদৰ বজাৰত ধোঁৱাচাঙত কভিড প্ৰ'টকল। চৰকাৰৰ সকলো নীতি-নিৰ্দেশনা ভংগ কৰি হাজাৰ হাজাৰ লোকৰ ভিৰ গৌৰীপুৰৰ বজাৰত। অধিকাংশ লোকে মাস্ক পৰিধান কৰিছে যদিও সামাজিক দূৰত্ব বজাই ৰখা পৰিলক্ষিত হোৱা নাই বজাৰখনত ভিৰ কৰা ৰাইজে। খবৰ নাই ধুবুৰী আৰক্ষী আৰু জিলা প্ৰশাসনৰ।
দেশত কভিড মহামাৰীয়ে সংহাৰী ৰূপ ধাৰণ কৰি চলাই গৈছে তাণ্ডৱলীলা। দেশত প্ৰতিদিনে কেইবা লক্ষাধিক লোক কভিডত আক্রান্ত হৈ থকাৰ লগতে মৃত্যু মুখত পৰি আছে হাজাৰ হাজাৰ কভিড ৰোগী। কভিডৰ দ্বিতীয়টো ঢৌৰ ভয়াবহ পৰিস্থিতিৰ প্ৰতি লক্ষ্য ৰাখি সংক্ৰমণৰ হাৰ ৰোধ কৰাৰ বাবে চৰকাৰে ইতিমধ্যে কেইবাটাও নীতি-নিৰ্দেশনা বান্ধি দিছে যদিও নিয়ন্ত্ৰণ হোৱা নাই সংক্ৰমণৰ হাৰ।
কভিড মহামাৰীয়ে সমগ্ৰ বিশ্বৰ লগতে ভাৰততো ভয়াবহ পৰিস্থিতি সৃষ্টি কৰাৰ মাজতে চলি আছে ইছলাম ধৰ্মাৱলম্বী লোকৰ সকলৰ পবিত্ৰ ৰমজান মাহ। কভিডৰ ভয়াবহতাৰ প্ৰতি লক্ষ্য ৰাখি ইছলাম ধৰ্মাৱলম্বী লোক সকলে এইবাৰ মছজিদৰ পৰিবৰ্তে নিজ নিজ ঘৰতে ৰমজানৰ ইফটাৰ, তাৰবীৰ নামাজৰ লগতে সকলো নামাজ পঢ়ি ৰমজান মাহ পালন কৰিছে।
ইতিমধ্যে ৰমজান মাহ শেষ হোৱাৰ পথত আৰু কেইদিনমান পিছতে পালন কৰা হ'ব ঈদ। দেশৰ শেহতীয়া কভিড পৰিস্থিতিৰ প্ৰতি লক্ষ্য ৰাখি দেশৰ ইছলাম ধৰ্মাৱলম্বী লোক সকলৰ ধৰ্মগুৰু সকলে এইবাৰ ঈদ চৰকাৰী নীতি-নিৰ্দেশনাৰ মাজত থাকি পালন কৰিবলৈ আহ্বান জনাইছে। কভিড প্ৰ'টকল যাতে কোনো কাৰণতে ভংগ নহয় ইয়াৰ প্ৰতি সকলোকে সজাগ হৈ থকাৰ বাবেও আহ্বান জনোৱা হৈছে।
ইয়াৰ সমান্তৰালে চৰকাৰেও কভিড প্ৰ'টকল ভংগ কৰা লোকৰ বিৰোধী কঠোৰ ব্যৱস্থা গ্ৰহণ কৰাৰ ঘোষণাও কৰিছে। কভিড প্র'টকল কেৱল মাত্ৰ এক নিৰ্দেশনাৰ মাজতে আৱদ্ধ হৈ থকা পৰিলক্ষিত হয় ধুবুৰী জিলাৰ গৌৰীপুৰ বজাৰত। শুকুৰবাৰে ঈদৰ বজাৰ কৰিবলৈ গৌৰীপুৰৰ বজাৰত ভিৰ কৰা পৰিলক্ষিত হয় হাজাৰ হাজাৰ লোকৰ।
কভিড প্ৰ'টকল ধোঁৱাচাঙত তুলি গৌৰীপুৰৰ বজাৰত ঈদৰ বজাৰ কৰা পৰিলক্ষিত হয় এই হাজাৰ হাজাৰ লোকে। বজাৰ কৰিবলৈ অহা অধিকাংশ লোকৰ মুখত মাস্ক আছিল যদিও কিছুমান লোকৰ মাস্ক আছিল কেৱল মাত্ৰ নামৰ বাবে। নাক-মুখ উদং কৰি বজাৰখনত একাংশ লোকে ঘূৰি-ফুৰিছিল। যদি সামাজিক দূৰত্বৰ কথা কোৱা হয় তেন্তে বজাৰখনৰ পৰিৱেশ দেখিলে এনে অনুভৱ হৈছিল যেন কভিডৰ কোনো অৱস্থিতিয়ে নাই পৃথিৱীত।
এতিয়া প্ৰশ্ন উঠে কভিড সম্পৰ্কে ৰাইজক সজাগ কৰি তুলিবলৈ কিমান সক্ষম হৈছে ধুবুৰী জিলা প্ৰশাসন তথা আৰক্ষী। বজাৰখনৰ কাষতে থকা গৌৰীপুৰ আৰক্ষীৰ চকু নপৰে নেকি গৌৰীপুৰ বজাৰৰ এই ভিৰৰ দৃশ্য। উল্লেখ্য যে ধুবুৰীত উদ্বেগজনকভাৱে বৃদ্ধি পাইছে কভিড আক্ৰান্ত লোকৰ সংখ্যা। জিলাখনত বৰ্তমানলৈকে ৭ জনকৈ কভিড ৰোগীৰ মৃত্যু হৈছে।
You may also read!
|
কিনো এই হেপ্পীনেছ ক্লাছ :
দিল্লীৰ চৰকাৰী স্কুল সমূহত প্ৰথম শ্ৰেণীৰ পৰা অষ্টম শ্ৰেণী পৰ্য্যন্ত 10 লাখৰো অধিক ছাত্ৰ-ছাত্ৰীয়ে প্ৰায় 50 হাজাৰ শিক্ষক শিক্ষয়িত্ৰীৰ অধীনত গ্ৰহণ কৰিছে সুখী হোৱাৰ মূলমন্ত্ৰ।এই ক্লাছত প্ৰকৃতিকে সুখৰ পৰম উৎস হিচাপে লোৱা হৈছে।প্ৰকৃতি যে সুখৰ অমল উৎস এই সম্পৰ্কে নিশ্চয় বহল বাখ্যা অপ্ৰয়োজনীয়।ছাত্ৰ-ছাত্ৰী সকলক 45 মিনিটৰ এই বিশেষ ক্লাছটোত কেতিয়াবা প্ৰকৃতিৰ পৰা সৃষ্ট শব্দবোৰ নীৰৱে থাকি অনুভৱ কৰিবলৈ দিয়া হয়,কেতিয়াবা মনোযোগ দৃঢ় কৰিবলৈ নিস্তব্ধ হৈ থাকি নিজৰ হৃদস্পন্দন শুনিবলৈ দিয়া হয়,কেতিয়াবা কেইমিনিটমান প্রানায়াম কৰিবলৈ দি তাৰপিছত তেওঁলোকে ভালপোৱা বিষয় এটাৰ ওপৰত আলোচনা কৰিবলৈ দিয়া হয় অথবা বন্ধু-বৰ্গৰ লগত মনৰ কথা পাতিবলৈ দিয়া হয়।সাধু কোৱা,গীত-নৃত্য,খেল-ধেমালি ইত্যাদিবোৰটো থাকেই।এই ক্ষেত্ৰত এটা কথা মন কৰিবলগীয়া যে হেপ্পীনেছ ক্লাছ ল'বলৈ কোনো বিশেষ শিক্ষক-শিক্ষয়িত্ৰী নিযুক্তি দিয়াৰ কোনো প্ৰয়োজনীয়তা নাথাকে।যিয়েই এই ক্ষেত্ৰত আগ্ৰহী বা কৰিব পাৰিম বুলি বিশ্বাসী তেওঁকেই এই ক্লাছটো ল'বলৈ দিব পাৰি।কিন্তু কথা হ'ল Curriculum ত এই বিষয়টো অন্তৰ্ভুক্ত কৰিলেহে কথাটো প্ৰণালীবদ্ধ হ'ব।
হেপ্পীনেছ ক্লাছৰ প্ৰয়োজনীয়তা :
বৰ্তমান পৃথিৱী ভোগবাদৰ পৃথিৱী।প্ৰতিযোগিতাৰ নিগনি দৌৰত বেছিভাগেই দৌৰি আছে।কিন্তু সুখী হৈছেনে?বাকীবোৰ বাদেই দিছো কণ কণ ল'ৰা-ছোৱালীবোৰৰ মুখতেই আজিকালি প্ৰকৃতিৰ কথাতকৈ ,গান নাটক ইত্যাদিৰ কথাতকৈ ডাঙৰ গাড়ী, ঘৰ-দুৱাৰ, দামী দামী খেলা বস্তু ইত্যাদিৰ কথাহে শুনিবলৈ পাওঁ।কিন্তু কথা হ'ল কেৰিয়াৰ গঢ়াৰ দৌৰ বা প্ৰতিযোগিতাৰ দৌৰ আমাৰ কাৰণে ডাঙৰনে শিশুসকলৰ স্বাস্থ্য ডাঙৰ?নিশ্চিত ভাৱে স্বাস্থ্য।আৰু ভোগসৰ্বস্ব পৃথিৱী বা সমাজ এখনত সিহঁতৰ শাৰীৰিক আৰু মানসিক স্বাস্থ্য সুস্থ থাকিব জানো?আজিৰ এই corona কালতে আমি দেখিছো আমাক স্বাস্থ্য ৰক্ষাত প্ৰধানতঃ কিহে সহায় কৰিছে।আমি মৰ্মে মৰ্মে অনুভৱ কৰিছো স্বাস্থ্য ৰক্ষাৰ মূলমন্ত্ৰ নিজক সুখী কৰি ৰখাটো।কিন্তু আমি পাৰিছো জানো?আমি নাইপৰা।কাৰণ আমি যদি তথ্য জুকিয়াই চাওঁ তেনেহ'লে দেখা পাওঁ যে আমাৰ দেশ ভাৰতবৰ্ষ World Happiness Index ৰ সমীক্ষা অনুসৰি 2019 চনত 156 খন দেশৰ ভিতৰত 140 নম্বৰত আছে।2016/17/18 লৈ যদি আমি উভতি চাওঁ ,তেনেহ'লে দেখা পাম এই স্থান ক্ৰমাগত ভাৱে 118/122 আৰু 132 আছিল।উল্লেখযোগ্য যে অলপতে হোৱা সমীক্ষা মতে 140 খন দেশৰ ভিতৰত এইবাৰ ভাৰতৰ স্থান অৱনমিত হৈ হ'লগৈ 139.চুবুৰীয়া পাকিস্তান আৰু বাংলাদেশতকৈও যি স্থান তলত।অৰ্থাৎ বছৰ বাগৰিছে মানে সুখী দেশৰ তালিকাত ক্ৰমান্বয়ে পিছলৈ গতি কৰিছে আমাৰ দেশ।অন্যহাতে অন্য এক সমীক্ষা মতে ভাৰতবৰ্ষত প্ৰতি 24 ঘণ্টাত আত্মহত্যা কৰা লোকৰ সংখ্যা হৈছেগৈ 26 জন।নিচাগ্ৰস্ততা,পৰিয়ালকেন্দ্ৰিক সংঘাত ,অৰ্থৰ নাটনি,প্ৰেমৰ অসফল পৰিণতি ইত্যাদিবোৰ হৈছে আত্মহত্যাৰ মূল কাৰণ।গতিকে আমি ভবা উচিত নহবনে যে আমাৰ কৰবাত ভুল হৈছে আৰু ভুলটো গুৰিতে হৈছে।এই ভুলটো আমি আমাৰ ভৱিষ্যত প্ৰজন্মলৈ যদি ঠেলি দিব নোখোজো,তেনেহ'লে আমি তেওঁলোকক সুখী হ'বলৈ শিকাব লাগিব।এইখিনিতে এটা কথা কব লাগিব যে, সুখী হ'বলৈ স্কুলৰ প্ৰণালীবদ্ধ অধ্যয়নৰ ভিতৰুৱাকৈ কিবা এটা বিচৰাৰ মূল কাৰণ হ'ল এয়ে যে স্কুলীয়া ল'ৰা-ছোৱালীবোৰ বিশেষকৈ শিশুসকলৰ ক্ষেত্ৰত দেখা যায় যে মাক দেউতাকৰ ক্ষেত্ৰত তেওঁলোকে নিজৰ সন্তান সকলক কোৱা যিটো কথা 'গালো বালো খোলাকটি তাল' হয়গৈ,সেইটো কথা স্কুলত শিক্ষক-শিক্ষয়িত্ৰীয়ে কলে হৈ পৰে বিশ্বাস আৰু আস্থাৰ বিষয়।সেইটো স্বাভাৱিক।
শিক্ষাতকৈও আগত স্বাস্থ্য।স্বাস্থ্য ভালে থাকিবলৈ সৰু সৰু কথাত সুখী হোৱাটো বৰ জৰুৰী।সৰু সৰু প্ৰাপ্তিক আনন্দেৰে স্বীকাৰ কৰি লব জনাটো জৰুৰী।প্ৰতিযোগিতাতকৈ আনন্দেৰে জ্ঞান অৰ্জন কৰাটো বেছি জৰুৰী।এই কথাখিনিৰ বাবে আমাক স্কুলৰ সহায়ৰ প্ৰয়োজন।কোনো কোনো স্কুলত 'ব্যক্তিত্ব বিকাশ' ক্লাছৰ জৰিয়তে নৈতিকতাৰ কিছু পাঠদান কৰা হয়,যিটো খুব যোগাত্মক বিষয়।তেনেধৰণে সপ্তাহত দুটাকৈ হ'লেও যদি বিদ্যালয় সমূহে "হেপ্পীনেছ ক্লাছ" আৰম্ভ কৰে, তেনেহ'লে ইয়াৰ প্ৰভাৱ হ'ব সুদূৰপ্ৰসাৰী।টি. ভি. ৰ অনুষ্ঠানৰ জৰিয়তে দিল্লীৰ চৰকাৰী স্কুলৰ ছাত্ৰ-ছাত্ৰী সকলৰ এই ক্ষেত্ৰত যি অভিমত শুনিবলৈ/দেখিবলৈ পালো, সচাকৈ জ্ঞান অৰ্জন কৰাৰ বাটত তেওঁলোকে যেন বিচাৰি পাইছে এধানি ব্যতিক্ৰম সময়, য'ত তেওঁলোকে অনুভৱ কৰিছে নিজক -যি সময়ে পুনৰ ধাৰাবাহিক ৰুটিনৰ মাজলৈ ঘূৰি আহিবলৈ তেওঁলোকক ন-কৈ সজাই তুলিছে।
এনে এক পৰিৱেশ আমাৰ অসমৰ স্কুলবিলাকতো গঢ় লওক।শিশুমনবোৰ সুখী হওক।সুখী হ'ব আমাৰ সমাজ, আমাৰ দেশ।সৃষ্টিৰ উৎস বিনন্দীয়া প্ৰকৃতিৰ সংস্পৰ্শ পালে ,প্ৰকৃতিক অনুভৱ কৰিব পাৰিলে কোনো শিশু অসুখী হ'ব নোৱাৰে।কোনো শিশু ভৱিষ্যতে অপৰাধপ্ৰৱন হ'ব নোৱাৰে।গতিকে তেনেকুৱা এটা পৰিবেশ উপহাৰ দিয়াটো যিমানদূৰ সম্ভৱ আমাৰ দায়িত্ব।আনুষ্ঠানিক ভাৱে সহপাঠীৰ লগত এনে পৰিৱেশ উপভোগ কৰি ছাত্ৰ-ছাত্ৰী সকলে বিমল সুখ অনুভৱ কৰিব বুলি আমাৰ বিশ্বাস।আজিৰ এই গধুৰ আবদ্ধ মহামাৰীৰ পৰিবেশৰ অনলাইন ক্লাছৰ ক্ষেত্ৰতো যেনেকৈ সম্ভৱ এই ক্ষেত্ৰত কিবা এটা পদক্ষেপ ললে নিশ্চয় ইয়াৰ ফলাফলত সকলো লাভৱান হ'ব।গতিকে আমাৰ এই সামান্য লেখাটিৰ জৰিয়তে স্কুল কৰ্তৃপক্ষ আৰু অভিভাৱক সকলৰ দৃষ্টিগোচৰ হোৱাকৈ বিষয়টো উত্থাপন কৰিলো।আশা কৰিম অদূৰ ভৱিষ্যতে "হেপ্পীনেছ ক্লাছ" হ'ব অন্ততঃ অষ্টম শ্ৰেণীলৈকে শিশু সকলৰ বাবে সুখী হোৱাৰ আৰু জীৱন জিনাৰ মূলমন্ত্ৰ।
|
W7s News ষ্টাফৰিপোৰ্টাৰঃ গো-সুৰক্ষা বিধেয়কৰ বিৰুদ্ধে ১৪ ছেপ্টেম্বৰত ৰাজ্যজুৰি প্ৰতিবাদৰ কাৰ্যসূচী গ্ৰহণ কৰিব চি পি আই (এম ) এ। মঙলবাৰে চি পি আই (এম ) ৰ হেদায়েটপুৰস্থিত কাৰ্যালয়ত অনুষ্ঠিত এখন সংবাদমেলত এই কথা সদৰী কৰে চি পি আই (এম )ৰ অসম ৰাজ্যিক সম্পাদক দেবেন ভট্টাচাৰ্যই। তেওঁ লগতে কয় ' নৰেন্দ্ৰ মোদী নেতৃত্বাধীন বিজেপি চৰকাৰে শেহতীয়াভাবে গ্ৰহণ কৰা এলানি সিদ্ধান্তৰ মাজেৰে দেশৰ জনসাধাৰণৰ বিৰুদ্ধে কাৰ্যত : যুদ্ধ ঘোষণা কৰিছে। গো-সুৰক্ষা বিধেয়কৰ ফলত গৰু কিনা-বেচাৰ প্ৰক্ৰিয়া গুৰুতৰভাৱে হ্ৰাস কৰিব। যাৰ পৰিণতিত হিন্দু-মুছলমান নিৰ্বিশেষে সকলো গোপালক আৰু খেতিয়কে আৰ্থিকভাৱে লোকচান ভৰিব লাগিব। সাম্প্ৰদায়িক আৰু ভাৰতীয় সংবিধানৰ মৌলিক নীতিৰ পৰিপন্থী এই বিধেয়কখনৰ বিৰুদ্ধে আমি পষেকজোৰা প্ৰচাৰ আৰু প্ৰতিবাদী আন্দোলনৰ কাৰ্যসূচী ঘোষণা কৰিছোঁ। আমাৰ কর্মী সকলে পহিলা ছেপ্টেম্বৰৰ পৰা গো পালক আৰু খেতিয়ক সকলৰ ওচৰলৈ গৈ অসম গো-সুৰক্ষা বিধেয়ক, ২০২১ সম্পৰ্কে আমি প্রকাশ কৰা প্ৰচাৰ পত্ৰিকা বিতৰণ কৰিব আৰু বিধেয়কখনৰ ক্ষতিকাৰক দিশসমূহ ব্যাখ্যা কৰিব। প্ৰচাৰ অভিযানৰ অন্তত ১৪ ছেপ্টেম্বৰত জিলা সদৰসমূহত এই বিধেয়ক বাতিলৰ দাবীত প্ৰতিবাদী কাৰ্যসূচী গ্ৰহণ কৰা হ'ব।
তদুপৰি এইখন চৰকাৰে মূল্যবৃদ্ধি ৰোধ কৰাত সম্পূৰ্ণ ব্যৰ্থ হৈছে। লোকপ্ৰিয় গোপীনাথ বৰদলৈ বিমানবন্দৰ ইতিমধ্যে আদানি গোষ্ঠীলৈ হস্তান্তৰ কৰা বিজেপি চৰকাৰে অসমৰ আন বহুতো ৰাজহুৱা সম্পদ আৰু প্ৰতিষ্ঠান বেচৰকাৰীকৰণ কৰিব। সংবাদমেলত দলৰ কেন্দ্ৰীয় কমিটিৰ সদস্য সুপ্ৰকাশ তালুকদাৰে কয় ' আমি মূল্য বৃদ্ধিৰ লগতে ৰাজ্যৰ অন্যান্য জলন্ত সমস্যা সমূহক লৈ ১৫ ছেপ্টেম্বৰৰ পৰা ৰাজ্যজোৰা প্ৰচাৰ অভিযান আৰম্ভ কৰিম। তদুপৰি ছেপ্টেম্বৰ মাহৰ শেষৰ সপ্তাহত মহকুমাধিপতিৰ কাৰ্যালয়, উপ-প্ৰতি সমাহৰতা, খণ্ড উন্নয়ন বিষয়াৰ কাৰ্যালয়ৰ সন্মুখত বিক্ষোভ প্ৰদৰ্শন কৰা হ'ব। তদুপৰি আধাৰ কার্ডৰ পৰা বঞ্চিত কৰি ৰখা প্ৰায় ২৭ লাখ লোকক শীঘ্ৰে আধাৰ কাৰ্ড প্ৰদান কৰাৰ বাবে যাৱতীয় পদক্ষেপ গ্ৰহণ কৰিবলৈ চৰকাৰ আৰু এন আৰ চি কৰ্তৃপক্ষৰ ওচৰত দাবী জনালোঁ। ' সংবাদমেলত দলৰ ৰাজ্যিক কমিটিৰ সদস্য ইছফাকুৰ ৰহমানে কয় ' চি পি আই (এম ) ৰ ২৩ সংখ্যক মহাসন্মিলনখন ২০২২ চনৰ এপ্ৰিল মাহত কেৰালাৰ কান্নুৰ চহৰত অনুষ্ঠিত হ'ব। এই প্ৰক্ৰিয়াৰ অংশ হিচাপে দলৰ ২৩ সংখ্যক ৰাজ্যিক সন্মিলন খন ২০২২ চনৰ ফেব্ৰুৱাৰী মাহত শিলচৰ চহৰত অনুষ্ঠিত কৰাৰ বাবে দলৰ ৰাজ্যিক কমিটিয়ে সিদ্ধান্ত গ্ৰহণ কৰিছে। তদুপৰি ২৬ ডিচেম্বৰত স্বাধীনতা সংগ্ৰামী আৰু অসমত কমিউনিষ্ট আন্দোলনৰ পুৰোধা ব্যক্তি, চি পি আই (এম) ৰ অন্যতম প্ৰতিষ্ঠাপক নন্দেশ্বৰ তালুকদাৰৰ জন্ম শতবাৰ্ষিকীৰ সামৰণি অনুষ্ঠান গুৱাহাটীৰ মাছখোৱাৰ আই টি এ সাংস্কৃতিক প্ৰকল্পত দিনজোৰা কাৰ্যসূচীৰে অনুষ্ঠিত হ'ব।' সংবাদমেলত দলৰ ৰাজ্যিক কমিটিৰ সদস্য অজিত দাস উপস্থিত থাকে।
No comments:
Subscribe to: Post Comments (Atom)
Templatesyard is a blogger resources site is a provider of high quality blogger template with premium looking layout and robust design. The main mission of templatesyard is to provide the best quality blogger templates which are professionally designed and perfectlly seo optimized to deliver best result for your blog.
Powered by Blogger.
Archive November (50) October (116) September (171) August (129) July (140) June (134) May (116) April (103) March (103) February (81) January (44) December (106) November (84) October (128) September (149) August (157) July (182) June (110) May (148) April (107) March (44) February (2)
|
The fact behind every news!
Search for:
এইটো মণিপুৰৰ প্ৰথম ক'ৰনা ভাইৰাছ ৰোগত আক্ৰান্ত হোৱা যুৱতী গৰাকীৰ ভিডিঅ' নহয়!
April 14, 2020 March 12, 2022 Manjori BorkotokyLeave a Comment on এইটো মণিপুৰৰ প্ৰথম ক'ৰনা ভাইৰাছ ৰোগত আক্ৰান্ত হোৱা যুৱতী গৰাকীৰ ভিডিঅ' নহয়!
চীন দেশৰ ৱুহান নামৰ ঠাইখনৰ পৰা সংক্ৰমিত হোৱা ক'ৰনা ভাইৰাছ ৰোগে ধীৰে ধীৰে বিশ্বৰ বিভিন্ন দেশলৈ বিয়পি পৰিছে । এই বীজাণুৰ আক্ৰমণৰ ফলত চীনত তিনিহেজাৰতকৈ অধিকৰ মৃত্যু হৈছে আৰু হাজাৰ হাজাৰ মানুহ আক্ৰান্ত হৈছে । সমগ্ৰ বিশ্বতে এতিয়ালৈকে মুঠ এক লাখতকৈও অধিক মানুহৰ এই ভাইৰাছৰ আক্ৰমণৰ ফলত মৃত্যু হৈছে আৰু প্রায় ১৯ লাখ মানুহ আক্রান্ত হৈ আছে ।
বিশ্বৰ আন দেশৰ লগতে ভাৰতলৈও ক'ৰনা ভাইৰাছ ধীৰে ধীৰে বিয়পিব ধৰিছে আৰু ভাৰতত এতিয়ালৈকে দহ হেজাৰতকৈ অধিক ৰোগী চিনাক্ত হৈছে আৰু ৩৩৯ জনৰ মৃত্যু হৈছে । অসমতো ৩১জন ৰোগী ইতিমধ্যে চিনাক্ত হৈছে আৰু এজনৰ মৃত্যু হৈছে ।
এই সময়তে হোৱাটচ এপ্প আৰু ফেচবুকত ক'ৰনা ভাইৰাছ সম্পৰ্কীয় বিভিন্ন মেছেজ/ফটো/ভিডিঅ' আদি বহুল ভাৱে শ্বেয়াৰ হৈছে আৰু অসমো এই ক্ষেত্ৰত পিছ পৰি থকা নাই । এনে এক ভিডিঅ' ফেচবুকৰ যোগেদি অসমত আৰু সমগ্ৰ উত্তৰ-পূৱত ভাইৰেল হৈ পৰিছে য'ত দাবী কৰা হৈছে যে এইয়া উত্তৰ-পূৱ আৰু মণিপুৰৰ প্ৰথম ক'ৰনা ভাইৰাছ ৰোগীৰ ভিডিঅ' হয় । ভিডিঅ'টোত এজন ৰোগীক হস্পিটেলৰ বিচনাত শুই থকা দেখা গৈছে আৰু শ্বাস-প্ৰশ্বাসত ভীষণ কষ্ট পাই থকা দেখা গৈছে ।
উক্ত ভিডিঅ'টো চাইদুৰ আছলাম নামৰ এটা ফেচবুক প্ৰফাইলৰ পৰা ২৪ মাৰ্চ, ২০২০ তাৰিখে দিনৰ ২ঃ০৮ বজাত আপলোড কৰা হৈছে । উক্ত ভিডিঅ'টো ২৯৩ বাৰ শ্বেয়াৰ কৰা হৈছে আৰু ১৩ হাজাৰ বাৰ দৰ্শন কৰা হৈছে । ভিডিঅ'টো শ্বেয়াৰ হোৱা পোষ্টটোত দাবী কৰা হৈছে যে উক্ত ভিডিঅ'টো উত্তৰ পূৰ্বাঞ্চলৰ প্ৰথমটো ক'ৰনা ভাইৰাছ আক্রান্তৰ হয় আৰু এই যুৱতী গৰাকী মণিপুৰৰ হয় আৰু শেহতীয়াকৈ লণ্ডনৰ পৰা আহিছিল । এই একেটা ভিডিঅ' শ্বেয়াৰ কৰি আৰু বহুতো এনে ধৰণৰ পোষ্ট ফেচবুকত ভাইৰেল হৈ পৰিছে । এই পোষ্টবোৰ চাওঁক ইয়াত ( সংৰক্ষিত পোষ্ট ), ইয়াত ( সংৰক্ষিত পোষ্ট ), ইয়াত ( সংৰক্ষিত পোষ্ট ), ইয়াত ( সংৰক্ষিত পোষ্ট ) আৰু ইয়াত ( সংৰক্ষিত পোষ্ট ) ।
সঁচাকৈ এই ভাইৰেল ভিডিঅ'টো মণিপুৰৰ আৰু উত্তৰ-পূবৰ প্ৰথম ক'ৰনা ভাইৰাছ আক্রান্তৰ নেকি? সত্য কি? জানোঁ আহক ।
প্ৰথমে আমি উক্ত ভিডিঅ'টো মণিপুৰৰ হয় নে নহয় সেই বিষয়ে নিশ্চিত হবলৈ মণিপুৰৰ ইম্ফলস্থিত জৱাহৰলাল নেহৰু ইনষ্টিটিউট অফ মেডিকেল চাইন্সৰ মেডিকেল চুপাৰিন্টেণ্ডৰ প্ৰফেছৰ ৰাজেন টি'ৰ সৈতে যোগাযোগ কৰিলোঁ আৰু তেওঁ নিশ্চিত কৰিলে যে উক্ত ভিডিঅ'টো মণিপুৰৰ নহয় আৰু ভাইৰেল হোৱাৰ দৰে মণিপুৰৰ প্ৰথম ক'ৰনা ভাইৰাছ ৰোগীৰ লগত কোনো সম্পৰ্ক নাই ।
আমি ভাইৰেল ভিডিঅ'টো বিশেষ ছফ্টৱেৰৰ সহায়ত কীফ্ৰেমছত বিভক্ত কৰিলোঁ আৰু গুগলত ৰিভাৰ্ছ ইমেজ চাৰ্ছ কৰিলোঁ । আমি দেখিলোঁ যে ভিডিঅ'টো যোৱা মাৰ্চ ১৮, ২০২০ তাৰিখে ইকুয়েডৰৰ এক ইউজাৰে টুইটাৰত আপলোড কৰিছিল ।
উক্ত টুইটাৰ হেণ্ডেলটোৰ পৰা এই একেজন ৰোগীৰ কেইবাটাও ভিডিঅ' আপলোড কৰা হৈছিল য'ত লিখা আছিল যে উক্ত ৰোগীজন শ্বাস-প্ৰশ্বাসজনিত ৰোগত আক্ৰান্ত হৈছে আৰু এই ভিডিঅ'টো ইকুয়েডৰৰ ভেলেন্সিয়া চহৰৰ এক হস্পিটেলৰ হয় ।
ইয়াৰ উপৰিয়ো ভিডিঅ'বোৰত স্পেনিছ ভাষাত কথা পতা আমি স্পষ্টকৈ শুনিবলৈ পাওঁ ।
ইয়াৰ পাছত আমি বিশেষ কিছুমান কীৱৰ্ডছ ব্যRৱহাৰ কৰি আৰু অনলাইন চাৰ্ছ কৰিলোঁ । আমি দেখিলোঁ যে একেজন ৰোগীৰে এক ভিডিঅ' ইকুয়েডৰৰ C6 Television Babahoyo নামৰ এক নিউজ চেনেলৰ ফেচবুক পেজৰ পৰা আপলোড কৰা হৈছে য'ত তেওঁলোকে স্পষ্ট কৰিছে যে উক্ত ৰোগীজন আচলতে শ্বাস-প্ৰশ্বাসজনিত ৰোগতহে আক্ৰান্ত হৈছে, ক'ৰনা ভাইৰাছ ৰোগত আক্ৰান্ত হোৱা নাই ।
ভাইৰেল ভিডিঅ'টো মণিপুৰৰ বা উত্তৰ-পূৱৰ কোনো ক'ৰনা ভাইৰাছ ৰোগীৰ নহয় । এইটো মণিপুৰৰ প্ৰথম ক'ৰনা ভাইৰাছ ৰোগত আক্ৰান্ত হোৱা যুৱতী গৰাকীৰ ভিডিঅ' বুলি প্ৰচাৰ কৰি জনসাধাৰণৰ মাজত অনাহকত আতংকৰ সৃষ্টি কৰা হৈছে ।
Title:এইটো মণিপুৰৰ প্ৰথম ক'ৰনা ভাইৰাছ ৰোগত আক্ৰান্ত হোৱা যুৱতী গৰাকীৰ ভিডিঅ' নহয়!
এইয়া ভাৰতৰ প্ৰসিদ্ধ উদ্যোগপতি ৰতন টাটায়ে অৰ্থনীতিৰ ওপৰত কৰ'না ভাইৰাছৰ প্ৰভাৱ সম্পৰ্কে কৰা মন্তব্য বা বিবৃতি নহয়!
সঁচাকৈ মণিপুৰ ক'ৰনা মুক্ত হৈ পৰিছে নেকি?
FACT CHECK: চিৰিয়াৰ পুৰণি ভিডিঅ' বিপিন ৰাৱটৰ হেলিকপ্টাৰ দুৰ্ঘটনাৰ ভিডিঅ' বুলি শ্বেয়াৰ কৰা হৈছে!
ক'ৰনা ভাইৰাছ চীনৰ এক বায়'এটেক হয় আৰু এই সংক্ৰান্তত এজন বষ্টন ইউনিভাৰ্চিটিৰ প্ৰফেছৰক আটক কৰা হৈছে বুলি ভাইৰেল হোৱা মেছেজটো ভুৱা হয়!
FACT CHECK: ছ'চিয়েল মিডিয়াত শ্বেয়াৰ হৈ থকা 'ব্লেক মেন'ৰ ভিডিঅ'টো অসমৰ নহয়!
Save my name, email, and website in this browser for the next time I comment.
Legalizing Cannabis in Sri Lanka? Pros, Cons & Impacts on Climate Change!
Categories Select Category Altered (16) Business (1) Communal (5) Coronavirus (72) Covid-19 (6) Disaster (1) Economy (11) Environment (1) Explainer (4) False (349) False Headline (5) Health (1) International (72) Medical (44) Misleading (16) Missing Context (14) National (5) Partly-False (20) Political (73) Politics (5) Religious (1) Satire (4) Science (2) Security (1) Social (215) Technology (1) Telecom (1) Uncategorized (2) Wildlife (8)
|
অন্নাপুৰী পুল্লিয়াহ নামৰ এজন ব্যক্তিৰ পুত্ৰই চাৰি মাহৰ পূৰ্বে শ্বেয়াৰ কৰা এটা টিকটক ভিডিঅ'ৰ যোগে পৰিয়ালৰ সৈতে পুনৰ্মিলনৰ সম্ভৱ হৈ উঠিল।
অন্ধ্ৰ প্ৰদেশৰ কুৰ্ণ'লৰ এই ব্যক্তিজনে ৬ বছৰ পূৰ্বে পৰিয়ালকেন্দ্ৰিক বিবাদৰ বাবে ঘৰৰ পৰা গুচি গৈছিল। তাৰ পিছৰ পৰাই লোকজন পৰিয়ালৰ সৈতে সম্পূৰ্ণৰূপে বিচ্ছিন্ন হৈ পৰিছিল।
কিছুদিন পূৰ্বে অন্নাপুৰীয়ে টিকটকত পুত্ৰৰ ভিডিঅ'টো প্ৰত্যক্ষ কৰাৰ পিছত চ'ছিয়েল মিডিয়াৰ যোগে পুত্ৰৰ ফোন নম্বৰটো যোগাৰ কৰিবলৈ সক্ষম হয়।
অন্নাপুৰী বৰ্তমান গুজৰাটৰ এটা গান্ধী ধামৰ এটা কাপোৰৰ কাৰখানাত কৰ্মৰত। ফোন যোগে যোগাযোগ হোৱাৰ পিছত অন্নপুৰীৰ পুত্ৰ ভেনকাটাই উদয় শংকৰ নামৰ এজন লোকৰ সৈতে গুজৰাটলৈ গৈ পিতৃক সাক্ষাৎ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
আন্তৰ্জাতিক ড্ৰাগছবিৰোধী দিৱসৰ দিনাই বোকাখাত আৰক্ষীৰ সাফল্য। নুমলীগড়ত গাঞ্জা আৰু ড্ৰাগছৰ সৈতে হাতে-লোটো ধৰা পৰে ড্ৰাগছ সৰহবৰাহকাৰী। এক গোপন খবৰৰ ভিত্তিত বোকাখাত থানাৰ ভাৰপ্ৰাপ্ত আৰক্ষী বিষয়া বিতোপন চুতীয়াৰ নেতৃত্বত যোৱা এটা দলে খেদি খেদি ধৰে ড্ৰাগছ মাফিয়া ৭টাক।
ইয়াৰে ধৃত ড্ৰাগছ মাফিয়াকেইটাৰ নাম আকবৰ আলী, আচিক আলী, আলম আলী, দীপক ৰাজবংশী, পৱিত্ৰ হাজৰিকা, বিপুল কছাৰী আৰু জমিৰুল আলী বুলি আৰক্ষীয়ে প্ৰকাশ কৰে। উল্লেখ্য যে ধৃত ড্ৰাগছ মাফিয়াকেইটাৰ লগতে নুমলীগড়ৰ এটা বৃহৎ চক্ৰই দীৰ্ঘদিনৰ পৰা ড্ৰাগছ সৰবৰাহ আৰু ব্যৱসায় চলাই আহিছে।
নাগালেণ্ডৰ ডিমাপুৰৰ পৰা এই চক্ৰটোৱে ড্ৰাগছ সৰবৰাহ কৰি নুমলীগড়, বোকাখাত, কঁহৰা আদি ঠাইত চলাই আহিছিল বেপাৰ। আৰক্ষী সূত্ৰৰ মতে, শীঘ্ৰেই জালত পৰিব ড্ৰাগছৰ ক'লা বেপাৰত জড়িত আৰু বহু ৰৌ-বৰালি। ইয়াৰ বাবে বোকাখাত আৰক্ষীৰ বৃহৎ দল এটাই তীব্ৰতৰ কৰি তুলিছে অভিযান।
অজন্তা নেওগৰ বাজেটে চৰকাৰী কৰ্মচাৰীক দিলে ভালখবৰ! মৰগীয়া বানচ আৰু ৩ শতাংশ বৃদ্ধি কৰাৰ সিদ্ধান্ত, পেঞ্চনাৰৰ বাবেও বিশেষ সুবিধা!
আঙুলি দেখুৱাই কান্দি থকা এই শিশুটো আজি সমগ্ৰ দেশৰে হৃদস্পন্দন, তেওঁৰ সৰলতাই মুগ্ধ কৰে সকলোকে ! চিনিব পাৰিছে নেকি তেওঁ কোন হয় ?
|
জ্ঞান-সংজ্ঞা-স্নায়ু-ক'মা ইত্যাদি - ড০ হিতেশ্বৰ শৰ্মা - সাহিত্য ডট অৰ্গ\nজ্ঞান-সংজ্ঞা-স্নায়ু-ক'মা ইত্যাদি.....ড০ হিতেশ্বৰ শৰ্মা\n১৯৯৭ চনৰ কথা। মই প্ৰথম MBBS পাছ কৰিছোঁ মাথোঁ। দ্বিতীয় MBBS ৰ আৰম্ভণিৰ পৰা আমি গুৱাহাটী মেডিকেল কলেজৰ হস্পিতালত clinical ক্লাছৰ বাবে ভেষজ, শল্য বা প্ৰসূতি বিভাগত উপস্থিত হব লাগে। য'ত আমাক শিকোৱা হয় কেনেকৈ ৰোগীৰ লগত কথা পাতি, পৰীক্ষা কৰি ৰোগৰ লক্ষণসমূহৰ দ্বাৰা ৰোগ নিৰ্ণয় কৰা হয়। হঠাতে এদিন এটা ডিপাৰ্টমেণ্টৰ ফলক এখনলৈ চকু গ'ল। লিখা আছিল "সংজ্ঞাহৰণ বিভাগ"। প্ৰথম বাৰৰ বাবে "এনাস্থেচিয়া" শব্দৰ অসমীয়া সমাৰ্থক শব্দটো পাই ভাল লাগিল। কিন্তু ৰোগীয়ে যেতিয়া সোধে তেতিয়া অলপ বেলেগকৈ সোধে। যেনে "ছাৰ অপাৰেচন কৰাৰ সময়ত মোক অজ্ঞান কৰি লব নেকি? " বা কেতিয়াবা আমি নিজেও কওঁ "মানুহৰ জনক অজ্ঞান কৰি লৈ ছাৰ্জাৰি কৰা হব। " এনে ক্ষেত্ৰত যদি "অজ্ঞান" শব্দটোক এনাস্থেচিয়া শব্দৰ সমাৰ্থক শব্দ হিচাপে ব্যৱহাৰ কৰা হয় তেন্তে অথন্তৰ হব। "সংজ্ঞাহৰণ" বিভাগটো "অজ্ঞান" বিভাগলৈ ৰূপান্তৰিত হব। দাৰ্শনিক দৃষ্টিত ভাষাত শব্দ এটাৰ প্ৰকৃত অৰ্থ আৰু ব্যবহৃত অৰ্থৰ মাজত তফাৎ আছে। শব্দ এটাৰ প্ৰকৃত অৰ্থত কৈ ব্যৱহাৰিক অৰ্থতহে ভাষাৰ সৌন্দৰ্য্য, ভাষাৰ লালিত্য ফুটি উঠে।\nসংজ্ঞা বা চেতনা কি বুলি প্ৰশ্ন কৰিলে এষাৰতেই উত্তৰ দিয়াটো অলপ কঠিন। বিজ্ঞানৰ ভাষাত ইন্দ্ৰিয়ানুভুতিৰ সহায়ত জৈব জগতৰ লগত থকা সামঞ্জস্যকেই চেতনা বুলিব পাৰি। যেতিয়াই জৈব জগতৰ লগত সম্পৰ্ক হেৰায় তেতিয়াই চেতনাহীন বা সংজ্ঞাহীন বুলি কোৱা হয়। এনেকুৱা চেতনাহীন বা সংজ্ঞাহীন অৱস্থা সাধাৰণতে তিনি প্ৰকাৰৰ। প্ৰথমতে, সংজ্ঞাহীন বা অজ্ঞান অৱস্থা ঔষধ প্ৰয়োগ কৰি পোৱা যায় যাক আমি সংজ্ঞাহৰণ কৰা বা এনাস্থেচিয়া দিয়া বুলি কওঁ। দ্বিতীয়তে বেছিভাগ ক্ষেত্ৰতে মগজুত হোৱা বিসংগতিৰ বাবে তেনেকুৱা অৱস্থা এটা পাওঁ। উদাহৰণ স্বৰূপে মুৰত আঘাত পালে নাইবা সংকটজনক অৱস্থাত সংকটকালীন বিভাগত (ICU) ভৰ্তি হৈ থকা ৰোগী এনেকুৱা অৱস্থাত থাকে। মুমূৰ্ষু সংজ্ঞাহীন অৱস্থাত থকা এনে ৰোগীক চিকিৎসকে সাধাৰণতে কমা (Coma) অৱস্থাত থকা বুলি কয়। তৃতীয়তে গভীৰ নিদ্ৰাতো আনকি তেনেকুৱা অৱস্থা এটা পাব পাৰি। ক'মাৰ বিষয়ে ভালকৈ জনাৰ আগতে অলপ মগজুৰ গঠন সম্পৰ্কে জনাৰ দৰকাৰ লগতে কিছু পৰিমাণে স্নায়ু কোষৰ বিষয়ে।\nমানুহৰ মগজুটো হ'ল গোটেই জীৱদেহৰ নিয়ন্ত্ৰণ কক্ষৰ দৰেই। অসংখ্য স্নায়ু কোষেৰে সজ্জিত। এটা স্নায়ু কোষ আকাৰ ০.১ মিলি মিটাৰ যদিও দীঘলে এক মিটাৰ মান হব পাৰে। এই দীঘলীয়া অংশটোক এক্সন (axon) বুলি কয়। আমি এনেকৈও কব পাৰো দীঘলীয়া axon ৰ এমূৰত স্নায়ুকোষটো থাকে। এই কোষটাৰ পৰা কিছুমান চুটি (axon ত কৈ) প্ৰশাখা ওলাই যাক ডেনড্ৰাইট্(dendrite) বুলি কওঁ। সহজ ভাষাত স্নায়ু কোষৰ কাম হ'ল উত্তেজনা এটা বা জৈৱিক সংকেত এটা ডেনড্ৰাইট এডালেৰে কোষটোৰ ভিতৰলৈ কঢ়িয়াই আনে। কোষটোৱে সেই উত্তেজনাটো পৰিৱৰ্তন কৰি বা অপৰিবৰ্তিত ভাবে আন এটা কোষলৈ এক্সনডালেৰে পঠিয়াই দিয়া। আমাৰ মগজুটো এনেকুৱা অসংখ্য স্নায়ু কোষৰ সমষ্টি লগতে এই এক্সন আৰু ডেনড্ৰাইট্ বোৰৰ অসংখ্য সংযোগৰ এক জ্যটিল জৈব বৰ্তনী (complex Bio electronic circuit)। মগজুটোৰ বেলেগ বেলেগ অংশই দেহৰ বেলেগ বেলেগ অংগতন্ত্ৰ বা অংশকস প্ৰতিনিধিত্ব বা নিয়ন্ত্ৰণ কৰে। উদাহৰণ স্বৰূপে পেৰালাইচিচ্ বা পক্ষঘাট ৰোগীক প্ৰায়ে এখন হাত বা ভৰি দুৰ্বল হয় কিন্তু প্ৰকৃততে মগজুৰ সেই হাত বা ভৰিৰ ঠাই খিনি নিয়ন্ত্ৰণ কৰা অংশটোত হে বেমাৰটো থাকে।\nComa বা সংজ্ঞাহীন মুমূৰ্ষুু অৱস্থাৰ বিষয়ে ১৯৭৭ চনত আমেৰিকাৰ এজন চিকিৎসক লেখক ৰবীন কুকে তেওঁৰ উপন্যাস Coma ত সুন্দৰকৈ উল্লেখ কৰিছিল। সেই উপন্যাস খনত কেনেদৰে ৰোগীক ক'মা অৱস্থালৈ লৈ গৈ অবৈধ ভাবে মানব দেহৰ অংগৰ ব্যৱসায় চক্ৰ এটাৰ লগত জড়িত কৰিছিল তাৰ সুন্দৰ ব্যাখ্যা আছে। প্ৰকৃততে Coma অৱস্থা আৰু মৃত্যুৰ মাজত পাৰ্থক্য কিমান? ক'মা অৱস্থাৰ পৰা সংজ্ঞা ঘূৰাই পাইনে? ক'মা অৱস্থাটো চকুৰ আগত লৈ চিকিৎসক জন বা ৰোগীৰ অভিভাৱক জনে কিমান দিন বাট চাব? এইবোৰেই হল মনত হোৱা প্ৰশ্ন।\nমানুহৰ মগজুটো গোলাকৃতিৰ। তলৰ ফালে এটা ঠেঙুলিৰ দৰে নামি অহা অংশক spinal cord বোলে। এই ষ্পাইনেল কৰ্ড ডাল মগজুৰ যিটো অংশত লাগি আছে তাক কোৱা হয় brainstem বা মগজুৰ ঠাৰি। এই brainstem বা মগজুৰ ঠাৰি অংশত এটা গুৰুত্বপূৰ্ণ অংশ হ'ল ৰেটিকুলাৰ এৰিয়া (reticular area)। এই ৰেটিকুলাৰ অংশ কিছুমান বিশেষ ভাবে উত্তেজিত হব পৰা স্নায়ুকোষৰ সমষ্টি। এই বিশেষ ভাবে উত্তেজিত হব পৰা স্নায়ুকোষ বোৰে বিভিন্ন ধৰণৰ সক্ৰিয় সংকেত দেহৰ বিভিন্ন অংগৰ পৰা বিশেষকৈ আমাৰ পঞ্চ ইন্দ্ৰিয়ই প্ৰেৰণ কৰা সংকেত সমূহ মগজৰ ওপৰ পৃষ্ঠালৈ (cerebral cortex) আৰু তাৰ প্ৰত্যুত্তৰত অহা সংকেত বোৰ বিভিন্ন অংগ সমূহলৈ পঠিয়াই দিয়ে। অৰ্থাৎ মগজুক বহিঃ জগতৰ লগত সংযুক্ত কৰি ৰাখে। ঠিক তেনেদৰে যেতিয়া গভীৰ নিদ্ৰাতো মগজুৰ ভিতৰত সৃষ্টি হোৱা বহুতো সংকেত বা উদ্দীপনা দেহৰ বিভিন্ন স্থানলৈ প্ৰেৰণ কৰি সচেতন অৱস্থাত ৰাখে। সেয়েহে টোপনি অৱস্থাত থাকিলেও সপোন দেখি চিঞৰি উঠা, টোপনিত উঠি বহা আদি হব পাৰে। বহু কাৰণত এই সংকেত সমূহৰ আদান প্ৰদান যদি বন্ধ হয় বা ৰেটিকুলাৰ অংশই যদি উত্তেজনা বা সংকেতৰ প্ৰতি নিষ্ক্ৰিয় হয় তেন্তে মানুহ এজন অচেতন অৱস্থালৈ গুচি যায়। যদি মগজু আৰু ৰেটিকুলাৰ অংশ মাজত সংকেত বা উত্তেজনাৰ আদান প্ৰদান সুকলমে নহয় তেন্তে সেই অৱস্থটোক ক'মা(Coma) বুলি কওঁ। গভীৰ নিদ্ৰাত যদিও বহিঃ উত্তেজনা বা উদ্দীপনা এটাই মগজুৰ পৃষ্ঠাখন ঢুকি নাপায়গৈ কিন্তু ৰেটিকুলাৰ অংশৰ লগত মগজুৰ সংকেতৰ আদান প্ৰদান চলি থাকে আৰু এক সপোনৰ ৰাজ্যত বিচৰণ কৰাৰ নিচিনা এটা অৱস্থাত থাকে। এনে অৱস্থাত এটা শক্তিশালী বহিঃ উত্তেজনাই ৰেটিকুলাৰ অংশৰ যোগেদি মগজুক বহিঃ জগতৰ লগত সংযুক্ত কৰাই দিব পাৰে (মানে নিদ্ৰা ভংগ হ'ল)।\nদেখা গৈছে যে ক'মা অৱস্থাৰ পৰা সচেতন অৱস্থালৈ ঘূৰি আহিবলৈ এদিন, দুদিনৰ পৰা কেইবা বছৰো লাগিব পাৰে। ভাৰতৰ অৰুণা শানবাগ নামৰ ২৫ বছৰীয়া নাৰ্ছ এগৰাকী সৰ্বোচ্চ ৪২ বছৰ ক'মা অৱস্থাত জীয়াই আছিল। যেতিয়ালৈ হৃদপিণ্ড বন্ধ নহয় মৃত্যু বুলি ধৰা নাযায়। পাঁচ মিনিট যদি হৃদপিণ্ডৰ ধপ্ ধপনি বন্ধ হোৱা ECG ত দেখা যায় তেনেহলেহে মৃত্যু হোৱা বুলি নিশ্চিত হয়। এই ক'মা অৱস্থাত থকা ৰোগীক লৈয়ে প্ৰায়ে অভিযোগ শুনা যায় যে"মৰা মানুহক ICU ত সুমুৱাই দি ধন ঘটিছে "। বিদেশত deep brain stimulation দি ৬ বছৰৰ পিছত ক'মা অৱস্থাৰ পৰা সংজ্ঞা ঘূৰাই পোৱা ৰেকৰ্ড আছে কিন্তু সকলো ক্ষেত্ৰতে সফল পোৱা নাযায়। ক'মা অৱস্থাত ৰোগীজনৰ সম্ভাব্য কাৰণ সমূহৰ চিকিৎসা আৰু দেহৰ বাকী অংগৰ সাধাৰণ যত্ন সমূহ লোৱা হয়। সাধাৰণতে সম্ভাব্য কাৰক সমূহৰ চিকিৎসা কৰিলেই ৰোগী জনে জ্ঞান ঘূৰাই পায়। কিন্তু কেতিয়াবা কথাবোৰ ইমান সহজ নহবও পাৰে আৰু তেতিয়াই অথন্তৰ হয়। চিকিৎসা বিজ্ঞান এতিয়াও এই ক'মা অৱস্থাৰ বিষয়ে সম্পূৰ্ণ জ্ঞাত নহয়। বহুতো গবেষণা চলি আছে কিন্তু এতিয়াও কব পৰা হোৱা নাই কিমান দিনলৈ এই ক'মা অৱস্থাত থাকিব পাৰে বা কি কৰিলে সংজ্ঞা ঘূৰি আহিব। এনে ক্ষেত্ৰত চিকিৎসকৰ সিদ্ধান্ত লোৱা কঠিন হৈ পৰে আবেগিক অৱস্থাত ৰোগীৰ আত্মীয়ৰো একেই অৱস্থা হয়। কমাৰ সকলো কাৰণ বোৰৰ উপলব্ধ চিকিৎসা কৰাৰ পাছতো যদি চেতনা ঘূৰি নাহে তেতিয়া জীৱন আৰু মৃত্যুৰ মাজত পাৰ্থক্য কেৱল হৃদপিণ্ডৰ ধপ্ ধপনি। যদি আবেগক এফালে ৰখা যায় তেন্তে দুটা কথা চিন্তা কৰিব পাৰি। প্ৰথমটো হ'ল ইউথেনচিয়া বা ইচ্ছা মৃত্যু। ভাৰতত ইউথেনচিয়া আইন বিৰোধী কিন্তু অৰুণা শানবাগ ৰ ঘটনাই ভাৰতৰ উচ্চতম ন্যায়ালয়কো জোকাৰি গৈছিল। দ্বিতীয়তে অংগ দানৰ কথাটো বিবেচনা কৰিব পাৰি। হয়টো বিজ্ঞানে আকৌ এধাপ আগুৱাই গৈ অদূৰ ভৱিষ্যতে ক'মাৰ বিষয়ে সঠিকভাৱে তথ্য আহৰণ কৰি চিকিৎসাৰ দিশ সলাবলৈ সক্ষম হব।\n← ইজৰাইলঃ মধ্যপ্ৰাচ্যৰ ছুপাৰপাৱাৰ - বিকাশ দত্ত\nঅণু গল্প →\nকৰ্কট ৰোগ আৰু ইয়াৰ বিকল্প চিকিত্সা (ডা. বৰ্ণালী দেউৰী)
|
The fact behind every news!
Search for:
FACT CHECK: ৰোহিংগীয়া পৰিয়াল এটাৰ ফটো ভাৰতীয় পৰিয়ালৰ ফটো বুলি ভুলকৈ শ্বেয়াৰ কৰি থকা হৈছে!
July 19, 2021 July 19, 2021 Manjori BorkotokyLeave a Comment on FACT CHECK: ৰোহিংগীয়া পৰিয়াল এটাৰ ফটো ভাৰতীয় পৰিয়ালৰ ফটো বুলি ভুলকৈ শ্বেয়াৰ কৰি থকা হৈছে!
যেতিয়াৰে পৰা অসম আৰু উত্তৰ প্ৰদেশ চৰকাৰে দুটি সন্তানেৰে জনসংখ্যা নিয়ন্ত্ৰন বিধেয়কৰ খচৰা প্ৰস্তুত কৰিছে তেতিয়াৰে পৰা ছ'চিয়েল মিডিয়াত সাম্প্ৰদায়িক দিশত বিভিন্ন ধৰণৰ পোষ্টেৰে জনসংখ্যা বৃদ্ধিৰ বিষয়টোৱে উত্তাল কৰি ৰাখিছে। এই যুক্তি তৰ্কৰ মাজতেই ছ'চিয়েল মিডিয়াত এখন ফটো ভাইৰেল হৈ পৰিছে যত এখন হুইলচেয়াৰত বহি থকা এজন লোকৰ তেওঁ চাৰিওফালে কেইবাগৰাকীয়ো শিশু আৰু এগৰকাী মহিলাৰে সৈতে দেখা গৈছে।
এই ফটোখন এইধৰণে প্ৰতিয়মান কৰিব বিচৰা হৈছে যে সেয়া এটা ভাৰতীয় পৰিয়ালহে আৰু ফটোখনত দেখা শিশুকেইটি সেই হুইলচেয়াৰত বহি থকা লোকজনৰ সন্তান বুলি কোৱা হৈছে। তাৰ মাজতে কিছুমান পোষ্টে ফটোখন শ্বেয়াৰ কৰি উল্লেখ কৰিছে যে দুটি সন্তানৰ পিছতে বন্ধ্যাকৰণ বাধ্যতামূলক কৰিব লাগে যাতে জনসংখ্যা বৃদ্ধি নহয় আৰু চৰকাৰৰ ওপৰত বিনামূলীয়া সুবিধা বিতৰণৰ হেঁচাটো বৃদ্ধি নহয় আৰু কিছুমানে ইয়াক কেৱল ব্যংগাত্মক ভাবেই বিভিন্ন মন্তব্য কৰি শ্বেয়াৰ কৰিছে।
আমি জানিব পাৰিলো যে পৰিয়ালটো ভাৰতীয় নহয়, এইটো এটা বাংলাদেশৰ শৰনাৰ্থী শিবিৰৰ ফটোহে।
প্ৰথমে আমি সেই ফটোখন য়েণ্ডেক্স ৰিভাৰ্ছ ইমেজ ছাৰ্চ কৰি চোৱাৰ পিছত এখন আন্তঃৰাষ্ট্ৰীয় আলোচনী 'ডোধো'ত প্ৰকাসিত এটা বাতৰিত পালো। বাতৰিটো আছিল ম্যানমাৰৰ পৰা সামৰিক কাৰ্যৰ বাবে বাংলাদেশৰ পৰা পলাই অহা ৰোহিংগীয়াসকল বিষয়ক।
বাতৰিটো মতে, হুইলচেয়াৰত বহি থকা লোকজনৰ নাম মহম্মদ আলমগীৰ আৰু তেওঁ প'লিঅ'ৰ বাবে দিব্যংগ। ম্যানমাৰ সংঘটিত হোৱা হিংসাত্মক কাৰ্যকলাপে মহম্মদক নিজৰ পৰিয়ালৰ সহিতে বাংলাদেশৰ কক্স বজাৰত থকা শৰনাৰ্থী শিৱিৰলৈ আহি আশ্ৰয় গ্ৰহন কৰিবলৈ বাধ্য কৰিছিল।
এই ফটোখন বাংলাদেশৰ এটা শৰনাৰ্থী শিবিৰত থকা এটা ৰোহিংগীয়া মুছলমান পৰিয়ালৰ। তেওঁলোক ভাৰতীয় নহয় আৰু ভাৰতত নাথাকেও। গতিকে ভাইৰেল দাবীটো মিছা।
Title:ৰোহিংগীয়া পৰিয়াল এটাৰ ফটো ভাৰতীয় পৰিয়ালৰ ফটো বুলি ভুলকৈ শ্বেয়াৰ কৰি থকা হৈছে!
FACT CHECK: ছ'চিয়েল মিডিয়াত শ্বেয়াৰ হৈ থকা 'ব্লেক মেন'ৰ ভিডিঅ'টো অসমৰ নহয়!
FACT CHECK: ভাইৰেল হোৱা ফটোখনত জয়াললিতাৰ কাষত দেখা মহিলাগৰাকী নিৰ্মলা সীতাৰমণ নহয়!
Fact Check: এই ভাইৰেল ফটোকেইখন আৰক্ষীয়ে গ্ৰেপ্তাৰ কৰাৰ পিছত অৰ্ণৱ গোস্বামীক মাৰধৰ কৰা ফটো নহয়!
এইখন ক'ৰনা ভাইৰাছৰ পৰা ৰক্ষা পাবলৈ মানুহে নিজৰ দেহত গোবৰ সনা ফটো নহয়!
FACT CHECK: ৰাজপথত শাক-পাচলি সিঁচৰিত হৈ পৰি থকা ভাইৰেল ফটোখন শেহতীয়া কৃষক আন্দোলনৰ সময়ৰ নহয়!
Save my name, email, and website in this browser for the next time I comment.
Categories Select Category Altered (12) Business (1) Communal (2) Coronavirus (72) Covid-19 (6) Disaster (1) Economy (6) Explainer (2) False (289) False Headline (5) International (57) Medical (44) Misleading (11) Missing Context (8) Partly-False (16) Political (65) Politics (5) Satire (4) Science (2) Security (1) Social (172) Technology (1) Telecom (1) Uncategorized (1) Wildlife (5)
|
পট্টডাকাল স্মাৰকসমূহ (ইংৰাজীঃ Group of Monuments at Pattadakal) ১৯৮৭ চনত ইউনেস্কো বিশ্ব ঐতিহ্য তালিকাৰ অন্তৰ্ভুক্ত হয়[1] [2][3][4][5][6]। ইয়াত নটা গুৰুত্বপূৰ্ণ হিন্দু মন্দিৰ আৰু এটা জৈন মঠ বিদ্যমান। ইয়াৰ মাজত বিৰুপক্ষ মন্দিৰটো ৭৪০ খ্ৰীষ্টাব্দত ৰাণী লোকমহাদেবীয়ে স্বামীৰ দক্ষিণ ভাৰত বিজয় উপলক্ষে নিৰ্মাণ কৰিছিল। ই এটি অনবদ্য স্থাপত্য নিদৰ্শন। এই মন্দিৰৰ উপৰিও ইয়াত আইহোল, বাদামি, পট্টডাকাল আৰু ষষ্ঠ শতাব্দীৰ চালুক্য ৰাজবংশৰ নিৰ্মিত একাধিক মন্দিৰ বিদ্যমান। সপ্তম শতাব্দীত পল্লবসকলে বাদামী অধিকাৰ কৰি কিছুকালৰ বাবে ইয়াত চালুক্য ৰাজ্যৰ ৰাজধানী পাতিছিল। এই মন্দিৰসমূহ হ'ল উত্তৰ আৰু দক্ষিণ ভাৰতীয় স্থাপত্যৰীতিৰ এক অনবদ্য মিশ্ৰণ। পট্টডাকাল এটি হিন্দু তীৰ্থস্থল। ইয়াত আঠটি শিৱ মন্দিৰ আৰু এটি শৈব মঠ বিদ্যমান। প্ৰাংগনৰ মাজত পাপনাথ মন্দিৰ আৰু এটি জৈন মন্দিৰ অবস্থিত[7]।
অজন্তা গুহা • চম্পানেৰ-পাৱাগড় প্ৰত্নক্ষেত্ৰ • ছত্ৰপতি শিৱাজী টাৰ্মিনাছ • গোৱাৰ গিৰ্জা আৰু কনভেন্টসমূহ • এলিফেন্ট গুহা • ইলোৰা গুহা • যন্তৰ মন্তৰ (জয়পুৰ)
|
ডিজিটেল ডেস্ক : কাকপথাৰৰ সাংবাদিক পৰাগ ভূঞাৰ মৃত্যুত গভীৰ শোক প্ৰকাশ কৰে কংগ্ৰেছ নেতা ৰাহুল গান্ধীয়ে । লগতে সাংবাদিক গৰাকীৰ পৰিয়াললৈ সমবেদনা জ্ঞাপন কৰে কংগ্ৰেছ নেতা গৰাকীয়ে । টুইট যোগে শোক প্ৰকাশ কৰে ৰাহুল গান্ধীয়ে ।
তেওঁ টুইটত লিখে - বিজেপি নেতাৰ দূৰ্নীতি প্ৰকাশ কৰাৰ বাবে অসমৰ সাংবাদিক পৰাগ ভূঞাক সন্দেহ জনক পৰিস্থিতি হত্যা কৰা হৈছিল । তেওঁৰ পৰিয়ালৈ সমবেদনা জ্ঞাপন কৰিছো । অসম,মধ্য প্ৰদেশ, উত্তৰ প্ৰদেশ বিজেপি শাসিত ৰাজ্য সমূহত সত্য প্ৰকাশ কৰা সাংবাদিক সকলৰ মুখ বন্ধ কৰাৰ লগতে সংবাদিক সকলক যি সকলে মৃত্যু মুখলৈ ঠেলি দিছে তেওঁলোকক সুৰক্ষা প্ৰদান কৰিছে ।
|
बाइबिल छंद विषय पर: दयालुता -> अच्छा चरित्र\nअच्छा चरित्र : [दयालुता]\n১ কৰিন্থীয়া 13:4-7\n প্ৰেম সহনশীল আৰু স্নহশীল; প্ৰেমে হিংসা নকৰে বা গৰ্ব নকৰে; ই অহংকাৰী বা অশিষ্টাচাৰী নহয়, ই নিজৰ লাভ নিবিচাৰে, সহজে কুপিত নহয় আৰু ই অন্যায় আচৰণ নকৰে। ই অধাৰ্মিকতাত আনন্দ নকৰে, কিন্তু সত্যতাত আনন্দ কৰে, প্ৰেমে সকলোকে আকোৱালি লয়, সকলোকে বিশ্বাস কৰে, সকলোকে আশা কৰে আৰু সকলোকে সহ্য কৰে।\nআপোনালোকৰ মুখৰ পৰা কোনো বেয়া কথা নোলাওক, কিন্তু শুনা সকলক অনুগ্ৰহ দান কৰিবলৈ ভাল কথা কওক।\nহে মনুষ্য, যিহোৱাই যি ভাল, সেই বিষয়ে তোমালোকক কৈছিল; আৰু যিহোৱাই তোমালোকৰ পৰা এইবোৰ বিচাৰেঃ ন্যায়ৰূপ কাৰ্য কৰা, দয়াশীলতাক ভাল পোৱা, আৰু তোমালোকে ঈশ্বৰৰ সৈতে নম্রভাৱে চলা।\nএতেকে ঈশ্বৰৰ মনোনীত প্ৰিয় আৰু পবিত্ৰ লোক সকলৰ যি উপযুক্ত, সেই মতে দয়া, স্নেহ, মধুৰ ভাব, নম্ৰতা, মৃদুতা আৰু চিৰসহিষ্ণুতা, এই সকলোকে পিন্ধক;\nঈশ্বৰে এই কাম কৰিলে, যাতে খ্রীষ্ট যীচুত আমাৰ বাবে তেওঁৰ যি স্নেহ, তাৰ দ্বাৰাই যেন ভাবী যুগত তেওঁৰ অনুগ্রহৰ মহা ধন যুগে যুগে প্রকাশ কৰিব পাৰে।\nতেনেহলে তুমি বেদিৰ আগত তোমাৰ নৈবেদ্য ৰাখি থৈ প্রথমে তোমাৰ ভায়েৰাৰ সৈতে মিলন হোৱা আৰু তাৰ পাছত পুণৰ আহি নৈবেদ্য উৎসৰ্গ কৰা।\nনে আপুনি তেওঁৰ স্নেহশীল অনুগ্ৰহ, ধৈৰ্য আৰু চিৰসহিষ্ণুতাৰূপ ধন হেয়জ্ঞান কৰিছে? যি ঈশ্বৰৰ অনুগ্ৰহে আপোনাক মন-পালটন কৰাৰ পথত লৈ যায়, সেই বিষয়ে আপুনি নাজানে নে?\nকিন্তু আত্মাৰ ফল হ'ল, প্ৰেম, আনন্দ, শান্তি, চিৰসহিষ্ণুতা, দয়া, মঙ্গলভাৱ, বিশ্বাস,\nধাৰ্মিক লোকে মোক প্ৰহাৰ কৰক, সেয়া মোৰ বাবে এক দয়া হ'ব; তেওঁ মোক অনুযোগ কৰক, সেয়া মোৰ মূৰত দিয়া তেলৰ নিচিনা হ'ব; মোৰ মূৰে তাক গ্রহণ কৰিবলৈ অগ্ৰাহ্য নকৰক। কিন্তু মোৰ প্রার্থনা সকলো সময়তে দুষ্টবোৰৰ কার্যৰ বিৰুদ্ধে থাকিব।\nঅত্যন্ত ক্রোধত, মই ক্ষন্তেকৰ বাবে তোমালোকৰ পৰা মোৰ মুখ লুকুৱাইছিলোঁ; কিন্তু অনন্তকলীয়া বিশ্বাসযোগ্য চুক্তিৰে মই তোমালোকক দয়া কৰিম," তোমালোকক উদ্ধাৰ কৰা যিহোৱাই কৈছে,\nআনুগত্য মানুহৰ ইচ্ছাৰে হয়, আৰু মিছলীয়াতকৈ দৰিদ্ৰ লোক ভাল।\n১ পিতৰ 4:8\nবিশেষকৈ আপোনালোকৰ মাজত পৰস্পৰে আগ্ৰহযুক্ত প্ৰেম ৰাখক; কিয়নো প্ৰেমে আনৰ পাপ সমূহ নিবিচাৰে।\n২ পিতৰ 1:5-7\n ঈশ্বৰে যি সকলো কৰিলে, তাৰ কাৰণে আপোনালোকৰ বিশ্বাসৰ মাধ্যমেৰে সদগুণ লাভ কৰিবলৈ নিজে সম্পূর্ণৰূপে যত্ন কৰক। সদগুণৰ লগতে আপোনাৰ জ্ঞানো বৃদ্ধি কৰক। জ্ঞানৰ লগত ইন্দ্ৰিয়-দমন, ইন্দ্ৰিয়-দমনৰ লগত ধৈৰ্য, ধৈৰ্যৰ লগত ঈশ্বৰভক্তি, ঈশ্বৰ-ভক্তিৰ লগত পৰস্পৰৰ মাজত ভাতৃ-স্নেহ আৰু ভাতৃ-স্নেহৰ লগত প্ৰেম বৃদ্ধি কৰক।\nইষ্টেৰে হেগয়ক সন্তুষ্ট কৰি তেওঁৰ অনুগ্রহ লাভ কৰিলে। লগে লগে তেওঁ ইষ্টেৰক প্রসাধন আৰু তেওঁৰ ভাগৰ খাদ্য দিলে। ৰাজপ্রসাদৰ পৰা সাত গৰাকী দাসী তেওঁৰ বাবে নিযুক্ত কৰিলে, আৰু দাসী সকলৰ সৈতে তেওঁক মহিলা গৃহৰ উত্তম ঠাইলৈ স্থানান্তৰ কৰিলে।\nপৰস্পৰৰ প্ৰতি স্নেহশীল হওক আৰু কোমল চিত্তৰ লোক হওক; ঈশ্বৰে আপোনালোকক যেনেকৈ খ্ৰীষ্টত ক্ষমা কৰিলে, তেনেকৈ আপোনালোকেও পৰস্পৰে ক্ষমা কৰক।\nএই হেতুকে আহক, সুযোগ পালে সকলোৰে বাবে, বিশেষকৈ পৰিয়াল স্বৰূপ বিশ্বাস কৰা লোক সকলৰ বাবে উত্তম কৰ্ম কৰোঁ আহক।\nকিন্তু তোমালোকে নিজৰ শত্ৰুবোৰক প্ৰেম কৰিবা আৰু উপকাৰ কৰিবা। কেতিয়াও কোনো বস্তু ঘূৰাই পাবলৈ আশা নকৰি ধাৰ দিবা; এইদৰে উচিত কৰ্ম কৰিলে তোমালোকৰ পুৰস্কাৰ অধিক হ'ব আৰু তোমালোক সৰ্বোপৰি জনাৰ সন্তান হ'বা। কিয়নো তেওঁ অকৃতজ্ঞ আৰু দুষ্ট সকলৰ প্ৰতিও দয়াৱান হয়।\nতেওঁ প্ৰজ্ঞাৰ কথা ক'বলৈ নিজৰ মুখ মেলে; আৰু তেওঁৰ জিভাত দয়াৰ শিক্ষা থাকে।\n১ পিতৰ 3:9\nঅপকাৰৰ সলনি অপকাৰ, আৰু তিৰস্কাৰৰ সলনি তিৰস্কাৰ নকৰক, বিৰোধিতাত পুনৰায় আশীৰ্বাদ কৰক, কিয়নো ইয়াৰ বাবে আপোনালোক আমন্ত্ৰিত, আপোনালোক ক্ষমতাপূৰ্ণ আশীৰ্বাদৰ উত্তৰাধিকাৰ পোৱা লোক। কিয়নো আশীৰ্বাদৰ অধিকাৰী হ'বৰ কাৰণে আপোনালোক আমন্ত্ৰিত হ'ল।\n তেতিয়া নয়মীয়ে নিজ বোৱাৰীয়েকক ক'লে, "সেই সৰ্ব্বশক্তিমান ঈশ্বৰে জীৱিত আৰু মৃত লোকলৈ দয়া কৰিবলৈ এৰা নাই, তেওঁ যিহোৱাৰ পৰা আশীৰ্ব্বাদ পাওক।" নয়মীয়ে পুনৰ ক'লে, "সেই ব্যক্তিজন আমাৰ সম্পৰ্কীয়, আৰু আমাৰ উদ্ধাৰ পোৱা জাতি সমূহৰ মাজৰ এজন।" পাছত মোৱাবীয়া ৰূথে ক'লে, "তেওঁ মোক ইয়াকো ক'লে যে, 'মোৰ ধান আটাইবোৰ দাই শেষ নোহোৱালৈকে তুমি মোৰ দাস-দাসীসকলৰ লগ নেৰিবা'।"\nতেতিয়া তেওঁ ক'লে, "আইটি তুমি যিহোৱাৰ আশীৰ্ব্বাদ প্ৰাপ্ত হোৱা; কিয়নো তুমি ধনী বা দুখীয়া কোনো ডেকা পুৰুষৰ ওচৰলৈ নগৈ, প্ৰথমতকৈ শেষত পুনৰ অধিক প্রেম দেখুৱালা।\nতেওঁলোকে শুনিবলৈ মান্তি নহল, আৰু আপুনি তেওঁলোকৰ মাজত কৰা আচৰিত কাৰ্যৰ কথা তেওঁলোকে চিন্তা নকৰিলে। কিন্তু তেওঁলোক আঁকোৰগোঁজ হৈছিল, আৰু তেওঁলোকৰ বন্দী অৱস্থালৈ উভতি যাবলৈ বিদ্ৰোহ কৰি এজন নেতা নিযুক্ত কৰিলে। কিন্তু আপুনি ক্ষমাৱান ঈশ্বৰ, কৃপাময়, আৰু অনুগ্ৰহেৰে পৰিপূৰ্ণ, ক্ৰোধত ধীৰ আৰু দয়াত মহান, সেয়ে আপুনি তেওঁলোকক ত্যাগ নকৰিলে।\nযিহোৱা ধন্য হওঁক; যেতিয়া মই ঘেৰি থকা এখন নগৰৰ মাজত আছিলোঁ, তেওঁ মোলৈ আশ্চর্যজনক ভাৱে তেওঁৰ গভীৰ প্রেম দেখুৱালে।\n হে সমুদায় জাতি, যিহোৱাৰ প্ৰশংসা কৰা; হে সমুদায় লোক, তেওঁৰ মহিমা কীর্তন কৰা। কিয়নো আমালৈ যিহোৱাৰ প্রেম অসীম, যিহোৱাৰ বিশ্ৱস্ততা অনন্তকাল স্থায়ী। তোমালোকে যিহোৱাৰ প্ৰশংসা কৰা।\nতোমাৰ এই দাসৰ ওচৰত তুমি যি প্রতিজ্ঞা কৰিলা, সেই অনুসাৰে তোমাৰ গভীৰ প্রেম মোৰ সান্ত্বনা হওঁক।\nযদিও পৰ্ব্বতবোৰ ধ্বংস হ'ব, আৰু পাহাৰবোৰ কঁপিব; তথাপিও তোমালোকৰ পৰা মোৰ বিশ্বাসযোগ্য চুক্তি আঁতৰি নাযাব, বা মোৰ শান্তিৰ চুক্তি লৰচৰ নহব, যি জনে তোমালোকক অনুগ্ৰহ কৰে সেই যিহোৱাই কৈছে।\nযেন, কাণে শুনাকৈ যিৰূচালেমৰ প্রতিজনলৈ এই কথা প্ৰচাৰ কৰা হয়। আৰু তেওঁ কৈছিল যে, মই যেন এই কথা তেওঁলোকক কওঁঃ "মই, যিহোৱাৰ, অতি পুৰ্বে তুমি মোক মানি চলা আৰু আমাৰ অংগীকাৰত বিশ্বাস কৰা সেই সকলো কথা মোৰ মনত আছে। বাগ্দান কৰা কালত কন্যাই দৰাক কৰাৰ দৰে মোক আনন্দিত কৰিছিলা; তুমি মোক প্রেম কৰিছিলা, আৰু মৰুভূমিৰ মাজেৰে মোৰ পাছে পাছে তুমি গমন কৰিছিলা;\nআৰু তোমালোকে তোমালোকৰ বস্ত্ৰ নিছিৰি, হৃদয় ছিৰা, তোমালোকৰ ঈশ্বৰ যিহোৱালৈ ঘুৰা। কিয়নো তেওঁ কৃপাময় আৰু দয়ালু, ক্ৰোধত ধীৰ আৰু দয়াত মহান, আৰু অমঙ্গলৰ পৰা নিজকে ঘূৰাওঁতা।\n তেওঁ যিহোৱাৰ আগত প্ৰাৰ্থনা কৰি ক'লে, "হে যিহোৱা, মই নিজ দেশত থাকোঁতেই ভাবিছিলো যে, এনেকুৱাই হ'ব। সেই কাৰণেই মই প্রথমে তৰ্চীচলৈ পলাই গৈছিলোঁ; কিয়নো মই জানিছিলোঁ যে, আপুনি কৃপালু ঈশ্বৰ, প্রেমেৰে পৰিপূৰ্ণ, ক্ৰোধত ধীৰ, দয়াত মহান আৰু ধ্বংস কৰাৰ পৰা মন পৰিবর্তন কৰোঁতা। এতিয়া হে যিহোৱা, মিনতি কৰোঁ, আপুনি মোৰ প্ৰাণ লওক; কিয়নো মই জীয়াই থকাতকৈ মৰি যোৱাই ভাল।"\nতাত থকা স্থানীয় লোক সকলে আমাক বিদেশী বুলি কেৱল মৰম দেখুৱাই নহয়, কিন্তু তেতিয়া ঘন বৰষুণ আৰু জাৰৰ কাৰণে তেওঁলোকে জুই জ্ৱলালে আৰু আমাক মৰমেৰে গ্ৰহন কৰিলে।\nইচহাকৰ বাবে যি গৰাকী যোগ্য হ'ব তেওঁ যদি আমাক কলহ নমাই পানী খাবলৈ দিয়ে। তেতিয়া 'বিনয় কৰোঁ তুমি কলহ নমাই মোক পানী খাবলৈ দিয়া', এই কথা মই যি ছোৱালীক ক'ম, সেই ছোৱালীয়ে যদি কয়, 'খাওক আৰু আপোনাৰ উটবোৰকো খুৱাওঁক', তেন্তে সেই ছোৱালী জনীয়েই আপোনাৰ দাস ইচহাকৰ কাৰণে আপোনাৰ নিৰূপিত কন্যা হওক; আৰু ইয়াৰ দ্বাৰাই যে মোৰ প্ৰভুলৈ আপুনি দয়া কৰিছে, সেই বিষয়ে মই জানিম।"\nএই হেতুকে মই এতিয়া বিনয় কৰোঁ যে, মই তোমালোকলৈ দয়া ব্যৱহাৰ কৰাৰ কাৰণে তোমালোকেও মোৰ পিতৃ বংশলৈ দয়া ব্যৱহাৰ কৰিবলৈ,\n২ কৰিন্থীয়া 6:6\nশুদ্ধতা, জ্ঞান, চিৰসহিষ্ণুতা, মৰম, পবিত্ৰ আত্মাত, অকপট প্ৰেম অৰ্থাৎ স্নেহ;\nকিন্তু যেতিয়া আমাৰ ত্ৰাণকর্তা ঈশ্বৰৰ মধুৰ স্নেহ স্বভাব আৰু মনুষ্য জাতিলৈ প্ৰেম প্ৰকাশিত হল,\nতেতিয়া সেই দাসে ক'লে, "হে মোৰ প্ৰভু অব্ৰাহামৰ ঈশ্বৰ যিহোৱা, মই বিনয় কৰোঁ, আজি মোক সহায় কৰি সফল কৰক। মোৰ প্ৰভু, অব্ৰাহামৰ পুত্রৰ বাবে এগৰাকী যোগ্য পাত্ৰী বাচিবলৈ সহায় কৰক। অনুগ্ৰহ কৰি মোৰ প্রভু অব্রাহমক এই দয়া কৰক।
|
১৮৫৭ চনত ব্ৰিটিছ চৰকাৰৰ বিৰুদ্ধে সংঘটিত হৈছিল প্ৰথমটো প্ৰকাশ্য জন-সংগঠিত চিপাহী বিদ্ৰোহ । ইয়াৰ চাৰিবছৰৰ পাছতেই ১৮৬১ চনত ব্ৰিটিছ চৰকাৰৰ অত্যাধিক কৰৰ বোজা সহিব নোৱাৰি মধ্য অসমৰ ফুলগুৰিত সংগঠিত কৃষকে ব্ৰিটিছৰ বিৰুদ্ধে বিদ্ৰোহ ঘোষণা কৰিছিল । মণিৰাম দেৱানৰ প্ৰভাৱপুষ্ট আৰু লক্ষণসিং সেনাপতিৰ নেতৃত্বত এই বিদ্ৰোহতেই ব্ৰিটিছে লক্ষণসিং সেনাপতি, ৰংবৰ ডেকা, চাংবৰ লালুং আদিক ফাঁচীকাঠত ওলমাইছিল।বাহু কৈৱৰ্ত, বনমালী কৈৱৰ্ত, ৰূপচিং, চিপচিং, শাকৰ লালুং, হেবেৰা লালুং, কাটীয়া লালুং আৰু নৰচিং লালুঙক কলিয়াপানীত নিৰ্বাসন দিছিল আৰু বাঁহৰ গৰাল সাজি হাজাৰ হাজাৰ নিৰীহ জনতাক ৰ'দে-বৰষুণে, ভোকে-লঘোনে মাৰিছিল ।কালক্ৰমত এই ঠাইৰ নাম ফুলগুৰি ধেৱা নামেৰে জনাজাত হয়। কিন্তু দুৰ্ভাগ্যৰ বিষয় এয়া যে ৩৭নং ৰাষ্ট্ৰীয় ঘাইপথৰ কাষত এটি প্ৰতীকী তোৰণ, ফুলগুৰি বজাৰৰ মাজত থকা ফুলগুৰি ধেৱাৰ এটি স্মাৰক আৰু ফুলগুৰি ধেৱাৰ শ্বহীদ বাহু কৈৱৰ্তৰ নামত থকা এটা সাধাৰণ নাটঘৰৰ লগতে সৰাগাঁওস্থিত শ্বহীদ লক্ষণ চিং সেনাপতি সোঁৱৰণী তোৰণ এখনৰ বাদে এই ঐতিহাসিক ক্ষেত্ৰখনত নাই পৰ্যটকৰ বাবে কোনো আকৰ্ষণীয় উপাদান ।
তদুপৰি ফুলগুৰিৰ পৰা নাতিদূৰৈত দক্ষিণ পেটবঢ়া গাঁও সংলগ্ন জালাহত মানুহপোৰা বিল । ফুলগুৰি ধেৱাৰ দুকুৰিৰো অধিক শ্বহীদক একেলগে কাষ্ঠসংস্কাৰ কৰা এই মানুহপোৰা বিলত নাই কোনো ধেৱাৰ স্মাৰক ।
বুৰঞ্জীবিদ বেণুধৰ কলিতাৰ "ফুলগুৰি ধেৱা", যোগেন্দ্ৰ নাৰায়ণ ভূঞাৰ "মহাফেজখানাৰ খিৰিকীয়েদি", ইন্দ্ৰেশ্বৰ গোস্বামীৰ "কেঁচামাটিৰ গোন্ধ", সাৰদাকান্ত বৰদলৈ, কমল সিংহ ডেকা, পংকজ কুমাৰ ৰাজাৰ নাটকৰ উপৰিও নাৰায়ণ কুমাৰ ৰাডুকাকতিৰ তিৱা ৰাজ্যৰ ইতিহাস, যতীন মেধি আৰু মিলেশ্বৰ পাতৰ, দূৰ্গেশ্বৰ বৰকটকী সম্পাদিত গোটাচেৰেক স্মৃতিগ্ৰন্থৰ লগতে শিৱপ্ৰসাদ বৰা, ত্ৰিদীৱ গোস্বামী, ড° দেৱব্ৰত শৰ্মা আৰু কেইগৰাকীমান লেখকৰ বাদে "ফুলগুৰি ধেৱা"ক লৈ আজিকোপতি হোৱা নাই কোনো গৱেষণা । সচেতনমহলৰ মতে, অতদিনে চৰকাৰে ফুলগুৰি ধেৱাৰ থলিক পৰ্যটন ক্ষেত্ৰলৈ ৰূপান্তৰ কৰিবলৈ উদ্যোগ লোৱা হ'লে হাজাৰ হাজাৰ কৃষকৰ তেজেৰে ৰাঙলী এই কৃষক বিদ্ৰোহৰ থলিতেই বহুতো নিৱনুৱাই সংস্থাপনৰ বাট পালেহেঁতেন ।
|
অলপতে গুৱাহাটী পৌৰ নিগমে এখন ৰাজহুৱা জাননী প্ৰকাশ কৰিছে। তাত কোৱা হৈছে যে কোনোবাই যদি ৰাজহুৱা স্থান (গুই-পিক-প'ষ্টাৰ বেনাৰ আদিৰে) লেতেৰা কৰে, তেনেহ'লে তেনে ব্যক্তিক কঠোৰ শাস্তি দিয়া হ'ব। ৰাজহুৱা স্থান লেতেৰা কৰা ঘটনাৰ খবৰ দিওঁতাজনক পুৰস্কৃত কৰাৰ কথাও ঘোষণা কৰিছে পৌৰ নিগমে।
নতুনকৈ সাজি উলিওৱা মহানগৰৰ উৰণীয়া সেতু এখন অলপতে মুকলি কৰাৰ পিচতে পৌৰ নিগমে ঘোষণা কৰিছে এই জাননী। মহানগৰৰ চাফ-চিকুণৰো দায়িত্বত থকা চৰকাৰী এই বিভাগটোৰ এনে তৎপৰতাই মনত পেলাই দিছে ২০১৪ চনৰ গান্ধী জয়ন্তীৰ স্মৰণীয় দিনটোলৈ। সেইদিনা দেখা গৈছিল এটি বিবল দৃশ্য - দেশৰ প্ৰধানমন্ত্রী নৰেন্দ্ৰ মোডীয়ে হাতত দীঘল বানী এডাল লৈ ৰাস্তাৰ আৱৰ্জনা পৰিষ্কাৰ কৰি আছে।
এইটো আছিল ঐতিহাসিকভাবে এক তাৎপর্যপূর্ণ ঘটনা, কিয়নো দেশবাসীক পৰিষ্কাৰ-পৰিচ্ছন্নতাৰ প্রতি সজাগ আৰু অনুপ্রাণিত কৰি তুলিবলৈ খোদ প্রধানমন্ত্ৰীগৰাকীয়ে ঝাড়ুদাবৰ ৰূপ লৈ আৰ্হি দেখুৱাইছিল। এয়া আছিল ২০১৯ চনৰ ভিতৰত ভাৰতক পৰিষ্কাৰ-পৰিচ্ছন্ন কৰি তোলাৰ লক্ষ্যৰে স্বচ্ছ ভাৰত অভিযান নামৰ এক চৰকাৰী অভিলাধী আঁচনিবো শুভাৰম্ভণি। মোডীৰ কাম-কাজত যাদু আছে। এই যাদুরে আচ্ছন্ন হৈ দেশবাসী আবেগত উঠলি উঠিছিল আৰু হাতে হাতে ঝাড়ু-পাচি লৈ ৰাস্তা-ঘাট পৰিষ্কাৰ কৰিবলৈ সদলবলে মানুহ এনেদৰে ওলাই আহিছিল, যেন একেদিনাই দেশখনৰ প্ৰতিটো আলি-পদুলি, চহৰ নগৰ সোণ-হীৰাৰ দৰে চিকমিকাই উঠিব। পিচে নুঠিল।
আন হেজাৰ ঘটনাৰ দৰে এই কামৰো আবেগ-অত্যুৎসাহ ফুটি যোৱা বেলুনৰ বায়ুৰ দৰে দুদিনতে উৰি গ'ল। এনেদৰেই মুখথেকেচা খাই পৰিল স্বচ্ছ ভাৰত অভিযান। ইয়াৰ পৰা শিকনি এয়াই যে অন্তৰত তাগিদা নাথাকিলে, দেশ-সমাজৰ প্রতি স্বতঃস্ফূর্ত প্রেম দায়বদ্ধতা নাথাকিলে আবেগেৰে সকলো কাম নিসিজে। দেশখনক নিজৰ আপোন ঘৰ বুলি ভাব এটা জাগিবলৈ নাগৰিকৰ মনত একধৰণৰ বীক্ষাৰো প্রয়োজন। প্রয়োজন অভ্যাস আৰু অনুশীলনৰ। ইয়াৰ বাবে পৰিবেশো লাগিব। সেই পৰিবেশ প্রথমে দিব লাগিব সমাজে।
সমাজখনৰ শুদ্ধ গতিপথৰ ৰখীয়া হিচাপে পহৰা দিব চৰকাৰ বা ৰাষ্ট্ৰই। চৰকাৰ সমাজৰে অংশ, চৰকাৰে সমাজ গঢ়ি দিব নোৱাৰে, সামাজিক প্রমূল্যৰো জন্ম দিব নোৱাৰে। কেবল তাৰ বাবে পৰিবেশ ৰচনা কৰি যাব পাৰে। আৱেগেৰে যুদ্ধহে কৰা যায়, শান্তি প্রতিষ্ঠা কৰা নাযায়। স্থায়ী ইতিবাচক কিবা এটা কৰিবলৈ হ'লে আৱেগহীন চিন্তা লাগিব, দূরদর্শিতাৰ মাজত আবেগ নাথাকে, থাকে কেবল যুক্তি। পৰিষ্কাৰ-পৰিচ্ছন্নতাৰ কথাবোৰো তেনেকুৱাই। চিনেমাৰ প্রিয় নায়ক বা ৰাজনীতিৰ প্ৰিয় নেতাক দেখি কাৰো মানসিকতা ৰাতিটোৰ ভিতৰতে সলনি হৈ নাযায়।
কিয়নো পৰিষ্কাৰ-পৰিচ্ছন্নতাৰ বিষয়বোৰ কেৱল ৰাস্তা-ঘাটৰ মাজত নিহিত হৈ নাথাকে। ৰাস্তাৰ জাবৰবোৰ আঁতৰাই দিলেই দেশ এখন পৰিষ্কাৰ হৈ নাযায়। জাবৰ আঁতৰাই স্থান পৰিষ্কাৰ কৰা মানুহজনৰ মনটোও পৰিষ্কাৰ হ'ব লাগিব। পৰিষ্কাৰ হ'ব লাগিব সমাজ আৰু সংস্কৃতি আৰু ৰাষ্ট্ৰৰ কাম-কাজবোৰো। আমি যদি ধর্মৰ নামত মারপিট কৰি স্বদেশৰ মানুহৰ তেজেৰে ৰাঙলী কৰি ৰাস্তা-ঘাট অপৰিচ্ছন্ন কৰি তোলো, যদি হত্যা-লুণ্ঠন-ধর্ষণ অথবা ইজনে সিজনক কৰা ঠগ-প্ৰতাৰণাৰে জনজীবন অহৰহ লেতেৰা হৈ থাকে, যদি অৰণ্যবোৰ পুঁজিপতিৰ জৰিয়তে কাটি খাস্তাং কৰি প্ৰকৃতি লেতেৰা কৰি তোলো, আমি যদি বিকাশৰ নাম লৈ উদ্যোগৰ বিষাক্ত আবর্জনাৰে নদ-নদী পথাৰবোৰ ভৰাই তোলো, আমি যদি চহৰৰ গেলা-পচা আবর্জনাবোৰ ওচৰৰ নিৰীহ গাঁও এখনত জাপি দি আহো - এনেদৰে এনে মানসিকতাবে জানো স্বচ্ছ ভাৰত নিৰ্মাণ সম্ভৱ।
প্রতিবন্ধকতা কঠোৰভাৱে আৰোপ কৰক। পথৰ নলা-নর্দমা আৰু ডাষ্টবিনবোৰ নিয়মিত পৰিষ্কাৰ কৰি ৰাখক। পথত পৰি থকা মৃত জীৱ-জন্তুবোৰ ততালিকে আঁতৰোৱাৰ ব্যৱস্থা কৰক, ৰাজহুৱা শৌচাগাৰ প্ৰস্ৰাৱাগাৰৰ সংখ্যা বৃদ্ধি কৰক, পদপথত সৰু সৰু ডাষ্টবিনৰ ব্যৱস্থা কৰক। পথচাৰীকো কিছু সুবিধা দিয়ক। কেৱল এয়াই নহয়, পৰিষ্কাৰ-পৰিচ্ছন্নতাক আচাৰ-সংস্কৃতিৰে অংগ বুলি ভবাৰ শিকনি দিবলৈ সজাগতা সৃষ্টিৰ হকেও কাম কৰক। নিজেও গ্ৰহণ কৰক তাৰ শিকনি।
|
আসন্ন এছিয়ান গেইমছ আৰু ৱৰ্ল্ড চেম্পিয়নশ্বিপৰ বাবে প্ৰস্তুতিত ব্যাঘাত জন্মিল অসমৰ লাভলিনা বৰগোহাঁই, মণিপুৰৰ এল সৰিতা দেৱীসহ দেশৰ ২০ গৰাকী প্ৰতিভাবান বক্সাৰৰ।
এছিয়ান আৰু ৱৰ্ল্ড চেম্পিয়নশ্বিপত সুন্দৰ প্ৰদৰ্শনৰ লক্ষ্যৰে আমেৰিকা যুক্তৰাষ্ট্ৰৰ মাইকেল জনছন একাডেমি আৰু টেক্সাছৰ হাই পাৰফৰমেঞ্চ চেণ্টাৰত প্ৰশিক্ষণ গ্ৰহণ কৰাৰ কথা আছিল কমনৱেল্থ গেইমছত অংশগ্ৰহণকাৰী ভাৰতীয় বক্সিং দলটো।
কিন্তু যুক্তৰাষ্ট্ৰৰ দূতাবাসে সৰিতা, লাভলিনা আৰু পুৰুষ বক্সাৰ অমিত ফংগালৰ ভিছা প্ৰত্যাখ্যান কৰাৰ বাবে দলটোৱে প্ৰশিক্ষণৰ কাৰ্যসূচী বাতিল কৰে।
তিনিওজন বক্সাৰৰ উপযুক্ত নথিপত্ৰ যোগান ধৰিব নোৱাৰাৰ বাবেই যুক্তৰাষ্ট্ৰই ভিছা নিদিলে বুলি ভাৰতীয় বক্সিং ফেডাৰেশ্যনৰ এক সূত্ৰই জানিবলৈ দিয়ে। বক্সাৰ কেইগৰাকীৰ নিজৰ নিজৰ ৰাজ্যৰ সংগঠকৰ নে ভাৰতীয় বক্সিং ফেডাৰেশ্যনৰ অদূৰদৰ্শিতাৰ বাবে এনে কাৰ্য সংঘটিত হ'ব পালে সেয়া এতিয়াও স্পষ্ট হোৱা নাই।
উল্লেখ্য যে প্ৰশিক্ষণৰ বাবে যুক্তৰাষ্ট্ৰলৈ যাবলগীয়া ভ্ৰমণ বাতিল হোৱাৰ বাবে এতিয়া বক্সিং ফেডাৰেশ্যনে বিকল্প দেশ হিচাপে ফ্ৰান্স আৰু ছাৰ্বিয়াৰ কথা চিন্তা-চৰ্চা চলোৱা বুলি জানিব পৰা গৈছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
Subsets and Splits
No community queries yet
The top public SQL queries from the community will appear here once available.